
Poglavlje 311 -to 
O spoznaji posebnog nevidljivog stvaranja iz prisustva Muhamedijskog 


Znaj da sam one noći dok sam pisao ovo poglavlje imao san kojim sam se 
obradovao. Probudio sam se i sastavio stih koji sam prethodno razradio u sebi, a 
taj stih je iz oblasti hvalisanja: 
U svakoj epohi 
Postoji neko po kome se ta epoha zove 
Ja sam faj neko 
Do kraja ove epohe 


To je stoga što ja nisam do dan danas upoznao nikoga ko se je više od mene 
obistinio na poziciji robovanja. Ako takav i postoji, on je sličan meni. Ja sam 
dosegao krajnje domete robovanja. Ja sam čisti i potpuni rob koji ne zna pri 
sebi da ima težnje ka gospodarenju. 


Jednog je dana viđen Utbetul Gulam kako se u svom hodu uznosito kočoperi pa 
mu bi rečeno: 'O Utba, otkud ta hvalisavost kod tebe? Mi do danas to nismo 
vidjeli pri tebi. On reče 'Neko poput mene ima pravo da se hvališe, a kako i ne bi 
kad saznadoh ko mi je Gospodar a ja Njegov rob!' 


Znaj da u svakom vremenu i na svakom nivou mora postojati jedna istaknuta 
osoba, čak i među zanatlijama i u svakoj naučnoj disciplini. Kada bi se istražilo 
ovo vrijeme našli bi da je stvar upravo onakva kako smo i objasnili. 


Robovanje je jedan od nivoa, a Allah Uzvišeni mi ga je poklonio kao dar. Ja ga 
nisam postigao trudom već posebnim božanskim odlikovanjem — i 
odabiranjem. Nadam se da će ga Allah zadržati pri meni i da me neće odvojiti od 
njega sve dok se ne sretnem s Njim u tom stanju (na jedan određeni način)... 'Pa 
neka se tome raduju, a to je bolje od onoga što oni skupljaju." 


Znaj da je ovaj stepen, stepen posebnog stvaranja a to je objašnjenje i izraz Za 
sami početak u stvaranju svakog stupnja i stanja. Rekao je Uzvišeni 'I Mi ćemo 
vas stvoriti na način vama nepoznat'. Da se ovdje radi o vraćanju naših duhova 
našim tijelima u baš ovoj konstituciji u kojoj smo stvoreni na ovom svijetu, tada 
ne bi bile ispravne riječi Uzvišenog '...na način vama nepoznat. Zaista je rekao 
Uzvišeni 'Vama je poznato vaše prvo stvaranje, pa zašto se ne prisjetite' i rekao 
je 'Kako vas je prvi put (u početku) stvorio tako ćete se i vratiti" tj. 
onosvjetskim stvaranjem koje nalikuje ovosvjetskom po tome što mu nema 
primjera, jer nas je Allah stvorio bez prethodnog primjera pa će nas (i na onom 
svijetu) stvoriti bez prethodnog primjera. 


Ako neko kaže 'Pa kakva je onda svrha Njegovih riječi ...tako ćete se i vratiti" mi 
kažemo da se tu obraća ljudskim duhovima da će se vratiti upravljanju tijelima 
na onom svijetu kao što je to bio slučaj i na ovom svijetu u skladu s konstitucijom 
u kojoj su stvoreni, i nakon izlaska iz njihovih grobova u toj (onosvjetskoj i 
novoj) konstituciji i kao što će neki izaći " ..iz vatre kada će izrasti kao što 
izraste i isklija sjeme iza nanosa bujice! iako On posjeduje moć da povrati tu 
istu strukturu (kakva je bila na ovom svijetu). Međutim On to neće. Zato je s 
tim i povezao svoje htijenje pa je rekao Uzvišeni "Zatim će ga kada bude htio 
proživiti" tj. na takvoj (onosvjetskoj) konstituciji, a u slučaju da je ona 
istovjetna (ovosvjetskoj) i ista, onda bi rekao 'Zatim ga proživljava". 

Vratimo se onome što želimo objasniti tj. pojedinim znanjima o ovom stepenu, a 
to je znanje oko kojeg se ovaj stepen okreće. 


Svijet je u stvari dva svijeta a prisustvo dva prisustva, premda postoji i treće 
prisustvo koje se javlja kada se njih dva sastave i objedine. Prvo prisustvo je 


prisustvo nevidljivog i njemu pripada nevidljivi svijet. Drugo prisustvo je 
prisustvo osjetilno i vidljivo pa se njegov svijet naziva pojavnim svijetom. Očni 
vid spoznaje ovaj svijet a srčanim vidom spoznaje se svijet nevidljivog. Iz 
njihovog objedinjavanja proizilazi prisustvo i svijet mašte. Taj svijet mašte 
manifestira značenja u osjetilnim likovima poput znanja u liku mlijeka, stabilnosti 
u vjeri u liku lanaca, islama u liku stuba, vjerovanja u liku užeta, pojave Džibrila u 
liku Dihje el-Kelbija, a Merjemi se oprimjerio u liku muškarca bez ikakve 
mane. To je slično kao što se pojavljuje crnina kada se pomiješaju hrastove 
šišarke i galica (u procesu pravljenja tinte) a pri njima nije postojala ta osobina u 
stanju njihove odvojenosti. 


Zato je prisustvo mašte najprostranije od svih prisustava jer ona objedinjuje 
oba svijeta, svijet nevidljivog i pojavni svijet. Prisustvo nevidljivog ne obuhvata 
vidljivi svijet pošto u njemu ne preostaje nikakva praznina (kojom bi obuhvatio 
pojavni svijet). Isto je sa prisustvom pojavnog. Saznao si bez sumnje da je 
prisustvo i ravan mašte najprostranije bez sumnje. Tvoja osjetila i struktura su 
ti u tebi samom omogućile da vidiš značenja i duhovna bića kako se pričinjavaju i 
pokazuju u tvojim očima u osjetilnim likovima, na način da kada se desi promjena 
i uticaj na ovom otjelovljenom liku to automatski ima uticaj na značenja pokazana 
otjelovljenim u njemu samome tj. tom liku. 


Bez sumnje si ti kao čovjek pozvaniji za prisustvo i ravan mašte od značenja i 
duhovnih bića jer u tebi postoji moć i snaga mašte, koja je jedna od tvojih snaga 
odnosno moći koju ti je Bog dao tvojim stvaranjem. Ti si pozvaniji za upravljanje 
i raspolaganje maštom od značenja jer značenje nije opisano snagom mašte, niti 
su duhovna bića Najvišeg svijeta opisana snagom mašte u njihovom stvaranju i 
nastanku. I pored ovoga oni se razlikuju u ravni mašte po pitanju pojavljivanja u 
likovima. Ti si pozvaniji od njih da se možeš otjeloviti i oprimjeriti u mašti jer je 
u tebi prisutna ova ravan odnosno dimenzija u svojoj zbilji. Običan svijet ne 
poznaje mogućnosti mašte niti ulazi u nju izuzev kada spava ( tj. ulazi u svijet 
mašte a da i ne zna da je to u stvari mašta) pa njegove osjetilne snage budu 
usmjerene njoj. 


Božija elita vidi to na javi usljed toga što oni posjeduju snagu obistinjenja u njoj 
tj. mašti. Tako čovjekovo pojavljivanje u nevidljivom svijetu i na ravni mašte 
bliže je i primjerenije (nego kod duhovnih bića), naročito zbog toga što on po 
svom stvaranju posjeduje dimenzije koje potpadaju pod nevidljivi svijet a ta 
njegova nevidljiva dimenzija je njegov duh, a takođe je prisutan pojavnom svijetu 
svojim tijelom koji je njegova pojavnost i vidljiva dimenzija. Slučaj nije takav 
kod duhovnog bića jer ono ne može ući u pojavni svijet izuzev oprimjeren u 
svijetu mašte pa ga osjetilo vidi u mašti kao oprimjereni lik bilo na snu ili javi. 


Ako čovjek ima odliku da se pojavi u nevidljivom svijetu, njemu to svakako i 
pripada jer se on zbiljski time odlikuje u tom svijetu ali ne u smislu mašte, već 
pomoću njegovog duha kojeg ne registruje osjetilo a koje pripada nevidljivom 
svijetu. Ako on pak hoće da se kao duhovno biće da se pojavi otjelovljenim u 
svijetu nevidljivog, potrebna mu je za to pomoć njegovog duha vezanog Za 
upravljanje njegovim fizičkim tijelom. Tako je on bliži tome de se oprimjeri u 
nevidljivom svijetu nego su to duhovna bića koja se oprimjere u liku u pojavnom 
svijetu. 


Ovaj stupanj se zarađuje i postiže slično slučaju Kadib el-Bana, smilovao mu se 
Allah, koji je posjedovao ovaj stupanj. 


Čovjek ima moć koju ne posjeduje nevidljivi svijet. Tako je u njegovoj moći 
mogućnost da se pomoću svog duha oprimjeri u nekom drugom liku u pojavnom 
svijetu. Tako se čovjek može pojaviti u bilo kojem liku koji želi od likova 
Ademovih sinova kao što je i on sam, ili u likovima životinja, biljaka i anorganskog 
svijeta. (Jer svaki čovjek u sebi ima potencijal da izraste u savršenog čovjeka 
koji je spram svih ostalih svorenja poput sjemenke na jednom stablu tj. stablu 
postojanja koje ima svoje korijene, trup, grane, grančice, listove, cvjetove i eto 
plodove. Savršen čovjek je poput sjemenke na tom stablu koja u sebi nosi 
cjelokupan potencijal i snagu tog stabla tako da se iz nje ponovo može razviti 
stablo sa svim njegovim pojedinačnim likovima. Ostala stvorenja, pa i ona 
najodabranija tj. meleki su na stupnju pojedinih dijelova tj. likova tog stabla 
postojanja i ne posjeduju mogućosti savršenog čovjeka koji je siže čitavog 
svijeta, a u sufijskoj terminologiji svijetom se naziva sve izvan Boga iako tu nema 
ništa izvan Njega) Ovo se je dešavalo njima tj. najodabranijoj eliti božanskoj. 


Obavijestio me jedan od šejhova Allahovog puta, a taj šejh važi kod mene kao 
pouzdan i pravedan čovjek, pa sam se od njega okoristio po ovom pitanju. Reče 
mi 'Obavijestiću te o nečemu čemu sam bio svjedok a što potvrđuje tvoje 
kazivanje. Bio sam u društvu čovjeka kojem je pripadao ovaj stupanj a da ja o 
tome nisam ništa znao. Zatražio sam da mu pravim društvo od Bagdada do 
Mosula u karavani hodočasnika koji su se vraćali sa hadža. Rekao mi je 'Pošto si 
tako odlučio namoj mi predlagati ni hrane ni pića dok ti ja to ne zatražim!" pa mu 
ja dadoh svoju riječ na ovo. On je bio čovjek u godinama, jahao je, a ja sam išao 
pješke nedaleko od njega kako bi mu bio na usluzi. Razbolio se je od dijareje i 
oslabio je a to mi je teško padalo. Nije imao kod sebe lijeka kojim bi zaustavio 
bolest i koji bi mu omogućio odmor. Rekoh mu 'O moj gospodine, pošalji me onom 
čovjeku koji je vođa na putu za Sandžar kako bi od njega uzeo lijek!" on me 
pogleda s prijekorom i reče 'Drž' se svog obećanja! te je zašutio nakon 


toga. Kako se njegovo stanje pogoršavalo nisam mogao šutjeti. Karavana je bila 
zastala da prenoći, upališe se baklje i ljudi se uputiše vođi karavane za 
Sandžar. On bijaše crni sluga i ljudi su se okupili pred njim. Oni bolesni su od 
njega tražili lijek za svoju bolest. 


Rekoh mu 'O moj gospodine, smiri mi srce i otkloni moju brigu. Naredi mi da ti 
od onog čovjeka donesem lijeka! na šta se on nasmija pa mi reče 'Otiđi do 
njega!" Stigoh tamo a on me prije toga nije poznavao niti sam ja bio u stanju i 
odori koja bi zahtijevala uvažavanje. Priđoh mu plašeći se da me ne otjera pošto 
je bio u velikom poslu. Stadoh pred njega u mnoštvu svijeta. Kad mu je pogled 
pao na mene, ustade i posadi me da sjednem. Poselami me s radošću i širokogrudo 
i upita me šta me je dovelo ovdje. Ispričao sam mu o šejhovom stanju i njegovoj 
bolesti pa on naredi pomoćniku da donese najbolji lijek, izvini mi se i reče 'Nisi 
se trebao ni zamarati dolaskom, trebao si nekoga poslati." 


Ustao sam da napustim šator a on ustade sa mnom i posla ispred mene čovjeka s 
bakljom. Oprostih se s njim nakon nekoliko koraka, a on naredi bakljonoši da ide 
preda mnom. Rekoh mu da nema nikakve potrebe za tim bojeći se da će šejh to 
smatrati za previše, pa se bakljonoša vrati. 


Zatekao sam šejha u istom stanju u kojem sam ga ostavio, a on mi reče 'Gdje si, 
šta radiš?' Rekoh mu 'Vašim blagoslovom, medicinar me je počastio a nije me 
poznavao niti sam ja njega' pa sam mu sve ispričao do u detalje. Šejh se nasmija 
i reče 'O Hamide, ja sam bio taj koji te je počastio, a ne medicinar, bez 
sumnje. Vidio sam tvoju brigu za mene zbog moje bolesti pa sam htio olakšati 
tvome srcu, pa sam ti naredio da odeš kod njega, a plašio sam se da te ne otjera i 
ostavi kao što to čini ostalom svijetu pa da se ne vratiš slomljena srca. Napustio 
sam svoje tijelo i oprimjerio ti se u njegovom liku, počastio te i odao ti 
poštovanje i učinio sam s tobom to što si i vidio dok nisi otišao. Evo tvoga lijeka 
meni ne treba!" Bio sam zaprepašten. Reče mi 'Ne žuri u zaključku, nego otiđi 
kod medicinara pa vidi kako će sada postupati s tobom. Otišao sam do njega i 
poselamio ga, a on mi nije čak ni selama htio primiti, nego me otjera. Nađoh se u 
čudu. Vratio sam se šejhu i ispričah mu šta mi se zbilo. On reče 'Eto šta sam ti 
rekao!" Rekoh mu 'O čuda, kako ste se samo pretvorili u crnog slugu?', a on mi 
reče 'Stvar je bila upravo onakva kako si i vidio.' 


Obilate su priče poput ove o velikanima. Ovo sliči nauci o magiji, ali to nije 
magija. Razlika između nas na ovom stupnju i magije je ta da kada nešto jedeš po 
magiji, jedeš a ne osjetiš se sitim. Ono što se iz te oblasti pojavi ili što dobiješ 
to biva tako samo u tvojim očima. Kada tu stvar pokušaš pronaći, ne nalaziš 
je. Kad ti onaj ko prakticira ovu nauku pokaže da si ušao u kupatilo, ti kada 


poslije dođeš sebi, ne vidiš da je to tako stvarno. Sve ono što vidiš na takav 
način slično je onome što viđa snivač na snu, pa kada se probudi on ne nalazi ni 
traga od onoga što je viđao. Ko prakticira magiju, takav ima kontrolu nad tvojom 
maštom korištenjem specifičnosti imena ili slova ili drugih mogućnosti. Magije 
ima više vrsta. Najgrublja vrsta je korištenje halucinogenih sredstava a 
najprefinjenija je izgovaranje riječi kojima mađioničar odvoji vid posmatrača od 
osjetila i preusmjeri ga na njegovu maštu pa on tada viđa slično snivaču na snu 
iako je budan. 


Stupanj koji smo spomenuli u vezi božijih ljudi nije ovakav. Ako u tom stanju ti 
nešto pojedeš zasitiš se, ako dobiješ nešto poput Zlata ili odjeće ili bilo šta, to 
ostaje s tobom u svom nepromijenjenom stanju. Mi smo lično doživjeli to na 
ovom stupnju i kušali smo to na početku našeg puta pomoću duhovnosti Isa a.s. 


Zato je Muhammed a.s. (pošto je zabranio da se tokom mjeseca Ramazana poste i 
noći) kada je bio upitan 'O Poslaniče, pa ti postiš i noći i dane?" rekao 'Ja nisam 
poput vas. Ja konačim kod Hranitelja koji me hrani i Pojitelja koji me napaja', a 
kako to stoji u drugoj predaji 'Moj me Gospodar hrani i napaja. 


U toj grupi kojoj se obratio u to vrijeme nije bilo nikoga ko je imao ovaj 
stupanj. On nije rekao ja nisam kao ostali ljudi. Kada bi on (u tom stanju) primao 
hranu, zasitio bi se pa je postio i noći zadržavajući svoju uobičajenu 
snagu. Pošto je to hranjenje bilo iz prisustva i ravni mašte, a ne sa ravni osjetila, 
njemu je a.s. bio omogućen post neprekidno i čitave noći. 


Vidjeli smo da se je Džibril pojavio u osjetilnom liku kao poznati čovjek kao što 
je bila njegova pojava u liku Dihje, a drugom prilikom kao nepoznat čovjek. Do 
nas nije doprlo da se on javljao u nevidljivom svijetu u liku drugog meleka, pa se 
Džibril ne pojavljuje među melekima niti u nevidljivom svijetu u liku Maikaila ili 
Israfila. Zato je Uzvišeni za njega rekao 'Nema nijedan od nas a da mu ne 
pripada poznati stupanj." 


Vidjeli smo čovjeka koji je imao tu moć da se oprimjeri i pojavi u liku drugog 
čovjeka. Tako se Zejd pojavljuje u liku Amra, a meleci nemaju tu moć u 
nevidljivom svjetu. Kao što se Džibril pojavio u Ijudskom liku, tako se pojavljuje 
čovjek u nevidljivom svijetu u liku meleka i to u bilo kojem melekskom liku koji 
hoće. 


Još čudnije od ovoga je to što je jedan od zaljubljenika u Allaha od ljudi ovog 
puta ušao jedne prilike kod šejha pa mu je šejh govorio o ljubavi. Neki od onih 
koji su bili u blizini vidjeli su da je taj zaljubljenik ušao kod šejha. Od govora 


ovog šejha o ljubavi taj se zaljubljenik nije prestajao sam od sebe ftopiti i to 
fizički, sve dok se nije pretvorio u lokvu vode ispred šejha što je bilo usljed 
snage obistinjenja ovog zaljubljnika. Kad su ljudi koji su primjetili da je taj 
zaljubljenik ušao došli kod šejha upitaše 'Gdje je onaj što je ranije ušao, nismo ga 
vidjeli kad izađe?" On im reče 'Ova voda preda mnom, to je taj 
zaljubljenik. Vidješe samo malu lokvu vode na hasuri ispred šejha. A ti pogledaj 
kako se on vratio svojoj osnovi iz koje je i stvoren. Gdje li su samo otišli ti 
njegovi dijelovi? 


Znaj da je čovjeku na ovom božanskom putu data moć da se u ovoj ovosvjetskoj 
konstituciji i stvaranju pojavi u kom hoće liku, kao što se u onosvjetskoj 
konstituciji i nastanku može javljati u kom hoće liku. Ta moć je u samoj osnovi 
ovog ovosvjetskog lika, međutim ne dospijeva svako do spoznaje ove osnove. Na 
to se odnose riječi Uzvišenog '... Koji te je stvorio, savršeno te uobličio i 
uravnotežio (odmjerio) te' a to se odnosi na vidljivu čovjekovu konstituciju, a 
zatim je rekao '...i Koji te je na kojem je htio liku (složeno) stvorio." To znači da 
ova savršena i uravnotežena konstitucija ima predispoziciju da poprimi sve likove, 
pa Allah Uzvišeni čini da se to stvorenje pojavljuje u kojem god liku On 
hoće. Podučio nas je time da je ovom stvorenju data mogućnost i potencijal da 
može poprimiti bilo koji lik. Slično ovome su Njegove riječi '... A zatim ga stvara 
kao drugo stvorenje' nakon kompletiranja oblika čovjekovog vanjskog lika, pa mu 
je naznačio lik od likova koje može poprimiti svojom moći i konstitucijom. 


Kada čovjek božanskim otkrovenjem sazna da je u svojoj osnovi i zbilji takav da 
ima mogućnost i potencijal poprimanja likova, on će se potruditi da pribavi 
sredstva koja će ga dovesti do spoznaje toga. Kada mu se da u tome otkrovenje, 
on se može pojaviti u pojavnom svijetu u bilo kojem liku od likova pojavnog 
svijeta, kao što se može pojaviti u nevidljivom i melekskom svijetu u kojem hoće 
liku od njegovih likova. S napomenom da je razlika između nas i stanovnika 
nevidljivog svijeta ta da kada se čovjek duhovno pojavi duhovnim bićima 
nevidljivog svijeta oni znaju da je to biće koje se pojavilo iz fizičkog svijeta u 
duhovnom svijetu. Ljudi u pojavnom svijetu vide duha koji se otjelovio, ne 
znajući da je to u stvari duh koji je uzeo fizički lik dok im se na to ne skrene 
pažnja. Kao što je rekao Poslanik a.s. kada mu je došao Povjerljivi duh u liku 
čovjeka jako bijele odjeće i izrazito crne kose; prenosilac predaje kaže 'Niko ga 
od nas nije poznavao. Sjeo je ispred Allahovog Poslanika s.a.v.s. pa je svojim 
koljenima dotakao Poslanikova koljena, a svoje dlanove stavio na Poslanikova 
stegna." Zatim je spomenuo hadis u kojem ga je pitao o Islamu, Imanu (vjeri), 
Ihsanu (ljepoti/ dobročinstvu), o smaku svijeta i njegovim predznacima. Kada je 
završio s pitanjem ustao je i otišao. Kada je Zamakao, rekao je Poslanik a.s. 
svojim drugovima "Znate li ko je bio ovaj čovjek?" a u drugoj predaji se kaže 


'Vratite mi tog čovjeka', pa pošto ga ne mogaše naći rekao je a.s. 'To je bio 
Džibril. Došao je da ljude poduči njihovoj vjeri.' 


Pojedini ljudi prepoznaju duhovna bića kada se u vanjskom svijetu otjelove u liku 
nekog drugog čovjeka ili liku neke druge vrste. To ne zna svako. Oni takođe 
razlučuju lik otjelovljenih duhovnih likova (značenja) od likova koji se projiciraju 
iz njih samih tj. iz njihove mašte. Oni to razlučuju pomoću raznih znakova koji 
su im poznati. Ja sam te znakove spoznao i obistinio se na njima pa ja 
razlučujem i raspoznajem duhove koji se otjelove izvana ili iznutra od likova 
stvarnih tjelesnih. Običan svijet to ne zna. 


Svi meleki prepoznaju čovjeka kada se pojavi kao duh među njima ma u kojem se 
njihovom liku pojavio ili u nekom neobičom liku kojeg nisu prije vidjeli. Oni su u 
prednosti po tom pitanju u odnosu na običan svijet, ali njima nedostaje 
mogućnost da se pojave u svome svijetu u likovima drugih meleka kao što se mi u 
našem svijetu, ako posjedujemo ovu poziciju i stupanj, pojavljujemo u liku naše 
vrste. 

Neka je čist od svega što Mu ne dolikuje Sveznajući, Mudri, Onaj koji je odredio 
sve stvari i Koji ima apsolutnu moć nad njima! Nema boga osim Njega, Znanog i 
Moćnog. 


Znaj da je osnova ovog što smo spomenuli u vezi ovog pitanja uistinu stvar znanja 
po pitanju božanskih pojava. Svijet u svojoj cjelokupnosti, čovjek kao njegov 
sažetak i melek sa svojom snagom, na liku su stupnja jedne od različitih 
božanskih pojava u različitim likovima. Zbilju tih likova u kojima se dešavaju 
promjene odnosno transformacije istinski zna samo onaj ko ima stupanj 
mogućnosti transformacije u koji god lik hoće pa makar se (iz odgoja prema Bogu 
i iz uviđavnosti prema Njegovom ustroju svijeta) i ne pojavljivao u njima. Ovaj 
stupanj posjeduje samo čisti i potpuni rob kome njegov stupanj robovanja ne 
dozvoljava da u bilo čemu oponaša svog Gospodara. 


Takav snagom svoga obistinjenja na poziciji robovanja iščezava, zaboravlja na 
sebe i trudi se da se (iz uljudnosti prema Bogu) drži na odstojanju od znanja o 
mogućnosti promjene likova i to u smislu kao da ne zna da posjeduje te 
mogućnosti iz poštovanja prema stupnju svog Gospodara koji se je time opisao 
(tj.promjenom lika). Da ovo u osnovi nije nešto što je božansko i da Bog ne 
posjeduje to u sebi, tada ova stvarnost promjene likova ne bi mogla ni nastati u 
svijetu jer je nemoguće da u svijetu bude neki fenomen koji nema svog uporišta u 
božanskoj zbilji, ma u kojoj formi to bilo. Kada bi to bilo moguće, tada bi u 
postojanju bilo nešto izvan Allahovog znanja, jer On zna stvari znanjem o sebi 


samome, a On sam je Njegovo znanje. Mi smo u Njegovom znanju kao likovi u 
Hebau (pramateriji). 


Kada bi ti o viteže, znao ko si ti, tada bi znao ko je On, jer Allaha poznaje samo 
onaj ko poznaje samog sebe. Rekao je Poslanik s.a.v.s. 'Ko spozna sebe, spoznao 
je svog Gospodara. Bog tebe podučava iz Sebe i stavlja ti do znanja da Ga ti ne 
poznaješ osim preko sebe i na osnovu sebe. Onaj ko je pronikao u ovo značenje 
zna šta mi kažemo i na šta aludiramo. 


Što se tiče hadisa (Vjerovjesnikovog obavještenja) o pojavi božanskoj na 
sudnjem danu, mi ćemo ga navesti ako Bog da kao što je naveden u Sahihu (zbirci 
vjerodostojnih hadisa). Prenosi Muslim od Ebu Sejjid el-Hudrija r.a: 'Neki su 
ljudi za vrijeme Allahovog Poslanika upitali: O Allahov Poslaniče, hoćemo li vidjeti 
našeg Gospodara na sudnjem danu. Reče Allahov Poslanik s.a.v.s. 'Da! Šteti li 
vam gledati sunce u podne kada je nebo bez oblaka? Ili da li vam šteti gledati 
mjesec u jasnoj noći uštapa kad je nebo bez oblaka?! Rekoše: 'Ne o Allahov 
Poslaniče!" On reče: 'Tako vam neće štetiti gledati Allaha, neka je blagoslovljen 
i uzvišen, na sudnjem danu, kao što vam ne šteti gledati sunce ili mjesec. Kada 
nastupi sudnji dan povikaće glasnik 'Neka svaka zajednica slijedi ono što je 
obožavala!" pa neće ostati niko ko je mimo Allaha obožavao idole i kipove a da 
neće pasti u vatru sve dok ne ostanu samo oni koji su obožavali Allaha bilo 
pobožni ili griješnici, i (sa njima) Ehli Kitabije (Židovi i Kršćani). 


Pa će biti pozvani Židovi i biće im rečeno: 'Šta ste vi obožavali?' Reći će: 
'Obožavasmo Uzejra i govorismo da je on Allahov sin.'! Biće im rečeno: 'Lagali 
ste! Allah nije uzeo sebu družicu ni dijete! Pa šta tražite? Reći će: 'O 
Gospodaru naš ožednjeli smo pa nas napoji', pa će im biti dat znak 'Zar nećete 
do vode?' (biće im pokazana voda u paklu), pa će biti uvedeni u vatru poput 
fatamorgane koja će se talasati (pričiniće im se od vatre da je voda) pa će 
popadati u vatru. Zatim će biti pozvani Kršćani pa će biti upitani: 'Šta ste vi 
obožavali?' Reći će: 'Obožavasmo Mesiha i govorismo da je on Allahov 
sin." Biće im rečeno: 'Lagali ste! Allah nije uzeo sebu družicu ni dijete! Pa šta 
tražite? Reći će: 'O Gospodaru naš ožednjeli smo pa nas napoji', pa će im biti 
dat znak 'Zar se nećete napojiti?" pa će biti skupljeni u paklu koji je poput 
fatamorgane čiji će se plamenovi preklapati pa će posrnuti u vatru. 


Sve dok ne ostanu samo oni koji su obožavali Allaha, pobožni i griješnici pa će im 
doći Gospodar svjetova, neka je blagoslovljen i uzvišen, u liku mizernijem od onog 
kako su Ga vjerovali. Biće im rečeno: 'Šta čekate, neka svaka zajednica slijedi 
ono što je obožavala!!' Reći će: 'O Gospodaru naš, mi smo se što smo više mogli 
distancirali od ljudi na dunjaluku (ovaj svijet) i nismo se družili s njima." Biće im 


rečeno: 'Ja sam vaš Gospodar!', a oni će reći dva ili tri puta 'Utječemo se Allahu 
od tebe, mi mu ni u čemu ne pripisujemo druga!', sve dok se neki od njih samo što 
ne pokolebaše. On će reći: 'Ima li između vas i vašeg Gospodara kakav znak 
raspoznavanja?', pa će reći 'Da!', pa će biti otkrivena potkoljenica (tj. otkriće se 
istina) pa neće ostati niko ko je padao dobrovoljno na sedždu Allahu, a da mu 
neće biti dozvoljeno da padne na sedždu i neće ostati niko ko je padao na sedždu 
iz straha od ljudi ili iz želje da ga drugi vide, a da mu Allah neće učiniti kičmu 
nesavitljivom. Svaki put kada budu htjeli pasti na sedždu, pasti će na leđa, a 
zatim će podići glave... kad On već promijenio lik u onaj u kojem su ga vidjeli prvi 
put (kad su Ga u lice zanegirali), pa će reći 'Ja sam vaš Gospodar!', a oni će reći 
"Da Ti si naš Gospodar!'. Zatim će se postaviti most preko pakla i dozvolit će se 
zauzimanje." ... I tako do kraja hadisa. 


Šejhul Ekber Muhjiddin Ibn Arabi (k.s.) 
El-Futuhat el-Mekkijje 
Poglavlje 220-to 
O spoznaji stupnja Iščeznuća (fena'a) i njegovim tajnama 


Znaj da se kod sufija pod iščeznućem podrazumijeva otklanjanje i nestajanje 
nečega. Neko od njih je rekao: xZaista je iščeznuće iščezavanje neposlušnosti i 
griješenja?. Rekao je neko drugi: xIščeznuće je nestanak toga da rob vidi da mu 
pripadaju djela usljed toga što je Allah taj ko ta djela obavlja?. Neko od njih je 
rekao: xIščeznuće je ičšezavanje i nestajanje u odnosu na stvorenja", a kod 
takvih ono se dijeli na kategorije. Jedna od tih kategorija je iščeznuće od 
iščeznuća, a neki od njih su iščeznuće podijelili na sedam kategorija. 

Znaj ojačao Allah nas i vas s Duhom svetim (nepogriješivim) da iščeznuće ne 
biva osim od nečega kao što ni trajanje i vjekovanje ne biva osim s nečim i uz 
nekog ili nešto. Tako da rječca od pripada i ide uz iščeznuće, bez sumnje. 
Iščeznuće na ovom (božanskom) putu kod sufija ne biva osim od nečeg što je 
nižeg ranga ka nečemu što je višeg ranga i uzvišenije. Što se tiče iščeznuća od 
nečeg što je višeg zanga i uzvišenije, takvo šta se ne može naći u sufijskoj 
terminologiji iako može biti ispravno jezički. 

Što se tiče prve kategorije iščeznuće, to je da iščezneš od neposluha i 
protivljenja svome Gospodaru, te da ti takvo šta čak ni ne naumpada usljed 
božanskog čuvanja i štićenja tebe. Po ovom pitanju Allahovi ljudi se dijele na 
dvije kategorije. Prva grupa su ljudi kojima nije dosuđeno griješenje i neposluh 
pa oni nisu u stanju počiniti neposluh i nepokornost, tako da se oni ne ponašaju i 
ne postupaju osim u skladu i taktu dozvoljenog (mubah) i pored toga što se od 
njih može pojaviti grijeh koji se po vjerozakonu naziva neposluhom u ovoj 
zajednici, s tim što je ovakve Allah podržao pa su oni od onih koji pogriješe a 
znaju da imaju Gospodara koji prašta grijehe i kažnjava za grijeh, pa im bude 


rečeno a oni čuju i razumiju taj govor kRadite šta hoćete Ja sam vam već 
oprostio=. Takav je bio slučaj boraca Bedra jer su od njih otklonjeni propisi i sud 
griješenja (ono što je nekome grijeh, njima nije), stoga oni nisu ni griješili, jer su 
se ponašali i postupali samo u skladu onog što im je dozvoljeno (od strane 
njihovog Gospodara koji im je dozvolio ono što je drugima zabranio. Tako da ako 
bi od boraca Bedra i proizišlo djelo koje se kod nekih drugih koji nisu njihova 
ranga naziva griješenjem, to nije nikako griješenje u njihovom slučaju, tako da 
sve što borci Bedra učine ima status dozvoljenog). Božanska ljubomora iskazana 
svetim božanskim obavještenjem ne dozvoljava da se zabranom oskrnavi i umanji 
svetost njemu bliskih. On ih uopšte ne kažnjava jer im je prethodila Njegova 
posebna podrška već u praiskonu, pa je njima dozvolio ono što je drugima 
zabranjeno. Neko drugi kojem ne pripada ovaj stupanj, a nema Znanja o ovome 
takvome sudi da je počinio grijeh i neposluh a da takav u stvari nije ni griješnik 
niti neposlušnik, sve u skladu s izravnim značenjem Allahovog govora 
dostavljenog preko jezika Allahovog Poslanika s.a.v.s. Takav je i slučaj Ehli Bejta 
tj. Poslanikove porodice i potomaka jer je od njih otklonjena prljavština, a kud će 
veća prljavština od grijeha i neposluha. Njih je Allah u potpunosti od toga 
očistio i to se nalazi u predaji (Kur'anu), a predaja se ne dokida. Obavještenje 
Allahovo je tačno, a njemu je prethodilo božansko htijenje. Sve što se pripisuje 
Ehli Bejtu a čime se osporava ono što je Allah obavijestio o njima kao što je 
njihova čistoća i otklanjanje prljavštine grijeha, sve im se to pripisuje zbog 
vjerovanja i uvjerenja onoga ko im to i pripisuje, jer je takvo šta zaista 
prljavština o odnosu na njega tj. ako bi se takvo šta pojavilo od njega i njemu 
pripisalo, bilo bi to prljavština (neposluha) i grijeh. Isti taj čin ako bi uradio 
neko ko je pripadnik Časne Porodice ne potpada pod sud prljavštine 
grijeha. Tako je lik tog djela isti u oba slučaja, a sud o jednom i drugom djelu je 
različit. Druga grupa su ljudi koji imaju uvida o tajni sudbine i njenom sudu (i 
uticaju) nad stvorenjima. Takvi djela koja su suđena da nastanu i proisteknu od 
njih gledaju sa stanovišta da su to djela, a ne sa stanovišta kakav se sud o tim 
djelima donosi, bilo da se sudi ovako ili onako. Ovo je sa ravni čistog svjetla sa 
kojeg i govore oni koji kažu xDjela Allahova su sva lijepa, a u djelovanju i nema 
osim Allah, pa tako nema nijednog djela a da ne pripada Allahus. Ispod ove ravni 
su dvije ravni: ravan polumraka i ravan čistog mraka. Sa ravni polumraka pojavilo 
se zaduživanje robova sa vršenjem djela i jedna riječ je podijeljena na riječi 
čime je došlo do razlikovanja dobra od lošeg. Ravan čistog mraka je ravan Zla u 
kojem nema dobra, a to je širk - mnogoboštvo i djelo koje iziskuje vječiti 
boravak u vatri i neizlazak iz nje, pa makar se u njoj i uživalo. Nakon što ljudi 
ove grupe vide to što vide sa ravni svjetla, oni požure s vršenjem svih dijela za 
koja znaju da će proisteći od njih. Time u odnosu na njih nestaju i iščezavaju 
određenja, odnosno propisi koji za sobom nužno povlače daljinu ili blizinu. Takvi 
rade poslušna djela, ali i zapadaju u djela koja se nazivaju griješenjem (kad se 


nađu kod drugih koji nisu njihovog stupnja). Sve se to kod njih dešava bez 
namjere dospijevanja u božansku blizinu ili oskvrnuća svetosti. Ova vrsta 
iščeznuća je rijetka. Allah mi je o tome dao uvida u gradu Fasu, a ja nisam vidio 
nekoga ko je to kušao i pored moga znanja da postoje ljudi kojima je svojstven 
ovakav vid iščeznuća. Međutim ja se nisam s njima sastajao niti sam vidio ikoga 
od njih. S napomenom da sam vidio ravan svjetla i njen sud o fenomenima i 
stvarima, s tim da se na nas nije odnosio sud tog viđenja, nego me je Allah 
postavio na ravan polumraka, sačuvao me i zaštitio, pa mi je time pripao sud ravni 
svjetla, a postavio me je na ravan polumraka, što je kod nekih potpunije od toga 
da i stajalište bude na ravni svjetla. Ovo je značenje njihovih riječi o iščeznuću 
kao iščeznuću i nestanku nepokornosti i griješenja. 

Što se tiče druge vrste iščeznuća to je iščeznuće od dijela robova usljed toga 
što Allah nad tim djelima bdi i održava ih. Na to se odnose Njegove riječi xA ko 
je Onaj koji je nosilac dijela što ih je svaka duša počinila?+. Takvi vide da 
djelovanje pripada Allahu iza zastora stvorenja koja su mjesta pojave djela u 
njima. Na to se odnose riječi Uzvišenog: xZaista tvoj Gospodar neograničeno 
praštam tj. neograničeno je Njegovo prekrivanje. Sva stvorenja su Njegova 
pokrivka, a On je onaj koji djeluje iza ove pokrivke, a da stvorenja to i ne 
primjećuju. Oni učenjaci Mutekellimuni koji potvrđuju da djela robova Allah 
stvara, naslućuju to, međutim ne vide usljed zastora njihove tvrdnje da se djela 
zarađuju čime im je Allah oslijepio njihov nutarnji vid. Kao što je oslijepio 
nutarnji vid onog ko vidi i tvrdi da djela pripadaju stvorenjima pošto ga je Allah 
zadržao na onome što takav vidi i svjedoči svojim očnim vidom. Tako, jedni ne 
primjećuju a to su Mu'tezilije, a drugi ne vidi a taj je Eš'arija, a svaki od njih 
ima koprenu na očima. 

Što se tiče treće vrste, to je iščeznuće od svojstava stvorenja što se temelji 
na riječima Uzvišenog u vjerovjesnikovoj predaji koju prenosi od Njega: 
£..Njegov sam sluh i vid... i slično tome sva njegova svojstva, i sluh i vid i ostala 
pojedina svojstva koja pripadaju robu ili stvorenjima, reci kako hoćeš. Time nas 
Bog podučava da je On sam, ali ne i Njegova svojstva upravo svojstva 
stvorenja. Ti si tako s pozicije tvojih svojstava sami Bog, ali ne i Njegovo 
svojstvo, a s pozicije tvoje ličnosti tvoj original ili prototip je postojan i Allah ga 
uzima kao mjesto pojavljivanja u kojem se javlja i pojavljuje samom sebi, pa Ga iz 
tebe vidi samo tvoj vid, a On je sam tvoj pogled i gledanje pa Ga tako ne vidi niko 
drugi do li On sam sebe. Ovim te dovodi u stanje iščeznuća od viđenja Njega 
istinskim nestajanjem tj. iščeznućem u odnosu na viđenje Njega, iščeznućem 
koje se zna i na kome se obistinjava. Nakon ovog vida iščeznuća ti se ne vraćaš 
stanjem u neko stanje u kojem ti biva potvrđeno da ti istinski pripadanako 
svojstvo koje nije sami Bog. Vlasnik ovakvog iščeznuća se trajno ni na ovom, ni 
na onom svijetu ne opisuje u sebi ni sa sobom s gledanjem, niti sa otkrovenjem, 
niti viđenjem i pored toga što gleda, što mu se otkriva i što vidi (ali se to ne 


pripisuje njemu, već Bogu). Vlasnik ovakvog iščeznuća prevazišao je sve one koji 
gledaju, vide i koji imaju otkrovenja time što on gleda Boga kao što gleda sebe 
jer Ga ti vidiš s Njim, a ne sa sobom. Ovo je veličanstvena pozicija i nisam vidio 
nekoga ko je to stanjem kušao budući da je to izuzetno prefinjena stvar. Ko 
misli da je to (stanje) kušao, a zatim se nakon toga vrati svojim osjetilima i 
samom sebi pa sebi potvrđuje neko svojstvo koje nije sami Bog kojeg poznaje, e 
takav nema ni pojma o onome što govori, niti je spoznao ko je taj koji gleda niti 
šta se to gleda. Dok god vlasnik ovakvog iščeznuća pravi razliku između svojih 
svojstava u stanju iščeznuća pa tako njegovo viđanje bude različito od slušanja, a 
njegovo slušanje različito od idenja, a idenje različito od mirisanja i kušanja, a 
kušanje različito od znanja, a znanje različito od snage i moći, pa razlučuje 
između ovih odnosa i tvrdi da je vlasnik ove vrste iščeznuća, (treba znati da) on 
to u stvari nije. Kad kod njega biće bude jedno i nedjeljivo, pa čuje svojim 
bićem, vidi svojim bićem, govori, zna, hoda, miriše, kuša i osječa svojim bićem, a 
da se kod njega ne pravi nikakva razlika spoznaje usljed razlike ovih određenja, 
takav je vlasnik ovakvog iščeznuća po kušanju i ispravnom stanju. 

Čatvrta vrsta iščeznuća je iščeznuće od tebe samog. Obistinjenje na ovome je 
da spoznaš da si ti složen od prefinjenog i grubog i da svakoj toj tvojoj strani 
pripada zbilja i stanja po kojima se razlikuje od drugih. Tvoja prefinjena 
dimenzija poprima različite likove i pored toga što je ona upravo ona u svakom 
tom trenutku i stanju. Tvoje tijelo tj. tvoja gruba dimenzija je postojano i 
stabilno na jednom liku, iako se na njemu mijenjaju akcidencije i forme. Kada 
iščezneš od sebe tvojim gledanjem i osvjedočenjem koje je gledanje Boga od 
strane Boga, ili nečega što nije Bog, a ne budeš odsutan u tom stanju od gledanja 
i viđenja sebe u njemu tj. Bogu ili nečemu što nije Bog, ti tada nisi vlasnik ovog 
osvjedočenja i pozicije. A ako u ovom osvjedočenju i gledanju ne vidiš sebe, a 
vidiš to što vidiš, tada si vlasnik ove vrste iščeznuća. Rekli smo ...vidiš to što 
vidiš, a pri tom nismo rekli vidiš jedino Boga upravo stoga što vlasnik ovakvog 
iščeznuća nekad vidi i svjedoči neko od stvorenja pa to bude uzrok njegovog 
iščeznuća od sebe samog, a to je stanje koje čuva i štiti čovjekovu ličnost od 
padanja pod utjecaj onog što vidi. Obavijestio me profesor gramatike 'Abdul 
Aziz bin Zejdan u gradu Fasu, a ranije je negirao stanje iščeznuća i oponirao nam 
da bi se kasnije povratio. Jednog mi je dana došao veseo i radostan pa mi reče 
xOGospodine moj, iščeznuće koje spominju sufije smatram tačnim. Danas sam to 
kušao i osvjedočio se. Ja mu rekoh xPričaj mi kako si došao do toga?, Reče 
xZar niste znali da je danas Vladar pravovjernih došao iz Španije u ovaj 
grad?+ Rekoh xSvakako da sam znao. Reče kZnajte da sam izašao da prošetam 
s građanima Fasa, pa stigoh do vojnika koji su bili uz vladara. Onog trena kad se 
ukazao Vladar pravovjernih i kad sam ga pogledao, iščezao sam od samog sebe i 
od vojnika i svega što čovjek čulima osjeća. Nisam čuo ni zov telala, niti zvuk 
bubnja i pored mnoštva toga, niti zurle ni vrisku ni galamu svijeta. Nisam vidio 


nikoga izuzev Vladara pravovjernih. Niko me nije pomjerio s mog mjesta a 
stajah na putu konjice. Svjetfina se gurala u stisci, a ja niti sam vidio sebe niti 
sam znao da ga gledam, već sam iščezao od sebe i svih prisutnih mojim gledanjem 
Vladara pravovjernih. Kad mi se izgubio iz vida povratio sam se sebi, odgurnuše 
me konjanici i svjetina sa mog mjesta i jedva sam se oslobodio iz stiske i 
gužve. Tek tada je do mog sluha doprla galama i zvuk bubnjeva i zurli, pa sam se 
osvjedočio da je iščeznuće istina i da je to stanje koje čuva osobu iščezlog od 
uticaja onoga usljed čijeg je viđenja i iščezao od sebe O brate, ovo je 
iščeznuće u stvorenju, pa šta tek misliš o iščeznuću u Stvoritelju? Ako u ovom 
iščeznuću vidiš mijenjanje tvoje prefinjene strane i dimenzije i ne vidiš ništa 
osim nje tj. tvoje pefinjenosti, tada je tvoje iščeznuće od tebe usljed i zbog 
tebe, ne usljed nečeg drugog. Ti si tada iščezao od sebe i nisi iščezao od sebe 
jer ti sebe vidiš sobom s aspekta tvoje prefinjenosti, a u isto vrijeme si i iščezao 
od sebe sa sobom s aspekta tvog tijela. Ako vidiš svoje fizičko biće u stanju 
ovog iščeznuća, to tvoje viđenje je sa ravni mašte i primjera i to nije tvoje biće, 
a niti je nešto drugo osim tebe, nego je tvoje stanje u ovoj vrsti iščeznuća poput 
stanja spavača koji sanja. 

Peta vrsta iščeznuća je tvoje iščeznuće od cjelokupnog svijeta usljed tvog 
viđenja Boga ili viđenja tebe samog. Ako se obistiniš ko je gledao iz tebe, znaćeš 
da si gledao to što si gledao samim Bogom, a Bog ne iščezava usljed gledanja 
(posmatranja) sebe ili svijeta. Pa u ovom stanju prema tome ne iščezneš od 
svijeta. Ako ne znaš ko gleda iz tebe, tada si vlasnik ovog stanja. JU sa 3 5 A 
(JIMA Gala 56 Gle gd ja pola dl Olge ge TI tu nestaješ i iščezavaš od viđenja 
svijeta usljed viđenja Boga ili viđenja samog sebe, kao što nestaneš od samog 
sebe viđenjem Boga ili nekog od stvorenja. Ova vrsta iščeznuća bliska je 
četvrtoj vrsti po formi makar i davala koristi koje ne daje prethodna četvrta 
vrsta iščeznuća. 

Šesta vrsta iščeznuća je ta da s Allahom iščezneš od svega mimo 
Allaha. Nužno je pritom da u ovom iščeznuću iščezneš i od viđenja samog sebe pa 
i ne znaš da si u stanju gledanja Boga jer u ovom stanju nemaš svijesti o 
sebi. Ovdje se dešavaju kod nekih ljudi kojima pripada ovo stanje izvjesne 
greške što ćemo ti ako Bog da objasniti kako bi ti se iskristalisao ovaj 
stupanj. Allah me je nadahnuo na ovo objašnjenje, a to je da vlasnik ovog stanja 
kada iščezne od svega mimo Allaha usljed gledanja Boga, o čemu govori, takav ne 
prestaje gledati Ga bilo da vidi Boga u Njegovom djelovanju, ili da Ga ne vidi u 
djelovanju, jer On Uzvišeni je neprestano u djelovanju jer nije odsutan od 
svijeta niti od uticaja na svijet. Pa ako Ga vidi u Njegovom djelovanju tada neće 
iščeznuti od svega mimo Allaha, a ako Ga vidi izvan djelovanja tj. u Njegovom 
svojstvu neovisnosti o svjetovima, tada je njegova tvrdnja tačna tj. da je iščezao 
od svega mimo Allaha xZaista je Allah neovisan o svjetovima? - Ali Imran 
97. Ovo viđenje i osvjedočenje pripadalo je Ebu Bekru Iskrenome r.a. jer je on 


rekao xNe vidim nijednu stvar, a da prije toga ne vidim Allaha+, pa je potvrdio 
time da Ga je vidio a nema stvari (s Njim). Zatim je dospio na drugo viđenje i 
osvjedočenje pa je vidio proisticanje i proizilaženje stvari od Njega Uzvišenog, 
a ranije Ga je vidio a da nije vidio s Njim nijednu stvar. To je viđenje bilo prije 
ovog osvjedočenja, pa je rekao ne vidim nijednu stvar a da ne vidim Allaha prije 
toga. Objasnio sam ti stvar onako kakva je! 

Sedma vrsta iščeznuća je iščeznuće od Božijih svojstava i njihovih odnosa, a to 
se ne dešava osim u očima ove osobe viđenjem pojavljivanja svijeta od strane 
Boga samom Bogu i Njegovom biću a ne nečemu drugom pojmljivom. Međutim ne 
u svojstvu da je Bog uzrok svijeta kao što to vide neki mislioci, niti da vidi da su 
stvorenja posljedica (Boga), nego da vidi (svijet) Bogom koji se pojavio u samom 
mjestu Njegove pojave srazmjerno mogućnostima tog mjesta da odrazi tu 
pojavu, mogućnostima koje to mjesto pojave nosi u sebi. Takav ne vidi da Bogu 
pripada uticaj i djelovanje na svijet, pa time takav nema dokaza za stabilnost i 
postojanost odnosa niti svojstava, niti opisa. Takvoga ovo viđenje dovodi do 
iščeznuća u odnosu na imena, svojstva i opise. Ako se na tome obistini, vidjeće 
da je On Uzvišeni mjesto poprimanja uticaja usljed toga što na Njega vrši uticaj 
priprema originala mogućih bića koji su postojani i stabilni u Njegovom znanju 
(ajani sabite). Tome obistinjenju pripada i to što se On Uzvišeni opisao u svojoj 
knjizi i preko jezika svojih poslanika s onim čime su opisana stvorenja, bilo da ta 
svojstva pripadaju Njegovoj Ekselenciji pa je nas potom opisao s njima, bilo da 
ona uistinu pripadaju nama pa je On sebe opisao njima dostavljajući nam 
to. Njegovo obavještenje o njima tj. svojstvima je istinito i nije neistina, pa ako 
ona nama pripadaju u osnovi onda ih On usvaja i poprima, a ako je On osnova tada 
ih mi poprimamo i usvajamo. Ovo je jedno od najdubljih i krajnjih plodova Znanja 
o Allahu jer je On sebi pripisao opise svih stvorenja svojim obavještenjem 
vječnim i bespočetnim. Od tih opisa neki ukazuju na to da je On taj koji poprima 
neke od njih slično Njegovim riječima xMi ćemo vas iskušavati dok ne saznamo? - 
Muhammed 31. Neke opise je spomenuo, a nije ih povezao s poprimanjem i 
usvajanjem, a niti je to isključio. U Tu oblast spadaju i Njegove riječi 
xOdgovaram na zov i molbu moliteljaa - Bekare 186, kao i xPozovite Me, 
odazvaću vam se? - Gafir 60, kao i tražite od Mene daću vam, tražite oprost, 
oprostiću vam kSjetite se vi Mene, sjetiću se Ja vas? - Bekare 152. 

Što se tiče njihovih riječi kiščeznuće od oščeznuća", to nije osma vrsta 
iščeznuća, nego je to upravo onaj iščezli kada ne zna u stanju svog iščeznuća da 
je iščezao. Iščeznuće od iščeznuća je slično snivaču koji je u snu i nije svjestan 
da sanja. To je stanje koje slijedi svaku od spomenutih vrsta iščeznuća. 

Stanje iščeznuća se ne postiže trudom i radom i nije samo po sebi cilj. Najniži 
stepen odredbe iščeznuća je onaj svojstven osobi koja razmišlja. Kad se takav 
preokupira razmišljanjem o bilo kojoj stvari da je riječ od ovosvjetskih stvari, ili 
o nekom znanstvenom pitanju, pa ga ti pozdraviš i osloviš, a on te ni ne čuje, 


stojiš pred njim, a on te ni ne vidi, a vidiš njegov ukočen pogled u tom 
stanju. Kada postigne to što je tim razmišljanjem htio postići, ili ga zadesi nešto 
što ga povrati njegovim osjetilima, on te tek tada primijeti i čuje. Ovo je najniži 
stepen iščeznuća u svijetu. Uzrok ovome je ograničenost sugovornika jer nema 
prostranije stvari od zbilje čovjekove, a niti tješnje. Što se tiče prostranosti 
srca ono je toliko prostrano da može obuhvatiti svaku stvar, ali ako je ta stvar 
jedna. Što se tiče njegove tjeskobe to je da srce ne obuhvata u isto vrijeme 
dvije stvari ili ideje, jer je po svojoj biti ono jedno i ne prima mnoštvo. S 
pozicija ove zbilje ono odgovara božanskoj zbilji izraženoj u Njegovim riječima 
zAllah je neovisan o svjetovima?, a gledano s druge pozicije na stupnju je 
Njegovig riječi £..pa sam zavolio da budem spoznat... Ovo je dovoljno za 
spoznaju ove oblasti. Allah govori istinu i upućuje na pravi put. 


Šejhul Ekber Muhjiddin Ibn Arabi (k.s.) 
El-Futuhat el-Mekkijje 


Poglavlje 372-go 


O spoznaji nivoa tajne i dvije tajne i tvoga hvaljenja samog sebe onim što ti 
ne pripada i Božji odgovor tebi u ovom smislu što te time počastio, iz 
prisustva Muhamedijskog 


Prenosi se tačno obavještenje u Muslimovom Sahihu od Božijeg Poslanika da je 
rekao "Zaista je Allah lijep i voli ljepotu". On Uzvišeni, stvoritelj je 

svijeta. Uveo ga je (svijet) u postojanje na Svome liku, pa je čitav svijet krajnje 
lijep, nema ni jedna stvar ružna u njemu. Allah je u njemu sakupio svu ljepotu i 
finoću. U mogućem postojanju nema ništa ljepše, divnije niti finije od 

svijeta. Da je uvodio u postojanje sve što je uvodio do u beskraj, to bi bilo slično 
onome što je već uveo u postojanje, jer bi ga tada zaposjela božanska finoća i 
ljepota i pokazale se u njemu jer je On kao što to i kaže Uzvišeni "...svakoj stvari 
dao njeno stvaranje", a to je upravo njegova ljepota. Kada bi nekoj stvari ma šta 
nedostajalo tada bi se spustila sa stupnja savršenstva njenog stvaranja i postala 
ružnog izgleda, "...a zatim uputio", tj. objasnio nam ovo svojim 

riječima "...svakoj stvari je dao njeno stvaranje". 


Cjelokupan svijet je lijep po samoj svojoj suštini i biću, a njegova ljepota je sama 
njegova suština i smisao. Njegov ga je stvoritelj učinio takvim. Zbog toga su 
spoznavaoci ludo zaljubljeni u njega, a oni ubistinjeni Allahovi robovi se obistiniše 
u ljubavi za njim. Zato smo u nekim našim pojašnjenjima za njega rekli da je on 
tj. svijet ogledalo Boga. Spoznavaoci u njemu ne vide drugo do li Božiji lik. On, 
neka je čist od svega što Mu ne dolikuje, je lijep, a ljepota se po svojoj suštini i 


sama o sebi voli, a ogromnost i veličina Njemu lično pripada u srcima onih koji Ga 
posmatraju. Sve to urodi ljubavlju i osjećajem ogromnosti. 


Allah nije umnožio znakove u svijetu i u nama samima, jer smo i mi od svijeta, 
osim da bi skrenuo našu pažnju ka njemu sa sjećanjem, razmišljanjem, pameću, 
vjerom, znanjem, sluhom, vidom razumom i suštinom, a nas je stvorio da bismo 
Mu robovali i spoznali Ga. U tome nas nije uputio ni na šta drugo izuzev na 
posmatranje svijeta, jer ga je On učinio zrcalom znakova i dokaza koji upućuju 
na znanje o Njemu s osvjedočenjem i pameću. Kad god pogledamo, pa u Njega je; 
kad čujemo, od Njega čujemo; kad razumijemo, razumijemo od Njega; kad 
razmišljamo, o Njemu razmišljamo; kad znamo, pa to je On, a kada vjerujemo s 
Njim vjerujemo (pa makar mi to većina i ne znali). On se pojavljuje u svemu, 
traži se u svakom znaku, On je posmatrani svakim okom, obožavani u svemu što 
se obožava, cilj je i u nevidljivom i u vidljivom. Nijedno od Njegovih stvorenja 
nije lišeno Njega u Njegovoj praiskonskoj prirodi. Cjelokupan svijet Mu se klanja 
i pada Mu na sedždu (ničce), slavi Ga njegovom hvalom (a da toga većina nisu ni 
svjesni). Jezici govore o Njemu, srca su zaluđena u ljubavi za Njim, razumi su 
zbunjeni Njime, spoznavaoci žude da Ga odvoje od svijeta, ali ne uspijevaju, a 
žude da Ga učine samim svijetom, pa pošto im to ne biva potvrđeno, oni padaju u 
nemoć, njihova shvatanja bivaju istrošena a pameti im zbunjene i 

izgubljene. Njihovi jezici o Njemu donose kontradiktorne izjave pa nekad govore 
"ON" a nekada "nije On" a nekada "On a šta je to On'. 


Njihova stopala ne ostaju čvrsta po pitanju Njega, ne biva im jasan opšti put ka 
Njemu jer Ga oni vide upravo samim znakom i putem. Ovo im je osvjedočenje 
onemogućilo da traže kraj puta, jer put se prevaljuje samo do njegova kraja, pa 
pošto je cilj tog puta već sa njima tj. On je taj saputnik, u suštini nema ni putnika 
niti onoga kome se putuje. Aluzije nestaju, a one nisu drugo do li On, iščezavaju 
kazivanja, a ona nisu osim On. 

Ne treba optuživati spoznavaoca kad biva opijen onim što je od svijeta i kako on 
sebi predočava znakove u svijetu. Da ova stvar nije takva kao što smo spomenuli, 
ne bi vjerovjesnik niti poslanik volio porodicu niti dijete, niti bi jednoj stvari 
davao prednost nad drugom. To (davanje prednosti) je usljed odabranosti ajeta 
(znakova). Promjene u svijetu su sami ti ajeti (znakovi) a oni nisu drugo do li 
"djelovanja" Boga u kojima je On. On je podigao stepene jednih iznad drugih jer 
se On u tom liku javlja u Svojim imenima, pa mi saznajemo odlikovanja jednih nad 
drugima općenito i posebno. On je neovisan o svjetovima i Onaj koji govori 
"Nisam stvorio džine ni ljude osim da Mi robuju", pa gdje je ime Tvorac u odnosu 
na ime Onaj koji je neovisan, gdje li u odnosu na njega Onaj koji steže i Onaj koji 
sprečava i lišava. Gdje li ime Znani u svom obuhvatanju u odnosu na Moćnog i 
Silnog. Nije li sve to upravo ono što se dešava u svijetu? 


Ni poslanik niti spoznavalac nemaju ni s kim posla osim s Njime "...međutim, 
većina ljudi ne razumije", a to stoga što među ljudima ima onih u čijem je uhu 
tampon, na čijem je vidu zastor, na čijem je srcu brava, u čijim je mislima 
zbunjenost, u čije je znanju sumnja i u čijem je sluhu gluhoća. Tako mi Allaha, 
sve ovo kod spoznavaoca nije drugo do li krajnja blizina, '... a Mi smo njemu bliži 
od vas, međutim, vi to ne vidite", "Mi smo stvorili čovjeka i Mi znamo šta mu 
došaptava njegova duša, i Mi smo mu bliži od aorte u srcu"... pa gdje li 
došaptavanje u odnosu na nadahnuće i gdje li ime čovjek u odnosu na ime svijet? 


Ko je Lejla i ko je Lubna 
Ko je Hinda i ko Basna 
Ko je Kajs i ko Bišr 
Nisu li svi oni lično On? 
Osvanuh strasno zaljubljen u Njega 
Pošto je moje postojanje Njegovo postojanje 
Pa su sva stvorenja moj voljeni 
Gdje li je taj koji me je zaludio, gdje li je? 
Pa ko istraži moj govor naći će u njemu jasan dokaz 


Što se tiče onih zanesenih akcidentalnom ljepotom i akcidentalnom ljubavlju, to 
je sjenka koja se gubi, oprimjereni cilj, nageti zid, upravo suprotno onome kako 
stvari stoje kod Allahovih učenjaka. Za spoznavaoca Allaha, sjenka je na sedždi, 
a akcidencija je imala pripremu za uvođenje u postojanje; Zid se ne naginje 
izuzev u činu robovanja kako bi otkrio šta se nalazi ispod njega od riznica 
spoznaja kojima se obogaćuje upućeni spoznavalac, pa je Allah stvorio ljubomoru 
u liku Hidra a.s.,koji ga tj. zid uspravi od njegove nagetosti jer je Znao da tada 
nije postojala priprema kod vlasnika imetka (skrivenog ispod zida) pa bi se (da je 
riznica bila otkrivena) desilo raspolaganje njime na neodgovarajući način, ... I da 
bi se za vijesti o njemu (imetku) saznalo kasnije" jer da se (riznica tada) 
pojavila bila bi korištena isprazno i rasipnički. 


Neka je čist od svega što Mu ne dolikuje Onaj koji je postavio propise i Znakove i 
Koji je učinio pojavnom i vidljivom ljepotu dokaza. 


Svijet mašte je jedan od najljepših po svom liku i najsavršeniji po svom 
stvaranju. Pomoću njega Allah navodi primjere . Objasnio je Uzvišeni da samo 
On posjeduje znanje o njemu pa je rakao u smislu zabrane "Pa nemojte navoditi 
Allahu primjere. Zaista Allah zna a vi ne znate". On je došao s ovim ajetom već 


pošto nam je naveo primjere o Njemu pa se je pojavio (svijet mašte) u postojanju 
a on je njegov prethodnik (VARIJANTA: pa se je On tj. Bog pojavio stvorenjima 
a mašta prethodi toj Njegovoj pojavi). Zar ne vidiš snove i kako okom sna koji 
presijeca svijet mašte vidiš šta će se desiti i prije stvaranja toga kao i ono što je 
bilo i ono čemu je nastupilo njegovo vrijeme? Pa u kojem to prisustvu nalaziš sve 
ovo zajedno osim u prisustvu mašte? 


Svako ko se zaljubi u bilo šta, zaljubi se u to tek nakon što to predstavi u svojoj 
mašti i načini mu lik u svojoj mašti, pa se tako njegov voljeni poklopi sa svojom 
slikom (u zaljubljenikovoj mašti). Da stvar nije ovakva, u slučaju kada se prekine 
veza između njegovog vida i (lika) voljene osobe ili njegovog sluha ili drugih 
njegovih osjetila, prekinula bi se povezanost tog zaljubljenika i voljene mu 

osobe. Međutim, mi ne nalazimo da je stvar ovakva, što navodi na to da je 
voljena osoba kod zaljubljenika na slici lika i njegovog oblikovanja u 
zaljubljenikovoj mašti, pa tako ne prestaje njegovo viđenje (tj. zaljubljenik 
stalno vidi voljenu osobu u liku iz svoje mašte), njegova ekstaza se udvostručuje i 
povećava mu se ljubav. 


Ta slika koju je on uobličio potiče njenog tvorca na traženje onoga na čijem je 
liku stvorio tu sliku. Ova osnova nije drugo do li sam duh ove mašte i pomoću nje 
opstoji taj lik i ona ga čuva. Zaljubljenikova ljubav se pojačava samo prema 
njegovoj tvorevini i njegovom djelu. Zaista lik u koji se zaljubio u svojoj mašti 
njegova je tvorevina. Pa on voli samo ono što je poteklo od njega vežući se tako 
za samog sebe i hvali svoje djelo. 


Ko ovo zna takav zna Allahovu ljubav za Njegovim robovima. On Uzvišeni njih 
više voli nego oni Njega. Oni Njega ne vole kao biće, nego vole njegovu dobrotu 
jer je dobrota ono na čemu su se osvjedočili. Onaj ko ga voli kao biće on (u 
stvari) voli samo sliku koju je oubličio u sebi i koja je u njegovoj viziji. To čini 
samo onaj koji izražava njegovu sličnost (sa stvorenim). Da nije sličnosti nijedan 
zaljubljenik Ga ne bi volio, a da nije predočavanja i dočaravanja u mašti ne bi se 
ni povezao s Njim. Zato Ga je Zakonodavac postavio u svojoj Kibli tj. smjeru; 
učinio ga Ga obuhvata srce Njegovog roba i učinio Ga iz blizine njemu poput 
njega ili poput pojedinih njegovih dijelova. Slično tome, ovi Mu robuju kao 
oprimjerenog i svjedoče Ga prisutnim. 


Što se tiče onih koji izražavaju samo Njegovu nesličnost, takvi su zbunjeni i 
frapirani u sljepilu i koji slijepo lutaju. Oni ne nalaze sjenu u njihovom mraku niti 
ih u tome sprečava dokaz o Božijoj sličnosti. Tu nema svjetla vjere čije bi 
svjetlo nadjačalo svjetlo razumskih dokaza i uključilo ga u sebe. Onaj koji 
izražava (Božansku) nesličnost nema nikakvih argumenata niti time išta 

postiže. Oni su ljudi odsječeni jer je njihova ambicija razbacana a imaginacija je 


od njih daleko. Njima za postizanje savršenstva spoznaje postojanja nedostaje 
sud snage imaginacije u njima samima, a sud imaginacije je prisutan samo kod 
savršenih ljudi. 


Zato su došli vjerozakoni vezano Za Allaha s onim što razumski dokazi smatraju 
nemogućim. Kome svjetlo vjere nadjača svjetlo razuma kao što nadjača svjetlo 
sunca svjetla drugih nebeskih tijela tako što ne ugasi izvor njihovih svjetala, 
nego ga samo prisajedini svome svjetlu pa čitav svijet bude osvijetljen svjetlom 
sunca i svjetlom ostalih nebeskih tijela, međutim oni vide samo svjetlo sunca ne 
sva svjetla, e takav je onaj savršeni od Allahovih ljudi. 


Kada se svjetlo njegovog razuma prisajedini i utopi u svjetlu njegove vjere takav 
se slaže sa stavom onih koji odriču Bogu sličnost (sa stvorenim) jer to ne prelazi 
i ne negira ono što im otkrivaju njihova svjetla, a slaže se i sa stavom onih koji 
zagovaraju sličnost jer to vani ne prelazi ono što im daju svjetla njihove vjere 
time što im je Allah naveo primjere, pa Ga onaj savršeni spoznaje i razumom i 
vjerom pa takav postiže stupanj savršenstva slično kao što mašta potčini i ovlada 
stupnjem osjetila i značenja. Tako mašta učini osjetilne stvari prefinjenim a 
značenja grubim time zadobivši potpunu moć nad njima. Zato je Jakub a.s. rekao 
svom sinu "Ne kazuj sna svoga braći svojoj da se ne bi zavjerili protiv tebe" jer 
je on znao znanjem o tumačenju snova šta je to Bog odslikao njemu (njegovom 
sinu Jusufu a.s.) u njegovom snu. Ono što je vidio i što mu se odslikalo bila su 
upravo njegova braća i roditelji pa je mašta oformila i izvajala likove braće u 
likovima (jedanaest) planeta a roditelje u liku sunca i mjeseca, a oni su sve samo 
meso, krv, vene i žile. 


Pogledaj na ovaj prelaz s niskog svijeta u svijet sfera i s tame ovog tijela u 
svjetlo ovih nebeskih tijela pa se grubo pojavi prefinjenim. Zatim je mašta 
prešla na raniji nivo i visinu stupnja značenja lišenih lika pa ih je zaodjenula u lik 
osjetilne sedžde pa se ono prefinjeno pokaza grubim a radi se o istom snu. 


Da nije snage prisustva mašte ne bi se desilo to što se desilo, a da ona nije u 
sredini ne bi imala uticaj na obje strane jer sredina ima vlast nad dvjema 
stranama jer im je ona granica, kao što je sadašnjost upravo i prošlost i 
budućnost i kao što je Allah nivo savršenog čovjeka postavio u sredinu između 
Njegovog bitisanja kao Onoga koji je zaposjeo svoj prijesto (Arš) i Njegovog 
bitisanja u njegovom srcu (srcu savršenog čovjeka) koje Ga obuhvata. Gleda Ga u 
svom srcu pa Ga vidi centrom kruga, a gleda Ga u svojstvu Onoga ko je zaposjeo 
prijesto pa Ga vidi kružnicom kruga "A On obuhvata svaku stvar". Ne pojavi se 
nijedna linija od centra ka vani a da joj kraj nije na kružnici, niti od kružnice 
prema unutra a da joj kraj nije u tački, a te linije nisu drugo do li svijet, a On 
svaku stvar obuhvata i svi su u Njegovoj šaci i "Njemu se svaka stvar vraća". 


Prazninu koja je postavljena između centra i kružnice naseljava svijet svojim 
smislom i postojanjem. U njemu se javljaju promjene od centra ka kružnici i od 
kružnice ka centru a izvan Njega Nedokučivog i Znanog nema ništa niti ima išta 
izvan kružnice što bi ušlo u kružnicu, nego je sve od Njega proizašlo i Njemu 
stremi, Od Njega počinje i Njemu se vraća. Njegovo obuhvatanje su Njegova 
imena a Njegov centar je Njegova božanska ličnost. Zato je on jedan po broju i 
jedan po mnoštvu. Nijedno oko Ga ne gleda osim oka čovjeka, a da nije čovjeka 
oka tj. zjenice ne bi vidjelo oko čovjekovo, pa s čovjekom gleda čovjek a s Bogom 
se pojavi Bog. 


Šejhul Ekber Muhjiddin Ibn Arabi (k.s.) 
El-Futuhat el-Mekkijje 


Poglavlje 148 
O spoznaji stupnja pronicljivosti i tajni pronicljivosti (Firasat) 
Stihovi: 


Pronicljivost je svjet/o koje se u vjerodgostojnoj predaji prenosi a fo su ustvari 
riječi Vjerovjesnika, Poslanika odabranog uputrtelja. Vlasnik pronicljivog pogleda 
Je onaj kome je sam Bog Njegov vid / njegov sluh. On kao fakav je Vitez 
stručnjak. Kraj toga je da se problem obrne po pitanju skrivenog i očitovanog. 


Pronicljivost je jedan od dominantnih opisa božanskih čiji uticaj dolazi do 
izražaja kod onih koji strahuju od onoga ko posjeduje ovo svojstvo. UZrok bijega 
je obični prirodni strah bilo da se radi o strahu kojim se duša boji da se ne 
rastavi sa svojim tijelom s kojim je skupa i u kojem dolazi do izražaja njena moć, 
bilo da se duši pripiše nešto što je pokuđeno čime bi je nazvao onaj koji vlada 
pronicljivim pogledom, bilo da je riječ o običnoj i prirodnoj pronicljivosti ili o 
božanskoj pronicljivosti. Zato se pronicljivost i povezuje i odnosi na one koji su 
se odvojili i odbjegli. U svijetu preovlađuje neznanje o sebi koje je uzrokovano 
njihovom složenošću i sastavom. Da su njihova tjelesa jednostavna a ne složena 
od elemenata, ne bi ni bili opisani takvim opisom, tj. neznanjem. 

Znaj da ukoliko jedan rob vlada pronicljivošću on na osobi koju posmatra uočava 
znakove pomeću kojih izvodi određene dokaze. Znakova ima prirodnih po svom 
sastavu i po svojoj građi, i oni se dovode u vezu sa prirodnom i egzaktnom 
pronicljivošću. Znakova ima i duhovnih, psihičkih i vjerskih. Takvi se znakovi 
raspoznaju sa pronicljivošću božanskom, a to je ustvari svjetlo božansko u oku 
srčanog vida vjernika. Pomoću tog svjetla, kada mu ono otkrije ono što on 
posmatra, on saznaje šta se dešava sa onim koga on posmatra ili šta će se 
ubuduće s njim desiti. 


Vjernička pronicljivost je općenitija od prirodne i uobičajene pronicljivosti. 
Krajnje što pronicljivost daje od znanja jeste znanje o pokuđenoj i pohvalnoj 
naravi, ćudi, moralu i etici, zatim o onome što dovodi do žurbe i sporosti u 
pojedinim stvarima, te svim tjelesnim kretnjama i pokretima. U ovom poglavlju 
navešću nešto od i jedne i druge pronicljivosti nakon što ti kažem o tome šta je 
to dvoje. 

Božanska pronicljivost se povezuje sa znanjem koje omogućuje prirodna 
pronicljivost, a i više od toga, a to više je da ta pronicljivost nudi spoznaju ko je 
sretnik a ko nesretnik, zatim mu nudi spoznaju s kojom ljudskom aktivnošću i 
djelovanjem je Allah zadovoljan a s kojom nije i bez prisustva vlasnika ovakve 
pronicljivosti, a to znači i u odsustvu. 

Kada pred takvog koji ima pronicljivi pogled dođe neka osoba koja je već ranije 
učinila neko djelo ili aktivnost, to djelo ostavi na njegovom organu, kojim je 
uradio to djelo, znak kojeg ne može vidjeti i znati osim onaj koji je vlasnik takve 
pronicljivosti, pa mu kaže tj. otkrije u vezi s tim činom, bilo da se radi o 
poslušnosti ili neposlušnosti tj. grijehu, kao što se desilo hazreti Osmanu r.a., 
drugu Poslanikovom s.a.v.s. 

Naime, kada je neki čovjek ušao kod njega i kada ga je on pogledao rekao mu je: 
"Oh, neka je Allah slavljen. Šta da se kaže o ljudima koji ne obaraju svoje 
poglede pred onim što je Allah zabranio da se gleda." Dotični čovjek je ranije 
ogledao nešto što mu nije bilo dozvoljeno po Božijem zakonu, bilo da je vidio neko 
ljudsko sramno mjesto bilo da je bacio pogled u tuđu kuću, tj. da proviri i sl. 
Tome. Dotični čovjek na tu primjedbu reče hazreti Osmanu r.a.: "Zar nakon 
Allahovog Poslanika s.a.v.s. ima objave." Osman r.a. mu na to reče: "Nema, nego 
je to u pitanju pronicljivost. Zar nisi čuo da je Allahov Poslanik s.a.v.s. rekao: 
"Čuvajte se pronicljivosti vjernika, jer on gleda sa Allahovim svjetlom.' Kada si 
ti kod mene ušao, ja sam to vidio u tvojim očima." 

Evo ovo je značenje onoga što mi kažemo da djelo ostavlja znak na organu kojim 
je urađeno neko djelo bilo ono pohvalno ili pokuđeno. Prirodna pronicljivost 
omogućuje spoznaju onoga što je uravnoteženo u svim ljudskim djelovanjima, 
govoru, aktivnostima i mirovanjima, kao i spoznaju onoga što je neuravnoteženo u 
vezi sa svim tim. Tako, onaj ko ima tu pronicljivost zna razlučiti, na osnovu 
pojedinih organa i izgleda svakog organa ko je glup a ko pametan a ko je bistar i 
oštrouman, ko je pronicljiv, ko je inteligentan, ko je glup i neuk a ko nije, ko je 
požudan a ko nije požudan, ko je srdit a ko nije srdit, ko je pokvaren i ko nije 
pokvaren, ko je podmukao i prevarant a ko je pouzdan, ko je nepromišljen i 
brzoplet a ko nije i tome slično. 

Prvo znaj da je pronicljivost vjerska, i s njom ćemo i početi, te koja je svjetlo 
božansko i koja je data vjerniku, tj. oku njegovog srčanog vida, pa je to svjetlo 
božansko poput prirodnog svjetla za oko u glavi. Znak koji biva na onome ko se 


posmatra je poput sunčevog svjetla pomoću kojeg se vidu otkrivaju osjetilne, tj. 
fizičke stvari. 

I kao što vid pomoću svjetla koje ime u sebi i sunčevog svjetla razlučuje 
osjetilne stvari pa tako saznaje šta je malo a šta veliko, šta je lijepo a šta ružno, 
šta je bijelo a šta crno, šta je crveno a šta žuto, šta se kreće a šta miruje, i 
razlučuje daljinu od blizine, visinu od nizine, tako se i sa svjetlom vjerske 
pronicljivosti saznaje šta je pohvalno a šta pokuđeno. 

Uistinu se svjetlo pronicljivog pogleda povezuje sa Allahom i zbog toga što je ime 
Allah ono ime koje kao vlastito ime okuplja i objedinjuje sva ostala imena koja 
imaju svoja određenja i pomoću takvog svjetla koje je vezano za takvo ime koje 
objedinjuje određenja svih drugih imena, jer jedino kao ono takvo otkriva i 
pohvalno i pokuđeno i otkriva koja stremljenja rezultiraju srećom ili nesrećom na 
onom svijetu. To seže dotle da neki vlasnici takve pronicljivosti kada vide trag 
neke osobe na zemlji, a osoba i nije prisutna nego samo trag, mogu reći za takvu 
osobu: 'ovo je stopalo sretnika, a ovo je stopalo, tj. trag nesretnika', slično kao 
što rade i čine poznavaoci i čitači tragova koji slijede trag i kažu: 'ovo je npr. 
trag bijelca, slijepog u jedno oko' i tako dalje ga opisujući kao da ga je vidio. On 
opisuje sva vanjska obilježja njegovog lika i sve to vidi u njegovom tragu, a bez 
toga da vidi dotičnu osobu. I donosi sud o porijeklu, te potvrđuje da dijete 
pripada ocu ukoliko dođe do spora zbog vanjske nesličnosti između očeva i djece. 
Zbog toga se svjetlo pronicljivosti (vjerske) veže za Allaha (tj. ime Allah). Da se 
ta pronicljivost veže npr. za ime El-Hamid (Onaj koje se hvali), onaj koji ima taj 
pronicljivi vjerski pogled ne bi vidio izuzev samo pohvalno. Tako se odnosi i kada 
bi se to povezivalo sa ma kojim drugim Božijim imenom. Onda bi zbilja toga imena 
omogućavala viđenje ali samo ono što zbilja tog imena pokriva. 

Pošto je (Vjerovjesnik s.a.v.s.) to svjetlo pripisao i doveo u vezu sa Allahom, tj. 
sa imenom Allah, na osnovu toga se pomoću tog svjetla saznaju sva dobra i zla 
koja se događaju bilo na ovom ili na onom svijetu, te sve pokuđene i pohvalne 
stvari, a i lijepa i plemenita narav i ćud a i ona koja nije lijepa, zatim se saznaje 
ono što omogućuje priroda i ono što omogućuje duhovnost, te se na osnovu 
ovakvog svjetla rastavljaju i razlučuju propisi vjerozakona, a njih je pet. S obim 
svjetlom se spoznaje u kojem Božijem imenu nalazi oslonac neko ko vrši ma kakvu 
aktivnost, a takođe se saznaje koji od duhova visokog svijeta dotičnu osobu 
nadzire i promatra i kakvi mu pripadaju znakovi koji proizlaze iz kretanja 
nebeskih tijela, jer Allah nije dao da ona u svojim sferama uzalud i bez svrhe 
plove, nego plove zbog određenih stvari i imperativa koje je Uzvišeni Allah 
pohranio u svima njima i u njihovim kretanjima, te u njihovim presijecanjima 
sazviježđa u svom putu, koja su krajnja sfera. Na to se odnose riječi Uzvišenog: 
"I objavio je svakom nebu njegov imperativ" (Fussilet, 12), pa ona prilikom tog 
plovljenja dostavljaju ono što im je povjereno od imperativa koje potražuje i 
zahtijeva, po svojoj prirodi, svijet elemenata. 


Znaj da je priroda koju je Uzvišeni Allah stvorio ispod duše a iznad pramaterije 
(heba). Kada je Allah htio da uvede u postojanje prirodna tijela, a i nema tu na 
pozornici izuzev prirodnih tijela ili elemenata, a i elementi su takođe prirodna 
tijela. Iako od njih tj. elemenata nastaju i druga tijela, sve to spada u Allahovo 
djelovanje u onome na čemu je stvorio prirodu. Pojam prirode je izraz ili se 
podrazumijeva pod njom četiri stvari. Kada se na poseban način to četvero 
povezuje i prožima iz toga nastaje ono što odgovara takvoj vezi i prožimanju 
odredbom Veličanstvenog i Znanog. Zato se tjelesa u svijetu međusobno 
razlikuju, zbog razlike u svom sastavu, pa svako tijelo nudi i daje u svijetu, a 
tako je i sa elementima jer su i oni tijela, ono što proizlazi iz njegove strukture. 
Tako ta stvar ide i spušta se na nivo kada Allah stvara elemente, a to su četiri 
osnovna elementa. Tako je toplotu sastavio sa suhoćom na poseban način na 
osnovu čega je nastala struktura vatre, a vatra se naziva jednim elementom. 
Tako je i sa zrakom, vodom i zemljom. 

Zatim je Uzvišeni dao da se pojedini elementi međusobno transformišu jedni u 
druge posredno ili neposredno. Ako su dva elementa međusobno oprečna u 
svakom pogledu, jedan od ta dva elementa se transformiše u njemu srodan, zatim 
se taj transformiše u njemu srodan, a koji je suprotan onom prvom koji se 
transformisao. Na taj način on se u njega transformisao posredno preko njemu 
odgovarajućeg i najbližeg elementa, bilo da se radi o grubom ili prefinjenom 
elementu. Zatim Uzvišeni Allah je stvorio tjelesa živih bića (misli se na ljude i 
životinje) po osnovu četiri prirode, tj. četiri tekućine, a to su žuč, crna žuč, krv 
i sluz. U ove četiri tekućine i njihovu prirodu je Allah pohranio duhovne snage 
čije se djelovanje odražava na tijelo koje je od njih složeno i sastavljeno. 
Ukoliko su te četiri tekućine u tijelu uravnotežene ili blizu ravnoteže one 
rezultiraju uravnoteženošću u lijepim i pohvalnim aktivnostima. Ako one nisu 
uravnotežene zbog te neuravnoteženosti doći će do određenih odstupanja te će 
u tijelu doći do izražaja prevlast jačeg i onog koje je obilnije od ovih tekućina. 
Usljed toga će na tijelu doći do određenih poremećaja i bolesti, a u vezi sa 
dušom to se povezuje sa naravlju. Liječnik liječi bolesti tako da ono što je 
umanjeno od tih tekućina poveća, a da umanji ono čega je previše da bi se 
postigla uravnoteženost. 

Slično tome i ljekar božanski liječi narav, ćud, moral i etiku i ciljeve za kojim 
stremi duša metodički dovodi u red i ravnotežu time što ga podsjeća, objašnjava 
i podstiče na više ciljeve čime će postići sreću i dobro kod Allaha i pravih i 
dobrih ljudi i duhova u visokom svijetu. Ljudska duša time biva ojačana i to 
podsjećanje njoj biva poput pomagača u dotjerivanju sebe i poremećaja u sebi na 
psihičkom planu, pa taj ljekar koji upravlja time pomogne prirodi ovog tijela i 
otkloni poremećaje od njega. Zato neki ljekari naređuju bolesnicima, samo za 
izvjesne bolesti, da slušaju lijepe melodije i da posjećuju lijepa mjesta sa 


raznovrsnim cvijećem, te da slušaju šum vode, cvrkut ptica, kao što je slavuj i 
slično tome. 

Sve je to ipak na kraju duhovna medicina (jer svaka stvar ima svoj duh), koja 
dovodi do sređivanja i ravnoteže ljudske konstitucije pomažući u tome ljekaru. 
Tu ima i drugih bolesti koje ne podnose tonove, nego im je korisno upravo 
suprotno onome što gore pomenusmo. 

Sve je to shodno tekućini u organizmu koja preovladava, koja je jača naspram 
druge koja joj je suprotna. Neke od ovih bolesti su urođene zbog strukture 
tijela i njegove stvorenosti, kao što su iskolačene oči ili sasvim upale oči ili kao 
što je izrazito tanak ili izrazito debeo nos, ili kao što je širokih nozdrva i napuhan 
ili suprotno tome, ili kao što je izrazita bjelina ili crnina, ili kao što je izrazita 
kovrdžavost ili ravnost kose, ili izrazito plava boja očiju (tirkizno plava) ili 
izrazito crna boja očiju, tako je i sa ostalim dijelovima tijela kada odstupaju od 
uravnoteženosti i naginju ka jednoj od krajnosti. Narav i ćud čovjeka odgovara 
ovim pojedinim organima u pogledu uravnoteženosti ili neuravnoteženosti. 

Kada nastupi ovaj božanski ljekar, tj. Vjerovjesnik ili njegov nasljednik ili onaj 
kome je Bog mudrost dao te uoči šta iziskuje ovaj prirodni izgled ljudskog bića 
koje mu prepušta vođstvo u liječenju, da ga odgaja i vaspita i nastoji mu pribaviti 
sreću ili pak da ispravi kod njega odstupanja od uravnoteženosti tako što će mu 
pojasniti gdje i kako da koristi to odstupanje pa da taj isti čin kod Allaha bude 
pohvalan, čime će dotična osoba postići sreću. Njemu nije moguće da pravi drugi 
oblik te osobe, jer je Gospodar završio sa stvaranjem, kako tijela tako i naravi 
dotične osobe. Prema tome, nama ne preostaje izuzev da pojasnimo gdje se šta 
upotrebljava. 

Onaj ko je uravnotežen po svom stvorenju ili prirodi i ukoliko je neznalica o tome 
šta će mu kod Boga donijeti sreću, a što se opet saznaje na osnovu tumača tj. 
Allahovog Poslanika s.a.v.s., takav će pitati učenjake šta je to što vodi sreći kod 
Allaha. Onaj ko ima plemenitu ćud, narav, etiku i moral, on nema potrebu, po tom 
pitanju, za tumačem, jer sama njegova konstitfucija i uravnoteženost ne pruža mu 
ništa osim takvu plemenitu ćud, narav, etiku i moral. Međutim on ima potrebu za 
tumačem u vezi sa nekim stvarima kada treba da odstupi i on je u tom slučaju, 
obavezan da tako postupi, jer u tom odstupanju je sadržano dobro bilo na ovom 
ili onom svijetu, bilo i na jednom i na drugom. Struktura njegovog bića i njegove 
uravnoteženosti ne daje mu ništa drugo osim plemenite naravi, ćudi, etike i 
morala, bilo da se radi o ovom svijetu ili budućem ili i jednom i drugom. 

Što se tiče onoga ko nije uravnotežen, on pokazuje lošu i negativnu narav, ćud i 
etiku, te traži postizanje određenih ciljeva koji su mu svojstveni ne vodeći pri 
tom računa kuda to sve vodi. Vješt liječnik će ga postepeno voditi objašnjavajući 
mu gdje da upotrijebi (gdje da se iživi) negativne naboje svoje naravi. 

Kada nastupi ili se pojavi onaj ko raspolaže sa pronicljivošću vjerskom a i učen je, 
tj. zna šta je dobro i u interesu za toga koga on posmatra a i vidi njegove 


aktivnosti koje ga vode ka pokuđenom ili mu se tako nešto pokuđeno već desilo, 
on će sa njim metodički postupati dok mu se on ne preda i prepusti da ga on vodi. 
Ako je takva osoba koja se posmatra neuravnotežena i odstupa od sredine, on će 
u svom slijeđenju puta slijediti i primjenjivati borbu sa sobom i od Boga 
propisane duhovne vježbe, a ako je uravnotežen, on će duhovni put dragovoljno 
slijediti i u tom će uživati, razdragano i radosno i stvari koje su drugima teške 
njemu su lahke, ništa neće osjećati kao teret i obavezu, to će njemu biti 
prirodno. 

Kada se njegova duša pročisti i očisti i pridruži čistom svijetu (svijet meleka) i 
gleda božanskim vidom, sa Njim sluša, kreće se Njegovom moći, takva duša će 
spoznati izvorišta stvari i pojmova, odakle izviru i gdje idu. Za takvu osobu se 
kaže da posjeduje vjerničku pronicljivost, a ta pronicljivost je dar od Uzvišenog 
Boga koju postiže onaj ko ima Zdravu prirodu a takođe i onaj ko nema zdravu 
prirodu. Osnova uravnoteženosti i neuravnoteženosti u svijetu i u onome što 
nužno iziskuje nadvladavanje jednih nad drugima, tj. prirode osnova jednih nad 
drugim kojima pripadaju određenja i uticaji u složenim bićima, osnova dakle toga 
potiče iz djelovanja božanskog znanja po kojem je Uzvišeni Bog milostiv i 
oprostiv kome hoće, a kažnjava koga hoće, te je zadovoljan, nezadovoljan itd. 
Gdje je srdžba u odnosu na zadovoljstvo, a gdje oprost u odnosu na kažnjavanje, 
a gdje li zadovoljstvo u odnosu na nezadovoljstvo. O svemu tome postoje 
božanska obavještenja u knjigama spuštenim od Njega, a to i znaju ljudi koji 
imaju otkrovenja očevidno. Da ta obavještenja nisu došla preko vjerovjesničkih i 
poslaničkih jezika i da o njima ne govore knjige spuštene od Boga i da nisu 
podržani (poslanici i vjerovjesnici) natprirodnim čudima, čime se potvrđuje 
njihova istinitost kod drugih, a sve se to desilo od Boga kako bi se od njih primila 
vjera. 

Dokazi razumski, kada je Bog u pitanju, ne bi prihvatili da je Bogu svojstveno 
nešto od gore spomenutih i sličnih svojstava. Kada bi o tome govorio onaj ko to 
vidi i kome se to otkriva a da za to nema potpore i podrške u čudu koje bi 
potvrđivalo njegovu istinitost, on bi bio nazivan neznalicom i njegov svjetonazor 
bi bio osporavan, te bi se iznosili razumski dokazi koji bi ukazivali na to da je taj 
koji to vidi poremećena uma i misli i da je pod dominacijom mašte, i iznosili bi 
dokaze da Bog ne treba da se opisuje takvim svojstvima. Upravo to je bio uzrok 
spuštanja obavještenja i čuda preko poslanika i Božijih knjiga, da bi onaj ko to 
doživljava očevidno odahnuo i da bi mu ta obavještenja davala satisfakciju u 
njegovom viđenju. 

Zbog ovih i ovakvih stvari došli su vjerozakoni, te zbog propisa koji se ne 
poklapaju sa ciljevima i željama predsjednika i predvodnika, jer takvi 
predsjednici i predvodnici kada bi čuli da to izjavljuje neko ko nije poslanik ne bi 
vjerovali, ali pošto se to pripisuje poslanicima, ne negiraju to. 


Duše su sklone prihvatiti božanske zakone i slijediti ih, prema tome ni vladarima 
ni predsjednicima ne preostaje ništa drugo nego da se i oni podčine, na određen 
način, i da budu učenici dobrih i da podvedu i podčine sebe pod njihove propise, 
iako im je to teško i nerado to prihvataju. Iako im je teško oni svome znanju, tj. 
šta su saznali od učenih i dobrih, daju prednost nad tom teškoćom koja je 
oprečna njihovom cilju i želji. Eto to ga dovodi u podređen položaj. To je gotov 
dokaz protiv njega, a neka je slavljen Znani i Mudri Bog. Da nije časti znanja ni 
pronicljivost ne bi imala čast, jer da pronicljivost ne pruža znanje, pa ne bi ni 
imala svoju vrijednost. 

Znanje je jedno od najčasnijih svojstava. S njim se postiže spas kada mu se 
čovjek podčini i kada u svojim poslovima postupa po određenju i uticaju znanja. 
Gospodaru povećaj mi znanje. Gospodaru povećaj mi znanje i podčini me znanju i 
učini da ono nada mnom vlada i da me nadZire, jer si Ti znanje i Onaj koji znaa i 
ono što se zna pripada Tebi a ne nama, pa nam od toga daj prema našoj 
vrijednosti, odnosno mogućnosti. 

Što se tiče spomenute pronicljivosti kod mudraca, ja ću od nje spomenuti nešto 
od onoga kako su oni postavili osnove o tome, isprobali i eksperimentisali. Zatim 
ćemo dati i objašnjenje toga u vezi sa svojstvima koja iziskuje naš pravac i put. U 
ovoj knjizi to ćemo spomenuti u sažetoj i dovoljnoj formi, ako Bog da. 

Znaj kad Uzvišeni Bog hoće da stvori jednog uravnoteženog čovjeka čiji bi svi 
postupci, poslovi i aktivnosti bili ispravni, Bog njegovom ocu dadne da mu je 
njegova struktura i sastav sređen i dobar, a to isto dadne i njegovoj majci, pa 
sperma kod muškarca bude onakva kakva treba tj. zdrava a tako bude i kod žene, 
a bude Zdrava i njena materica, i kada kod muškarca budu uravnotežene gore 
pomenute tekućine u mjeri koja će rezultirati zdravom spermom i odredi Bog da 
se sperma u matericu spusti u vrijeme dok je pod sretnim znakom, a to je po 
kretanjima nebeskih sfera koje je Bog učinio znakom Zdravlja i ispravnosti u 
onome što će se desiti iz nastanka toga. Ukoliko muškarac obleži svoju ženu pod 
sretnim znakom, tj. zvijezdom i sa svojom uravnoteženom strukturom, pa se 
takva sperma spusti u matericu koja je takođe uravnotežena po svom sastavu i 
konstituciji, te to materica prihvati i Bog dadne pomoć i uputu takvoj majci te je 
opskrbi strašću za svakom hranom koja će biti dobra i odgovarati njenoj 
strukturi i onom što traži plod u njenoj utrobi, na taj način plod se formira u 
uravnoteženoj situaciji i mjestu, hrani se odgovarajućom hranom i razvija pod 
kretanjem određene sfere koja odgovara pravilnom razvoju. Tako dijete iz 
takvoga braka bude formirano najsavršenijeg i najispravnijeg lika. Takvo dijete 
će izrasti u uravnoteženu osobu koja neće biti ni visoka ni niska, umjerene 
debljine, ni debeo ni mršav, ni žilav ni mlohav, bijelog tena sa blagim rumenilom, 
ni kovrdžave niti totalno rane kose, kose koja nije izrazito i sjajno crna, blago 
izduženog lica, očiju blago upalih i crnih, srednje i umjerene veličine glave, širih 
ramena, odmjerene veličine vrata, prsa takođe uravnoteženih, na kukovima i 


kičmi nema nataloženog mesa, nije gruba glasa, čist mu je glas bez obzira da li 
govori oštrije ili blaže, tamo gdje je poželjno govoriti oštrije ili blaže, dužih 
prstiju, skladne, odnosno lijepo građene šake, govori i smije se jedino po potrebi, 
njegove prirodne tečnosti u tijelu blago naginju žuči i crnoj žuči, u njegovom 
pogledu se odražava radost i veselje, malo žudi za imetkom, ne želi dominacije 
nad tobom niti da nad tobom gradi karijeru, niti je brzac a niti je trom. 

Ovako kažu mudraci, tj. da je ovakav lik stvaranja najuravnoteženiji i 
najispravniji. Na takvom liku stvoren je i naš gospodin Muhammed s.a.v.s., tako da 
njemu savršenstvo pripada i po pitanju fizičkog izgleda i stvaranja, kao što mu 
pripada savršenstvo po rangu, pa bijaše najsavršeniji među ljudima sa svih 
aspekata bilo sa vanjske ili nutarnje strane. 

Ukoliko se desi da u materici bude poremećaja u sastavu i strukturi to će se 
nužno odraziti na formiranje i stvaranje čovjeka u materici na nekom od njegovih 
organa ili dijelova, ili će se možda odraziti u većem ili manjem njihovom broju, 
shodno tome kakav je sastav i struktura dotičnog organa u pogledu privlačne sile 
koja djeluje i nalazi se u spermi. To će se odraziti bilo na cjelokupnom tijelu bilo 
na njegovim pojedinim organima. Od toga, a Allah je Onaj koji daje uputu i 
usklađuje, jeste i to da izrazita bjelina (bljedilo) i modrina upućuje na to da je 
osoba bezobrazna, sklona da iznevjeri i pronevjeri, sklona pokvarenosti i plitke 
je pameti. Ako takva osoba ima široko čelo i špicastu bradu te riđu kosu, isturene 
ili ispupčene obraze, previše bujne i guste kose na glavi, za takvoga pronicljivi i 
mudri ljudi kažu da se od takvog ko je tako opisan treba čuvati kao od zmije 
otrovnice. Ako je nečija kosa čekinjasta tj. jaka, čvrsta i debele dlake, to 
upućuje na hrabrosti i ispravan i zdrav mozak a ako je kosa meka, to upućuje na 
kukavičluk, hladnost mozga i nedostatak pronicljivosti, odnosno malo 
oštroumnosti. 

Ako ima puno dlaka po ramenima i vratu to upućuje na glupost i drskost. Ako je 
mnogo dlakav po prsima i po stomaku to upućuje na divlju prirodu, malo shvatanje 
i da voli nepravdu. Riđa kosa upućuje na glupost, mnogo huje, odnosno srdžbe i da 
je ta osoba brzac i ima želju za dominacijom. Normalno crna kosa upućuje na 
smirenost i upućuje na lijepu pamet te upućuje na strpljivost i takva osoba voli 
pravednost. Sredina između spomenute dvije vrste kose upućuje na umjerenost. 
Ako je čelo potpuno ravno bez bora i neravnina to upućuje na osobu koja je 
sklona sporovima i spori se, te svađanju, nepromišljenosti i hvalisavosti. Ako je 
čelo srednje širine i srednje ispupčeno sa blagim naborima takva osoba je 
iskrena, sklona da voli, takva osoba i shvata, takva osoba je i učena, takva osoba 
budno prati i promišljena je, te je vješta i oštroumna. Ko ima jako velike uši to je 
neznalica s napomenom da takav mnogo pamti i memoriše. Ko ima izrazito male uši 
takav je kradljivac i glupak. Ako su obrve izrazito guste i bujne to upućuje na 
osobu koja je sklona zavođenju i bezveznom i prostom govoru. Ako se obrva 
produžava do sljepoočnice takav je ohol i hvalisav. Čije su obrve tanke i 


umjerene dužine, ni kratke ni duge, te crne boje, takav je budna stanja, tj. 
uočava. 

Ako su oči plave boje one imaju najlošije značenje, a najlošije značenje među 
plavim očima imaju one koje su tirkizno plave. Ko ima velike i izbuljene i 
ispupčene oči on je zavidan, drzak, lijen i nepovjerljiva, nepouzdana osoba. Ako 
su takve oči uz to i plave boje, sve te osobine koje su gore spomenute još su 
žešće i naglašenije, te dotična osoba uz to može biti varalica. 

Čije oči nisu ispupčene nego su blago upale i da im boja naginje ka tamnoj i crnoj 
boji takva osoba je budna, pažljiva, ima dobro shvatanje, pouzdana i sklona 
ljubavi. Ukoliko su oči nerazmjerno male u odnosu na tijelo, takva osoba je loša. 
Čije oko je kruto, tj. hladna pogleda, tako da mu se malo kreću kao kod životinje 
i mrtva pogleda takva osoba je neznalica i grubijan. 

Čije oči se opet kreću prekomjerno brzo i ko je vrtljiva pogleda takav je lopov, 
džeparoš i prevarant. Čije su oči crvenkaste on je hrabar i odvažan i ide 
naprijed. Ako oko takvih očiju imaju žute pjege, takav spada u najgore ljude. 
Ako je nečiji nos tanak i špicast, takav je brzoplet. Čiji nos je takav da mu se 
skoro nadnosi na usta, tj. orlovski nos, takav je hrabar. Ko je pljosnata i tubasta 
nosa takav je pohotan. Čiji nos je naglašeno širokih nozdrva, takav je ljut i srdit. 
Ako je srednji dio nosa izrazito mesnat i blago spljošten takav je lažac i 
brbljivac. 

Najispravniji je nos koji je nešto duži ali ne pretjerano. Ko ima nos srednje 
debljine i blago orlovskog izgleda takav nos upućuje na pamet i shvatanje. 

Ko ima velika i prostrana usta on je hrabar. Ko ima velike i grube usne to je 
glupak. Ko je srednje debelih crvenih usana, takav je odmjeren. Čiji su zubi 
savijeni i iskrivljeni ili istureni sklon je prevari, podvali i nepouzdan je. Čiji su 
Zubi ravni i umjereni (osrednji), a blago razmaknuti takav je pametan, pouzdan i 
promišljen. 

U koga su obrazi previše naglašeni i ispupčeni on je neznalica i grube prirode. Ko 
je suhonjava i žuta lica taj je jako pokvaren i loš te sklon spletkama i podvalama. 
U koga je naglašeno dugo lice on je bezobrazan. Čije sljepoočnice su ispupčene a 
vratne žile naglašene takav je srdit. Ko je takav da kada ga pogledaš pocrveni, 
zastidi se ili mu se čak oči orose suzama ili se i nehotice blago osmjehne, takav 
te voli i ti si mu prijatan i ima strahopoštovanje prema tebi. 

Ako je neko krupna glasa to upućuje na hrabrost. Sredina u glasu između krupnog 
i tankog glasa upućuje na pamet, promišljenost, iskrenost i brzinu u govoru. 
Previše nizak i tanak glas upućuje na laž, sramotu i neznanje. Grub glas, odnosno 
ton u glasu, upućuje na srditost i lošu narav. Govorenje kroz nos je dokaz 
gluposti, neoštroumnosti i oholosti. 

Kada je neko mnogo i previše pokretljiv to je dokaz za njegovu taštinu, 
uobraženost, te takva osoba je brzac, hoće i podvaliti. 


Dostojanstveno sjedenje, odmjeren govor i kretanje ruke dok obrazlaže govor je 
dokaz potpune pameti, promišljenosti i ispravnog uma. 

Naglašeno kratak vrat upućuje i dokaz je pokvarenosti i spletki, dok je naglašeno 
dug i tanak vrat dokaz gluposti, kukavičluka, paničarenja. Ako se tome dvome još 
pridoda mala glava to upućuje na glupost i lakomislenost. Debeo i ogroman vrat 
upućuju na neznanje i proždrljivost. 

Odmjeren vrat, tj. ni dug ni kratak, a ni debeo ni tanak previše, je dokaz pameti, 
promišljenosti, čiste ljubavi, pouzdanosti i iskrenosti. 

Ogroman stomak upućuje na glupost, neznanje i kukavičluk. Normalan i odmjeren 
stomak i uzak grudni koš upućuju na dobru pamet i lijepo mišljenje. Široke plećke 
i leđa upućuju na hrabrost, ali i maloumnost. Povijena leđa upućuju na prgavost i 
brzopletost. Ravna i normalna leđa imaju pohvalan znak. Uočljivo ispupčene 
plećke upućuju na lošu namjeru i ružan ideološki pravac. 

Ukoliko su ruke toliko duge da dlanovima dohvaća koljena to ukazuje na hrabrost 
i plemenitost. Ako su ruke naglašeno kratke, vlasnik takvih ruku je kukavica i voli 
zlo. Dugi dlanovi sa dugim prstima upućuju na to da osoba ima dara za zanatstvo, 
da dobro obavlja poslove i da dobro upravlja. 

Izrazito debela stopala upućuju na neznanje i ta osoba voli nepravdu. Malo i 
mršavo stopalo upućuje na griješenje. Tanja peta upućuje na lijepo a naglašeno 
velika peta upućuje na hrabrost. Debeli listovi sa tetivama upućuju na glupost i 
drskost. 

Ko ima širok i odmjeren korak on ima uspjeha u svim svojim poslovima i taj 
razmišlja o posljedicama svojim djela, a suprotno tome ima suprotno značenje. 
Ovo što smo prenijeli je govor mudrih ljudi koji su to eksperimentisali i to su 
učenjaci realnosti i egzaktnosti. Ovih opisa može biti manje ili više a dominacija 
pripada onome što preovladava. Nekada su oni ujednačeni kod neke osobe, pa 
djelovanje jednih potiskuje djelovanje drugih, u smislu da kod neke osobe 
djelovanje jednog opisa dolazi do izražaja u posebnoj situaciji a djelovanje 
drugog (njemu suprotnog) dolazi do izražaja u drugoj situaciji. 

Sve u svemu, duhovne vježbe od Boga propisane i primjena objavljenog znanja od 
Boga, imaju moć uticaja da potisnu dominaciju nekog od spomenutih pokuđenih 
opisa. Ko to bude probao vidjeće da je tako kako smo rekli, jer je uobičajeno i 
konstantno primjenjivanje nečega peta priroda kojoj pripada uticaj na osnovnu 
prirodu. Sve je ovo isprobano, odnosno eksperimentisano. 

(Pored navedenih stvari pri opisu čovjeka bilo bi ovom prilikom poželjno 
napomenuti cijenjenom čitaocu i neke druge anomalije kao što su npr. ukoliko je 
kod muškarca ženski glas, što je jedna od anomalija i neuravnoteženosti, a 
ukoliko je kod žene muški glas to je takođe anomalija i nešto neprirodno i 
neuravnoteženo. Ukoliko je kod muškarca brada takva da po njoj nema dlaka, kao 
kod žene, i to je anomalija. Zatim, ako se kod žene pojavljuju malje brkova i 
brade i to spada u anomaliju. Jedna osoba, kaže moj učitelj, šejh Halid Hulusi - 


baba k.s., ako ima previše kratke prste i nisko čelo ta osoba je škrta i mnogo voli 
kapital, tj. bogatstvo ovozemaljsko. 

Vrlo je važno staviti dobro do znanja svakome onome ko ovo bude čitao da se 
dobro čuva da ga đavo, tj. šejtan nipošto ne navede da se izrugava osobama kod 
kojih primijeti nešto od pokuđenih opisa. U jednoj od predaja rečeno je da onaj 
ko se naruga stvorenju, narugao se je time Stvoritelju. Gledao sam u životu kako 
prave vježbe, od Boga propisane preko Njegovih knjiga i poslanika te istinskih 
spoznavalaca, tj. onih koji imaju istinsku pronicljivost na osnovu vjere, mijenjaju 
lagano osobu čak i u fizičkom izgledu. Kako da je ne mijenjaju kada je svaka 
osoba i duhovno i fizički jedna cjelina, a poznato je da sve na sve utiče, a 
posebno duh na tijelo, tako da se to i na tjelesnoj konstituciji odrazi. 

Ako čovjek usvoji znanje i bavi se naukom kako je Bog zadovoljan, to znanje je 
svakako jedan nov kvalitet u čovjeku, pa prema tome i sama primjena znanja 
donosi još jedan novi kvalitet. Dovoljno je pogledati okolo sebe pa će se uočiti da 
ljudi koji se bave lijepim znanjem, a pogotovo kada ga primjenjuju daleko 
prefinjenije izgledaju i u licu, i u rukama, i u pogledu od običnih neznoalica i 
grubijana, jer grubost je inače odraz neznanja i gluposti. Kada smo gore rekli da 
se nipošto ne smijemo ismijavati i izrugivati osobama koje primijetimo sa nekim 
pokuđenim opisom, postavlja se pitanje zašto se to uopšte piše i objavljuje. 
Treba znati da je to sve u svrhu znanosti jer, poštovani čitaoče, sve oko tebe i ti 
sam si živa knjiga koju treba iščitavati. Kako bi ljekar liječio neku anomaliju u 
fizičkom smislu ako je ne bi iščitao i ako je ne bi primijetio. Dobar baščovan 
kada uđe u bašču, on po kori, boji, granama i drugom zna o kojoj se biljci radi i 
zna šta treba poduzeti. Tu nema ništa slučajno. Nijedna linija, boja, izgled, nema 
ništa slučajno već sve to govori o sebi već po svom izgledu. Mili Bože kako li 
izgleda to kada jedan Božiji baščovan uđe u ovu Božiju bašču gdje su i ljudi i 
životinje i biljke i anorganski svijet? Ovdje u opisivanju osoba govori se o opisu 
pripadnika bijele rase.) 

Pouka koja se može uzeti iz znakova koje smo spomenuli, a koje pruža priroda sa 
svojim uticajem i što je potvrđeno eksperimentom, tj. što je isprobano, je ta da 
treba znati da duša ljudska, tj. duh ljudski je taj koji upravlja tijelom. Ta duša je 
jednom svojom stranom okrenuta prema čistom svjetlu koje joj je otac, a 
drugom stranom je okrenuta prema prirodi a priroda je čista tama, i ona joj je 
majka. Prema tome duša zauzima sredinu između svjetla i tame. Uzrok toga da 
ona zauzima središnji položaj je to što ona upravlja (tijelom), pa je prema tome 
kao univerzalna duša u kosmičkim razmjerama koja se kao kosmička duša nalazi 
između prvog uma ili prauma i pramaterije sveukupne. Ta pramaterija je tamna 
supstanca a praum je čisto svjetlo, pa je ova naša duša kao međa, kao međusvijet 
između svjetla i tame, dajući i jednom i drugom njegovo pravo. Ako nad dušom 
počne dominirati jedna od strana, ona pripada onome što njom dominira. Ako ona 
ne naginje ni jednoj od tih strana, onda je ta duša uravnotežena, pravedna, 


nepristrasna i odmjerena i sudi po istini. Spomenimo u ovom odjeljku pouku u vezi 
sa pojedinim znacima na tijelu vezano Za pronicljivost. 

Pa zato kažemo: što se tiče izrazite bjeline tena to je zbog preokupiranosti duše 
dotične osobe svijetom svjetla, u toj mjeri da mu ne ostaje prostora i vremena 
da se bavi upravljanjem svijetom svoje prirode kakav je bio slučaj sa Ebi Ukalom 
El-Magribijem i njemu sličnim, usljed čega brzo strada prije nego postigne 
savršenstvo. 

Što se tiče izrazite crnine to je preokupiranost svijetom njegovih strasti i 
njegove prirode u mjeri da ga to sve zakloni od znanosti svjetala, a to su 
Božanska znanja, i to stanje je neosporno pokuđeno. To je sve odmjereno 
vremenom kad - šta i kada se udovolji i jednoj i drugoj strani njihovo pravo, kao 
što reče Vjerovjesnik s.a.v.s.: "Tmam vrijeme kada sam sam sa svojim 
Gospodarom, i u tom momentu sa mnom nema nekog drugog osim mog Gospodara", 
takvo postupanje je svojstveno onome ko je vođa pravedni i odmjereni. 

Što se tiče pouke u vezi sa neumjerenom visinom ili niskošću rasta, to se dovodi u 
vezu sa dužinom zadržavanja i usmjeravanja ka nekom od dva svijeta (svijet 
svjetla i svijet tame). Taj period može biti neumjereno dug što se dovodi u vezu 
sa neumjerenom visinom ili neumjereno kratak, što se dovodi u vezu sa 
neumjerenom nizinom rasta, pa s tim u vezi dužinu zadržavanja i usmjeravanja 
prema svijetu svjetla ili tame treba odmjeriti po potrebi. 

Što se tiče umjerene debljine, to se dovodi u vezu sa čovjekovom umjerenošću 
između metafizičkog i fizičkog, kao što se inače u sredini nalazi meso između 
kosti i kože. Što se tiče uravnoteženosti po pitanju kose to ukazuje na 
postojanost između tjeskobe i netjeskobe, tj. uravnoteženost između ta dva 
pojma. 

Što se tiče uravnoteženosti lica to se dovodi u vezu sa ozarenošću i smiješkom 
koji se ocrtava na nečijem licu. Što se tiče crnih očiju to ukazuje na ispravnost 
pogleda na život i promišljenost. Što se tiče toga ako su oči blago upale i crne to 
se dovodi u vezu sa nevidljivim svijetom i saznavanjem skrivenih stvari i pojmova. 
Što se tiče ispupčenih očiju to je sklonost crpljenju znanja iz pojavnog svijeta i 
to su ljudi od pouke. Što se tiče uravnotežene veličine glave to ukazuje na 
obdarenost umom. Široka ramena podrazumijevaju sposobnost podnošenja uvreda 
i uznemiravanja, kao što je ogovaranje. 

Što se tiče odmjerene veličine vrata to upućuje na sposobnost sagledavanja 
stvari bez naginjanja ka istima. Što se tiče neprirodno dugog vrata to upućuje na 
zagledanost i istraživanje onoga što ga se ne tiče i što ne treba, tj. što nije 
dozvoljeno, kao što je špijuniranje, a što se tiče skroz kratkog vrata, taj ne 
posmatra ni ono što bi trebao da posmatra. 

Što se tiče uravnoteženih i odmjerenih prsa, to je odmjerenost u izražavanju i 
objašnjenju, da to koristi sagovorniku. Što se tiče toga da na kukovima i kičmi 
nema nataloženog mesa, to upućuje na vođenje računa o stvarima na koje se 


može osloniti i pozvati, kako bi se na taj način oslobodio ka jednoj od dviju 
strana. Ako se to dovodi u vezu sa međusvijetom, mogu mu se događati podvale u 
većini slučajeva (pa će spomenutim oslanjanjem izbjeći te podvale). 

Što se tiče po prirodi tiha glasa, to je znak ili sposobnost čuvanja tajne na 
javnom mjestu. Što se tiče glasa koji je čist, koji nije hrapav ili piskav, to 
upućuje na čuvanje od pretjerivanja i dodavanja. Što se tiče dugih prstiju, 
odnosno jagodica to upućuje na lijepo raspolaganje. Što se tiče skladne šake i 
dlana to je baratanje sa ovosvjetskim dobrima bez vezanja Za ista. 

Što se tiče govora i smijeha po potrebi to upućuje na vođenje računa o onome 
što iziskuje mudrost, pa govori po potrebi i smije se po potrebi. Što se tiče toga 
da kod neke osobe njegova priroda i tekućine naginju ka žuči ili crnoj žuči, ako 
žući naginje njegova priroda i tekućine, on je sklon visokom svijetu, a ako mu 
naginje crnoj žuči, onda je to sklonost prema niskom svijetu, crpljenje skrivenih 
dragocjenosti iz njega i onoga što mu pričinjava radost, a od čega je zaklonjena 
priroda većine umova kada to razmatraju s obzirom da u svom shvatanju 
podcjenjuju prirodu. 

Što se tiče pogleda u kome se ocrtava radost i veselje, to je nastojanje da se 
pridobije ljubav nekog drugog. Što se tiče ne žuđenja za imetkom, to je 
distanciranje od svega onoga što može odvesti u pravcu nečega od čega nema 
koristi. 

Što se tiče onoga koji ne želi da tobom dominira niti da se pravi bolji od tebe to 
znači da se on preokupirao usavršavanjem svoga robovanja, a ne tobom. Što se 
tiče onoga ko nije ni lijen a ni brzac to upućuje da on ne žuri sa kažnjavanjem 
drugoga iako je u mogućnosti. 

Pored toga razmatrajući pronicljivost o kojoj govore mudraci vidjeli smo da oni 
tu govore o dvije strane i sredini i da stvari dijele na pohvalne i pokuđene, hoću 
reći narav; ćud, etiku i moral dijele na pohvalnu i pokuđenu, a ipak i oni pripisuju 
svo dobro sredini, a odstupanja pripisuju stranama izvan sredine, pa kažu za 
onoga ko je izrazito bijel ili za onoga ko je izrazito rid ili plav ono što si čuo da 
kažu po pitanju pokuđenosti i da to nije pohvalno. Tako isto govore i Za onoga ko 
je izrazito crn, ko ima jako tanak nos da je to takođe pokuđeno. 

Umjerenost između tih pojmova i te dvije strane jeste da ne izlazi iz okvira 
odmjerenosti i kao takva ona je pohvalna, kako je već rečeno. Vidjevši da oni to 
svode na ovo što smo spomenuli mi smo po tom pitanju analizirali ovu ljudsku 
vrstu, gdje se tu pojavljuje nešto lijepo ili ružno, pohvalno ili nepohvalno, pa s tim 
u vezi, kažemo: ono što je lijepo a čime se postiže rang kod Uzvišenog Boga i ono 
što je ružno a čijim izbjegavanjem se postiže dobro kod Boga jeste samo ono što 
je vjerozakon označio i definisao kao lijepo ili ružno. 

Pošto smo vidjeli da postupci po vjerozakonu mogu biti, pohvalni ili pokuđeni, mi 
smo razmotrili mogućnost kako da objedinimo te dvije strane i sredinu da bi tako 
dvije oprečne strane podveli pod sud sredine, a sredina je mjesto 


uravnoteženosti i odmjerenosti. Na osnovu toga kažemo da čovjek može biti 
jedno od troje sa stajališta vjerozakona: bilo da je čisti batinija (idealist, strogi 
i potpuni ezoteričar), a to je onaj ko po nama zagovara ogoljeni, apstraktni, 
odnosno teoretski monoteizam, kako svojim stanjem tako i djelovanjem. Takvo 
učenje vodi negiranju i poništavanju propisa vjerozakona, kao što to rade 
batinije, odnosno ezoteristi, oni koji zagovaraju transcedentnost, i vodi 
odstupanju od onoga šta je Zakonodavac tim propisima htio. Sve ono što vodi 
rušenju nekog vjerozakonom propisanog vjerskog temelja je nedvosmisleno i sto 
posto pokuđeno kod svakog vjernika. 

Druga mogućnost je da neko bude čisti i potpuni (egzoterist), tj. pridaje pažnju 
samo formama zapostavljajući i negirajući skriveno, taj je duboko zagazio i 
zabrazdio, te ga to vodi ka otjelovljenju tj. otjelovljenju Boga i materijaliziranju. 
Slično prethodnom i ovo je takođe po vjerozakonu pokuđeno. 

Treća mogućnost ili varijanta je da se čovjek uskladi sa Božijim zakonom, po tim 
pitanjima, shodno shvatanju koje izražava jezik (na kojem je došao vjerozakon), 
pa ako zakon nešto dozvoljava onda on to i čini, a ako ne dozvoljava onda se 
distancira prateći taj Božiji vjerozakon u stopu. Tu se odbacuje logiciranje 
odnosno ograničena ljudska logika koja čovjeka može duboko zavesti. Ovo je 
stanje onoga koji zauzima sredinu između te dvije krajnosti i takav zaslužuje 
Božiju ljubav. 

Uzvišeni kaže Svom Vjerovjesniku s.a.v.s. da kaže: "Slijedite me Allah će vas 
zavoljeti i oprostiće vam vaše grijehe" (Ali Imran, 31). Prema tome, slijeđenje 
zakonodavca i držeći se njegovog traga tj. puta, nužno donosi Božiju ljubav 
robovima i trajnu sreću. 

Ovo je jedan od načina usporedbe ovih dviju vrsta pronicljivosti. Ako bi neko 
rekao: "Ovo je u sintezi, a kako se to može znati u detaljima i 

raščlanjeno? Naime, desi se da mi vidimo nekog čovjeka koji je u mjestu stalnog 
boravka, prisustvuje obavljanju skupnih molitvi, a i pored toga je najveći 
dvoličnjak u tom mjestu." 

Mi na to kažemo: "Boravak u mjestu i prisustvovanje zajedničkim molitvama i 
tome sl. Spada u pojavni svijet. Prema tome on je sa stajališta pojavnog svijeta 
takav, a sa stajališta skrivenog svijeta je nevjernik jer je takav u svom srcu. 
Kada mi dođemo i dobijemo vjerničku, doživljenu pronicljivost kako smo 
spomenuli i kako ćemo o tome još reći kasnije, ako Bog da, mi ćemo u sebi 
donijeti sud da je on nevjernik, a u vanjskom svijetu ćemo ga ostaviti sa njegovim 
imetkom, krvlju i biće sačuvan po Božijem zakonu zbog njegovog javnog 
izgovaranja riječi monoteizma. Naš odnos prema njemu je ovakav i drugačijim 
odnosom nismo obavezani. 

Treba da znaš, usrećio te i uskladio te Bog, da visoki svijet, uzevši uopšteno, 
pokreće fizički i pojavni svijet. Taj fizički i pojavni svijet je pod dominacijom i 
po vlašću visokog svijeta i to po mudrosti Uzvišenog Boga, a ne da to on sam po 


sebi zaslužuje. U pojavnom svijetu nema ništa da se manifestira, bilo da je u 
pitanju kretanje, mirovanje, jelo, piće, govor, šutnja, a da nije pokrenuto iz 
skrivenog svijeta. 

To treba shvatiti ovako: živo biće se ne pokreće izuzev po namjeri i volji, a 
namjera, tj. cilj i volja su djela srca. Volja je iz nevidljivog svijeta, a kretanje i 
sl. Tome je iz pojavnog svijeta. Vidljivi svijet je sve ono što mi uobičajenim 
osjetilom, odnosno nekim čulom dokučimo, a u nevidljivi svijet spada ono što 
spoznajemo i znamo na osnovu vjerskog zakona ili misaonog pogleda a što se ne 
vidi i što nije dostupno nekom od čula. 

Pa zato kažemo da se do skrivenog svijeta dopire okom tajnog vida ili okom srca, 
kao što se pojavni svijet vidi okom vida, tj. okom u glavi. Kao što osjetilni vid ne 
vidi pojavni svijet izuzev tome ukoliko ne bude otklonjen zastor tome ili neka 
slična druga zapreka. Kada se te zapreke otklone i svjetla se prospu na osjetilne 
i fizičke stvari te se svjetlo osjetilnog vida poklopi sa vanjskim svjetlom, tada se 
sa osjetilnim okom dokučuje i vidi ono što se gleda. 

Tako je i sa srčanim tj. nutarnjim vidom. Taj nutarnji vid zastiru prljavštine 
grijeha, strasti, zatim pripisivanje drugima moći koja im ne pripada, a sve to 
spada u taj prirodni grubi svijet a i druge stvari slično tome koje nismo 
nabrojali. Sve su to zastori koji se ispriječe između dotične osobe i skrivenog 
svijeta. Kada se čovjek posveti ogledalu svoga srca i čisti ga spominjanjem 
Uzvišenog Boga, onako kako je On rekao, te upornim čitanjem Kur'ana, čime će 
on postići svjetlo, a Bogu pripada svjetlo koje se stere i prosipa na sva stvorenja 
i koje se zove svjetlo postojanja, odnosno egzistencije. 

Kada se ta dva svjetla, svjetlo srčanog vida i Božije svjetlo otkriva se ono što je 
skriveno onakvim kako jest i kako se već zbiva u postojanju, s napomenom da 
između ta dva vida ima jedan prefinjeni smisao a taj smisao je u tome da obično 
čulo ili osjetilo zastire zid, prevelika daljina, zatim prevelika blizina i tako dalje, 
a oko srca, odnosno nutarnji vid nije takav. Njega ne zastire ništa izuzev ono što 
smo gore pomenuli, a to je prljavština grijeha, strasti, niske želje i pobude, 
mržnja, oholost, samoljublje, jatovi, loše namjere, loša narav itd., s napomenom 
da tu takođe postoji jedan tanani zastor kojeg ću pomenuti, a koji se ogleda u 
tome da svjetlo koje se prostire iz prisustva božanske darežljivosti na skriveni 
svijet na ravnima egzistencije tj. postojanja, ne mora čovjeku nužno obasjati sve 
te ravni zbog onoga kome se otkriva, jer se njemu otkriva srazmjerno tome 
koliko Bog hoće da mu otkrije. To je stupanj objave. 

Naš dokaz kod nas je naše lično iskustvo, a za druge izvan nas su riječi 
Uzvišenog: "Reci: ja ne znam šta čini moj Gospodar sa mnom a niti s vama, ja 
samo slijedim ono što mi se objavljuje", (Ahkaf, 9) i pored krajnje 
vjerovjesničke čistote, na što upućuju riječi Uzvišenog: "...ili iza zastora..." 
(Šura, 51). 


Ko stigne na ovaj stupanj (stupanj pronicljivosti) i pojavi mu se nešto od toga, u 
vezi sa nekom određenom osobom, eto to je pronicljivost (feraset) i ona je jedan 
od najvećih stepena otkrovenja. 

Njoj u Božijoj Knjizi odgovaraju riječi: "Zaista u tome ima znakova za one koji 
čitaju znakove" (Hidžr, 75). Oni koji čitaju znakove (El-mutevessimin), na koje 
se odnose ove Božije riječi, nikada ne griješe za razliku od pronicljivosti 
mudraca u egzaktnom smislu riječi. 

Pored svega ovoga postojim jedno drugo otkrovenje na nivou istinske 
pronicljivosti, a to je da je Uzvišeni Bog dao da u svijetu postoji ravan simbola i 
znakova. Na toj ravni su likovi potomstva Ademova te njihova stanja u njihovim 
vremenima sve do njihove smrti i ta ravan je skrivena od svih stvorenja u 
visokom svijetu i u niskom svijetu, izuzev od prauma i pramajke. 

Kada Bog hoće da odabere nekog roba i da ga počasti sa ovim stupnjem On mu 
očisti njegovo srce, raširi ga i dadne u takvo srce svjetiljku obasjanu od njegove 
vjere koja je osobita i posebna. Od Božijih imena svjetiljku obasjava ime El- 
Mu'min El-Muhejmin (Vjerni Zaštitnik). 

Pod dominacijom ovog imena je ova ravan, a ta svjetiljka je sa ravni 
božanstvenosti. Sa te ravni prihvata je ime Vjerni. Kada se obasja srce tom 
božanskom svjetlošću i ta svjetlost dopre u svaki ugao srca takvog roba pa se 
sastavi sa svjetlom oka srca, tj. tajnim vidom tako da može vidjeti otkrovenjem i 
viđenjem ono što se da vidjeti pri takvim svjetlima. 

Dakle, kada tako nešto srce postigne, kako smo već pomenuli, na jednom od 
prostranstava ovakvog srca biva uspostavljena ova ravan, te se po tom osnovu 
spoznaju kretanja svijeta i njegove tajne. 


Šejhul Ekber Muhjiddin Ibn Arabi (k.s.) 
El-Futuhat el-Mekkijje 

O spoznaji stupnja ru'je (viđenja na snu), a to su mebešširati (radosni 
doživljaji na snu) 


Stihovi: 


Iskreni ljudi viđaju istinite snove 

Za razliku od /ažljivaca, oni ne viđaju istinite snove. 
Iskrenost ima najviši stepen 

Za razliku od laži koja je najnižeg stepena. 


Dobar san spada u vjerovjesništvo s tim što se njime ne može derogirati 
(dokinuti) vjerozakon, a to je već visok rang. Vidjeh na snu mnoge isukane sablje 
iz niske želje a i u mojoj desnici bijaše sablja isukana iz niske želje pa s tom 
sabljom zbrisah želju i ne dadoh joj prostora a i uticaja ni ovog ni onog svijeta. 
Znaj, Allah te ojačao da čovjek ima dva stanja. Jedno je stanje koje se naziva 
san a drugo stanje je ono koje se naziva budnošću. U oba ta stanja Allah je dao 
sredstva pomoću kojih se spoznaju stvari. Ta sredstva kojima se spoznaje u 
budnom stanju Zovu se čula (osjetila), a ona kojima se spoznaje na snu nazivaju 
se zajedničkim čulima tj. osjetilima. Sve što se vidi u budnom stanju naziva se 
viđenjem (ru' jeh), a sve što se vidi na snu naziva se ru' ja (viđenje na snu). 

Sve što čovjek vidi i doživi na snu spada u ono što je njegova mašta u budnom 
stanju preuzela od čula, a to može biti a dva načina, bilo da je u pitanju 
preuzimanje osjetilnog lika bilo da je u pitanju preuzimanje određenih elemenata 
(dijelova) lika koje na snu takođe nužno vidi opet osjetilom. 

Ako je neka osoba u samoj svojoj osnovi pri stvaranju hendikepiranja, tj. u 
nedostatku je nekog ili svih osjetila ili čula i u budnom stanju ne spozna nešto što 
se spoznaje tim osjetilom koje mu nedostaje, takva osoba ni na snu nikada neće 
spoznati i dosegnuti ono što se spoznaje tim osjetilom. Osnova, odnosno temelj 
je osjetilo tj. čulo i spoznavanje njim u budnom stanju a mašta samo to slijedi. 
Kod nekih ljudi su osjetila ojačana pa i na javi vide i doživljavaju ono što se vidi i 
doživljava na snu, a to je veoma rijetko, i pripada ljudima ovog sufijskog puta, 
bilo da se radi o vjerovjesniku ili o bogougodniku (veliji). Ovako smo mi to 
spoznali. 

Nakon što si ovo saznao znaj takođe da je vjerovjesništvo saopštenje Uzvišenog 
Allaha ili Allahov govor, reci kako hoćeš, upućen onome kome Allah hoće od 
Svojih robova u jednom od ova dva stanja, u budnosti ili na snu. 

Ovo božansko obraćanje koje se naziva vjerovjesništvom dijeli se na tri vrste. 
Jedna vrsta se zove objavom (vahj), druga vrsta je da Allah nekome da da čuje 
Njegov govor "iza zastora" (Šura, 51), i treća vrsta je posredstvom poslanika 
koji dostavlja objavu bilo da se radi o poslaniku iz melekskae ili ljudske vrste a 
sve se to zbiva Božijom dozvolom kome Allah hoće za onoga kome je poslato, a to 
je Allahov govor, jer takav poslanik prenosi od Allaha kao što Uzvišeni kaže: 
"Nema čovjeku da Allah s njim govori izuzev objavom ili iza zastora ili da pošalje 
poslanika" (Šura, 51). 

Od tog Božijeg govora objava je ono što Allah bez posredstva dostavlja u srca 
Svojih robova i oni svojim srcima čuju govor koji se ne može porediti sa 
uobičajenim govorom niti se može definisati, niti to mašta može oblikovati i 
dočarati. I pored toga rob to razumijeva i shvata mada ne zna kako i odakle mu 
je došlo, niti zna šta je tome uzrok. 

Allah sa njim katkada može razgovarati i iza zastora nekog lika preko kojeg mu 
se obraća govorom. Taj zastor nekada može biti i njegova ljudska priroda, a 


može biti nešto izvan ljudske prirode, kao što je govorio Musau a.s. iz drveta 
koje je na brdu bilo s njegove desne strane. Da mu je govorio sa lijeve strane 
koja mu je strana srca učinilo bi mu se da mu govor dolazi iz njega samog, s 
obzirom da je srce na lijevoj strani. Govor je dakle došao sa strane sa koje nije 
bilo uobičajeno da dolazi govor nefsa (duše). 

Allah nekada govori sa čovjekom posredstvom poslanika meleka, kao što kaže: 
"Sa njim se spustio Povjerljivi Duh na tvoje srce" (Šuara, 193). "Sa njim", tj. sa 
Kur'anom koji je Allahov govor. Nekada to bude posredstvom čovjeka. Na to 
ukazuju Njegove riječi: "Približi ga sebi kako bi čuo Allahov govor" (Tevbe, 6), pa 
se govor pripisuje Allahu, a taj govor drugovi Poslanika niti arabija (beduin) nisu 
čuli izuzev preko jezika Allahovog Poslanika s.a.v.s. 

Vjerovjesništvo nije ništa više od božanskog saopštavanja na jedan od navedenih 
načina. Kur'an je Allahovo saopštenje, tako da je on cjelokupan sam 
vjerovjesništvo, jer on objedinjuje sve ono što je Allah htio da saopšti Svojim 
robovima. 

U vjerodostojnom hadisu se navodi da je onome ko zna Kur'an vjerovjesništvo 
umetnuto među njegove dvije strane. Nakon što je navedeno konstatovano, znaj 
da je početak objave istinito viđenje na snu, a to se ne dešava osim samo u 
stanju sna. 

Hazreti Aiša r.a. nam priča u vjerodostojnoj predaji: "Prvo od objave što je 
počelo dolaziti Allahovom Poslaniku su istiniti snovi, pa ne bi ništa vidio na snu a 
da se to sutra ne bi desilo jasno kao dan, a uzrok tome je njegova s.a.v.s. 
iskrenost, jer je potvrđeno od njega da je rekao: "Najistinitije snove od vas 
imaju oni koji su najiskreniji". 

Allahov Poslanik s.a.v.s. nikome nije govorio nešto što bi izmislio ili lažno, nego je 
govorio ono što je čulima saznao, bilo jednim od njih ili svima, niti bi govorio iz 
nekog interesa, niti bi govorio ono što nije bilo, niti bi govorio u budnom stanju o 
onome što mu se formiralo u mašti a da to nije vidio u osjetilnom svijetu. Ovo je 
uzrok istinitosti njegovih snova. Objava je počela sa viđanjima na snu, jer su 
značenja kao pojmovi bliži mašti nego osjetilima, odnosno čulima. 

Čula su najniža strana a značenje je najviša strana i najprefinjenija a mašta je 
negdje između te dvije strane, a objava je značenje, i kada hoće značenje da se 
spusti u svijet osjetila nužno je da pređe preko ravni odnosno nivoa mašte prije 
nego stigne do čula, odnosno osjetila. 

Mašta po svojoj zbilji je takva da daje lik svemu onome što se nađe kod nje, i to 
nužno u liku nečega što je osjetilno i nikako drugačije. Ako ta božanska objava 
dolazi u stanju sna naziva se viđenjem na snu, a ako je u stanju budnosti naziva 
se priviđenjem, tj. čovjeku se pričinjava. Eto, zato je početak objave bio vezan 
za maštu. Nakon toga mašta je prešla u vanjski osjetilni svijet. Tako mu se je 
melek oprimjerio u liku muškarca ili osobe koja se može vidjeti vanjskim čulom. 


Nekada tog meleka koji dolazi s Objavom može vidjeti samo dotična osoba, a 
nekada ga mogu vidjeti i ostali koji su u njegovom prisustvu. Taj melek mu pri 
tom dostavlja na njegov sluh govor od svoga Gospodara, a to je objava, a nekada 
se spusti na njegovo s.a.v.s. srce kojom prilikom ga obuzima specifično stanje 
koje ne odgovara ljudskoj prirodi i zato mu je to teško, i koje utiče i djeluje na 
ljudsku strukturu i to traje sve dok ne dostavi ono što mu objavljuje, zatim 
dobije olakšanje iz tog stanja i priča ono što mu se reklo. 

Sve se to nalazi kod Allahovih ljudi evlija (bogougodnika). Ono čime se odlikuje 
jedan vjerovjesnik u odnosu na bogougodnika je to da on ima objavu koja 
podrazumijeva uvođenje vjerozakona, tako da Božiji zakon ne uzakonjuje izuzev 
isključivo vjerovjesnik ili poslanik, pa on, tj. takav poslanik uzakonjuje šta je 
dozvoljeno, zabranjeno, dopušteno itd. i on nastupa sa svim oblicima objave. Što 
se tiče evlija, odnosno bogougodnika njima to ne pripada izuzev obavještenja o 
ispravnosti onoga sa čim je došao dotični poslanik i njegovo naznačavanje, tako 
da je takav sljedbenik, tj. bogougodnik na nivou viđenja u vezi sa njegovim 
robovanjem svome Gospodaru i viđenja onoga što je došlo preko jezika dotičnog 
poslanika. 

Ukoliko takav velija nije živio u vremenu svog Poslanika i nije ga slušao na način 
kako su ga slušali njegovi drugovi ali je ipak ovakav bogougodnik iz ove vrste po 
osnovu božanskog saopštenja na rangu druga Allahovog Poslanika s.a.v.s. koji je 
čuo izravan govor od Allahovog Poslanika u vezi sa onim što on uzakonjuje. Na 
osnovu toga dođe u Kur'anu: Zovem Allahu očevidno, ja i onaj ko mene slijedi" 
(Jusuf, 108), a oni koji njega slijede na takav način su upravo oni koje mi 
spomenusmo. 

Koliko ima hadisa koji su vjerodostojni po predajama pouzdanih prenosilaca a da 
nisu tačni sami po sebi, pa se takvi hadisi uzimaju za hadis po osnovu 
preovlađujućeg mišljenja a ne po osnovu znanja, a ovi koje pomenusmo hadis 
uzimaju na očevidan način. Mi na osnovu viđenja znamo da pojedini hadis sam po 
sebi nije vjerodostojan i obrnuto. Koliko ima hadisa koji su nejaki (daif) po 
pogledu predaje, iz razloga što se u tom nizu našao i neko ko podvaljuje ili 
izmišlja, a taj isti hadis sam po sebi je tačan i vjerodostojan. 

Ova skupina spoznaje vjerodostojnost takvog hadisa očevidno. To je značenje 
riječi Uzvišenog: "Zovem Allahu očevidno, ja i ko mene slijedi". Takvi koji slijede 
na očevidan način su nasljednici vjerovjesnika, jer su i oni učesnici u božanskom 
saopštenju, a vjerovjesnici poslanici se od njih izdvajaju po tome što zavode 
Božiji zakon. 

Uzvišeni kaže: "Šalje objavu, riječi Svoje kome hoće od robova Svojih" (Gafir, 
15). Upotrijebio je riječ "men' - kome, što ukazuje na općenitost "da upozori na 
Dan susreta", pa je ukazano na ono što nije vjerozakon niti propis nego 
upozorenje, a velija (bogougodnik) može biti onaj ko najavljuje radosnu vijest i 
onaj koji upozorava, a ne može biti zakonodavac. 


Zakonodavno poslanstvo i vjerovjesništvo je dokinuto, pa nakon njega s.a.v.s. 
nema poslanika niti vjerovjesnika, tj. nema novog zakonodavca niti novog 
vjerozakona, znaj to! Da se mi vratima na ono što smo započeli. 

Potvrđeno je od Allahovog Poslanika s.a.v.s. da je rekao: "Zaista je poslanstvo i 
vjerovjesništvo dokinuto pa nema poslanika nakon mene niti vjerovjesnika". Pošto 
se to ljudi teško dojmilo rekao je: "Međutim, biće mubešširati". Rekoše: "O 
Allahov Poslaniče, šta su to mebešširati", a on reče: "Muslimanovo viđenje na snu 
i ono je jedan dio vjerovjesništva". Ovaj je hadis vjerodostojan i prenosi se od 
Enes ibn Malika. 

Nama ga je pričao imam u haremu Kabe u časnoj Meki. Pričao nam ga je naspram 
jemenskog ugla gdje se nalazi crni kamen, a to bijaše 604. godine. Taj imam je 
naš šejh Mekinuddin Ebu Šudža Zahir bin Rustem El-Asfanahani El-Bezzar, a 
takođe i neki drugi, prenoseći to od Ebul Fetha Abdulmelika ibn Ebil Kasima ibn 
Ebi Sehla El Kerhija El Herevija, koji je rekao: "Obavijestio me je Ebu Amir 
Mahmud ibn El-Kasim El-Ezdi, Ebu Nasr Abdulaziz ibn Muhammed Et-Tirjaki i 
Ebu Bekr Ahmed ibn Ebi Hatem El-Gavredži Et-Tadžir, koji kažu: "Obavijestio 
nas je Muhammed ibn Abduldžebbar El-Derahi koji kaže: "Kazao nam je Ebul 
Abbas Muhammed ibn Ahmed El-Mahbubi", a on reče da je njemu pričao Ebu Isa 
Muhammed ibn Isa Et-Tirmizi, a ovaj kaže: "Pričao nam je Hasan ibn Muhammed 
Ez-Zaferani da mu je pričao Afan ibn Muslim, a ovome pričao Abdul Vahid, a 
njemu saopštio El-Muhtar ibn Felfel, a on kaže pričao nam je Enes ibn Malik da 
je Allahov Poslanik s.a.v.s. rekao, pa je spomenuo hadis kojeg smo citirali. 

U vezi sa tom temom prenosi se od Ebu Hurejre, Huzejfe, ibn Abbasa i Ummi 
Kerez da je Vjerovjesnik s.a.v.s. obavijestio da je viđenje na snu jedan dio 
vjerovjesništva. Ljudima je dakle od vjerovjesništva ostalo ovo i nešto drugo. I 
pored toga za to se ne koristi izraz vjerovjesništvo ni vjerovjesnik izuzev samo 
kod vjerovjesnika koji su zakonodavci. Taj termin je zabranjen a rezervisan je 
samo za posjedovanje naznačenog svojstva u vjerovjesništvu, a nije zabranjeno 
vjerovjesništvo u kome nema takvog posebnog svojstva iako je zabranjena 
upotreba samog imena i držeći se odgoja i uljudnosti mi se držimo onoga što je 
rekao Vjerovjesnik s.a.v.s. znajući pri tom šta je opšte a šta je posebno a šta je 
zabranjeno i tako smo na očitom dokazu. 

Pošto si ovo saznao da kažemo sljedeće: viđenja na snu su trojaka. Ima ih koja se 
zovu bušra (radosna vijest) o kojima mi govorimo u ovom poglavlju, a ima i takvih 
viđenja na snu koja potiču od onoga čime je čovjek na javi preokupiran pa mu se 
to ukleše u njegovu maštu i kada zaspi vidi to zajedničkim osjetilom, jer mu se je 
to formiralo na javi te mu se tako uklesalo u njegovu maštu i kada je zaspao 
njegova su se čula okrenula riznici mašte i on to vidi. O svemu tome će biti riječi 
u ovoj knjizi. 

I treća vrsta viđanja na snu je ono što šejtan predočava. Po ovom pitanju 
pričamo vjerodostojan hadis kojeg bilježi Ebu Isa Et-Tirmizi gdje kaže: "Pričao 


nam je Nasr ibn Ali", a ovaj kaže: "Pričao nam je Abdulvehhab Es-Sekafi", a on 
kaže: Pričao nam je Ejjub od Muhammeda ibn Sirina prenoseći od Ebu Hurejre 
da je Allahov Poslanik s.a.v.s. rekao: "Kada se približi vrijeme (smak svijeta) 
vjernikov san rijetko da će biti lažan. Najistinitije viđanje na snu među vama 
imaju oni koji su najiskreniji u govoru. Muslimanovo viđenje na snu je 46-ti dio 
vjerovjesništva." 

Viđanje na snu može biti trojako: jedno je dobro viđenje na snu i to je radosna 
vijest od Uzvišenog Allaha, drugo je viđenje kojim šejtan rastužuje ili straši i 
treće je viđenje ono koje je rezultat čovjekove preokupacije sobom u budnom 
stanju. Kada neko od vas vidi na snu nešto nepoželjno neka ustane i neka pljune i 
neka to svijetu ne priča..." Hadis je vjerodostojan. 

U drugom hadisu Ebi Katade prenosi da je Allahov Poslanik s.a.v.s. rekao: "Kada 
neko od vas na snu vidi nešto nepoželjno neka pljune (pune) na lijevu stranu tri 
puta i neka se utiče Allahu od zla toga i to neće naštetiti". To je takođe 
vjerodostojan hadis. 

U sljedećem vjerodostojnom hadisu se prenosi od Vjerovjesnika s.a.v.s. da je 
rekao: "Zaista se viđenje muslimanovo na snu nalazi na nozi ptice ukoliko on to 
nekome ne ispriča. Ukoliko to nekome ispriča to viđenje pada (događa se). 

Znaj da Uzvišeni Allah ima meleka zaduženog za viđanje na snu i on se zove Ruh i 
on je ispod ovosvjetskog neba. U njegovoj ruci se nalaze likovi koje snivač viđa, 
bilo sebe bilo druge, a takođe i likovi onoga što će se dogoditi vezano za te likove 
u stvorenjima. Kada čovjek zaspi ili je od onih koji su u stanju odsutnosti od sebe 
ili je od onih koji su u iščeznuću ili pak ima moć viđanja da ga ne zastiru osjetilne 
stvari u budnom stanju od viđanja šta je u rukama tog meleka od likova pa ta 
osoba tom snagom u budnom stanju vidi ono što snivač viđa na snu. 

To je zbog toga što prefinjenost ljudska sa svojom snagom prelazi s ravni 
osjetilnog, tj. fizičkog na ravan mašte koja je vezana sa ravni osjetilnog, a 
centar te moći je u prednjem dijelu mozga, pa spusti na osjetila taj melek koji se 
zove Ruh zadužen za likove iz objektivne, tj. nevezane mašte po dozvoli 
božanskoj ono što Bog hoće da pokaže onome ko sanja ili onome ko je u stanju 
odsutnosti od sebe ili onome ko je u fazi iščeznuća ili onome ko ima spomenutu 
moć na javi. Znači spušta značenja otjelovljena u likove koji se nalaze u ruci 
pomenutog meleka. Neki od tih likova u vezi su sa Allahom i onim čime je On 
opisan kao što su imena i takav onda vidi Boga u nekom liku ili vidi Kur'an, znanje 
ili poslanika čiji vjerozakon slijedi. Ovdje se onome koji viđa bilo na snu ili na javi 
događaju tri ili neki od tri nivoa. Jedan od tih nivoa je da se lik koji se vidi 
dovodi u vezu sa onim što se vidi vezano za neki od njegovih rangova ili svojstava 
koji mu pripadaju. To je viđenje nečega onakvim kakvo je, po onome što mu 
pripada. Drugi taj nivo je da se lik koji se vidi dovodi u vezu sa stanjem snivača 
kao takvog (kakav je on sam po sebi). Treći nivo je da se viđeni lik dovodi u vezu 
sa vjerozakonskom istinom ili pak sa propisom nekog zakona, ma kakav taj zakon 


bio, koji važi na nekom određenom području na kojem se na snu vidi taj lik, 
području na kojem vladaju određeni vladari po tom Zakonu. Poslije spomenutih 
nema drugih nivoa. 

Što se tiče prvog nivoa, to su likovi koji ukazuju na suštinu toga što se vidi. Takvo 
viđenje je potpuno savršeno i lijepo i ono nikako ne podliježe i ne opisuje se ničim 
što je ružno i manjkavo. 

Što se tiče ona dva druga nivoa viđanja na snu, na njima se pojavljuju likovi 
srazmjerno stanjima u pogledu dobrog stanja, ružnog, nesavršenog ili savršenog, 
pa neka pogleda ako se iz tog lika pojavi saopštenje to će saopštenje odgovarati 
ili će biti rezultat njegovog stanja i biće u onoj mjeri kako on može razumjeti iz 
tog viđenja na snu. On ne mora prići tumačenju u tome nakon vraćanja u osjetilni 
svijet izuzev ukoliko je od učenjaka koji znaju tumačiti takve snove ili će pitati 
učenjaka o tome. 

Takođe neka gleda kako se je postavio prema tom liku u pogledu uljudnosti, 
poštovanja itd., pa će njegovo stanje odgovarati njegovom odnosu i ophođenju 
prema viđenom liku. Lik je sam po sebi istinit sa svakog aspekta. Katkada snivač 
viđa i meleka koji na ovoj ravni raspolaže likovima, a moguće je da ga i ne vidi. 
Sve što je mimo ovog lika nije ništa drugo nego ono što dolazi od šejtana u smislu 
plašenja ili od onoga čime je preokupiran čovjek u sebi u svom budnom stanju pa 
se onda to kao takvo i ne tumači. 

I pored toga da ga nije potrebno tumačiti, ukoliko se protumači imaće nužno za 
posljedicu određenu odredbu i nužno je da se to desi zbog moći tumačenja a ne 
samo zbog sebe. To je zato što onaj koji to tumači isto ne tumači a da ga 
prethodno ne oblikuje u svojoj mašti na osnovu ispričanog sna. 

Na taj način lik koji je bio izraz snivačeve preokupacije sobom ili šejtanskog 
dobacivanja ili plašenja pređe na maštu tumača i to nije rezultat njegove 
preokupacije sobom pa će on donijeti sud o liku koji se stvarno ocrtao u njemu, 
pa će on o takvom liku donijeti sud na osnovu lika u sebi, kao što se desilo u 
događaju sa Jusufom a.s. i dvojicom zatvorenika kada su mu ispričali svoje snove, 
a oni su njemu slagali u vezi onoga što su mu dočarali. 

To što su oni njemu pričali bilo je u vezi onoga što su oni njemu dočarali i izmislili 
a da to nisu vidjeli na snu, i stavili njega u situaciju da to dočara i oblikuje u 
svojoj mašti. Samo po sebi to je dalje i od sna, jer da je bio san, on sam po sebi 
potpada pod tumačenje. 

Kada su oni to ispričali Jusufu a.s. desilo se u njegovoj mašti to da je on 
formirao lik onoga što nije bila preokupacija samim sobom, pa je to u vezi s 
Jusufom a.s. bilo na ravni istine, pa je ispalo kao da je on taj koji sanja i koji je 
vidio taj san na kojem je vidio dotičnu osobu, pa su oni njemu igrali ulogu meleka 
u čijoj su ruci likovi onoga što se viđa na snu. Kada je on njima protumačio 
njihove snove, oni mu rekoše: "Samo smo htjeli da te iskušamo, mi nismo ništa 
sanjali". Tada reče Jusuf: "Presudi se stvar, ona za koju ste me pitali" (Jusuf, 


41), i desi se stvar u pojavnom svijetu, tj. u fizičkom svijetu onako kako je 
protumačio. 

Zatim, zaista Uzvišeni Allah, kada neko vidi nešto na snu, vlasnik tog sna u vezi 
onoga što je vidio ima udio dobrog ili lošeg shodno onome što proizilazi iz tog sna 
ili će imati udjela po osnovu zakona određenog vremena i prostora, a ne po osnovu 
samog viđenog lika. Taj udio Allah formira i oblikuje kao pticu, a to je melek u 
liku ptice, kao što Allah stvara od ljudskih djela likove bezahske, melekske, 
duhovne i tjelesne. On je to učinio da se to pojavljuje u liku ptice, jer se kaže: 
"Ode mu njegov udio tako i tako", a ptica takođe znači i udio (u arapskom jeziku), 
pa Uzvišeni kaže, u tom smislu: "Rekoše: vaš udio je s vama" (Jasin, 19). 

(Na arapskom jeziku ptica se kaže /arr, a u ovom ajetu i za udio je rečeno farr), 
tj. vaši udjeli su s vama bilo da se radi o dobru ili nečemu lošem. 

Allah je dao da je san vezan, obješen o nogu ove ptice. Zapravo, on je sama ptica. 
Kada se ptica usmjeri na neku lovinu na zemlji ona je samo prihvata nogom. To je 
tako nužno, jer nema ruke, a krilima to ne može uzeti. I zato se objesi san o nogu 
ptice, i on je obješen, i on je upravo ta ptica. 

Kada se san protumači padne u ono u čemu će se dogoditi. Kada padne uništi se 
ptica, jer je ona, ptica upravo taj san i svojim spuštanjem se uništava a pojavljuje 
se u nekoj formi u fizičkom svijetu shodno stanju iz kojeg je proizašao taj san i 
tako se lik sna odnosi upravo na samo stanje a ne na nešto drugo. To stanje može 
biti forma, supstancija ili prijateljski ili neki drugi odnos, tako da je on suština 
zbilja lika tog sna i te ptice. Od toga je stvoreno ovo stanje i nužno je tako. 
Svejedno, radilo se o tjelesnom, formalnom ili odnosu tog lika, kao što je Adem 
a.s. stvoren od zemlje, a mi od vode. Ukoliko san ukazuje na rađanje djeteta, to 
dijete je stvoreno od same suštine tog sna preko vode (sperme) u kičmi njegovog 
oca. Ukoliko je ta voda već spuštena u matericu taj san će u njoj formirati lik 
djeteta, pa će ono biti dijete sna. Ako rođenju djeteta ne prethodi san ono će 
biti stvoreno na osnovu svoje fizičke strukture kao i ostala djeca. To znaj, jer je 
to jedna misterija, začudna misterija a i tačno otkrovenje. Svako dijete koje se 
zametne na osnovu sna na kojem bude viđeno, ono se razlikuje i odlikuje nad 
drugom djecom i biće bliže duhovnom svijetu od druge djece. 

Ako na to obratiš pažnju vidjećeš da je to tako. Svako stvorenje koje potekne od 
stanja ili forme ili prijateljskog ili nekog drugog odnosa a bude na osnovu sna, 
ono će imati odliku nad onima koji nisu rođeni na osnovu sna. Pogledaj taj 
fenomen u snu Amine, majke Allahovog Poslanika s.a.v.s., otkriće ti se tačnost 
toga što rekosmo. 

On, Vjerovjesnik s.a.v.s. bijaše upravo san njegove majke koji se pojavio i 
manifestirao preko vode njegovog oca tim likom kojeg je vidjela njegova majka. 
Zato je on s.a.v.s. mnogo sanjan i prije rođenja i time se odlikuje nad drugima. 
Ovo što rekosmo ne zna izuzev istinski znanstvenici ali na način otkrovenja i to 
je jedna od Allahovih tajni u vezi Njegovih stvorenja. 


Ako hoćeš da ti je bliže to što smo spomenuli pogledaj u nauku o prirodi, pa npr. 
kada jedna žena zaželi neku stvar a trudna je, dijete će se roditi i imaće 
izvjesne crte, sličnosti sa tom stvari, a kada žena pogleda pri polnom snošaju s 
mužem ili zamisli lik nekog muškarca dok se spušta sperma u njenu matericu, 
dijete će biti na liku onoga što je zamislila ili vidjela. Zato su mudraci nekada 
naređivali da se slikaju slike odabranih ljudi, velikih mudraca u sobama gdje se 
dešava bračni sastanak kako bi žena gledala u te likove pri polnom općenju, a i 
muškarac, te bi se to odslikavalo u maštu i imalo uticaj na prirodu, te bi se snaga 
tog lika prenijela na dijete koje će se formirati od te tečnosti, odnosno sperme. 
To jedna od čudnih misterija u nauci o prirodi. 

Pogledaj stvaranje isaa a.s. do kojeg je došlo na osnovu gledanja Merjeme u 
Džibrila na liku čovjeka, kako se pri njegovom stvaranju objedini ta duhovna 
dimenzija s kojom je oživljavao mrtve sa njegovom fizičkom ljudskom 
dimenzijom, pošto se sa duhom oživljavaju i žive prirodna tjelesa. Jači primjer i 
još čudnije od toga je slučaj Samirije koji je uzeo pregršt prašine ispod nogu 
Džibrila a.s. znajući da je duh popraćen životom gdje god se pojavi, pa je on 
stavio te Zemlje iz svoje šake, koju je uzeo ispod Džibrilovih nogu, u tele 
napravljeno od metala pa je zarikalo tele pod uticajem te prašine koju je uzeo 
ispod nogu duha. Da je on to stavio u (napravljeni) lik konja - zahrzao bi, ili da je 
napravio lik čovjeka - progovorio bi. 

Manifestacija života se odvija prema mogućnosti i sposobnosti onoga u čemu se 
pojavljuje. Na osnovu ovoga možeš spoznati lik pojavnog u onome u čemu se 
pojavljuje. Ta mjesta gdje se pojavljuje, daju kako će se to pojaviti. 

Zato je Allah objelodanio ovu mudrost da bi na osnovu toga spoznao stvar onako 
kako jest. Vjerovjesnik s.a.v.s. je imenovao takav san sa bušra i mubešišire 
(radost, radosna vijest) zbog uticaja istoga na ten lica čovjeka (jer je riječ ten 
u arapskom jeziku od istog korijena). 

Lik ljudski se mijenja zavisno od toga šta mu se događa u njemu od onoga što vidi 
ili čuje bilo da ga rastužuje ili obveseljava i to mu se manifestira na licu, u smislu 
da mijenja boju tena i izraz. To je prirodan Zakon koji je Allah pohranio u prirodi 
i to ne biva nikako drugačije nego ovako. 

San ima mjesto, prostor i stanje. Njegovo stanje je spavanje, a to je odsustvo od 
vanjskih osjetilnih stvari, a to je zbog toga da bi se čovjek odmorio jer se 
zamara u budnom stanju kretajući se, makar to kretanje bilo u svrhu postizanja 
onoga što se želi. Uzvišeni kaže: "Vaše spavanje smo učinili odmorom" (Nebe', 9). 
Time kao da kaže: "Dali smo vam san čime ćete odmoriti svoje duše". To spavanje 
može biti dvojako. Jedno predstavlja prelazak i njime se djelimično postiže 
odmor i taj cilj, a može biti i dodatno zamaranje. Drugo predstavlja čisti odmor i 
to je čisto i Zdravo spavanje za koji uzvišeni kaže da ga je učinio odmorom, s 
obzirom na umor pojedinih tjelesnih organa u budnom stanju. 


On je učinio da vrijeme tog odmora bude noću, mada se ono događa i danju, kao 
što je i dan učinio za privređivanje i angažovanost, mada se to dešava i noću, 
međutim sudi se po onome što je preovlađujuće. Što se tiče onog koje 
predstavlja prelazak, to je spavanje koje je popraćeno snom, pa i vanjska čula 
pređu u nutarnji svijet da bi vidjela i doživjela ono što je pohranjeno u riznici 
mašte u koju su čula pohranila ono što su doživjela u vanjskom osjetilnom svijetu 
i što je moć koja pravi likove odslikala u njoj, tj. u mašti, a ta moć je jedan od 
službenika riznice mašte. U toj riznici duša koju je Allah zadužio da upravlja ovim 
gradom, tj. tijelom, organizmom, gleda i doživljava ono što je u nju pohranjeno, 
kako je to običaj i kod vladara kada u pojedina vremena kada su sami uđu svoje 
riznice da vide šta ima u njima. 

Riznice će biti popunjene srazmjerno tome koliko su savršeni i potpuni organi, 
moći i struktura samog čovjeka. Tako, ima riznica koje su pune i savršene zbog 
savršenog života. Ima ih koje su manjkave, kao što su kod onih koju su slijepi, jer 
takav ne unosi u riznicu svoje mašte likove i oblike boja ili kao što su kod onih 
koji su gluhi koji ne unose u riznicu mašte tonske slike glasova i tonova. Sve je 
ovo ovako onda kada nemaju takvih čula od samog rođenja. Međutim, ako im se 
kasnije u životu desi da izgube funkciju nekih od čula, onda nije tako. U tom 
slučaju, kada pređe u san i svoj nutarnji svijet i uđe u riznicu (mašte), nađe 
likove i forme boja koje su u nju pohranjene prije nego je to čulo oštećeno. Tako 
je to i sa ostalim čulima, koja su poreznici u ovome carstvu. 

U ovoj riznici i Allah se pojavljuje u prirodnom liku i sa prirodnim svojstvima, 
kako reče Vjerovjesnik s.a.v.s.: "Vidio sam moga Gospodara u liku mladića". To je 
ono što viđa spavač na svom snu od značenja koja se pojavljuju u osjetilnim 
likovima, jer je upravo to zbilja mašte da otjelovljuje i daje lik onome čemu 
samom po sebi ne pripada lik, a to je zbog toga što ta ravan daje tu mogućnost. 
U slojevitosti svijeta nema nešto što daje tu mogućnost da stvari i pojmove 
pokazuje onakvima kakvi jesu izuzev te rani mašte, jer ona objedinjuje 
suprotnosti i u njoj se zbilje pojavljuju onakvima kakve jesu. Zbilja ili istina u 
vezi sa pojmovima je ta da za sve što vidiš i dokučiš sa bilo kojom moći ili čulom 
možeš reći da to i jeste i nije, kao što kaže Uzvišeni: "Nisi bacio kada si bacio" 
(Enfal, 17). U stanju viđenja na snu ti ne sumnjaš da je to što vidiš je upravo 
tako, a u tumačenju sna kada se probudiš ne sumnjaš da to nije tako i nesumnjivo 
dođeš do shvatanja da je stvar takva - jest i nije. 

Ebu Seid El-Harraz je upitan: "Čime si spoznao Allaha?", pa je rekao: 
"Objedinjavanjem suprotnosti". Svako biće koje je opisano sa postojanjem ono i 
jest i nije, pa tako cjelokupan svijet i jest i nije, i postoji i ne postoji. Bog koji se 
pojavljuje u liku i jeste On i nije On, pa je On, u tom slučaju, ograničen i 
neograničen, i vidljiv je i nevidljiv. 


Ovakvi pojmovi se ne dešavaju osim na rani mašte u stanju sna ili odsustva od 
čulnog svijeta, na ma koji način to bilo, a najpotpunije i najopćenitije je na snu, 
jer to imaju oni koji su spoznali Allaha a i običan svijet. 

Što se tiče stanja odsutnosti od sebe, te iščeznuća i brisanja i slično tome 
izuzev sna, to se ne dešava običnom svijetu. Allah nije uveo u postojanje nijednu 
stvar u svijetu da se viđa na onom liku kakva je sama po sebi izuzev u ovoj ravni 
(mašte). Njoj pripada opšte određenje po pitanju oba kraka i strane, kao što i 
ono što je moguće može prihvatiti dvije suprotnosti i to može kušati. 

Onaj kome je nemoguće nepostojanje, mada ima znanje o nepostojanju, ali to 
znanje Mu nije lično svojstvo i nije rezultat onoga što se zove kušanjem, Za 
razliku od mogućeg, jer on nepostojanje kuša. 

Ono što je nemoguće da postoji i što nema znanja o postojanju, ne može uopšte ni 
imati iskustvenog znanja o postojanju, a ono što je moguće ono ima iskustvenog 
znanja o postojanju, pa je Uzvišeni Allah uveo u postojanje ovu ravan mašte da se 
u njoj odrazi stvar onakva kakva je u osnovi sama po sebi. 

Znaj da ono što se pojavljuje na mjestima pojavljivanja, tj. mjestima 
pojavljivanja pojedinih bića i stvorenja jeste postojanje Boga, On je a nije On, s 
obzirom na forme i opise mogućih stvorenja u kojima se pojavljuje. 

Allah je dao ovu ravan mašte da bude kao most između dvije obale da se preko 
njega pređe s jedne obale na drugu. Spavanje učinio mostom prelaska, a kretanje 
tim mostom prelaskom. Uzvišeni kaže: "Ako vi znate san protumačiti (a 
tumačenje i jest prelazak sa onog što se vidi na ono što znači. Riječ "ubur'" znači 
prelazak". Allah je dao da se to doživi i vidi u stanju koje se naziva odmor a to je 
san, shodno zbilji riječi Uzvišenog: "Mi smo stvorili nebesa, zemlju i ono što je 
između njih u šest dana" (Kaf, 38), pa se posao i djelovanje pripisuje Njemu 
Uzvišenom, a u vezi sa stvaranjem spominje dvije ruke, više ruku, jednu ruku i 
govor. Zatim nas podučava tome da je On Onaj koji je opisan sa djelovanjem i 
radom a umor Ga ne obuzima, tj. ne zamara se, pa je rekao u Svojoj Knjizi: "Nas 
ne spopada umor" (Kaf, 38), i rekao je. "Nije se zamorio njihovim stvaranjem". 
Iz ove zbilje pojavila su se velika, naporna i zamorna djela na snu, koji je opet 
odmor za tijelo, tj. priroda se odmara u tom stanju od osjetilnih vanjskih 
pokreta, eto, to je taj veliki posao koji se obavlja pri odmaranju, a da se i ne 
primjećuje da to odmor. To pogotovo ako se na snu sanjaju i vide strašne stvari i 
događaji, i kada se u tom slučaju čovjek probudi onda nađe odmor od toga i 
sazna da je bio u fazi odmaranja a da toga nije bio ni svjestan. Ima onih koji 
znaju u samom snu da su na snu. 

Ljudi su na snu na različitim nivoima. Mi nazvasmo ovo stanje prelaskom, jer 
značenja prelaze iz stanja svoje nezaodjevenosti ma kakvom formom i 
materijalnošću u stanje zaodjenutosti formom ili materijalnošću, kao što je 
pojava Boga u formama likova koja liče tjelesima ili pojava znanja u liku mlijeka i 
sl. tome. 


Drugi oblik prelaska jeste prelazak osjetila, odnosno čula sa vanjskog osjetilnog 
na ovu ravan (mašte) koja takođe ima vanjsko, osjetilno, ali koje na ovoj ravni 
nije stabilno kao na ravni jave jer se na ovoj ravni brzo mijenja i transformiše, 
kao što se (čovjek) u stanju budnosti, u svojoj nutrini, ali ne i u svojoj vanjštini, 
brzo transformiše u forme raznih stanja. Njegova nutrina u budnom stanju je 
upravo ova ravan (ravan mašte). "Noć vam je učinio odjećom" (Furkan, 47). Noć 
je takva da ne daje i ne pruža gledaocu da osim nje vidi nešto drugo i ona se vidi 
ali pomoću nje se ne vidi. Ona je mrak, odsutnost i tama. Mrak i tama se mogu 
vidjeti, a s njima se ne vidi, za razliku od svjetla koje se vidi i s kojim se vidi a to 
je budno stanje. Zato se i tumače snovi, odnosno prenose u drugo značenje a ne 
tumači se ono što se vidi na javi. Ako se čovjek uzdigne na određene stupnjeve 
spoznaje, on, u tom slučaju, sazna da on spava i za vrijeme uobičajenog budnog 
stanja i da je to takođe san, i po vjeri i po otkrovenju. Zato Allah kada spominje 
stvari koje se dešavaju u vanjskom osjetilnom svijetu kaže: "Uzmite pouku i 
protumačite" (Hašr, 2). Takođe kaže: "Zaista u tome ima pouke (ibret)" (Ali 
Imran, 13), tj. pređite, premostite i prenesite ono što vam se pojavljuje na 
znanje, šta je skriveno u tome i šta se htjelo time. Vjerovjesnik s.a.v.s. je rekao: 
"Ljudi spavaju a kada umru probudiće se, međutim oni to ne osjećaju". Zato mi 
rekosmo: "Po vjeri". 

Mi smo ovaj stupanj detaljnije obradili u ovoj knjizi u poglavlju o spoznaji. To je 
jedno od ranijih poglavlja, 177. svo postojanje je san a i njegova java je san. Svo 
postojanje je odmor, a odmor je milost, a milost obuhvata svaku stvar i ona je 
konačno odredište. Meleci govore Allahu: "Ti si svaku stvar obuhvatio milošću i 
znanjem". Ovdje ima jedna tajna, ako je potražiš naći ćeš je, a to je Njegova 
milost da dođu do izražaja uticaj i manifestacije Njegovih lijepih imena. Dokle 
seže Njegovo znanje dotle seže i Njegova milost. 

Vraćajući se na temu još ćemo reći: ako se na putu i desi zamor, to je zamor u 
odmoru (radi odmora), kao što nadničar podnosi zamor ili čak u njemu nalazi 
slast, s obzirom na ono kakvo mu zadovoljstvo pričinjava nadnica zbog čijeg 
dobijanja je i radio posao, pa mu taj odmor, odnosno užitak plate potiskuje umor. 
Kada on primi nadnicu i stupi na odmor, u toku spavanja, noću, njegovi organi se 
prestanu kretati i on tada doživljava odmor prelazeći tako iz odmora nadnice u 
odmor spavanja. 

Kad se istinski stvar ispita pojedini likovi stvorenog u svijetu Bogu su, u pogledu 
Njegovog imena Skriveni (Nevidljivi), ono što su snivaču likovi koje on viša na snu. 
Ti likovi se tumače tako da su to likovi Njegovih stanja tako da to nije ništa 
drugo nego On, kao što i likovi onoga što se viđa na snu predstavlja stanja snivača 
a ne nekog drugoga, tako da on ne viđa ništa drugo nego sebe. To su Njegove 
riječi da: "Allah Nebesa i Zemlju i ono što je između njih nije stvorio osim sa 
istinom" (Rum, 8), a ta istina to je upravo On. 


U vezi sa onim koji su spoznali Allaha Uzvišeni kaže: "I oni znaju da je Allah 
jasna istina" (Nur, 25), tj. vidljiv je. On je jedan a mnoštven. Ko zna uzimati 
pouku iz sna vidjeće strašnu i veličanstvenu stvar i biće mu jasno ono što ne može 
spoznati ni na kakav drugi izuzev na ovakav način. 

Zato je Allahov Poslanik s.a.v.s. kada bi osvanuo pitao svoje drugove: "Je li neko 
od vas nešto lijepo sanjao?", jer su takvi snovi vjerovjesništvo, pa je on želio da 
to vidi kod svojih sljedbenika (Želi da vidi da se vjerovjesništvo nastavlja na 
određen način kod sljedbenika). 

Ljudi su danas u krajnjem neznanju u vezi sa ovim nivoom i rangom i ovim 
pitanjem kojem je Allahov Poslanik s.a.v.s. pridavao pažnju i svakog dana za to 
pitao. Neznalice u ovo vrijeme kada čuju da je neko nešto doživio na snu ne 
obraćaju uopšte pažnju na to i govore: "On hoće da sudi na osnovu snova. To je 
mašta i to nije ništa drugo nego san", omalovažavajući tako snivača ako se oslanja 
na snove. 

Sve je ovo zbog neznanja o stupnju lijepih snova, a i neznanja da je i sam takav u 
svom budnom stanju na snu, i kad spava je na snu, pa on liči na onoga ko sanja i na 
snu usnije da se probudio, a on još na snu. Na to se odnose Vjerovjesnikove 
s.a.v.s. riječi: "Ljudi spavaju ..." 

Kako li su samo divna vjerovjesnička obavještenja. Ona zbilje objašnjavaju 
onakvima kakve one i jesu i veličaju ono što podcjenjuje onaj ko je ograničene 
pameti, jer lijep san ne potiče ni od kog drugog nego od Veličanstvenog, tj. od 
Boga. Ovo smo podrazumijevali kada smo govoreći o podjeli snova spomenuli 
prelaženje. 

Što se tiče drugog načina spavanja, to je onaj način kada se samo odmara, a to 
je spavanje na kojem se ništa ne sanja. To spavanje je samo i izrazito za odmor 
tijela a ni zbog čeg drugog. Eto to je stanje sna. Ostaje još spoznaja mjesta i 
prostora. 

Što se tiče prostora, to je ova konstitucija od osnovnih elemenata i mimo toga 
san nema drugog prostora. Meleci nemaju snova. To samo pripada fizičkim 
bićima. Prostor sna u božanskom znanju jeste pojavljivanje Boga u različitim 
likovima. Sve ono u čemu se mi nalazimo je božanska vizija u rahatluku koji nije 
popraćen umorom i zamorom a ne nešto drugo. 

(Šejh Sirri - baba je rekao: "Ja sam vizija u viziji". Božanska vizija je istinita za 
razliku od naše, obične vizije.) 

što se tiče mjesta i pozicije sna, to je on što je samo ispod sfere Mjeseca (na 
ovom svijetu), a na Onom svijetu ispod zvijezda stajačica. To zato što će 
spavanje nekada biti i u Džehennemu (Paklu), a naročito za vjernike velike 
griješnike (koji će privremeno boraviti u Džehennemu). Iznad sfere zvijezda 
stajačica nema spavanja, hoću reći ovakvog spavanja u uobičajenom smislu riječi. 
Što se tiče onoga što smo ranije rekli u vezi sa spoznajom stanja sna to je nešto 
drugo. Mi smo to objasnili i forma njegovog mjesta izgleda ovako kako smo to 


nacrtali na margini (u ovom izdanju nije dat uvid na margini). To je lik mjesta sna 
gore a tijesna dole, suprotno onome kako je to na glavama životinja. Ono što je 
do glave od njega, tj. roga, to je taj gornji dio i on je prostran, a onaj koji je 
tijesan je donji i to je onaj koji je daleko od svoje osnove. Eto taj rog je mjesto 
sna. Ukoliko je neko izvan ovoga roga on je izvan mjesta sna u poznatom i 
uobičajenom smislu i nakon toga on ne sanja i san mu više nije svojstven te je u 
vječnom rahatluku i odmoru. 

Ovoliko je dovoljno u vezi sa onim što smo htjeli da kažemo i definišemo o 
upoznavanju sa stupnjem sna. A Allah govori istinu i On upućuje na pravi put. 

Ono što smo prešutili ogromno je, jer to misao kod većine ljudi ne može pojmiti, s 
obzirom da "većina ljudi ne zna" (Rum, 6), kao što i: "Većina ljudi ne vjeruje" 
(Hud, 17), a na znanju se bazira shvatanje i poimanje, shodno riječima Uzvišenog: 
"Ne shvataju" (A'raf, 179), "Ne razumiju" (Enfal, 22). 


Šejhul Ekber Muhjiddin Ibn Arabi (k.s.) 
El-Futuhat el-Mekkijje 


Poglavlje 178-mo 
O spoznaji stupnja ljubavi 


Znaj, Allah ti dao sreće i uspjeha, da je ljubav božanski stupanj, jer je On njome 
opisao Sebe i Sebe imenovao Onim koji voli (El-Vedud), a u predaji se navodi da 
je Sebe imenovao Onim koji voli (El-Muhibb), a nalazi se da je Allah objavio 
Musau a.s. u Tevratu: "O sine Ademov (čovječe), Ja tebe, tako Mi Moga prava, 
volim, pa zbog Mog prava koje te duži voli i ti Mene." 

Ljubav se spominje u Kur'anu i u Sunnetu (tradiciji) kako u vezi sa Allahom, tako 
i u vezi sa stvorenjima. Uzvišeni spominje i kategorije onih koje voli spominjući ih 
po njihovim svojstvima, a spominje i svojstva koja On Uzvišeni ne voli, a takođe i 
grupe onih koje ne voli. Uzvišeni naređuje Svome Vjerovjesniku s.a.v.s. da nam 
kaže: "Reci: 'Ako vi volite Allaha mene slijedite, pa će i vas Allah zavoljeti'." (Alu 
Imran, 31) Uzvišeni takođe kaže: "O vi koji vjerujete, ko se od vas odmetne od 
svoje vjere, Allah će dovesti narod kojeg će voljeti i koji će Njega voljeti." 
(Maide, 54). 

Spominjući grupe onih koje voli Uzvišeni kaže: "Uistinu Allah voli one koji se kaju 
i voli one koji se čiste" (Bekare, 222), "voli one koji se pouzdavaju (u Njega)" 
(Alu Imran 159), "voli strpljive" (Alu Imran, 146), "voli zahvalne i one koji dijele 
u ime Boga" (Ahzab, 35), "voli dobročinitelje" (Ali Imran, 134), "voli one koji se 
bore na Njegovom putu u stroju kao da su čvrsti bedem ..." 

Uzvišeni odriče Sebi da voli ljude i to zbog svojstava koja posjeduju a koja On 
ne voli, tako da iz saopštenja Uzvišenog proizilazi da On voli odstranjivanje tih 


svojstava a ona se mogu odstraniti jedino svojom suprotnošću, i to je tako nužno, 
pa kaže: "Allah ne voli one koji čine nered" (maide, 64), "ne voli nered" (Bekare, 
205), a suprotnost neredu je red, tako da je samo napuštanje nereda već red i 
uspostavljanje reda. Dalje kaže: "Allah ne voli one koji se previše raduju 
(ovosvjetskim dobrima)" (Kasas, 76), "ne voli svakog onog ko je gord i hvalisav" 
(Lukman, 18), "ne voli silnike",, odnosno nepravednike (Šura, 40), "ne voli one koji 
pretjeruju" (En'am, 141), "ne voli nevjernike" (Rum, 45), "Allah ne voli javan zao 
govor" (Nisa, 148), "ne voli one koji prelaze Allahove granice" (Maide, 87). 
Zatim, Uzvišeni čini da volimo stvari, jedne time što ih uljepšava a druge 
uopšteno, iskazujući tako blagodat prema nama, kao npr.: "Nego Allah vama omilio 
vjerovanje (učinio da volite)" (Hudžurat, 7). 

Takođe kaže: "Ljudima je uljepšana |jubav prema strastima" (Alu Imran, 14). U 
vezi sa supružnicima kaže: "I dao je da među vama bude ljubav i milost" (Rum, 
21). 

Zabranio nam je da volimo Allahove neprijatelje, pa je rekao: "Ne uzimajte Moga 
i vašeg neprijatelja zaštitnicima (prijateljima) poklanjajući im ljubav" 
(Mumtehane, 1). Na mnogo mjesta u Kur'anu se spominje ljubav. 

Što se tiče Vjerovjesnikovih s.a.v.s. hadisa (govora) su njegove riječi koje je 
prenio od Allaha: "Bio Sam skrivena riznica, nepoznata, pa sam zaželio (zavolio) 
da budem spoznat, te sam stvorio stvorenja, predstavio im se i oni Me 

spoznali." Mi nismo stvoreni izuzev zbog Njega, a ne zbog nas kao takvih, zato 
naporedo sa djelima spominje nagradu, pa djela pripadaju nama a ne Njemu, a 
naše robovanje, odnosno pobožnost pripadaju Njemu a ne nama. Pobožnost, sama 
po sebi, nije djelo. Formalna djela, odnosno djela u pojavnom smislu koja 
stvorenja rade, On stvara, tako da je On Onaj koji radi. Iz pristojnost prema 
Allahu Njemu se pripisuju ona lijepa djela, mada je sve direktno od Allaha, jer je 
On rekao: "I ta ko Mi duše i onoga ko je dotjeruje (sređuje), pa joj nadahnjuje 
njenu nepobožnost i njenu pobožnost" (Šems, 7-8), "Allah je vas stvorio i ono što 
vi radite" (Saffat, 96). 

Dalje kaže: "Allah je Stvoritelj svake stvari." (Zumer, 62), tako da pod to 
potpadaju i djela svih robova. Allahov Poslanik s.a.v.s. je rekao: "Zaista Allah 
kaže: "Najdraže sa čim Mi se približavaju oni koji Mi se približavaju jeste 
izvršavanje onoga što sam im stavio u dužnost, a rob se neprekidno približava 
Meni sa dobrovoljnom pobožnošću sve dok ga ne zavolim, a kada ga zavolim 
njegov sam sluh kojim sluša, njegov vidi kojim gleda ..." 

Zbog ove pojave sjedinjenje (ittihad) sa Bogom zagovara onaj ko zagovara, a 
takođe i na osnovu riječi Uzvišenog: "Ti nisi bacio, kad si bacio, nego je Allah 
bacio" (Enfal, 17), i Njegovih riječi: "... i ono što vi radite" (Saffat, 96). 


U predaji se navodi: "Zaista Allah voli svakog onog ko je na iskušenju i kaje se 
Bogu." U predaji se takođe navodi: "Moja je ljubav nužna onima koji se vole u 


ime Mene." Dalje se u predaji navodi: "Volite Allaha zbog blagodati koje vam 
pruža." Takođe je rečeno u predaji: "Zaista je Allah lijep i voli lijepo i zaista 
Allah voli da bude hvaljen." Allahov Poslanik s.a.v.s. je rekao: "Omiljeno mi je od 
vašeg ovog svijeta troje ..." Jako su brojni Poslanikovi hadisi na ovu temu. 


Znaj da je stupanj ljubavi častan i ona tj. ljubav je osnova postojanja. 
Stih: 


Od ljubavi nastadosmo 

I ljubav nam je u prirodi 

Zato Mu dođosmo s namjerom 
I na osnovu toga smo primljeni. 


Ovaj stupanj (ljubavi) ima četiri naziva. Jedan se zove ljubav kao hubb. To je 
ljubav čista od nedostataka i takav koji voli nema nikakva interesa niti želi išta 
drugo pored svoga voljenog. 

Drugi naziv je vudd. Njoj pripada božansko ime Vedud (Onaj koji voli). Taj oblik 
ljubavi je božanski opis i ona je konstantna. Na osnovu toga se ta ljubav i naziva 
tako, tj. vuddom Zbog njene postojanosti na zemlji. 

Treći naziv za ljubav je ašk, a to je pretjerana ljubav. U Kur'anu se ona 
podrazumijeva pod pojmom žestoka, odnosno jaka ljubav, kako Uzvišeni kaže. "A 
oni koji vjeruju jače vole Allaha" (Bekare, 165), i riječi Uzvišenog: "U njega se 
ludo zaljubila" (Jusuf, 30), tj. bila joj je ljubav prema Jusufu takva da joj je 
potpuno obuhvatila srce. 

U predaji se navodi da Sam Bog Sebe opisuje sa jakom ljubavi, s napomenom da 
se Bogu ne pripisuje ljubav sa terminom asX. Zaljubljenik (aš/k) i ljubav (ask) 
podrazumijeva ljubav kod voljenog koja prožima sve njegove organe i dijelove 
zasljepljujući ga. 

Četvrti naziv za ljubav je heva (želja), a to je usmjeravanje volje ka voljenom i 
povezivanje s njim. To je ono što se prvo desi u srcu (ljubav na prvi pogled). 
Takvo ime ljubavi se ne pripisuje Bogu. Ta ljubav može biti uzrokovana pogledom, 
viješću ili dobročinstvom i brojnim drugim uzrocima. 

Po smislu se ova ljubav podrazumijeva vjerodostojnim božanskim saopštenjem 
kao Allahova ljubav prema robu kada mnogo radi dobrovoljna dobra djela 
(nevafil), odnosno kada slijedi Poslanika u onome što je on uzakonio (kao sunnet 
tj. tradiciju). Ovaj stupanj ljubavi kod ljudi se naziva heva, odnosno želja. 
Opisujući ljubav koja je nastala na osnovu saopštenja i vijesti neko je rekao: "O 
ljudi, moje uho se je zaljubilo u jednu četvrt (grada), a uho se nekada zaljubi i 
prije oka." 


(...) 


jedna od najprefinjenijih stvari u vezi sa ljubavlju jeste da osjetiš ljubav u 
raznim njenim dimenzijama ili nivoima a da ne znaš koga zapravo voliš i s kim voliš, 
niti ti biva naznačen tvoj voljeni. To je nešto najprefinjenije što iskustveno 
doživiš u ljubavi, a kasnije se to upravo tako i desi. 

Zar ti se nije desila neka pojava u otkrovenju pa ti se ta ljubav veže za to ili vidiš 
neku osobu pa se ta taženja koju osjećaš veže za nju pri viđenju, te tako 
saznaješ da je to osoba koju ti voliš, a da nisi ni primijetio kako je to bilo, ili neka 
osoba bude spomenuta pa ti osjetiš naginjanje ka njoj i tako saznaješ da ti je on 
drug. 

Ovo je jedna od najskrivenijih finesa u vezi sa time kako duše upoznaju stvari iza 
zastora neviđenog. Stanje te ljubavi je nepoznato i (u početku) se ne zna prema 
kome se ona pobudila i čime je pobuđena. Ljudi to osjećaju u tjeskobi i širini koje 
osjećaju a ne znaju uzrok. Nakon toga dođe ono što osobu ožalosti, te tada 
saznaje da je ta tjeskoba bila povezana s tim, ili dođe nešto što ga razveseli, pa 
on saznaje da je ta širina bila zbog te stvari koja mu pričinjava radost, a to 
stoga što duše naziru neke stvari prije nego što i nastanu u vanjskom svijetu i 
budu u domenu vanjskih osjetila. 

Tome sliči i uzimanje ugovora od Ademovog potomstva da je On naš Gospodar, 
nakon čega Ga niko ne može zanijekati. Tako, ti ćeš u prirodi svakog čovjeka naći 
ovisnost o postojećem na koga se oslanja, a to je Allah, makar Ga ta osoba i ne 
osjećala. Zato je rekao Uzvišeni: "O ljudi, vi ste ovisni o Allahu" (Fatir, 15). Time 
kao da im kaže: "Ta ovisnost koju vi osjećate u sebi, ovisnost je o Allahu a ne o 
nečemu mimo Njega, međutim, vi Njega ne prepoznajete. Time nas Allah 
upoznaje sa Sobom. 

(..) 

Ovo je nešto najprefinjenije u ljubavi. Ispod toga po rangu je ljubav prema 
ljubavi, a to je preokupacija s ljubavlju a ne s onim koga voliš. Lejla je došla 
Kajsu, a on viče i doziva: "Lejla! Lejla!", i uzima led i stavlja na srce. Led se topi 
od silne toplote srca. Dok je bio u tom stanju ona mu je nazvala selam i rekla mu: 
"Ja sam ono što tražiš. Ja sam tvoja želja, ja sam tvoja voljena. Ja sam radost 
tvoga oka. Ja sam Lejla." On se obazre na nju i reče: "Udalji se od mene, jer 
ljubav prema tebi me je zabavila i odvratila od tebe." I ovo je nešto 
najprefinjenije i najtananije u ljubavi, ali je po finoći ispod ranije spomenutog 
stanja. 

Naš šejh Ebul Abbas El-Arini, Allah mu se smilovao, molio je Allaha da mu da 
strast ljubavi a ne ljubav. Ljudi nisu saglasni u definiciji ljubavi. Nisam vidio 
nikoga da je ljubav definisao po samoj ljubavi. Štaviše, to je i nezamislivo. Onaj 
ko je definiše, definiše je jedino po njenim rezultatima, djelovanju i onom čime 
je popraćena. Pogotovo ju je teško definisati kada se zna da je njome opisan 
Veličanstveni i Uzvišeni Allah. 


Najljepše što sam čuo o tome je ono što mi je prenijelo više osoba od Ebul 
Abbasa ibn El-Arifa Es-Sanhadžija. Oni kažu da su ga čuli da je na pitanje o 
ljubavi rekao: "Ljubomora je jedno od svojstava ljubavi, a pošto |jubomora ne 
prihvata ništa drugo osim pokrivanje, onda se ne može ni definisati." 

Znaj da se poznati pojmovi dijele u dvije oblasti - na ono što se definiše i na ono 
što se ne može definisati. Kod onih koji poznaju ljubav i o njoj govore, ljubav 
spada u pojmove koji se ne definišu. Zna je onaj ko je doživi i kome je 
svojstvena, a ne zna šta je ona ustvari, a njeno postojanje ne može negirati. 
Znaj da svaka ljubav nije takva da ovlada onim koga zahvati u mjeri da ga učini 
gluhim na sve što čuje osim onoga što govori njegov voljeni i da ga oslijepi za sve 
što se može vidjeti izvan lica njegovog voljenog i da ga učini nijemim od svakog 
govora mimo spominjanja njegovog voljenog i spominjanja onoga čije spominjanje 
njegov voljeni voli i da mu zapečati srce tako da u njega ne može ući ništa osim 
ljubavi prema njegovom voljenom, te da zatim ključ baci u riznicu svoje mašte 
tako da u mašti ne zamišlja ništa osim lika svog voljenog, bilo na osnovu 
prethodnog viđenja, bilo na osnovu opisa na osnovu kojeg formira lika pa da bude 
kako je rečeno u stihovima: 


Mašta o febi je u mojim očima 
Spomen o tebi je u mojim ustima 
Boravište ti je u mom srcu 

Gdje da se skriješ 


Sa Njim sluša i Njega sluša, s Njim gleda Njega gleda, s Njim govori Njemu 
govori. 

Kod mene je dostigla moć i snaga mašte da mi je ona preda mnom otjelovila lik 
Mog voljenog u vanjskom svijetu, kao što se otjelovio i Džibril Allahov Poslaniku 
s.a.v.s. Ja u njega nisam mogao gledati, a On mi je govorio i ja sam slušao i 
shvatao šta mi govori. Držao me je u takvoj situaciji danima da nisam osjećao 
potrebu za hranom. Kada god bi preda me bila postavljena sofra, odnosno trpeza, 
on bi bio pored nje i gledao u mene i govorio mi jezikom kojeg sam ja čuo svojim 
uhom: "Jedi i hrani se gledajući u mene." Ustegao sam se od hrane i nisam 
osjećao glad a bio sam nahranjen od njega tako da sam se zasitio od pogleda u 
njega, pa mi je on nadomještao hranu. Moje društvo i moja porodica su se čudili 
da ja debljam a ne uzimam hranu, jer mnogim danima sam ostajao da nisam ništa 
okusio, a niti sam osjećao ni glad ni žeđ. Međutim, on je neprekidno bio pred 
mojim očima, bilo da stojim ili sjedim, da se krećem ili mirujem. 

Znaj da ljubav zaljubljenog ne može u cijelosti zahvatiti izuzev ako je Uzvišeni 
Bog njegov Voljeni ili pak neko iz njegove vrste bilo da se radi o žensku ili mušku. 
Što se tiče ostaloga, ljubav ga ne potopi u potpunosti. Mi smo ovo rekli zato što 
čovjek svim svojim bićem ne odgovara izuzev onome ko je na njegovom liku, kada 


ga zavoli, tako da u njemu nema nijednog dijela koji nije adekvatan onome ko je 
na njegovom liku, tako da njemu ne preostaje nikakav višak, bilo gledano iz 
vanjskog ili iz nutarnjeg ugla, koji bi ostajao trijezan. 

Zar ne uočavaš da se Bog imenovao Vanjskim i Nutarnjim, pa se čovjek utapa u 
ljubavi prema Bogu i prema sebi sličnima. Potpuno utapanje ne postoji (u ljubavi 
prema nekom) izvan njegove vrste, u svijetu, jer kad on zavoli neki lik iz svijeta, 
on naspram njega stoji sa njemu odgovarajućim dijelom a ostalo njegovo biće 
ostaje trijezno i preokupirano onim čime je preokupirano, a što se tiče utapanja 
u ljubavi kada zavoli Allaha, to je zato što je stvoren na Njegovom liku, kako se 
navodi u predaji, pa naspram božanske prisutnosti stoji sa cjelokupnim svojim 
bićem. Zato se na njemu manifestiraju (pojavljuju) sva Božija imena. Njima je 
okićen i onaj ko nema svojstva ljubavi, a doživljava ih onaj ko ima svojstvo 
ljubavi. Zato ljubav u potpunosti potapa čovjeka. Ako se njegova ljubav vezuje Za 
Allaha i Allah mu bude njegov Voljeni, on će se u svojoj ljubavi prema Bogu više 
topiti i iščeznuti nego u ljubavi prema sebi sličnima. 

U ljubavi prema sebi sličnima pred njegovim očima neće biti voljeni kada nekuda 
ode, a ako voli Boga njegov voljeni će njemu trajno biti prisutan, a viđenje 
voljenog je poput hrane tijelu koje ga hrani, raste i povećava se. Što više gleda 
voljenog, povećava mu se ljubav. Ova se ljubav pri susretu i smiruje a i uzburka 
se. To vatreni zaljubljenici doživljavaju pri sastanku sa voljenim. Ne mogu Ga se 
ni nagledati niti svoju Zudnju za Njim utoliti. Kada god Ga pogleda, još više mu se 
povećava težnja i žudnja za Njim, premda je On prisutan s njim. 

Svaka ljubav koja voljenom ostavlja pamet kojom može razlučivati nešto mimo 
svog voljenog, to nije krajnje čista ljubav, nego je to iz sfere nefsa. Neko je 
rekao: "Nema dobra u ljubavi koja je isplanirana razumom." Događaji 
zaljubljenih po ovom pitanju su mnogobrojni i ne mogu se izbrojafti. 

(=) 

Tako mi Allaha, da šerijat nije došao sa božanskim saopštenjem, niko Allaha ne bi 
spoznao, makar mi imali razumske dokaze koji po tvrdnji ljudi od razuma upućuju 
na znanje o Njegovom Biću, ali su oni takvi da On nije takav, nije onakav... Dakle 
da nije šerijata, stvorenja Ga ne bi ni zavoljela. 

Pošto je božansko saopštenje došlo jezikom božanskih zakona da je On Uzvišeni 
takav i takav, gdje se navode stvari koje su svojom vanjštinom oprečne 
razumskim dokazima, mi Ga volimo zbog tih Njegovih afirmativnih svojstava, tj. 
svojstava koja su Mu potvrđena kao takva. 

Zatim, nakon što je postavio odnose i utvrdio uzrok, a odnosi nužno iziskuju 
ljubav, On je rekao: "Ništa nije kao On." (Šura, 11). On time potvrđuje uzroke 
koji nužno iziskuju ljubav a koje negira razum sa svojim dokazom. Eto to je 
značenje Njegovih riječi: "Pa sam stvorio stvorenja, predstavio im se i ona Me 
spoznaju." 


Allah se ne može spoznati ni po čemu drugom izuzev na osnovu Njegovog 
obavještenja o Sebi, kao što je - da On nas voli, da je prema nama milostiv, da je 
prema nama sažaljiv, saosjećajan, da se spušta u mogućnosti našeg poimanja kako 
bismo Ga Uzvišenog predstavili i dočarali očima naših srca i naših smjerova, tj. 
okretanja u molitvi, te u predodžbi naše mašte i biva tako kao da Ga vidimo. 

Ne! Šta više mi Ga vidimo u sebi, jer smo Ga spoznali po onome kako nam se On 
predstavio a ne na osnovu našeg shvatanja i pogleda. 

Ima nas koji Ga vidimo ali Ga ne znamo i kao što se nije ovisno ni o čemu drugom 
osim o Njemu, tako isto, Allaha mi, u stvorenjima se ne voli ništa drugo osim On. 
On je pojavan u svemu onome što se voli, za oko svakoga onoga ko voli. 

Nema stvorenja da ne voli. Cjelokupan svijet je onaj koji voli i ono što se voli. 
Međutim, sve se to odnosi na Njega, kao što se i ne obožava niko izuzev On. 
Mašta se obožavalo ono se obožava na osnovu predstave da je Bog u tome, da nije 
tako ne bi se ni obožavalo. Uzvišeni kaže: "Dosudio je tvoj Gospodar da ne 
obožavate nikog osim Njega." (Isra, 23). 

Tako je i sa ljubavlju. Niko ne voli nekoga drugog osim svog Stvoritelja. Međutim, 
On Uzvišeni od njega se zastro ljubavlju prema Zejnebi, Suadi, Hindi, Lejli, Ovom 
svijetu, novcu, čašću i svemu drugom što se voli u svijetu. Pjesnici su potrošili 
tolike riječi govoreći o ljubavi prema stvorenjima a samu istinu o tome ne znaju. 
Božiji spoznavaoci ne čuju ni jedan stih niti aluziju te niti hvalospjev niti 
ljubavnu pjesmu a da to nije o Njemu iza zastora likova i formi. 

Uzrok ovome je božanska ljubomora koja ne dopušta da se voli nekoga osim 
Njega. UZrok ljubavi je ljepota a ona pripada Njemu, jer se ljepota voli sama po 
sebi, a Allah je lijep i voli lijepo, te tako voli Sebe. Drugi uzrok ljubavi je 
dobročinstvo, a tu i nema dobročinstva osim od strane Allaha, niti ima 
dobročinitelja osim Allaha. 

Ako ti zavoliš zbog (učinjenog ti) dobročinstva, nisi zavolio nikoga osim Allaha, 
jer je On Dobročinitelj. Ako zavoliš zbog ljepote, ti ne voliš izuzev Uzvišenog 
Allaha jer je On lijep. U svakom pogledu, ljubav se ne vezuje ni za šta osim Za 
Allaha. 

Pošto Bog zna Sebe i na osnovu Sebe zna svijet, On je dao da se on pojavi na 
Njegovom liku, pa mu je on (cjelokupan svijet) ogledalo u kojem gleda Svoj lik, 
tako da On ne voli nikoga osim samoga Sebe. 

Njegove riječi: "...Allah će vas zavoljeti..." (Ali Imran, 31), gledano iz ugla zbilje i 
stvarnosti - zavoljeće Sebe, jer je slijeđenje (Poslanika) uzrok ljubavi, a 
slijeđenje njega je Njegov lik u ogledalu svijeta i uzrok je ljubavi, jer On ne 
gleda izuzev Sebe. 

Uzrok ljubavi je dobrovoljna pobožnost, a to je povećanje (u odnosu na nužnu 
pobožnost), a i lik svijeta je povećanje u postojanju, pa je uz to dodatno zavolio i 
svijet, te je njegov sluh, vid... kako ne bi volio nikog osim Sebe. Kako je samo 
suptilno ovo pitanje i kako je izvan dometa uobrazilje, odnosno imaginacije. U 


postojanju se događa čudna stvar, a to je da tu ima stvari koje su u dometu 
razuma i može ih pojmiti i na kojima on nalazi uporište i time se čuva od toga da 
bude poljuljan, a te iste stvari izmiču uobrazilji, koje ona ne može precizirati 
niti dosegnuti. 

Suprotno tome ima stvari koje izmiču razumu a koje uobrazilja, odnosno 
imaginacija potvrđuje, o njima donosi sud i na njih utiče, kao kad nekome razum 
na osnovu dokaza donese sud da će mu njegova opskrba nužno doći trudio se on 
oko toga ili ne, pa to znanje izmakne razumu i razumom počne dominirati 
uobrazilja sa svojom moći, govoreći mu: "Ako se ti ne budeš potrudio oko 
opskrbe, umrijećeš", te njime ta misao ovlada i on uloži trud da to postigne, pa se 
istina o kojoj je riječ gubi iz a neistina koja dolazi od uobrazilje se učvršćuje. 
Slično je i kada neko vidi zmiju ili lava i to u situaciji u kojoj mu, po sudu 
njegovog razuma, ne može nanijeti štetu, pa mu taj dokaz bude pobijen 
uobraziljom, te uobrazi da će mu nanijeti štetu, pa bježi od nje ili od njega, 
mijenjajući se pri tom u licu i u sebi zbog suda uobrazilje i njene moći. Takve 
stvari se dešavaju. Uobrazilja ima moć i dominaciju na pojedinim poljima, a razum 
ima moć i dominaciju na nekim drugim poljima. 

U ovom poglavlju, ako Allah htjedne, spomenućemo nužnosti ljubavi i njene 
stupnjeve. Kažemo da je ljubav jedan poseban vid vezanosti među pojedinim 
vidovima vezanosti u domenu volje. Ljubav se ne veže izuzev za nepostojeće koje 
ne postoji u vrijeme kad se ona veže želeći postojanje tog voljenog ili njegovo 
događanje. Kažemo ili njegovo događanje jer se ljubav katkad vezuje za 
nestajanje postojećeg, a nestajanje postojećeg u stanju njegovog postojanja 
nije događanje nestajanja. Ako postojeće, za koje je vezana ljubav, nestane, 
onda se to nestajanje događa. 

Ne kaže se: "Postoji nestajanje", jer bi to bio izraz neznanja onoga koji to kaže. 
Što se tiče naših riječi "želi postojanje tog voljenog i da je voljeni, u suštini, 
nepostojeći, zato što je voljeni voljenom volja koja nužno traži sastajanje, 
odnosno spajanje sa tom određenom osobom, ma ko to bio. Ako je taj neko onaj 
ko se može zagrliti, on želi (voli) da ga zagrli, ili je taj neko onaj s kim voli bračni 
odnos ili neko s kim se druži pa voli druženje sa njim, tako da se njegova ljubav i 
ne vezuje osim za nešto što kod te osobe u datom trenutku ne postoji, a on 
uobražava da se ta njegova ljubav vezuje za određenu osobu, a to nije tako. 
Upravo to je ono što njega uzburka i uzbudi pri susretu sa određenom osobom i 
viđenju iste. Da on voli samu tu osobu ili njeno postojanje po njoj samoj, bilo kao 
osobu ili kao postojanje, nema koristi od takvog vezanja ljubavi za dotičnu osobu. 
Ako ti kažeš: "Mi volimo drugovanje sa određenom osobom ili ljubljenje s njom ili 
grljenje ili prisni razgovor s njom ili razgovaranje s njom, a nakon što to 
postignemo vidimo da ljubav ne nestaje i pored postizanja toga tj. grljenja i 
drugog, ljubav se ne mora vezivati uvijek za nešto što je nepostojeće." Mi 
kažemo: "Ti griješiš! Ako se ti zagrliš sa osobom za čije grljenje vežeš ljubav ili 


za druženje s njom ili za prisni odnos s istom, to za što vežeš svoju ljubav u tom 
stanju nije ono što je postignuto nego trajanje toga što je postignuto, a trajanje 
i neprekidnost je nešto što je nepostojeće ili potpada pod postojanje te mu nema 
kraja. Dakle, ljubav u stanju sastanka sa određenom osobom ipak se ne vezuje ni 
za šta drugo osim za nepostojeće, a to je trajanje tog odnosa. 

Kako divno Kur'an kaže: "Koje će On voljeti i koji će Njega voljeti." (Maide, 54), 
koristeći spojenu zamjenicu za treće lice i glagol u budućem vremenu, vezujući 
ljubav za ono što je odsutno i nepostojeće, a sve što je odsutno ono je 
nepostojeće i dodatno. 

Jedno od svojstava ljubavi je da onaj ko voli, u svojoj ljubavi sastavlja i 
objedinjuje suprotnosti da bi mogao biti na liku, s obzirom na izbor pred kojim se 
našao. Ovo je razlika između obične ljubavi i duhovne ljubavi. Jedini čovjek ih 
objedinjuje (i jednu i drugu). I životinje vole, ali one ne objedinjuju te 
suprotnosti, za razliku od čovjeka. Čovjek u svojoj ljubavi objedinjuje 
suprotnosti jer je on na Njegovom liku, a On je Sebe opisao sa suprotnostima, a 
to su Njegove riječi: "On je Prvi i Posljednji, Vidljivi i Nevidljivi" (Hadid, 3). 
Način na koji ljubav objedinjuje suprotnosti jeste taj da je ljubavi svojstveno i 
nužno je prati to da teži sjedinjenju i sastanku sa voljenim. Jedno od nužnih 
svojstava zaljubljenog jeste da voli ono što voli njegov voljeni. Tako ako njegov 
voljeni voli rastanak, pa ako i zaljubljenik takođe voli rastanak, onda nije 
postupio u skladu sa onim što iziskuje (njegova) ljubav, jer ljubav traži sastanak, 
a ako voli sastanak nije postupio onako kako to iziskuje ljubav (njegovog 
voljenog). Jer, zaljubljeni voli ono što voli njegov voljeni, a on to nije učinio. 
Prema tome zaljubljeni je uvijek u podčinjenoj situaciji. Krajnje objedinjavanje u 
tome je da voli ljubav svog voljenog Za rastankom a ne rastanak kao takav i da 
voli sastanak. 

Ovo pitanje ne izlazi iz okvira navedenog, kao što je zadovoljstvo sa sudbinom 
koje se može nazvati imenom zadovoljstva sa sudbinom i pored nezadovoljstva sa 
dosuđenim, ako je npr. dosuđeno nevjerstvo. Tako se navodi u Božijem zakonu. 
Ovakva je stvar i po pitanju ljubavi. Zaljubljeni voli sastanak sa voljenim i voli 
ljubav voljenog za rastankom a ne sam rastanak, jer rastanak nije isto što i 
ljubav voljenog za rastankom, kao što i sudbina nije isto što i ono što je 
dosuđeno, jer je sudbina Allahovo određenje o onome što je dosuđeno a ne samo 
dosuđeno, pa se je zadovoljno sa Allahovim određenjem. 

Životinjska ljubav nije takva, jer je ona obična a ne duhovna ljubav, tako da ona 
iziskuje samo sastajanje sa onim koga voli, a ne zna da i njego voljeni ima ljubav 
za tim i tim. Životinja to ne zna. Zato mi ljubav koja je svojstvena čovjeku 
dijelimo na dvije vrste. Čovjek u sebi ima običnu ljubav i takvom ljubavlju 
pridružuje se životinjama i ima duhovnu ljubav kojom se odlikuje i razlikuje od 
ljubavi životinja. 


Nakon što je ovo konstatovano, znaj da |jubav može biti božanska, duhovna i 
obična i osim ovoga tu nema neke druge ljubavi. 

Božanska ljubav je Allahova ljubav prema nama i naša ljubav prema Njemu koja 
se takođe imenuje božanskom ljubavlju. 

Duhovna ljubav je ona kojom se želi postići zadovoljstvo voljenog ne želeći pored 
voljenog neki drugi cilj niti želeći nešto drugo, nego postupajući isključivo po 
onome što se od njega hoće i traži. 

Obična ljubav je ona kojom se žele postići pojedini ciljevi i želje, bez obzira bilo 
to drago voljenom ili ne bilo. Ljubav većine današnjih ljudi je takva. 

Prvo ćemo govoriti o božanskoj ljubavi u zasebnom odjeljku, zatim ćemo se 
osvrnuti na duhovnu ljubav a poslije toga na običnu ljubav. A Allah istinu govori i 
upućuje na pravi put. 


O božanskoj ljubavi 


On nas voli zbog nas samih a i zbog Sebe. Što se tiče Njegove ljubavi prema 
nama zbog Sebe na to se odnose Njegove riječi: "Zavolio sam da budem spoznat 
pa sam stvorio stvorenja, predstavljam im se i oni Me spoznaju." 

On nas nije stvorio izuzev radi Sebe, da bi Ga spoznali. Na to se odnose Njegove 
riječi: "Džine i ljude sam stvorio zbog toga da Mi robuju." (Zarijat, 56). Prema 
tome stvorio nas je zbog Sebe. Što se tiče Njegove ljubavi prema nama zbog 
nas, pošto nas je upoznao sa djelima koja nas vode ka našoj sreći i spasu, a koja 
se ne poklapaju uvijek s našim interesima i naravima, Uzvišeni je stvorio 
stvorenja koja će Ga slaviti te hvaliti, a i predati Mu se, a zatim nas upoznao s 
tim rekavši: "Nema nijedne stvari a da ne slavi Boga Njegovom hvalom." (Isra, 
44), tj. hvale Ga onakvim kakav je i hvale Ga za ono što je od Njega. Upoznajući 
nas s tim On kaže: "Zar ne vidiš da Allaha slave oni koji su na nebesima i na 
Zemlji, a i ptice raširenih krila. Svi oni znaju kako će Mu molitvu obavljati i kako 
će Ga slaviti." (Nur, 41). 

Svi oni se toga drže i u tome su ustrajni. Ovim riječima Uzvišeni se obraća 
Svome Vjerovjesniku s.a.v.s. kojem je On to predočio da to vidi i zato je rekao: 
"Zar ne vidiš...", a nije rekao: "Zar ne vidite" Mi to ne vidimo ali vjerujemo u to, 
a za Muhammeda s.a.v.s. je to očevidno. Zato mu je takođe rekao pošto mu je 
predočio da se pred Bogom pokorava i ničice pada svaka stvar: "Zar ne vidiš da 
pred Allahom ničice padaju oni koji su na nebesima i oni koji su na Zemlji, te 
Sunce, Mjesec, zvijezde, brda, bilje, životinje i mnogi ljudi" (Hadž, 18). 
Uzvišeni tu nije propustio nikoga spomenuti. Spomenuvši one na Nebesima i na 
Zemlji, spomenuo je visoki i niski svijet, pa mu je tako predočio padanje ničice 
(sedždu) svake stvari. Svako onaj kome Allah predoči to i on to vidi potpada pod 
one kojima se Bog obraća ovim riječima. 

To njihovo slavljenje Boga je stvar čiste prirode i oni to čine sami po sebi na 
osnovu pojave božanske kojom im se pojavi usljed čega Ga zavole i to rezultira 
time da Ga oni slave i hvale spontano, bez obaveza i tereta, već po onome što im 
iziskuje njihova čista priroda. 

Ovo služenje Bogu je samo po sebi iz čiste prirode u koju ih je Allah postavio 
proizilazi iz Njegovog božanskog prava koje On takav zaslužuje. Takođe je On 
rekao o ljudima otkrovenja, pripadnicima ljudske vrste i o svakom onom ko ima 
pamet (po islamskim mjerilima): "Zar oni ne vide da ono što je Allah stvorio daje 
sjenu desno i lijevo, padajući pred Allahom ničice i iskazujući poniznost." (Nahl, 
48). To je ono što se može vidjeti očnim vidom. Time obavještava da je to 
pružanje sjene desno i lijevo oblik padanja ničice pred Allahom i vid malenkosti, 
ništavnosti i poniznosti pred Njegovom Uzvišenošću, pa kaže: "...padajući pred 


Allahom ničice i iskazujući poniznost." On ih opisuje da su oni svjesni sebe, tako 
da oni svjesno padaju ničice na sedždu) Allahu. 

Dalje obavještavajući o tome i to upotpunjujući kaže: "Pred Allahom ničice 
padaju oni što su na Nebesima i oni što su na Zemlji od onoga što se kreće", tj. od 
onoga što se kreće na nebesima i na zemlji, "i meleci", tj. koji ne pripadaju ni 
Nebesima niti Zemlji, a zatim kaže: "... i oni se ne ohole." (Nahl, 49), tj. ne ohole 
se i ne suzdržavaju od robovanja svome Gospodaru. 

Dalje ih Uzvišeni opisuje da imaju strah, da bi nas time poučio kako oni znaju 
pred kim padaju ničice. One između njih kojima se naređuje opisuje time da oni 
rade ono što im se naređuje, a to su oni za koje On kaže: "Ne iskazuju 
neposlušnost Allahu u onome što im naredi i rade ono što im se naređuje." 
(Tahrim, 6). Za one između njih koji su kod svoga Gospodara kaže: "Slave Ga 
noću i danju i ne malaksavaju." (Fussilet, 38), tj. nikada im to ne prelazi u dosadu. 
Sve ovo upućuje na to da je cjelokupan svijet na stupnju viđenja i služenja Bogu 
izuzev svakog stvorenja koje ima moć razmišljanja, a to nisu ništa drugo do 
govorne duše ljudskog ili džinskog roda. Gledano sa aspekta njihovih duša a ne sa 
aspekta njihovih tjelesa, jer njihova tjelesa, kao i ostali izvan njega svijet, 
Njega slavi i pred Njim pada ničice. 

Svi organi tijela izgovaraju Mu slavljenje. Zar ne uočavaš da će dijelovi tijela 
svjedočiti na Sudnjem danu protiv duša koje su ih držale u podčinjenom položaju, 
kao što je svjedočenje kože, ruku, nogu, jezika, sluha, vida i svih ostalih moći u 
čovjeku, "a sud pripada Allahu, Uzvišenom i Velikom" (Gafir, 12). 

Sve ovo je odredba Njegove ljubavi prema nama zbog Sebe. Ko tome udovolji On 
mu je zahvalan a ko tome ne udovolji On ga kažnjava. On dakle time voli Sebe i 
voli da Ga se veliča i hvali. 

Što se tiče Njegove ljubavi prema nama zbog nas, On nas je upoznao sa onim šta 
je po nas dobro i na ovom i na onom svijetu. Naveo nam je argumente da Ga 
spoznamo i upoznamo, a ne da bi bili neznalice o Njemu. Zatim, On nas je 
opskrbio i darovao nas i pored našeg pretjerivanja i griješenja nakon što smo Ga 
upoznali i dobili dokaze da je svaka blagodat u kojoj uživamo ono što je On 
ustvari stvorio i od Njega potiče, te da ju je stvorio jedino zbog nas, da bi u njoj 
uživali, održavali se u životu, prepustivši nas da budemo poglavari i da 
gospodarimo. I pored tog potpunog dobročinstva mi Mu ne zahvaljujemo, a 
Zdrava pamet nalaže da se je zahvalno Onome ko daje blagodati. 

On nas je poučio i tome da nema dobročinitelja osim Allaha. Od Njegovog 
dobročinstva je i to da nam je poslao Poslanika a.s. kao učitelja i odgojitelja, pa 
nas je podučio onome što nama pripada od strane Njega, te nam je uzakonio put 
koji nas vodi našoj sreći i objasnio nam ga, a i upozorio nas na stvari pokuđene i 
nevaljale, te da se klonimo pokuđene i loše naravi i ćudi i svega lošeg vezanog za 
To. 


Zatim nam je iznio dokaze koji potvrđuju da on govori istinu iznoseći jasno te 
dokaze i stavljajući u naša srca svjetlo vjere, učinivši da nam vjera bude omiljena 
i ukrasivši je u našim srcima. UZ to nam je omrZio nevjerstvo, griješenje i 
neposlušnost. Mi smo mu povjerovali i potvrdili njegovu istinitost. Zatim nam je 
dao i tu blagodat da nam je dao pomoć kao podršku da budemo uposleni onim što 
On voli i čime je zadovoljan. Na osnovu toga znamo - da On nas ne voli, ništa od 
toga ne bi bilo, zatim znamo da Njegova milost utiče Njegovoj srdžbi makar se i 
unesrećio onaj ko se unesrećio. 

Nužna je sveobuhvatnost milosti, pažnje i ljubavi koji su osnova, a koja utiče i na 
konačni ishod. Pošto ljubav utiče, obistinjuje se Božija riječ i milost sve 
obuhvata, i pošto je ovaj svijet - svijet mješavine i zastrtosti u odnosu na ono što 
je dosudio Veličanstveni i Znani, On je stvorio Onaj svijet i mi idemo u njega. Taj 
svijet je takav da su lažne tvrdnje u njemu nemoguće i svi će u tom drugom 
svijetu Bogu priznati da je On Gospodar, kao što su Mu to priznali (u praiskonu) 
kad su, poput prašine, bili u Njegovoj šaci, izvučeni iz leđa praoca Adema. 

Na ovom svijetu mi smo tako bili na sredini između dva kraja na kojima se 
potvrđuje tevhid (jedinstvo) a u sredini se događa idolatrija, tj. mnogoboštvo i 
pored toga što se tvrdi postojanje (Uzvišenog), tako da je ta sredina nejaka. 
Zato (mnogobošci) kažu: "Mi ih (kipove) obožavamo samo zato da nas što više 
približe Allahu" (Zumer, 3). Oni time pripisuju veličinu Uzvišenom Allahu u svom 
mnogoboštvu. Zatim, Uzvišeni obavještava da je On utisnuo (stavio pečat) na srce 
svakoga onog ko se svojom vanjštinom pred svojim narodom pokazuje svojstvom 
posjedovanja veličine i sile. On to nije učinio u njihovim srcima uzrokom pečata 
Božije praiskonske posebne pomoći, tako da su oni za sebe, shodno nužnom 
znanju koje u sebi doživljavaju, ipak podčinjeni i neznatni usljed tog pečata (u 
srcu). Uznositost u odnosu na Allaha ne ulazi uopšte ni kod jednog stvorenja u 
srce. Ako se od njega i pokažu svojstva uznositosti, to je samo vanjska odjeća 
koja ne odražava pravo stanje. 

Sve je ovo od Njegove milosti i |jubavi prema stvorenjima da bi krajnje njihovo 
ishodište bila sreća. Pošto je sredina nejaka a krajevi jaki (Njegova milost) na 
kraju odnosi pobjedu i utiče. Obje kuće ( i Džennet i Džehennem) biće 
napunjene, a On će dati da u obje te kuće bude uživanje za one koji su tu 
nastanjeni. Oni će u tome uživati nakon što ih Allah patnjom očisti od onoga što 
ih je bilo snašlo, da bi tako čisti uživali. 

Zar ne vidiš da onoga ko je za odmazdu ubijen, da ga to kažnjavanje, odnosno 
ubistvo čisti od nasilja vezanog za ubistvo koje je on učinio. Prema tome sablja, 
odnosno ubistvo njega, mu briše grijehe. Tako je i sa izvršavanjem svih kazni na 
Ovom svijetu, to je ustvari čišćenje vjernika, pa čak to čišćenje može biti i u 
vidu ujeda buhe, uboda trna i sl. Tu ima i druga grupa nad kojom se kazna 
izvršavaju na Onom svijetu, u Vatri, da bi se tako očistili, a potom im se u samoj 


vatri (paklu) ukazuje milost, s obzirom da je utekla pažnja Božije ljubavi, makar 
oni i ne bili izvedeni iz vatre (makar i vječno tu ostali). 

Allahova ljubav prema robovima ne opisuje se ni početkom ni krajem, jer ta 
ljubav ne prihvata nastanak niti promjene, nego je Njegova ljubav prema 
robovima sam smisao početka njihovog nastanka i ona s Njim počinje a Njemu se 
i vraća, bez kraja i konca. 

Odnos Allahove ljubavi prema njima je odnos Njegovog bivanja sa njima ma gdje 
oni bili, pa i u stanju njihovog nepostojanja a i u stanju njihovog postojanja. Kao 
što je sa njima u stanju njihovog postojanja On je sa njima i u stanju njihovog 
nepostojanja, jer su Mu oni poznati i vidljivi ( i dok su u stanju nepostojanja) i 
On ih neprestano voli i On ne poprima nikakvo određenje koje nije ranije imao i 
koje nije oduvijek, nego je On neprekidno Onaj koji voli Svoja stvorenja, kao što 
je neprekidno i Onaj koji ih zna (Njegova ljubav i Znanje o njima nisu nastali, niti 
imaju početka niti kraja). Njegove riječi: "Zavolio sam da budem spoznat", to je 
upoznavanje nas sa onim što je kod Njega konstantno i neprekidno. 

Sve je to onako kako dolikuje Njegovoj veličini. Uzvišeni se Bog ne poima osim 
kao Onaj koji djeluje i stvara svako biće koje bi samo po sebi bilo nepostojeće, 
Njemu je poznato i On ga voli uvesti u postojanje, te tako ono poprima 
postojanje, zapravo On u njemu inovira postojanje, šta više, oblači ga odorom 
postojanja, te tako ono biva to pa zatim to, pa zatim to i to, uzastopno i jedno za 
drugim počev od prvog postojanja koje se oslanja na prvost Boga, i tu nema 
postojanja drugoga nego se postojanje proteže sa jedne na drugu jedinku u 
vrstama i jedinkama. Prema tome osobe u stvorenjima nisu ništa drugo osim u 
posebnoj vrsti i tako ide do na Onaj svijet iako Ovaj svijet ima kraj. 

Stvorenja su trajno nova, nema kraja njihovom stvaranju, jer mogućnostima 
nema kraja, tako da je njihova vječnost trajna, kao što je i praiskon, po pitanju 
Boga, potvrdno i nužno bespočetan. Pa Njegovo postojanje nema prvi, niti ima 
početka Njegovoj ljubavi prema robovima. Neka je čist od onoga što Mu ne 
dolikuje! 

Spomen ljubavi kod voljenog nastaje (javlja se, pojavljuje) kada mu se Bog 
predstavi a ne po samoj ljubavi kao takvoj (koja je bespočetna). 

Kur'an je Allahov govor. On je oduvijek Onaj koji govori, ali i pored toga je Allah 
rekao upoznavajući nas: "Nikada im od njihovog Gospodara ne dođe nova objava", 
pa se tako dogodi odnosno pojavi kod nas ta objava kao nešto novo, ona sama po 
sebi niti je nastala niti je nova za našeg Gospodara, Vladara, našeg Dobročinitelja 
i našeg Hranitelja. 

Tako, nama nikada ne dođe "od Opšte Milostivog nova Objava" (Šuara, 5), a da 
ona Za nas nije nova iako je ona, sama po sebi, nepromjenljiva i ona koja ne 
nastaje. 

Prema tome, milost, blagodat, dobročinstvo obuhvataju i početak i Onaj svijet i 
krajnje ishodište. Kada god spominje da dolazi nešto od navedenog, tj. nove 


objave, uvijek to povezujući sa imenom Gospodar ili Opšte Milostivi a ne sa 
imenom koje unesrećuje, da bi time nama stavio do znanja kakav je On Sam po 
Sebi. 


Dopuna o Božanskoj ljubavi 


, a to je ono kada mi volimo Allaha. 

Allah kaže: "...koje On voli i koji Njega vole..." (Maide, 54). Odnos ljubavi prema 
nama nije kao što je odnos ljubavi prema Njemu. Ljubav koja se odnosi na nas, s 
obzirom na ono što proizilazi iz naše zbilje, dijeli se na dvoje. Za jedno od toga 
se kaže da je to duhovna a za drugo da je obična ljubav. Naša ljubav prema 
Allahu podrazumijeva i jednu i drugu ljubav. 

Ovo je jako teško pitanje za formulisati, s obzirom da svaka duša ne biva 
opskrbljena znanjem o svemu tome kako jest, a takođe ne biva opskrbljena ni 
vjerom o tome na odgovarajući način koji podrazumijeva ono što je od Allaha 
došlo kada o tome obavještava. 

Zato Allah ističe primjer toga, tj. nešto slično tome Svome Vjerovjesniku s.a.v.s. 
pa kaže: "Tako ti Mi objavismo duha od Našeg imperativa. Ti nisi znao šta je 
knjiga niti šta je vjera, nego ga Mi učinismo svjetlom kojim upućujemo koga 
hoćemo od Naših robova." (Šura, 52). Mi smo, neka je hvala Allahu, od onih 
robova koje je On htio (uputiti). 

Nama ne preostaje, nakon ove podjele po pitanju ljubavi prema Njemu, izuzev 
četiri podjele, a one su: da Ga volimo zbog Njega ili da Ga volimo zbog sebe ili da 
GA volimo i zbog jednog i zbog drugog, u isti mah, ili da Ga volimo ali ne zbog 
onoga što smo već spomenuli. 

Ovdje nam se događa jedan drugi pogled po ovom pitanju, a to je: zašto mi Njega 
ustvari volimo, s obzirom da je potvrđeno da mi Njega volimo, pa ako Ga ne 
volimo zbog Njega ili zbog nas ili i zbog Njega i zbog nas istovremeno, šta je 
onda to četvrto. To je zaseban odjeljak. 

Tu ima i druga podjela, a to je da makar Ga mi i voljeli da li Ga volimo sobom ili 
Ga volimo s Njim ili istovremeno i na jedan i na drugi način ili Ga opet volimo a da 
nije ni jedno od toga. Sve će to biti objašnjeno i o svemu će biti govora ako Allah 
htjedne. 

Takođe ćemo u ovoj dopuni spomenuti šta je početak naše ljubavi prema Njemu i 
da li ta ljubav ima kraj gdje se završava ili ga nema. Ako ima kraj, šta je taj kraj. 
Ovo pitanje me nikad niko nije upitao izuzev jedne fine žene koja je imala 
afiniteta Za ovo. 

Takođe ćemo, ako Allah htjedne spomenuti da li je ljubav lično svojstvo 
zaljubljenog ili je to nešto što nadilazi njegovu postojeću ličnost, ili je to pak 
odnos između zaljubljenog i voljenog, odnos koji sam po sebi ne postoji kao 
egzistencija. U ovoj nadopuni potrebno je i to pojasniti. 

Znaj da ljubav ne prihvata pridruživanje bilo koga voljenom. Međutim, to biva 
ukoliko je biće zaljubljenog prosto i nedjeljivo. Ako je pak složeno, moguće je da 
se ljubav tog bića veže za različita lica (voljenog) ali i to zbog različitih razloga. 


Ako je biće kojem se pripisuju ti različiti razlozi jedno ili pak više njih ljubav će 
se vezati kako za jedno tako i za više u kom slučaju će čovjek imati više voljenih. 
Ako je tačno da zaljubljeni voli više od jednoga, moguće je da boli i mnogo. 


Stih: 


Moja uzda je postala vlasništvo tri lijepe djevojke 
One su moje srce u potpunosti obuze/e. 


Tajna se ovdje krije u njegovim riječima moja uzda, jer je to upotrijebio u 
jednini tako da spomenutim voljenima nije dao od svoje strane različite uzde 
(više njih) što upućuje da onaj ko voli ne voli osim sa jednim značenjem iako je 
složen, pa i po pitanju ove tri djevojke, tj. to jedno značenje postoji kod svake 
od njih, a dokaz tome su njegove riječi na kraju stiha: "One su moje srce u 
potpunosti obuzele". Da je on svaku od njih sa posebnim smislom i značenjem 
volio, onda bi bile različite i uzde i bilo bi ih više, pa dio srca koje bi obuzela 
jedna, ne bi obuzela i druga. To je jedan, voli jednoga, a taj jedan voljeni postoji 
u mnogima te zbog toga voli mnoge. Ovo je poput naše ljubavi prema Uzvišenom 
Allahu zbog Njega. 

Ima nas koji Ga volimo zbog sebe, a ima nas koji Ga volimo i zbog Njega i zbog 
sebe, a onaj ko tako voli ima potpuniju ljubav, jer je i takav potpuniji po pitanju 
spoznaje i osvjedočenja Allaha, jer nas ima koji Ga znamo na osnovu 
osvjedočenja, odnosno viđenja, pa Ga volimo i zbog jednog i zbog drugog razloga, 
u isti mah, a ima nas koji Ga znamo po čuvenju ali ne i po viđenju na osnovu 
obavještenja pa Ga po tome volimo. 

Ima nas koji Ga znamo na osnovu blagodati pa Ga volimo zbog sebe. Ima nas koji 
Ga volimo i zbog jednog i zbog drugog a to zato što viđenje (Njega) biva jedino u 
nekom liku, a lik je složen, a i onaj koji voli ima složen lik pa Ga s jednog aspekta 
čuje i Zzavoli Ga po čuvenju, kao što su Njegove riječi izrečene preko jezika 
Njegovog Vjerovjesnika a.s.: "Jesi li zbog Mene prijateljevao s nekim prijateljem 
ili neprijateljevao s nekim neprijateljem?" Ako nešto zavoliš zbog Njega ili si 
neprijatelj nečemu zbog Njega, to je, i ništa drugo, značenje naše ljubavi prema 
Njemu radi Njega. Zato mi drage volje izvršavamo sve ono što On voli da mi 
izvršavamo. 

Onaj ko Ga ne voli po oba osnova (i po viđenju i po čuvenju) ima status 
sljedbenika kakav je slučaj naših organa i naše životinjske strane u odnosu na 
govornu dušu (koja njima upravlja), jer su ti organi toj duši kao alatke i ona ih 
upotrebljava kako hoće, a oni joj se ne mogu suprotstaviti, bilo da radi ono sa 
čim je Allah zadovoljan ili suprotno tome. 

Svaki ljudski organ, gledano sam po sebi, ne može da radi ono čime Allah nije 
zadovoljan. Na tom nivou je sve u postojanju osim džina i ljudi. Na to ukazuju 


riječi Uzvišenog: "Nema ništa a da zahvaljujući Njemu Njega ne slavi" (Isra, 44). 
Tim slavljenjem hoće da se kaže hvaljenje Allaha ali ne zbog nagrade, jer sve to 
u postojanju u službi je Bogu po svojoj prirodi koja ne traži nagradu. Ovo je zbog 
ljubavi prema Njemu Uzvišenom 

Izuzetak u tome su neke govorne duše, s obzirom da im je dao moć mišljenja na 
polju spoznaje Allaha, koje po svojoj prirodi ne znaju Allaha. Zato ih je uzeo u 
šaku kada ih je (u praiskonu) kao potomstvo uzeo iZ njihovih leđa i tražio da 
posvjedoče protiv sebe samih prisilnim svjedočenjem, pa su one silom a ne milom 
pale ničice pred Allahom, jer su bile u Njegovoj šaci. Zatim ih je oslobodio iz 
šake. Oni su i dalje u šaci a da toga nisu ni svjesni, umišljajući da su slobodni. 
Nakon što su uvedene (duše) u postojanje da upravljaju ovim tamnim likom 
(tijelom), one se prema stvarima odnose shodno vlastitim ciljevima i interesima, 
te u životu vole jedino ono što im odgovara njihovoj prirodi zanemarivši i 
zaboravivši prizor kada su Mu potvrdili da je On njihov Gospodar i Tvorac. U tom 
stanju im nastupa misaona moć i kaže: "Ti si sve svoje snage upotrijebila a mene 
si zapostavila i ostavila, a ja sam takođe tvoj instrument kojem ne pridaješ 
pažnju. Uposli me, upotrijebi i mene." Duša na to kaže: "Dobro, uradiću, ne uzmi 
mi za Zlo. Ja sam te potcijenila i ne znam tvoj rang i evo ti dozvoljavam da 
upravljaš onako kako ti daje tvoja zbilja, da bih se obistinila na čemu si i da bih 
te u to upotrijebila i uposlila." Misaona snaga kaže: " Slušam (prihvatam ulogu)". 
Zatim joj moć mišljenja usmjerava svoje lice kao učiteljica i kaže: "Ti si 
zapostavila sebe i svoje postojanje. Ti si oduvijek takva postojeća po sebi ili nisi 
bitisala pa si nastala?" 

Duša reče: "Nisam bila pa sam postala." Misao joj kaže: "Taj koji te je stvorio, 
jesi li to ti lično ili neko drugi? Porazmisli o tome i obistini se i uposli me za to, 
jer ja sam dana za taj posao." Duša je porazmislila pa na osnovu dokaza saznala 
da ona nije sama sebe stvorila i da ju je neko drugi uveo u postojanje. Njena 
ovisnost o stvoritelju je sama njena priroda koju ona osjeća u sebi, s obzirom na 
prirodne bolove koji je znaju zadesiti pa ona biva ovisna o uobičajenim uzrocima 
za otklanjanje tih bolova. Na osnovu te ovisnosti ona zna da je ovisna u svom 
ličnom postojanju o uzroku koji ju je uveo u postojanje. 

Utvrdivši da je ona nastala i utvrdivši da ima uzrok svog postojanja dalje je 
porazmislila i saznala da taj uzrok ne bi trebao da joj je sličan, u smislu da i on 
bude ovisan poput nje, te da nije sličan uobičajenim uzrocima koji otklanjaju 
njene bolove, s obzirom da vidi da su i ti uzroci takođe nastali nakon što ih nije 
bilo i da se mogu transformisati i nestajati. Ona time utvrđuje da ima 
Stvorifelja koji ju je uveo u postojanje a da je takođe u postojanje uveo i sve 
ono što joj je slično bilo da se radi o stvorenjima ili uzrocima koji otklanjaju 
njene bolove. Time se ona osvijesti da tu ima nešto koje, kad ga ne bi bilo, ona bi 
ostala bolesna trajno. Od milosti Toga prema njoj On joj je stvorio te uzroke 
koji otklanjaju njene bolove. Voljela je te uzroke i težila je njima po svojoj 


prirodi, pa joj je to omogućilo da prenese ljubav na Uzrok koji je uveo u 
postojanje te uzroke i zaključila je: "On mi je preči da Ga volim, međutim, ne 
znam s čime je On zadovoljan da bih to činila i radila". Time se kod nje pojavila 
ljubav prema Njemu, pa Ga ona zavoli zbog toga što joj je dao tu blagodat da 
postoji a takođe da postoji i ono što njoj odgovara. 

Ona je tu zastala, pri svemu tome bivajući u nemaru i zaboravu svog priznavanja 
još u praiskonu da je Onaj ko ju je uveo u postojanje njen Gospodar. Dok je još u 
takvom stanju dolazi joj onaj ko poziva iz vanjskog svijeta, a iz njene vrste 
tvrdeći da je on poslanik Onoga koji joj je dao postojanje, u tom slučaju ona mu 
reče: "Ti si poput mene i ja se bojim da ne govoriš istinu. Posjeduješ li ti nešto 
što će ti to potvrditi? Ja imam moć mišljenja i pomoću nje sam došla do spoznaje 
o Onome ko me je uveo u postojanje (o mome Stvoritelju)". On joj pruži dokaz 
koji potvrdi njegov poziv, a ona razmisli o tome dok ne utvrdi da on govori istinu 
te povjerova u njega. On nju upozna s time da je Onaj koji ju je uveo u 
postojanje, tj. njen Stvoritelj, nju držao u šaci (u praiskonu) i tražio od nje da 
Ga zasvjedoči kao Gospodara, te da je to ona i učinila. Ona (duša) mu na to reče: 
"Ja o tome nisam obaviještena. Međutim, od sada ću udovoljavati onome što 
proizilazi iz tog priznanja, jer ti govoriš istinu u onome što dostavljaš. Međutim, 
ja ne znam kojim mojim djelovanjima je On zadovoljan. Kada bi mi odredio 
granice i propisao propise, ja bih ih se pridržavala, te bi ti znao da ja spadam u 
one koji ispunjavaju obavezu Zahvaljivanja prema Njemu na blagodatima koje mi 
je dao." On joj propiše zakon i ona to prihvati sa zahvalnošću iako se taj zakon 
ne mora poklopiti s njenim interesima, sve to čineći ne iz straha niti pohlepe, jer 
kad joj je On propisao to što joj je propisao, stavio joj je do znanja da ona tim 
svojim pridržavanjem propisa udovoljava Uzvišenom, ne spomenuvši joj kakva je 
nagrada čeka za to niti pak kazna ako se suprotstavi. Ova čista duša je požurila i 
pristupila da udovolji Uzvišenom izjavivši: "Nema boga osim Allaha", kako joj je i 
rečeno. Nakon toga On je nju upoznao kakva obilna nagrada nju čeka i kakve je 
potpune blagodati takođe očekuju za to, a takođe i kakva kazna čeka onoga ko 
odstupi od Njegovog vjerozakona. Njenom bogoslužju koje je činila iz ljubavi i da 
bi On bio zadovoljan dodato je drugo bogoslužje koje proizilazi iz njene želje za 
nagradom i iz straha od kazne, tako da je ona objedinila oba aspekta služenja 
Bogu. Jedan zbog ljubavi prema Njemu a jedan zbog sebe, s obzirom da je ona 
mnoštvena po svojoj prirodi i duhovnosti. 

Njena želja za nagradom i strah od kazne proizilaze iz njene prirode, a 
bogoslužje i ljubav prema Njemu proizilazi i veže se za njenu duhovnost. Ukoliko 
ona zavoli neku stvar od stvorenja mimo Boga, ona to voli sa duhovne ravni zbog 
Njega Uzvišenog a sa ravni prirode zbog sebe same i postizanje svojih interesa. 
Pošto je Bog vidio na tome, a Zna da je njena zbilja takva da je djeljiva, a ona 
objedinila obje ljubavi, a On Sebe opisao da je ljubomoran i da ne prihvata da Mu 
se nešto pridružuje i hoće Bog da je očisti da ne voli nikog izuzev Njega, On joj 


se pojavi u prirodnom liku i dade joj znak kojeg u sebi ne može zanijekati, znak 
koji se podrazumijeva pod pojmom - nužno znanje, i ona time sazna da je On taj 
koji se pojavljuje u tom liku te se usmjeri ka Njemu i duhom i prirodom. Pošto 
njome ovlada, a zna da uzroci nužno utiču na nju s obzirom na njenu prirodu, 
dade joj znak pomoću kojeg će Ga prepoznati. Zatim joj se pojavi tim znakom u 
svim uzrocima. Ona Ga prepozna i zavoli uzroke zbog Njega a ne zbog njih samih. 
Tako ona posta sva predana Njemu a ne svojoj prirodi niti nekom uzroku mimo 
Njega i gleda Ga u svakoj stvari pa se obradova i vidje da je ona po ovoj zbilji 
odličnija od drugih duša. 

On joj se pojavi tim znakom i u samoj njoj, bilo u prirodnom ili duhovnom smislu. 
Ona time saznade da Ga ona nije vidjela izuzev s Njim, a ne sa sobom i da Ga je 
zavoljela upravo s Njim a ne sa sobom, pa je On Onaj koji voli Sebe a nije da Ga 
ona voli. Ona gleda Njega u svakom stvorenju upravo tim i takvim okom i saznaje 
da Njega niko ne voli osim On sam Sebe, pa je On i Onaj koji voli i Onaj ko se voli 
i On je Onaj koji traži i Onaj koji se traži. 

Tim joj bi jasno sve to, tj. da je njena ljubav prema Njemu zbog Njega i zbog 
sebe, a ono što je na drugom nivou ove ljubavi vidjela bilo je zapravo viđenje s 
Njim, a ne sa sobom niti pak skupa, jer tu (mimo Njega) i nema ništa dodatno 
osim nepostojanja. Htjede ona da sazna vrijednost te ljubavi i šta je njen cilj i 
zastade na riječima Uzvišenog: "Bio sam tajna riznica i nisam bio spoznat. 
Zavolio sam da budem spoznat ..." Ona Ga je spoznala pošto joj se pojavio u 
prirodnom liku i saznade da On po tom liku u kojem joj se pojavio nastupa sa 
imenom Vidljivi i Nevidljivi. Time ona (duša) saznade da ljubav po kojoj je On 
želio da bude spoznat, ustvari u nutarnjem smislu se pripisuje, odnosno veže se 
za njega, a saznade i to da je svojstvo onoga koji voli kada se pojavi u liku to da 
on uzdiše iz čežnje za onim koga traži (voli), a taj dah je potekao iz osnove 
ljubavi za stvorenjem odnosno stvorenjima kojima se želi predstaviti da bi Ga oni 
spoznali. Od tog daha je nastala Ama koja se još naziva i realnošću o kojoj ovise 
stvorenja. Ta Ama je supstanca cjelokupnog svijeta. Ona je prihvatila sve likove, 
duhove i prirode cjelokupnog svijeta i ona ima beskrajne mogućnosti. To je 
početak Njegove ljubavi prema nama. 

Što se tiče naše ljubavi prema Njemu, njen početak je na ravni ili nivou slušanja 
a ne na ravni viđenja, a to su Njegove riječi nama još dok smo bili u supstanci 
Ame: "Budi!" 

Ama potiče od Njegovog daha a likovi pod kojima se podrazumijeva svijet potiču 
od Njegove riječi: "Budi!" Prema tome, mi smo Njegove riječi koje se ne mogu 
iscrpiti. Uzvišeni kaže: "I Njegova riječ koju je dostavio Merjemi", a fa riječ je 
Isa a.s., "i duh od Njega" (Nisa, 171), a to je dah. 

Ta zbilja kola u svim živim bićima. Kada Allah hoće da umori neku od tih riječi 
ustegne joj Svoj dah, pa je sa dahom život određenog bića. Mi ćemo se na ovo 
osvrnuti u poglavlju o dahu i o tome kako nastaju likovi od njega (od daha) u 


cjelokupnom svijetu. Pošto smo čuli Njegov govor dok smo još bili postojani u 
supstanci Ame (Božanski dah, onako kako dolikuje Bogu Uzvišenog), naš potencijal 
je bio takav da nismo bili u mogućnosti da se suzdržimo od toga da se pojavimo u 
postojanju. Bijahosmo likovi u supstanci Ame. 

Uzrokom našeg pojavljivanja u Ami i ona je nakon razumom pojmljivog dobila i 
očevidno postojanje. Ovo je bio uzrok početka naše ljubavi prema Njemu. Zato 
se mi pokrećemo i oraspoložimo kada slušamo lijepe melodije, a to sve zbog 
Njegove riječi: "Budi!", koja je u vidljivom i nevidljivom potekla od božanskog 
lika. Pojavnost lika (forme) riječi: "Budi", su dva slova (kod arapa) kaf i nun. Tako 
i sav pojavni svijet ima dva lica, odnosno dva aspekta: vidljivi i skriveni, vidljivom 
odgovara slovo n (num), a skrivenom slovo k(kaf). Zato se pojavljuje slovo k, kod 
čovjeka kada izgovara, kao skriveno, jer je ono posljednje grleno slovo koje 
nastaje između grla i jezika, a slovo n je od slova jezika (po mjestu nastanka), a 
nevidljivost ove riječi je slovo v(vav), koje bi trebalo da se nalazi (u ovoj riječi, 
kun- budf) između slova ki slova n, a slovo v je od usnenih slova i ono ima svoju 
pojavu. Ono je slovo koje spada u slabe suglasnike. 

Zato je od njega poteklo stvorenje, jer je slab konsonant (slab konsonant = harf 
ille, a ille pored toga što znači slab znači i uzrok). Pošto vav spada u usnene 
suglasnike i nastaje pri izlasku daha na van, na kraju usana, tj. u pojavni svijet, 
zato pojava odredbe o tijelu pripada duhu od kojeg potiču aktivnosti i kretnje 
tijela, a to zbog njegovog duha. Duh tijela je nevidljiv, jer slovo V(vav) ne dolazi 
do izražaja u ovoj riječi s obzirom da se ispušta jer nije vokaliziran, a poslije 
njega dolazi slovo n koje je takođe bez vokala. 

Ono (slovo v) djeluje niza zastora pa je ono po sebi nevidljivo a vidljivo po 
djelovanju, odnosno po određenju, pa je krajnji domet naše ljubavi prema Njemu 
Uzvišenom da znamo zbilju šta je naša ljubav. Je li ona lično svojstvo onoga koji 
voli ili je ona značenje u njemu ili je možda odnos između onoga koji voli i 
voljenog, pa je tako veza, odnosno spona koja privlači onoga koji voli da traži 
spajanje sa voljenim. 

Mi kažemo da je ljubav lično svojstvo onoga koji voli. Ako bi neko na to rekao: 
"Mi vidimo da ona iščezava i nestaje", mi na to kažemo: "Nemoguće je da ona 
nastane osim sa nestankom onoga koji voli iz postojanja, a onaj koji voli ne može 
iščeznuti i nestati iz postojanja. Prema tome, ljubav ne nestaje." 

Uistinu, oni koji misle da ona nestaje oni zapravo nju vežu za nešto posebno 
voljeno u kom slučaju ona može nestati sa nestankom tog posebnog uzroka, pa 
nestane te veze sa određenim voljenim ali se onda ljubav vezuje za nekog drugog 
ili nešto drugo voljeno, kao što se može vezati i za mnoštvo onoga što se voli ili 
onih koji se vole, pa se prekida veza između onoga koji voli i nekog određenog 
voljenog, a ona postoji sama po sebi, jer je ona upravo samo biće onoga koji voli, 
pa je nemoguć njen nestanak kao takve. 


Ljubav je sami voljeni i njegov identitet, a ne neko zamišljeno svojstvo u njemu 
koje bi moglo nestati, a samim tim i njegovo određenje. Ljubavna veza je odnos 
između onoga koji voli i onoga koji se voli. Ljubav je upravo sam onaj koji voli a ne 
nešto drugo. Ti ljubavlju opisuj koga hoćeš od onoga što je nastalo a i drugo. Bilo 
kako bilo ljubav nije ništa drugo do sami identitet (biće) onoga koji voli. 

U postojanju i nema ništa drugo do onaj koji voli i ono što se voli. Međutim, to što 
se voli može biti nepostojeće pa je nužno da to nepostojeće bude uvedeno u 
postojanje ili da se dogodi u onome što postoji. Tako je to nužno, a ne da se 
dogodi u onome što je nepostojeće. To je nešto što je nužna i potvrđena 
činjenica. 

Ljubavna veza zaljubljenog vezuje se za to postojeće koje omogućava postojanje 
toga što se voli ili što se događa, a ne njegovo postojanje kada je to što se voli 
nemoguće opisati sa postojanjem nego ga je moguće opisati događanjem. 

Primjer toga je da čovjek voli, odnosno želi da nestane nešto što postoji s 
obzirom da mu postojanje toga nanosi štetu, kao što je bol, jer je on nešto što 
postoji kod onoga ko ga doživljava, odnosno ko je bolestan, pa on voli, odnosno 
želi da to uništi odnosno da to ne postoji (voli nepostojanje toga), pa je objekat 
njegove ljubavi uništavanje, odnosno nepostojanje nečega što već postoji, a to se 
još nije desilo (a moguće je da se desi nepostojanje iz toga), pa ukoliko bol 
nestane samo njeno nestajanje je, ustvari, već njeno nepostojanje nakon njenog 
postojanja. Zato mi i rekosmo ovaj primjer u vezi sa događanjem a ne 
postojanjem. Prema tome, objekat ljubavi je uvijek nepostojeće. 

Nikada nije moguća ni tačna ljubav prema nečemu postojećem izuzev po osnovu 
veze (ljubavne veze) koja se opet ne uspostavlja nikako drugačije nego preko 
onoga što postoji i u njemu se javlja i pojavljuje ono što se voli a što samo po sebi 
ne postoji. 

Mi smo ovo već ranije objasnili u ovom poglavlju. Iz ovog dodatnog objašnjenja ti 
je jasno šta je to ljubav, njen početak i njen kraj i šta voli onaj koji voli zbog 
ljubavi onoga koji voli ili zbog sebe. Sve je to već objašnjeno. Sada ćemo preći na 
drugu oblast, ako bude Uzvišeni Allah htio, jer se je o božanskoj ljubavi saznalo 
dovoljno koliko to omogućava vrijeme. 

Sada ćemo govoriti o duhovnoj ljubavi. To je ljubav koja u onome koji voli 
objedinjuje dvostruku ljubav, da voli voljenoga i zbog njega i zbog sebe, s 
obzirom da se kod obične ljubavi voljeni ne voli osim samo zbog sebe. Znaj da je 
duhovna ljubav ta kada je onaj koji boli opisan sa razumom i znanjem, pa je 
svojim umom mudar a sa svojom mudrošću je učen, pa se stvari ustroje mudrošću 
i nijedna stvar ne prelazi svoj stepen. 

Kada on tako voli ti znaš šta je ljubav, šta znači zaljubljeni, a šta je zbilja 
voljenog i šta se hoće i želi od voljenog i da li njegov voljeni ima volju i vlastiti 
izbor, te da voli kao što voli i njegov voljeni ili pak nema volje pa u tom slučaju ne 


voli izuzev zbog sebe, ili onoga ko postoji a koji ne želi postojanje onoga što voli 
izuzev u naznačenom obliku postojanja. 

Po ovom osnovu mi kažemo za postojeće da je ono voljeno, s obzirom da se ono 
što se voli dovodi u vezu s njim iako ono što se voli nije njegov stvarni identitet. 
To postojeće, ako se opisuje sa voljom, može da voli zbog njega ali ne i zbog 
sebe, a ako se ne opisuje sa voljom onda zaljubljeni ono što voli voli jedino zbog 
sebe, tj. zaljubljeni voli zbog sebe a ne zbog onoga što voli, jer ono što voli nije 
opisano time da posjeduje ljubav ili interes za nečim. Međutim, ono u čemu se 
nalazi to što je voljeno može biti opisano voljom, odnosno htijenjem, pa 
zaljubljeni biva obavezan da voli ono što voli to postojeće pa ga voli zbog njega. 
Prema tome slijedi ga u ljubavi i to od njega iziskuje ljubav, jer zaljubljeni 
svojim bićem traži da se sastane sa voljenim nakon nalaska voljenog. Samo 
nalaženje voljenog je upravo i spajanje, odnosno sastajanje s njim, i to je tako 
nužno. Samo vrijeme nalaženja istovremeno je vrijeme spajanja i vrijeme ljubavi, 
pa jedite i pijte (gostite se). 


Ovaj stih je iz naše pjesme o pojavi zbilje koja je nama pokazana na nivou, tj. na 
ravni osvjedočenja i gledanja: 


Drvio sam se Zejnebr u /jubavi 

Nama mimo nje nema drugog pravca 

Pošto nam se pojavilo svjetlo koje obasjava do petnih žila 
Odjednom nesta tmine 

Njenu dušu prepustih njoj jer je ona njeno isključivo pravo, 
A ljubav je uvijek zamarajuća 

Između nastanka ! pojave /jubavi 

I postizanja onoga što se Želi 

Nema ni trena predaha. 


Kada se pojavi ljubav desi se i uzdisanje, te tako dah izlazi na liku onoga što se 
oformi u dahu zaljubljenog kako on vidi ono što voli. Pa se na osnovu toga lik 
pojavi vani da ga se vidi i tako se postiže ono što se želi i u tome se uživa 
neuslovljeno vremenom, kao što smo ranije pomenuli nastanak Ame i to smo 
upotpunili i nakon ovoga kažemo u stihovima: 


Divim se Allahovoj milosti prema meni 

Ovakvom nečemu I vi treba da se divite 

Vrijeme /jubavi je vrijeme postojanja 1 istovremeno vrijeme spajanja, pa jedite i 
pijte. 

odje je ta velika /jubav, gdje je ta bolest Zvana ljubav, 

Gdje je ta /jubav koja oduzima pamet? 


Zar se ne čudife. 
Ciste je odjeće I zastrta je 
I takva se ljepota nikome ne može pripisati. 


Ono što se voli, kako rekosmo, nužno je nepostojeće i u stanju njegovog 
nepostojanja, tako da je čiste odjeće na početku nastanka, jer nije poprimilo 
nešto što bi joj odjeću zaprljalo i oskrnavilo u početku svoje pojave i svog 
postojanja. 


Prema tome, osnova je čistoća i na to se odnose njegove s.a.v.s. riječi: "Svako se 
novorođenče rađa u čistoj prirodi", znači čistoća, a naše riječi da je zastrta ta 
ljepota, tj. njeno nepostojanje za koje mi kažemo: "Nije vidljivo u postojanju (za 
nas)". 

Zato mi i rekosmo: "I ona se nikome ne pripisuje", jer nešto što ne postoji se i ne 
pripisuje. Međutim, zaljubljeni to traži radi sebe. Zatim smo upotpunili i rekli na 
kraju stihova pjesme: 


"Dužnost nam je zahvaliti se A/lahu 
Ona mi je nevina a ja oženjen", 


jer je ono što se voli nastalo iz nepostojanja pa je, po tome, nevino, a ja sam i 
prije toga volio, pa prema tome i bio oženjen. 

Ako ono što se voli, a što je nepostojeće, uđe u postojanje a pri tom ne bude u 
nečem postojećem što je opisano voljom, tada se zaljubljeni ne naziva onim koji 
to voli radi voljenog, nego to nužno voli radi sebe, kakav je slučaj sa običnom 
ljubavlju. 

Ako se ono što se voli može naći jedino u postojećem koje je opisano sa 
htijenjem kao što je Uzvišeni Bog, djevojka ili mladić, a pored spomenutog ne 
bude nekoga za koga bi zaljubljeni vezao ljubav, u tom slučaju je ispravno da voli 
ono što voli dotično postojeće u kojem u zaljubljeni jedino nalazi ono što voli. Ako 
se dogodi da to postojeće ne želi ono što voli zaljubljeni, zaljubljeni će ustrajati 
na svojoj ljubavi, jer ono što on voli nema volju, odnosno htijenje, kako rekosmo. 
Zato nije nužno da on voli ono što voli i dotično postojeće koje ne voli ono što voli 
zaljubljeni, jer to postojeće nije samo ono što zaljubljeni voli, nego je samo 
mjesto na kojem dolazi do izražaja ono što on voli, a zaljubljeni nema moći u tom 
postojećem naći ono što voli izuzev ako mu to postojeće sa svoje strane to 
omogući. 

Ako ono što se voli spada u ono što se ne može naći u postojećem tada zaljubljeni 
uopšte ne može naći ono što voli, izuzev da mu to svojom posebnom podrškom 
Uzvišeni Bog omogući da to može uvesti u postojanje, kao što je slučaj sa Isaom 


a.s. i sa onim koga Allah hoće od Svojih robova. Ako mu to bude dato ljubav će ga 
nužno podsticati na uvođenje u postojanje onoga što on želi, odnosno voli. 

Nećeš naći da je ovo pitanje na ovakav način istraženo i riješeno izuzev u ovoj 
knjizi. Ja nisam vidio da je ovo pitanje iko na ovakav način istražio i riješio. 
Premda je mnogo onih koji vole, šta više, svako ko je u postojanju voli, međutim, 
ne zna svako za koga vezuje svoju ljubav i oni se zastiru postojećim u kojem se 
nalazi (pojavljuje se) ono što oni vole, pa misle da je to postojeće ono što oni 
vole, a ta ljubav prema postojećem proizilazi iz ljubavi za onim što se voli. U 
suštini, niko ono što voli ne voli zbog samog voljenog, već zbog sebe. Eto to je 
krajnje rješenje tog pitanja. 

Naime, nepostojeće se ne opisuje sa voljom i htijenjem u kom slučaju bi ga 
zaljubljeni volio radi njega a ne redi sebe i ostavljao svoju volju i htijenje za 
račun volje i htijenja onoga što voli. Pošto stvar sama po sebi nije takva ne 
preostaje ništa drugo nego da to voli zbog sebe, pa to shvati! 

Eto to je duhovna ljubav koja je slobodna od prirodnog lika, a ako likom bude 
zaogrnuta i u liku se pojavi, kao što smo rekli u vezi sa božanskom ljubavlju, a to 
je duhovnoj ljubavi bliže, srodnije i adekvatnije, jer je on, tj. duh, u svakom 
slučaju, jedan od likova svijeta iako je on sam po sebi iznad prirode. Znaj da duh, 
kada poprimi prirodni lik u tjelesima koja se otjelove na nivou mašte a ne u 
tjelesima osjetilnim kako je uobičajeno i da se mogu vidjeti kao takva. Takođe 
tjelesa koja se pojavljuju na nivou mašte uobičajeno se mogu vidjeti. Međutim, 
ne zna svako ko ih vidi razlučiti između njih i stvarnih tjelesa iz pojavnog svijeta. 
Zato drugovi (Poslanikovi) nisu prepoznali Džibrila a.s. kada se spustio i pojavio u 
liku jednog arabije (čovjeka iz pustinje) i oni tako nisu znali da je to lik koji se 
pojavio na nivou mašte, sve dok ih s time nije upoznao Vjerovjesnik s.a.v.s. kada 
im je rekao: "Ovo je Džibril", i oni do tada nisu uopšte sumnjali da je to neko 
drugi nego arabija. 

Takav je slučaj i sa Merjemom kada joj se melek (Džibril) oprimjerio u 
savršenom ljudskom liku, jer ona nije imala znak pomoću kojeg bi prepoznavala 
duhovna bića kada se otjelove. Tako će se i Bog Svojim robovima pojaviti 
Sudnjega dana, pa će oni tražiti utočište od Njega Samoga, jer Ga neće 
prepoznati. 

Sud o božanskoj Uzvišenosti i o duhovnim bićima u pogledu pojavljivanja u 
likovima je istovjetan, ali onome kome se taj lik pojavi a on nema znanja o tome. 
Onome kome Allah ukaže posebnu pažnju, on mora imati znak pomoću kojeg će 
znati razlučiti pojavu Boga od pojave meleka, džina ili čovjeka, ukoliko ovim 
potonjim bude dana moć da se pojavljuju u drugim likovima, kao što je bio Kadib 
El-Ban i njemu slični. 

Kada čovjek koji je ovakve građe, tj. stvoren od elementa zemlje posjeduje moć 
preobražavanja i pojavljivanja u likovima pred očima posmatrača a sam u sebi 
zadržavajući i dalje svoj lik, takvo preobražavanje je još bliže i lakše kod 


duhovnih bića. Ti znaj ono što viđaš i čime ga viđaš i šta je to ustvari. Mi smo ovo 
objasnili u poglavlju o spoznaji kad smo govorili o znanju o mašti pa to tu 
pogledaj. 

Ukoliko se jedan duh pojavi u prirodnom liku o njemu se sud donosi onako kako 
smo pomenuli u božanskoj ljubavi, svejedno poprimio taj lik u nutarnjem ili 
vanjskom svijetu ne odstupa se od tog pravila, znaj to. 

Duhovno biće objedinjuje i prirodnu i duhovnu ljubav i objedinjuje takođe ljubav 
radi sebe i ljubav radi voljenog, ukoliko je voljeni opisan voljom, kao što smo 
rekli. 

Jasno ti je kako smo podvukli da ljudi ne znaju šta vole i da je ono što oni vole 
utkano u nešto postojeće, pa oni misle da vole to postojeće, a nije tako. Znaj 
vrijednost onoga čemu te podučavamo i zahvali se Allahu što te je pomoću mene 
spasio od neznanja. 

Ovoliko je dovoljno za željeni cilj. Ovo pitanje je mnogo razgranato a naš cilj u 
ovoj knjizi je spoznaja osnove svega toga, a hvala pripada Allahu. 

Sljedeća ljubav je obična ljubav i ona se dijeli u dvije vrste - obična i takozvana 
elementarna. Mi smo zaboravili spomenuti šta je cilj duhovne ljubavi, pa ćemo to 
spomenuti kada govorimo o običnoj ljubavi, s obzirom da se ona vezuje Za 
prirodni lik i cilj joj je sjedinjavanje, a smisao toga je da biće voljenog postane 
biće onoga koji voli, a biće onoga koji voli biće voljenog. To je ono što zagovaraju 
inkarnisti, međutim, oni nemaju stvarnog znanja o tome kakva je stvar sama po 
sebi. 

Znaj da prirodni lik, ma u kom stanju se pojavio, kao otjelovljen ili kao tjelesan, i 
ma kakav mu odnos bio, ono što se voli, a što zapravo ne postoji a pošto ne postoji 
ono je oprimjereno u mašti i ima neki vid postojanja koji je na ravni mašte i 
dokučiv je odgovarajućem vidu i oku mašte koji je primjeren tome. 

Kada se dvoje voljenih zagrle, jedno drugom siše pljuvačku i pljuvačka jednog 
počne kolati onim drugim i obratno te dišući i jedno i drugo prilikom ljubljenja i 
grljenja dah onog jednog ulazi u drugog i obratno, a životinjski duh u prirodnim 
likovima nije ništa drugo do taj dah, a svaki dah je duh onoga koji diše. S tim 
dahom oživljava onaj ko ga udahnjuje prilikom disanja i ljubljenja. Na taj način 
ono što je bio Zejdov duh sada postaje Amrov duh. Taj dah je proizašao iz ljubav 
i formirao se na liku ljubavi i popraćen je slašću ljubavi. Pošto je on postao duhom 
onoga u koga je prešao dah onog drugog postaje duhom ovoga (prvog). To se 
izražava terminom sjedinjenja (ittihad) vezano za obadvije te osobe. Takav ima 
pravo reći: "Ja sam i onaj koji voli i onaj koji je voljen". 

To je krajnji domet duhovne ljubavi u prirodnim likovima. Na to ukazuju riječi iz 
stihova na početku ovog poglavlja: "Duh s suhom, tijelo s tijelom". 

Vraćajući se prirodnoj ljubavi reći ćemo sljedeće: prirodna ljubav je opšteg 
karaktera. Sve što je ranije rečeno o ljubavi u vezi sa onima kojima je ona 
svojstvena, svi ti su poprimili prirodne likove shodno tome kako im nude njihove 


zbilje. Oni se u svojoj ljubavi opisuju onim čime se opisuju i prirodni likovi kao 
što je ekstaza, vatrena ljubav, čežnja te ljubav za susretom s voljenim viđenjem 
njega, sastanak s njim. 

Mnogi su vjerodostojni hadisi zabilježeni po tom pitanju koje je nužno vjerovati. 
Jedan takav hadis glasi: "Ko želi susret sa Allahom i Allah želi susret s njim", 
premda On od njega nije odsutan i nije tačno da je On odsutan od njega, jer je 
On "svakoj stvari prisutan i vidljiv" (Maide, 117), a i "bdije na svakoj stvari". I 
pored toga što je to tako upotrijebljene su riječi o susretu između Njega i 
Njegovog rob i On Sebe opisuje da ima težnju prema robovima i da se On raduje 
kajanju Svoga roba i više to voli od onoga koji je izgubio jahalicu u pustinji, a na 
jahalici hrana i piće njegovo, pa nađe jahalicu nakon očaja vezano za njegov život 
i kada je uvjeren da će umrijeti. Može se misliti kakva je radost takvog kada 
nađe svoju jahalicu. 

Eh, Allah se jače raduje kajanju Svoga roba od te osobe kada nađe jahalicu iako 
je Uzvišeni neovisan, ima neograničenu moć i Njegova volja u vezi sa robovima se 
provodi. Međutim, pogledaj u tajnu Njegovih riječi: "Dao je svakoj stvari njeno 
stvorenje" (Taha, 50). Znaj da On Uzvišeni ne prekoračuje po pitanju stvari i 
pojmova, tj. ne prekoračuje njihovo pravo i da iznad nivoa znanja nema nivoa. 
Uzvišeni reče: "Kod Mene se riječ ne mijenja" (Kaf, 29), jer bi to mijenjanje bilo 
oprečno onome što se zna i takvo nešto je nemoguće. Iako nešto samo po sebi 
može izgledati moguće, ono sa aspekta jedinstvenosti Božijeg znanja i Njegovog 
htijenja u vezi s tim nema status mogućeg, jer ono za čije bivanje se veže Božije 
htijenje nužno mora i da bude, a ono što je nužno da se dogodi ne opisuje se sa 
mogućnošću sa aspekta ove zbilje. 

Zato su neki koji su ovu problematiku razmatrali umjesto izraza moguće radije 
koriste izraz nužno postojeće po drugom, što je ispravnije sa stajališta zbilje 
zbog jedinosti htijenja. Zato Uzvišeni kaže: "Da je On htio...", spominjući to u 
Svojoj Knjizi tamo gdje je spomenuo, a ovo "Da..." podrazumijeva nemogućnost 
bivanja onoga što je nemoguće, jer je Božansko htijenje prethodilo čemu je 
prethodilo. Uzvišeni kaže: "Prethodile su Naše riječi Našim robovima 
poslanicima" (Saffat, 171). Izraz nužno postojanje po drugom savršeniji je u 
odnosu na to od izraza moguće, jer tu i nema osim jedan imperativ, poput 
treptaja oka, tkao da vjerovatnoća i mogućnost otpadaju i tu nema ništa osim 
neograničene i ograničene nužnosti. 

Da se vratimo i kažemo sljedeće: Znaj da je obična ljubav sama po sebi kada 
zahvati zaljubljenika takva da on voljenog voli jedino zbog užitka i slasti koju će 
dobiti od njega, pa ga on u suštini voli radi sebe, a ne zbog samog voljenog. A tebi 
je jasno na osnovu onoga što smo ranije objasnili da ova zbilja kola i u božanskoj i 
u duhovnoj ljubavi. 

Što se tiče početka obične ljubavi ona nije radi užitka i blagodati, jer obična 
priroda to ne zna. Uistinu čovjek po ljudskoj prirodi voli stvari samo zbog sebe, 


želi ih postići i približiti im se, što se dešava i što je karakteristično i svim živim 
bićima pa i čovjeku kao živom biću, pa ga, to živo biće, u suštini voli zbog 
vlastitog postojanja i održavanja a ne zbog nečeg drugog, ali ne zna smisao 
održavanja svoga postojanja. 

On uistinu u sebi osjeća zob ili poticaj da dođe do nekog određenog stvorenja, a 
taj dolazak i spajanje s tim stvorenjem je u osnovi njegov voljeni i to se ne 
dešava izuzev u konkretnom i naznačenom postojećem biću i on to postojeće biće 
voli po određenju slijeda a ne po osnovi, pa je njegovo sastajanje i spajanje - 
spajanje fizičko a i blizina fizička. Na to ukazuju naše riječi: "Tijelo s tijelom". 
Ovo je krajnji domet obične ljubavi. 

Ukoliko se radi o bračnoj vezi on svog voljenog naznačava u određenoj 
postojećoj osobi. Njegov domet je postizanje i nalaženje tog voljenog i takav 
traži i teži za mjestom na kojem će se pojaviti upravo njegovo voljeno biće, a ono 
se pojavljuje upravo između njih dvoga a ne u nekom od njih dvoje, jer je ljubav 
odnos između dvoga. Tako je i ako je u pitanju grljenje, ljubljenje, prisnost i ma 
šta drugo. Nema razlike u tome da li ćeš reći priroda neke stvari ili njena zbilja. 
Ona se i tako i tako može imenovati, a to ponajviše kada je u pitanju čovjek, jer 
je on sinteza zbilja svijeta i božanskog lika, te kao takav ima odnos prema 
božanskoj svetosti jer je od Njega i nastao i od Njegovih riječi: "Budi!", bio 
(nastao). On tj. čovjek takođe sa svojim duhom ima odnos prema duhovima a ima i 
odnos prema svijetu prirode i elemenata sa svojom tjelesnom stranom, pa on voli 
i ono za čim teže elementi i priroda sami po sebi, a to nije ništa drugo nego svijet 
tjelesa i duhova. 

Tih tjelesa ima koji su elementarni, a svako elementarno tijelo je prirodno, a ima 
prirodnih tjelesa koja nisu elementarna, pa nije svako prirodno tijelo i 
elementarno, pa su elementi jedna od dimenzija prirode tjelesa. Ima elemenata 
koji su takođe od tjelesne prirode a ne kaže se Za njih da su elementi. Tako je to 
sa sferama i melecima, pa to znamo da se visoki svijet spori te se tako podvodi 
pod riječi Uzvišenog: "Neprestano se razilaze izuzev onoga kojima se je spustila 
milost, a zato su i stvoreni zbog tog razilaženja, jer se božanska imena odlikuju 
jedna nad drugim. 

Otuda potiče razilaženje i neslaganje. Gdje je ime Onaj koji štetu daje u odnosu 
na ime Onaj koji daje korist, gdje li Onaj koji uzvisuje u odnosu na onoga koji 
ponižava, gdje li Onaj koji daje tjeskobu a gdje li Onaj koji daje širinu, gdje li 
toplota a gdje li hladnoća, gdje li vlaga a gdje li suhoća, gdje li svjetlo a gdje li 
tama i mrak, gdje li nepostojanje a gdje li postojanje, gdje li vatra gdje li boda, 
gdje li žuč gdje li sluz, gdje li kretanje gdje li mirovanje, gdje li robovski gdje li 
gospodarski status. Zar sve ovo nije oprečno i vizavi jedno drugom. Zato će se 
oni neprekidno razilaziti. Gdje li dozvoljenost gdje li zabrana jedne te iste stvari 
dvjema različitim osobama, pa je jednom zabranjeno što je drugom dozvoljeno, 
pa se donose dva različita suda o jednoj te istoj stvari. 


Pogledaj u status međusobno oprečne prirode, odakle nastaje i šta je uzrok da 
one nastanu kao međusobno oprečne i šta je u božanskom znanju uzrok tome da 
one u svom postojanju budu međusobno oprečne, a to je zbog toga da bi znali da 
nijedno stvorenje mimo Allaha nema moći ni nad čim ni ovoga ni onoga svijeta. 
Čak i onaj svijet ima dvije kuće, u jednoj je viđenje (Boga), a u drugoj zastrtost 
(od Njega). hvala Allahu koji nam je stvari predočio, odakle one potiču i kako su 
nastale i koji nas je učinio od spoznavalaca toga. 

Allah nas učinio da budemo od onih koje je On usrećio time što ih je poučio. 
Jasno ti je da se voli sjedinjenje (sastanak) sa određenim postojećim bićem, bilo 
takvih manje ili više, makar to bilo u smislu prisnosti, drugovanja, ljubljenja i li 
grljenja i slično tome shodno tome šta iziskuje zbilja određenog stvorenja, 
odnosno bića i shodno zbilji onoga koji voli. 

Ono što se voli je po sebi jedno, a raznovrsno se pojavljuje i dolazi do izražaja, a 
to jedno nije ništa drugo do sjedinjavanje, odnosno sastanak, bilo da je to na 
nivou govora, grljenja, ljubljenja itd. To su različiti odrazi ljubavi. Tako se 
ljubav raznovrsno pojavljuje u jednom ili u mnoštvu. 

Zato je uopšte nemoguće da zaljubljenik voli dvoje, jer dvoje srce ne obuhvata. 
Ako bi ti rekao da je tako nešto moguće kada je u pitanju ljubav stvorenja, a što 
se tiče ljubavi Stvoritelja to je nemoguće, jer je On rekao: "On ih voli", tako da 
voli mnoge (mnoštvo), mi na to kažemo: "Ljubav ima pojmljivo značenje iako se 
ona ne može definisati, ona se može dokučiti kušanjem i nije nepoznata kao 
takva. Međutim, teško ju je formulisati tako da joj je nepoznat odnos prema 
Uzvišenom Allahu dž.š., jer je Allah Onaj: "Kome nema ništa slično" (Šura, 11). 
Tvoje riječi: "Što se tiče ljubavi Boga to je nemoguće", to je tvoj sud, takvo 
nešto može reći jedino onaj ko poznaje Božiju Ličnost, a ona se inače ne zna, 
tako da se ne zna ni kakav je to odnos, a zna se ljubav. On Uzvišeni se obraća 
Svojim robovima samo njihovim jezikom i onim što je njima u njihovom jeziku 
shvatljivo i pojmljivo u vezi sa svim onim što On pripisuje Sebi i opisuje se takvim 
kakvim Se opisuje, međutim kakvoća toga (kad se to odnosi na Njega) je 
nepoznata. 

Što se tiče drugog oblika te ljubavi, to je fizička ljubav. Ona, iako je obična, 
između ta dva oblika obične ljubavi postoji razlika. Ta razlika se sastoji u tome 
da se obična ljubav ne vezuje samo Za neki određeni prirodni lik. Ona se prema 
svakom liku odnosi jednako u smislu ljubavi, kao što se struja vezuje Za sve ono 
što je provodi. 

Što se tiče fizičke ljubavi, tj. obične ljubavi to je ona koja se veže za samo 
jedan, uobičajeni lik, kao što je slučaj sa Kajsom i Lejlom, Kajsom i Lubnom, sa 
Kesirom i Izzetom, Džemilom i Busejnom. 

Ovakva se ljubav ne dešava izuzev usljed opšte srodnosti i odnosa između njih 
dvoje, kao što je slučaj kod magneta i željeza, to u veza sa ljubavlju u duhovnom 
svijetu odgovara ajetu iz Kur'ana: "Nema niko od nas a da nema svoj poznati 


stupanj", (Saffat, 164) a u vezi sa božanskom ljubavlju sliči vezanošću za samo 
jedan oblik ili način vjerovanja, kao što duhovna ljubav sliči običnoj ljubavi po 
pitanju čistote, a božanska ljubav običnoj sliči kod onoga koji Ga u svim vjerama 
vidi jednim bićem. 

Znaj da ljubav kako rekosmo iako ima četiri naziva, svaki taj naziv ima određeno 
stanje koje nije istovjetno drugom. Mi ćemo sve to objasniti. 

Jedan od tih naziva je heva (želja). Želja se koristi u dva značenja, a oba ta 
značenja odgovaraju ljubavi. Jedno od tih značenja je kada se želja spusti u 
srce, a to je njeno pojavljivanje u srcu nakon što mu je tj. srcu bila nepojavna. 
Kaže se na arapskom jeziku: "Heve-nnedžmu" kada zvijezda pada (ar. riječ heva 
znači u isti mah i želja i padanje). Uzvišeni kaže: "Tako mi zvijezde kada pada" 
(Nedžm, 1) (Upotrijebljen je izraz heva što znači želja a znači i pad). Želja je 
jedno od imena ljubavi u tom stanju. 

(€) 

Uzrok pojave ovakve želje u srcu mogu biti tri ili neka od te tri stvari: viđenje, 
čuvenje ili dobročinstvo, a od to troje najjače i najpostojanije je viđenje, Za 
razliku od drugih kod kojih može doći do promjene prilikom susreta. 

Čuvenje nije tako postojano jer se ta želja pri susretu može izmijeniti. Čuvenje 
je dalje od toga da se lik koji je formiran u mašti podudari sa spomenutim likom 
za koji se čulo ( i za kojim se ima želja). 

Što se tiče takve ljubavi izazvane dobročinstvom, ona je uzrokovana i može 
nestati zbog nemara i moći navike i pored toga što traje dobrota, s obzirom da 
se sami dobročinitelj ne vidi. Što se tiče drugog značenja želje, ono se javlja 
jedino u vezi sa postojanjem suda božanskog zakona. Na to se odnose riječi 
Uzvišenog upućene Davudu a.s.: "Među ljudima sudi po istini i ne slijedi želju" 
(Sad, 26), što znači: "Ne slijedi svoju ljubav (želju) nego slijedi Moju ljubav, 
odnosno želju, a to je sud odnosno propis kojeg sam ti propisao." 

Zatim je Uzvišeni rekao nakon toga : "Zavešće te (tj. tvoja želja) od Allahovog 
puta", tj. zbuniće te od puta Moga kojeg Sam ti uzakonio i tražim od tebe da 
njime ideš i da sudiš na osnovu njega (tj. na osnovu Mog puta). 

Želja u ovom slučaju predstavlja ono što čovjek želi, pa mu Bog naređuje da 
ostavi sve svoje želje koje se ne podudaraju sa putem koji mu je uzakonio. 

Ako bi ti rekao: "On mu zabranjuje ono čega se on ne može proći, jer ljubav koja 
nije ništa drugo nego ima izuzetnu moć kojoj se razum ne može oduprijeti, mi na 
to kažemo: "On ga nije obavezao da odstrani želju, jer ona se ne može ni 
odstraniti. međutim želja, kao što smo rekli, može biti vezana na različite načine 
i može se željeti mnogo štošta. Mi smo već pojasnili da je zbilja želje, tj. ljubavi 
ljubav za sastajanjem ili postizanjem nečega ili mnogo toga, pa od njega traži 
Uzvišeni da ljubav veže za Boga koji mu je propisao Zakon, a to je Božiji put, kao 
što se ona može vezivati i za mnoge druge puteve, a ti putevi nisu Allahov put. 


Eto to je smisao riječi Uzvišenog: "Ne slijedi želju", pa ga On i ne obavezuje s 
onim što on ne može, a apsurdno je da Onaj koji zna i koji je mudar obavezuje 
nekog nečim što je neizvodivo. 

Ako ti posegneš za argumentom da se vjerom obavezuje i onaj ko po 
praiskonskom Božijem znanju neće biti vjernik, kao što je Ebu Džehel i njemu 
slični, mi na to kažemo: "Na to se može odgovoriti na dva načina. Jedan je taj da 
ja pod obavezivanjem onim što je neizvodivo podrazumijevam ono što je 
neizvodivo u uobičajenom smislu, kao npr. da mu kaže: "Popni se na nebo bez 
ikakvog pomagala i sredstva", ili: "Objedini suprotnosti, u smislu stoj u isto 
vrijeme i nemoj stajati, a njega obavezuje onim što je uobičajeno da je moguće, 
a to je da on vjeruje ili da izgovori riječi kojima izražava vjerovanje. Svaki 
čovjek u sebi osjeća mogućnost i za vjerovanje i za izgovaranje riječi 
vjerovanja, bilo da to stekne ili da mu je to urođeno, reci kako hoćeš. Zato će 
Allah protiv takvog roba na Sudnjem danu imati nepobitan dokaz. 

Uzvišeni kaže: "Allah ima nepobitan dokaz". Da ga je obavezao onim što u 
uobičajenom smislu on ne može, ne bi u tom slučaju imale smisla Njegove riječi: 
"Allah ima nepobitan dokaz", nego bi se reklo: "Allahu pripada pravo da radi šta 
hoće", kao što je Uzvišeni i rekao: "On neće biti pitan za ono što čini". Smisao 
toga je da se Bogu ne može reći: "Zašto si nas obavezao, zabranio nam ili naredio 
i pored toga što znaš da si nam sudbinski odredio da Te nećemo poslušati". 

Eto u tom kontekstu su Njegove riječi: "On neće biti pitan za ono što čini" (nego 
ćete vi biti pitani šta činite, a On je to i ranije znao, pa su mu vaša djela odnosno 
postupci dokaz protiv vas ili u korist vas), On će im reći: "Jesam li vam naredio 
nešto što vi možete ili što ne možete?" Nužno će odgovoriti da im je naređeno 
ono što je u uobičajenom smislu njima moguće, a On ih je i obavezao samo onim 
što oni mogu, čime se samo potvrđuje istinitost Njegovih riječi: "A Allah ima 
nepobitan dokaz", jer oni, u vrijeme dok su dužni izvršavati ono s čime su 
zaduženi, o sebi ne znaju ono što Allah o njima zna. 

Drugi odgovor na to je taj da je već ranije pokazano da je nužno vjerovati u 
Njega, što potvrđuje događaj kada je Allah držao Ademovo potomstvo u Svojoj 
šaci (taj događaj se odnosi na naš praiskon kada je Allah duše stvorio i pitao ih: 
"Nisam li Ja vaš Gospodar". Duše su odgovorile: "Dakako."). odredba tog čina će 
doći do izražaja na Onom svijetu, tako da nikoga neće biti a da neće biti vjernik 
(tj. na Onom svijetu). 

Na ovom svijetu on priznaje Njegovo postojanje, na određen način (makar toga 
bio i nesvjestan). Ako Mu pridruži (drugo božanstvo), on to i ne pridružuje osim 
Onome koji postoji. Zbog toga On i ne traži od takvih ili takvoga ništa drugo osim 
samo čisti monoteizam, jer je on, tj. takav monoteizam, mio Bogu, a taj 
monoteizam je ništavan od strane njih, i On Uzvišeni voli Svoj monoteizam da 
dođe do izražaja pri stvorenjima, jer On Uzvišeni makar i volio samo jednoga, On 
ga voli kao jedinku iz mnoštva, pa kome je svojstven monoteizam Allah će ga 


zavoliti zbog nečega što Mu je omiljeno, a to je monoteizam koji se manifestira u 
njemu. Koga Allah omrzne On ga omrzne zbog toga što ono što On voli, tj. 
monoteizam, u njemu ne dolazi do izražaja. 

Treba ipak napomenuti da sve stremi vjeri. To smo već ustvrdili kada smo 
govorili o tome da Allahova milost utiče Njegovoj srdžbi. Jasno ti je značenje 
želje (nivo ljubavi). Što se tiče izraza hubb (ljubav), to je kada se ona želja 
očisti od vezivanja za bilo koji put osim za put koji vodi Allahu. Ukoliko se očisti 
i pročisti od drugih pravaca i puteva i vezanja za njih tada se naziva hubb 
(ljubav) zbog svoje čistote i pročišćenosti, kao što se i rosa ili kapljice vode zovu 
habb, a kada se voda ispari, zamućenost i talog ostaju i padaju a voda se izbistri 
i postane čista. Tako je i sa ljubavlju kod stvorenja. Ukoliko vežu tu svoju ljubav 
za Njegovu Ekscelenciju Boga Uzvišenog i očiste je ma od kakvih veza tj. da Bogu 
ne pripisuju suparnika, kao što su idolopoklonici koji Bogu pripisuju druga, takva 
se ljubav naziva hubb, šta više za nju Uzvišeni kaže: "I oni koji vjeruju najjače 
vole Allaha" (Bekare, 165). 

Uzrok toga je onaj čin ili momenat kada se ne smrtnom času odstrani zastor sa 
vida, "Kada se oni koji su slijeđeni odreknu onih koji su ih slijedili" (Bekare, 166), 
ili kako Uzvišeni kaže: "Reći će oni što su slijedili: Da je nama druga prilika pa da 
se mi odreknemo njih kao što su se oni odrekli nas"(Bekare, 167)). Tako i na tom 
mjestu njihova ljubav prema njima će iščeznuti a vjernici će i dalje ostati pri 
svojoj ljubavi prema Allahu, pa će u tom slučaju još jače voljeti Allaha, time što 
će nadmošiti one koji se odriču svoje ljubavi prema svojim božanstvima kada im 
njihova božanstva neće biti ni od kakve koristi pred Allahom, tako da kod 
mnogobožaca na Sudnjem danu neće ostati ljubavi ni prema kome osim prema 
Allahu. 

Naime, oni su na Ovome svijetu voljeli Njega i one koje su Mu pridružili vjerujući 
da su i oni božanstva. Da to nisu uobrazili i da nisu napravili takvu grešku oni ne 
bi ni voljeli ta božanstva. Ono što su oni voljeli je zapravo božanstvenost. Njima 
se božanstvenost pričinila u mnogo čemu pa su voljeli Njega Uzvišenog (iako nisu 
ni svjesni toga) i voljeli su ono što su Njemu pridružili. Kada bude proživljenje na 
Sudnjem danu, kako smo pomenuli, pri njima neće ostati izuzev ljubavi prema 
Allahu Uzvišenom kojom prilikom će na Onom svijetu više voljeti Allaha nego što 
su voljeli svoja božanstva na Ovom svijetu, jer je njihova ljubav na Ovome 
svijetu bila razdijeljena, a na Onom svijetu biće objedinjena i sva prema Allahu, 
kada ono što je volio, a to je božanstvenost, ne vidi ni u kom drugom osim 
isključivo u Njemu. 

Zato milost i utiče. Ljubav je jaka na početku i na kraju a na sredini je nejaka s 
obzirom da je razdijeljena na mnoštvo. Mi smo to sve već ranije objasnili, i ovo je 
razlika između ljubavi i želje. 

Što se tiče aška (koji je najviši - najintenzivniji nivo ljubavi) to je pijanost u 
ljubavi. Uzvišeni kaže: "Oni što vjeruju i najjače vole Allaha". Pored čiste ljubavi 


koja se može naći u srcu ako ta ista ljubav potpuno obuhvati komplet čovjeka i 
oslijepi ga na sve osim voljenog i ta zbilja prostruji svim njegovim organima i 
moćima te njegovim duhom kao što krv kola u njegovim žilama i tako se s njim 
stopi i obuhvati svaki njegov i tjelesni i duhovni djelić, ne ostavljajući nimalo 
prostora za nekog drugog mimo voljenog, tj. nema mjesta za drugoga, i kada 
govori s Njim govori i kada sluša - sluša od Njega i kada gleda ma u koju stvar, 
gleda u Njega i vidi Ga u svakom liku, te ne vidi ništa a da ne kaže: "On je ovo", 
tada se takva ljubav naziva aškom. 

Priča se za Zulejhu kada je jedanput pustila krv, krv je pala na zemlju i njom je 
bilo ispisano Jusuf, Jusuf ... na više mjesta, gdje god bi krv pala, jer je 
spominjanje njegovog imena u njoj kolalo kao što kola cjelokupna njena krv. 
Ovako se priča i za Haladža kada su mu odsijecali dijelove tijela, njegova krv je 
kada je padala na zemlju ispisivala: Allah, Allah, zato je on i rekao, neka mu se 
Allah smiluje "Nećete mi odsjeći nijedan organ a da neće u njemu biti zikr 
(spomen)". 

Ovo je iz te kategorije i to su ašici koji su zaglavili u ljubavi. To stradanje u 
ljubavi je ono što se naziva garam (Zudnja) u arapskom jeziku. Mi ćemo to, ako 
Bog da, spomenuti kada budemo opisivali razne zaljubljenike. 

Što se tiče ljubavi koja se u arapskom jeziku zove vuđa, to je ona ljubav koja je 
postojana bilo o kojoj od gore navedenih da se radi. Kada onaj ko je opisan tom 
ljubavi bude u istoj postojan i stabilan i da ga ništa od nje ne može odvratiti niti 
njen uticaj odstraniti, te njena moć ustrajno bude dolazila do izražaja kada je u 
pitanju i ono što mu je drago i ono što mu nije drago i ono što mu pričinjava 
zadovoljstvo i ono što mu ne pričinjava od onoga koga voli, voleći sve što se 
pojavljuje od voljenog, stalno bivajući pod dominacijom te ljubavi ma kako se ona 
pojavljivala. Takva ljubav se naziva vuddom, odnosno stabilnom ljubavi. Uzvišeni 
kaže: "Daće im Opšte Milostivi vuda'", tj. stabilnu odnosno postojanu ljubav od 
strane Allaha i od strane robova. 

Ljubav ima i razna druga stanja kod zaljubljenika koje ćemo, ako Bog da, 
spomenuti, kao što su: ševk (čežnja), garam (Zudnja), hijem (zaluđenost), ke/ef 
(odanost), buka (ljubavni plač), huzn (ljubavno tugovanje), kebed (uzdisanje), 
Zubu/(vehnuti), rnkisar (skrhanost) i slično tome kako se već opisuju zaljubljenici 
i kako to spominju u svojim stihovima. O tome ćemo detaljnije govoriti ako Bog 
da. 

Po pitanju ljubavi dešavaju se mnoge greške. Prva od njih je da mnogi umišljaju, 
uobražavaju da je ono što se voli nešto postojeće, egzistencijalno, a to je stvar 
mogućeg ništavila za koju se veže ljubav i pokušava da je vidi egzistencijom u 
određenom postojećem biću. 

Kada on to biće vidi, njegova ljubav prelazi u trajnost tog stanja čije postojanje 
on voli u odnosu na postojeće biće, tako da je voljeno uvijek moguće nepostojeće, 
a to većina zaljubljenika ne opaža, izuzev da su od onih koji su spoznali zbilje i 


njihove odnose. Mi smo to već objasnili. U ovom poglavlju mi ćemo najviše govoriti 
o pretjeranoj ljubavi (ašk), jer takva ljubav odstranjuje pamet a izaziva 
mršavljenje, trajnu zamišljenost, brigu, strah, nesanicu, žudnju, čežnju, 
promjenu stanja, sjetu i slične probleme i loše mišljenje o voljenom, hoću reći o 
postojećem biću u kojem želi vidjeti manifestaciju onoga što voli, voljeno biće za 
koje običan svijet tvrdi da je ono što se voli. 

Mi se po tom pitanju dijelimo na dvije grupe. Jedna grupa od nas gleda u lik koji 
se javlja na nivou mašte onoga koga voli i u tom slučaju predočava postojanje 
svog voljenog na nivou mašte i to je povezivanje s njim na nivou mašte. On ga tako 
vidi da je s njim u vezi na jedan prefinjeniji način od onoga kako ga vidi u 
vanjskom postojanju. 

Takvim oblikom ljubavi oprimjerenim u mašti je bio preokupiran Kajs Medžnun 
prema Lejli kada mu je ona došla iz vanjskog svijeta i rekao joj: "Udalji se od 
mene", da ga ne bi zastrla grubost njena fizička od prefinjenosti njegovog 
viđenja nje na nivou mašte jer je ona u njegovoj mašti prefinjenija i ljepša od nje 
same u pojavnom svijetu. To je najprefinjeniji vid ljubavi. Ovakav zaljubljenik 
trajno uživa i ne tuži se na rastanak. 

Mi imamo velik uvid u ovakav oblik ljubavi, jer primjer ovoga kod zaljubljenika je 
rijedak zbog fizičke dominacije nad njima. Po nama je uzrok toga taj da onaj ko 
se u potpunosti posveti ljubavi prema nematerijalnim značenjima, njegov krajnji 
domet u ogrubljivanju tih značenja jeste da ih spusti na nivo mašte, i ne spušta 
ih ispod tog nivoa. Kome je najgrublje stanje njegova mašta, šta tek misliš za 
njegovu prefinjenost po pitanju značenja. Onaj ko je ovakvog stanja može voljeti 
Allaha, jer je njegov krajnji domet u ljubavi prema Njemu Uzvišenom ako Mu on 
ne odriče sličnost jeste taj da Ga spusti na nivo mašte. Na to se odnose 
Alejhisselamove riječi: "Robuj Allahu kao da Ga vidiš..." 

Imajući ovu osobinu ako mi zavolimo neko postojeće biće u kojem želimo da dođe 
do izražaja ono što volimo, neko biće iz osjetilnog i grubog svijeta, mi to biće 
profinjujemo tako što ga dižemo na nivo mašte da bi ga zaodjenuli ljepotom koja 
je iznad njegove ljepote i da ga postavimo na ravan sa kojega on ne može umaći a 
niti se udaljiti s nje, tako da je veza sa njim trajna. 


U vezi s tim mi smo rekli: 

Stihovi: 

Medžnun Amir u svojoj ljubavi nema ništa drugo do žalopojke na udaljenost i 
odvojenost, a ja sam suprotan njemu, jer je moj voljeni u mojoj mašti, pa mi je 


tako neprekidno blizu. Moj voljeni je od mene, u meni i pri meni pa zašto onda da 
jadikujem: "Šta mi je, šta mi je". 


Što se tiče naših riječi da ljubav otklanja razum, to je ono što sufije kažu. Nema 
dobra u ljubavi koju kreira razum. Ebul Abbas El-Mekarrani El-Kessad reče: 
ljubav jača vlada dušama nego razum. Oni to kažu stoga što razum svoga vlasnika 
veže, a u svojstva ljubavi spada lutanje i zbunjenost, a zbunjenost je oprečna 
razumu. 

Razum te objedinjuje a zbunjenost rasplinjuje. Jusufova braća se rekla svome 
ocu Jakubu: "Ti si zaista u svojoj staroj zabludi" (Jusuf, 95). Time su htjeli 
izraziti njegovu zbunjenost u vezi ljubavi prema Jusufu. 

Zbunjenost rastavlja i rasplinjuje a ne objedinjuje (ličnost). Zato je ljubav i 
opisana sa prosutošću a to je rastavljanje briga zaljubljenika u više smjerova 
(aspekata). I Allah taj termin upotrebljava i kaže: "Razasuli smo, tj. Stvorili smo, 
od njih dvoga mnoge muškarce i žene" (Nisa, 1). Uzvišeni je takođe rekao: 
"Pramaterija razasuta" (Vakia, 6). 

Zaljubljeni je pod dominacijom onoga koga voli, tako da on nema izbora da kreira 
i planira, nego on sudi na osnovu onoga kako mu dostavlja i naređuje moć ljubavi 
koja je ovladala njegovim srcem, tj. voljeni diktira tempo. Od njegove zablude i 
lutanja u ljubavi je i to da on umišlja da svaka osoba o njegovom voljenom misli 
lijepo i vidi ono što on vidi. 

Ovo je od zbunjenosti i po tom osnovu je izrečena i poslovica: "Onaj koga ti voliš 
lijep je u svačijim očima", tj. po tvom, o zaljubljeni, mišljenju, jer misliš da svako 
ko vidi tvog voljenog da će ga vidjeti lijepim kako ga ti vidiš. 

U lutanje zaljubljenog spada i to što je on zbunjen na koji način da osvoji ili da 
se približi svom voljenom, pa govori: "Da li da učinim ovako ili onako da bi dospio 
do svog voljenog". On je ustvari neprekidno zbunjen tim kako da otpočne, jer on 
zamišlja da je nalaženje slasti sa svojim voljenim veće u osjetilnom svijetu od 
one u mašti, a to mu se dešava zbog dominacije njegove grube dimenzije. 

On zaboravlja slast zamišljanja u vrijeme dok je u stanju sna, jer je to 
zamišljanje po svom užitku izrazitije od same mašte, s obzirom da ono ima jaču 
vez sa voljenim od same mašte. Veza pomoću mašte jača je od veze koja je van, 
tj. koja je u osjetilnom svijetu. Dakle, njegov užitak u onome šta je smisao 
izrazitiji je i jači od same mašte. Zaljubljenik se zbunjuje na koji način iz 
vanjskog svijeta da ostvari sastanak ili dođe do voljenog. On pita za to onoga ko 
je o tome obaviješten, neće li mu on pomoći da smisli nešto u tom pogledu. To 
naročito zbog toga što je čuo da je neko, s tim u vezi, rekao: "Da ti zaista voliš, 
smislio bi ti nešto", tj. smislio bi šta da učiniš da bi došao do voljenog. 

Prvo što ću spomenuti od opisa zaljubljenih je to što nam je pričao Junus ibn 
Jahja ibn Ebil Hasan El-Hašimi El-Abbasi El-Kassar, u Mekki naspram jemenskog 
ugla uzvišene Kabe, a to je bilo 599 godine. On kaže: "Obavijetio nas je Ibn 
Abdulbaki koji prenosi od Ahmeda ibn Ahmeda; ovaj od Ahmeda ibn Abdullaha, 
on od Abdullaha ibn Muhammeda ibn Džafera, on od Ebu Bekra Ed-Dejnurija 
mefesira koji je to prenosio 288 godine, on od Muhammeda ibn Ahmeda EŠš- 


Šemsatije koji je rekao: "Čuo sam Zennuna (čuveni sufija u Egiptu) da kaže: 
"Allah ima robova čija je srca popunio čistom i nepomućenom Svojom ljubavlju i 
njihove duhove obdario izrazitom težnjom da Ga vide. 

Neka je čist od druga i onoga što Mu ne priliči Onaj koji je pokrenuo težnjom ka 
Sebi njihove duše, a najmanje od toga što je uradio je što im je dao da Mu se 
približe svojim shvatanjima i dao da budu očišćena za Njega njihova prsa. Pa 
neka je čist od druga i onoga što Mu ne dolikuje Onaj koji ih je usrećio i koji je 
prisni Prijatelj u njihovoj samoći, a koji je takođe i Liječnik njihovih bolesti. O 
moj Bože, kako su Ti skrušena njihova tijela i kako su im ruke pružene da im 
uvećaš. Dao si im da kušaju slast shvatanja od Tebe, što je njihov život učinilo 
lijepim i čime si njihov užitak učinio trajnim, te si im otvorio kapije Tvojih 
nebesa i dopustio si njihovim srcima kretanje u Tvom carstvu. Šta više, nisi 
zaboravio ljubav zaljubljenika. Ljubav zaljubljenih na Tebe se oslanja i za Tobom 
žude srca spoznavalaca i s Tobom su prisna srca iskrenih. Strah onih koji se 
boje, za Tebe se veže. Utočište kod Tebe traže srca onih koji su nemarni, 
očajavaju zbog svoje klonulosti, umanjila im se pohlepa za nemarom, oni više ne 
razmišljaju o onome što ih se ne tiče, ne malaksavaju u umoru i bdijenju, 
obraćaju Mu se svojim jezicima, pokoravaju Mu se i mole Mu se svojom 
poniznošću, traže od Njega oprost za svoje propuste i takođe traže oprost od 
onoga što se od grijeha desilo u njihovim djelima, to su oni čija se srca tope 
žZalosnim mislima i služe Mu službom pobožnih". 

Jedan od opisa zaljubljenih, neka je Allah zadovoljan od njih, je i iscrpljenost 
(nuhu/), a to je opis koji se dovodi u vez sa njihovom i grubom i prefinjenom 
dimenzijom. Što se tiče vezanosti takvih za njihovu prefinjenu dimenziju ona se 
sastoji u tome da su duše zaljubljenih, iako su toliko prefinjene da ih osjetila ne 
mogu dosegnuti niti mašta dočarati i pored toga njih |jubav poput fatamorgane 
još više profinjuje, a to iz razloga koji ću spomenuti, a to je da (za nju) "Žedni 
misli da je voda" (Nur, 39), a njemu se tako pričinjava zbog žeđi. Da nije tako ne 
bi mislio da je voda, jer je voda ono što on treba i on joj stremi zbog toga što je 
to ono što on traži i želi, s obzirom da se u njoj krije tajna života. 

Kada dospije i dođe tamo gdje mu se pričinjavala voda i ne nađe ništa, pa pošto 
ne nađe ništa, nađe Allaha kao nadoknadu za vodu. Njegova namjera je bila voda, 
a Allah je htio da on dođe Njemu, a da on to i ne primijeti i kao što On Uzvišeni 
pravi zamke robu a da to rob i ne primjećuje tako On prema robu iskazuje i 
posebnu pažnju postavljajući mu takve zamke da on stremi Njemu i vraća se 
Njemu i pouzdaje se u Njega, čineći to tako što mu otklanja uzroke kad mu ih 
pokazuje, a da on to i ne primjećuje. 

Nalaženje Allaha se upravo dešava pri nestanku vode, zamišljene u fatamorgani i 
to je ustvari njegov povratak Allahu na način da mu je otklonio uzroke i zatvorio 
sve kapije pred postizanjem onoga što on želi, tako da se on vraća Onome u čijoj 


ruci je vlast svake stvari, a to je upravo ono što je Allah htio sa njim. Ovako 
Allah postupa prema onima koje On voli vraćajući ih Sebi bilo milom ili silom. 
Tako i njihove duše misle da ispunjavaju Allahove obaveze kojima ih je zadužio i 
da one postupaju po Allahovom naređenju iz ljubavi i težnje prema Allahu i 
Njegovom zadovoljstvu, da bi ih On vidio tamo gdje im naređuje da budu. 
Međutim, kada im se otklone perde i izoštri vid one nađu sebe tj. vide sebe kao 
fatamorganu u obliku vode. U tom slučaju ne vide da obaveze prema Allahu 
ispunjava iko drugi izuzev Stvoritelj djela a to je Uzvišeni Allah. 

One tada nalaze Allaha upravo onim što su zamišljale da su one same, pa same 
nestaju pred Njim, a ostaje Bog vidljiv Božijim okom, kao što i voda koja se 
pričinjava u fatamorgani nestaje, a fatamorgane je vidljiva sama po sebi, ali nije 
voda. 

Tako i duh postoji u njemu (čovjeku) ali duh nije nosilac aktivnosti. U tom slučaju 
saznadne da je zaljubljenik sami voljeni i da on i ne voli nikog drugog osim sebe. 
Ne biva izuzev tako. To je krajnja granica duhovne prefinjenosti u svijetu 
duhova. 

Što se tiče one vrste ljubavi koja je vezana za njihovu fizičku dimenziju, to je 
ono kada se njihovom fizičkom biću mijenja boja ili njihovo mršavljenje a to zbog 
njihove misaone preokupacije u ispunjavanju onoga na što ih obavezuje njihov 
Voljeni, pa ulažu trud da bi to ispunili, pošto su se obavezali na to i zavjetovali se 
vjerujući u Njega i Njegovog Poslanika s.a.v.s. čuvši Njegov imperativ: "O vjernici 
ispunjavajte ugovore" (Maide, 1), "Tspunite zavjet Meni" (Bekare, 40). Ne 
kidajte ugovore "kad ste već Allaha uzeli da vam On bude jamac" (Nahl, 91). 

Eto to je uzrok iscrpljivanja njihovih tjelesa. Jedan od opisa zaljubljenih jeste 
da oni vehnu. To je ispravan opis koji se odnosi i na njihove duše i na njihova 
tjelesa. Što se tiče njihovih tjelesa uzrok tome je ostavljanje raznovrsne ukusne 
(gurmanske) hrane kao što su masna i sočna jela koja su privlačna nefsovima 
(dušama) i čiji je rezultat tjelesno uživanje. 

Pošto takvi zaljubljenici, neka je Allah od njih zadovoljan, vide da ih je Voljeni 
zadužio sa klanjanjem pred Njim i razgovorom s Njim noću kada se On pojavljuje 
a drugi spavaju i oni vide da ta ukusna i specijalna jela imaju za rezultat to da u 
njihovim tijelima proizvedu jednu određenu paru koja se diže prema mozgu 
usljed čega obamiru osjetila i postaju troma te ih savlada san, te ne mogu izvršiti 
svoje obaveze, tj. svoje klanjanje pred svojim Voljenim da bi s Njim prisno 
razgovarali u svojim osamama dok drugi spavaju. 

Pare koje smo spomenuli daju tjelesnu snagu i moć koja vodi njihove organe 
onome što im je njihov Voljeni zabranio, te zbog toga oni ostavljaju takvu hranu i 
piće, osim onoliko koliko im je potrebno od toga za obavljanje vjerskih dužnosti. 
Zato se smanjuje količina specijalnih jela (kalorija) u tjelesima i to se odrazi na 
licu. To odaju i njihove usne, njihova su tijela lakša, san ih napušta, ojača im 


noćno bdijenje te postignu svoj cilj klanjanja pred Uzvišenim i nađu pomoć u 
samom tom ostavljanju tih užitaka. 

To je uvehlost tjelesa. Što se tiče uvehlosti njihovih duša, duše imaju svoj užitak 
u blagodatima spoznaje i znanja, jer one su kao takve srodne sa dušama iz 
visokog svijeta da bi tako sa tom srodnom vrstom bile prisne želeći se 
međusobno potpomagati sa njima, jer su čule Uzvišenog Allaha da kaže: 
"Potpomažite se u dobru i bogobojaznosti". 

One pri tom umišljaju da se njima obraća tim riječima, a to nije tako. Oni kojima 
se obraća tim riječima su oni koji se potpomažu u griješenju i neprijateljstvu. 
Zato i slijedi iza toga zabrana, pa kaže: "A ne potpomažite se na grijehu i 
neprijateljstvu, i bojte se Allaha" (Maide, 2), a ovako nešto (potpomaganje u 
grijehu i neprijateljstvu) nije svojstveno dušama iz visokog svijeta. 

Nakon što one (duše) uoče tu svoju grešku u vezi s tim, one se od tog ajeta 
usmjeravaju ka riječima Uzvišenog: "Tražite pomoć od Allaha i budite strpljivi" 
(A'raf, 128), tj. uhapsite svoje duše (od navodne slobode) kako bi bile sa 
Allahom. 

Napustivši sebi srodnu vestu (iz visokog svijeta) ovim ajetom njihove duše vehnu, 
a bilo im je ugodno u društvu sa tom srodnom vrstom, jer se one vezuju za 
"Onoga kome nema ništa slično", (Šura, 11) i takva vrsta ljudi, odnosno duša, ne 
zna neki ustaljeni odnos između sebe i Njega Uzvišenog da bi se tako vezala, na 
takav način. Sama spoznaja o Allahu im (dušama) kaže: odnos međusobne 
sličnosti između tebe i Njega je zapravo to što ti se On Uzvišeni ne obraća 
nikako drugačije nego na tvom jeziku, dijalektu i govoru koji je uobičajen u 
narodu kojem ti pripadaš. 

Ti obrati pažnju na ono šta se podrazumijeva pod onim što ti On saopštava, jer to 
što se podrazumijeva nije u opreci sa zbiljom značenja tih riječi. Zbog svog 
neznanja ti nećeš znati kako se te riječi trebaju shvatiti kada se odnose na 
Njega. 

To svojstvo kojim ti se obraća i saopštava ti, samo po sebi će iziskivati 
odgovarajući smisao, jer je On Sebe time opisao (tj. određenim riječima koje 
imaju određeni i shvatljivi smisao kada se odnose na stvoreno ali se ne shvataju 
kada se odnose na Uzvišenog). Njegova svojstva nisu nikada lišena određenog 
posebnog odnosa između nas i Njega. 

Ako se ti uhvatiš (vežeš) za to (Njegovo) svojstvo i strogo ga se držiš, ono će te 
nužno dovesti Njemu, pa ćeš tada znati na koji način i u kojem smislu se ono 
Njemu pripisuje i to takvim znanjem koje je izraz (tvoga) kušanja i Božijeg 
pojavljivanja. 


Ti ćeš tada još više da vehneš sve dok ne postaneš poput umišljene tačke, kao što 
reče neko od takvih: 


Osvanuh u Tebi sav proziran 
Sličim tački zamišljenoj (pretpostavljenoj). 


Ta tačka (čovjek) nema svoga postojanja osim na zamišljenoj ravni, tj. kao 
zamišljen. Ovo je njihov opis u vezi s tim da oni vehnu. 

Pričali smo o jednoj predaji potvrđenoj sa otkrovenjem da se Israfil a.s., kome 
pripada jedan od najuzvišenijih rangova u visokom duhovnom svijetu, smanjuje u 
sebi, tj. vidi sebe manjim svaki dan zbog toga što veličina Allaha zahvata njegovo 
srce 70 puta sve dok ne postane kao tačka, kao što će biti proživljeni oholi ljudi 
koji su oholi u odnosu na Allahove robove pa će biti proživljeni na Sudnjem danu 
maleni poput praški i to će dobiti zbog toga što su se na ovome svijetu veličali i 
oholili. 

Ovo je opis njihove uvelosti u njihovim dušama i tijelima. 

Od opisa zaljubljenih je takođe garam, a to je spremnost na žrtvu, čak i 
stradanje, za onog koga se voli. Uzvišeni kaže: "Zaista je paklena muka 
stradanje", što znači da su takvi zaljubljeni spremni na stradanje i žrtvu da bi 
vidjeli voljenog. 

Garim u arapskom jeziku znači i dužnik, tj. onaj ko je opterećen dugom, a 
premetanjem korjenitih slova u ovoj riječi dobije se regam, a to je padanje licem 
na zemlju. Zato se i kaže: "Ragme enfihi" - spustiću ja njemu njegov nos", jer je 
nos mjesto kojim se izražava ponos. Što znači poistovjećuje se sa zemljom, jer 
je zemlja tj. prašina opisana sa poniznošću, jer je prašina nešto najponiznije. 
Poznato je da je zemlja opisana kao takva u Časnom Kur'anu, jer po njoj gaze i 
oni koji su ponizni. 

Pošto svaki oblik i intenzitet ljubavi iziskuje odgovarajući naziv za onoga ko je 
njime opisan kao što je npr.: ljubav - zaljubljenik, čežnja - onaj koji čezne, 
nesanica - onaj ko nema sna itd., onaj ko je opisan ovom vrstom ljubavi tj. 
garamom naziva se mugremom (onaj koji se žrtvuje), a njegovo se svojstvo naziva 
garama (žrtva, stradanje). 

E ovo je ime koje obuhvata sva svojstva ljubavi koja nužno posjeduje onaj ko je 
zaljubljen. Prema tome, zaljubljenik nema većeg i obuhvatnijeg svojstva od 
ovoga. Jedan od opisa zaljubljenih je i ševk (čežnja), a ona je duhovno kretanje u 
susret voljenom a i kretnja je prirodna, tjelesna, tj. čulna voljenom ukoliko je 
voljeni iz njegove vrste. Takav kada nađe voljenoga, ma koji voljeni bio, težnja 
mu se smiri, i dalje nalazi spokoj, odnosno mir u kretnji, pa je zbunjen; otkud 
kretnja iako je našao i susreo voljenog. On vidi da se ta potreba za kretnjom i 
povećava, te ga pri tom zahvata doza straha dok je sa voljenim, povezujući taj 
strah sa mogućnošću rastanka, a svoje prethodno kretanje shvatajući težnjom za 
trajnim boravkom u društvu sa voljenim, a ta težnja se još više pojačava kada se 
ostavi susret. 


Stih: 


Najjača težnja je onoga dana 
Kad se kuće kućama približe 


Neko drugi je rekao u vezi sa onim što spomenusmo po pitanju straha u stanju 
sastanka: 

Plačem iz čežnje za njima ukoliko su udaljeni, a ukoliko su blizu plačem iz straha 
bojeći se rastanka. Ovo je udio onome ko voli nekoga mimo sebe i smatra i misli 
da je njegov voljeni neko drugi osim on sam, tj. da je voljeni druga osoba. Da je 
zavolio Allaha ne bi mu bilo takvo stanje, jer onaj ko voli Allaha ne boji se 
rastanka. Kako nešto da se rastavi kad je nužno i neprestano u šaci Božijoj i kada 
vidi svog Voljenog i vidi Ga da mu je bliži od njegovog lutajućeg damara. "Nisi 
bacio kad si bacio nego je Allah bacio" (Enfal, 17). 

Gdje je rastanak kad u svijetu i nema osim On. Uzvišeni Allah kaže: "Ko se Meni 
približi pedalj, Ja se njemu približim lakat ..." Ovako treba da znaš vrijednost, o 
brate, onoga ko te voli radi Allaha ili radi sebe kada se zna da je Uzvišeni Bog, i 
pored toga što je neovisan o svjetovima, takav da kada Ga njegov rob Zavoli žuri 
u susret robu i njegovoj blizini i približava ga tako Sebi i učini ga od elite svoga 
društva. Ti, o brate, si pozvaniji tako postupati ako te zavoli neka osoba. Time ti 
je dala prednost nad sobom i takav koji te je zavoli stavio ti je sebe na 
raspolaganje. 

Ako si pametan trebaš znati vrijednost ljubavi i vrijednost onoga ko te voli. 
Trebaš takođe požuriti sastajanju i vezivanju s njim kiteći se tako Allahovom 
naravlju i moralom držeći se njegove ljubavi, jer onaj ko te počne voliti je 
njegova ruka tebi s kojom se nikad nećeš izjednačiti, a to zbog toga što sve ono 
što uradi iz ljubavi je zapravo rezultat te ljubavi s kojom te je prvobitno zavolio. 
Od opisa zaljubljenih je i h/jam. To su oni koji su takvom ljubavlju Zanešeni da su 
izbezumljeni kreću se bez određenog cilja. Onima koji vole Allaha najviše priliči 
ovaj opis. A onaj ko zavoli stvorenje ako izbezumljen tumara to je usljed straha i 
očaja da neće pronaći i da se neće sastati sa voljenim, za razliku od onoga koji 
voli Allaha. Takav je uvjeren da će se sastati sa voljenim, jer on zna da On 
Uzvišeni nije vezan za određeno mjesto kojem bi se težilo, pošto zbilja Božanska 
odbija to. 

Uzvišeni je rekao: "Gdje god se okrenete, tu je Allahovo lice." (Bekare, 115). 
Takođe je Uzvišeni rekao: "On je s vama ma gdje vi bili" (Hadid, 4), pa onaj ko 
Njega voli on je zanešen i izgubljen na svakom mjestu i u svakom stanju, jer je 
njegov voljeni Bog, pa Ga tako ne traži u nečemu određenom ili naznačenom, nego 
mu se On Uzvišeni pojavljuje ma gdje smjerao i ma u kakvom stanju bio. Zato su 
takvi pozvaniji da se opišu takvom ljubavlju od zaljubljenika stvorenja. On 
Uzvišeni je predočen, vidljiv za zaljubljenika iz svakog oka i spomenut je svakim 


jezikom i čuje se od svakog govornika. Ovako su Ga spoznoali istinski spoznavaoci. 
Sa ovakvom zbiljom se pojavljuje zaljubljenicima. 

Od opisa zaljubljeni je i zef/ra?, oni što duboko uzdišu, a ti uzdisaji nastaju 
usljed jedne vatre koja nije ništa drugo nego svjetlo koje prži i opterećuje srce 
da to ne može podnijeti, pa ti nagomilani uzdisaji izlaze pod pritiskom zato što ih 
se mnogo nagomilalo, te zaljubljeni osjeća brižnosti i potištenost i prilikom 
njihovog izlaska čuju se jaki i vreli uzdisaji, kao što se i prilikom gorenja vatre 
čuje zvuk, a taj se zvuk naziva huk, zefere (kaže se da vatra hukti). To se samo 
dešava u tjelesnoj prirodi. To se katkada može dešavati i u otjelovljenom liku. 
Zato se otjelovljeni lik opisuje drugačije kada se slobodno značenje pojavi u 
njemu. 

Kaže se da je lik opisan sa srdžbom i zadovoljstvom, kao prirodna tijela, kako 
reče Vjerovjesnik s.a.v.s. za sebe: "Uistinu sam ja čovjek, rasrdim se kao što se 
rasrdi čovjek i budem zadovoljan kao što je zadovoljan čovjek". Pošto je Njegova 
Ekselencija Bog Onaj kojem nema ništa slično, On je Sebe opisao sa 
zadovoljstvom i srdžbom sa ova dva svojstva kao i drugim sličnim svojstvima 
kojima se On opisao iz te zbilje (božanske) ta svojstva se pojavljuju u svijetu. 
Zato mi kažemo da je znanje Uzvišenog Allaha o Sebi upravo Njegovo znanje o 
svijetu i ne biva osim ovako. Svaka zbilja koja se pojavila u svijetu a i svojstvo 
ima svoje božansko uporište koje se i odnosi na Njega i da nije tog božanskog 
uporišta da ta svojstva i te zbilje čuva u postojanju ne bi ni postojale a niti 
trajale. Ovo ne znaju osim pojedinci od Allahovih ljudi, jer je to posebno znanje. 
Uzvišeni je rekao: "Allah se rasrdio na njega" (Nisa, 93). Zatim se nalazi i bilježi 
u vjerodostojnoj predaji veće i Zešće od ovoga za onoga ko razumije od Allaha, a 
to je upravo ono što je navedeno u vjerodostojnoj predaji da će vjerovjesnici na 
Sudnjem danu govoriti: "Zaista se je Allah ovoga dana rasrdio kako se nije 
rasrdio ni prije ni poslije". E ovo je veće od gore navedenog s obzirom da se On 
opisuje srdžbom koja nastaje i nestaje. Sa tog stupnja Muhammed s.a.v.s. će, Za 
one drugove koji nakon njega izmijene, preinače njegov nauk, reći: "Daleko bili, 
daleko bili", jer će to iziskivati stanje dotičnog mjesta i prilika, jer onaj koji 
upravlja u svom upravljanju se ponaša prema stanjima i mjestu. 

Od opisa zaljubljenika je i kemed, a to je najžešći oblik brižnosti srca kada ne 
potiču suze, a premda dotična osoba puno uzdiše i stenje, a to je potištenost 
koju osjeća u sebi koja nije uzrokovana običnim i poznatim uzrocima. Ta 
potištenost je nepoznata koja je karakteristika zaljubljenika i nema drugog 
uzroka osim same ljubavi, te joj kao takvoj nema lijeka izuzev sastanka sa 
voljenim, a preokupiranost voljenim mu apstrahira osjećaj potištenosti i žalosti. 
Ako se sastanak sa voljenim ne desi u smislu sastanka bića sa bićem onda on 
može biti ostvaren na takav način da voljeni bude onaj koji mu naređuje, te ga to 
izvršavanje naređenja zabavi i oslobodi od te brige i žalosti i to mu razgali 
brižnost i potištenost. Ta potištenost se najčešće javlja ukoliko između njega i 


voljenog nema nešto što bi ga preokupiralo od sebe samog, da tako sam sebe 
zaboravi. Takav zaljubljeni prilikom preokupacije nema svojstva koje ga napušta 
izuzev svojstva potištenosti. 

Mnogobrojni su opisi ljubavi kao npr. izvinjavanje, tužnost, zbunjenost, 
ljubomora, šutnja, bolest, plakanje i druga svojstva koja zaljubljenici spominju u 
svojim pjesmama. Naš govor u ovom poglavlju se odnosi na ljubav Allaha prema 
Njegovim robovima i ljubav Njegovih robova prema Njemu, a ne nešto drugo. 
Uzvišeni Allah spominje pojedine kategorije da ih voli zbog svojstva koje se pri 
njima nalazi i zbog kojeg ih On voli, kao što i odriče Svoju ljubav prema 
(određenim) kategorijama zbog svojstava zbog svojstava koja se kod njih nalaze 
(kad govori o kategorijama koje ne voli). On o tome govori u Svojoj Knjizi, a i 
preko jezika Svoga Poslanika s.a.v.s. 

Jedno od tih svojstava je slijeđenje Njegovog Poslanika s.a.v.s. u onome što je 
uzakonio. Uzvišeni kaže: "Reci: "Ako vi volite Allaha mene slijedite pa će vas 
Allah zavoljeti". (Ali Imran, 31). Znaj da Allah voli Svoje robove na dva načina. 
Jedan od njih je ljubav prema Njegovim robovima. To je posebna ljubav u 
početku data s kojim ih Allah usreći da slijede poslanika ili sve poslanike. Zatim 
im to rezultira dvostrukim odnosom u ljubavi, jer je i slijeđenje (poslanika9 na 
dva načina, tj. Izvršavanjem onoga što je obaveza (farz) i izvršavanjem onoga što 
je dobrovoljno (nafila). 

U kudsi-hadisu Poslanik navodi da je Uzvišeni Allah rekao: "Najdraže sa čim Mi 
se Moj rob približava je ono što sam mu stavio u obavezu, a i neprekidno se rob 
Meni približava sa dobrovoljnim ibadetima dok ga ne zavolim, a kada ga zavolim 
njegov sam sluh, vid, ruka i podrška". 

Pa pošto je Bog sluh roba i njegove snage u slučaju kada izvršava nafile, kakva je 
tek božanska ljubav prema njemu kada izvršava stroga naređenja. To se ogleda u 
tome da Bog želi voljom tog Svog odabranog roba i daje mu vlast u svijetu koliko 
hoće i shodno Njegovom, neka je Uzvišen, praiskonskom htijenju kojim ga je 
usrećio. Ovaj odnos na taj se način uklapa u praiskonsku vezu. Na to se odnose 
riječi Uzvišenog: "A vi nećete osim što hoće Allah". (Tnsan, 30). 

Svako svojstvo koje Bog spominje da voli zbog njega onoga ko ga posjeduje, to se 
svojstvo ne postiže nikako drugačije nego slijeđenjem, jer je to Allahov Poslanik 
s.a.v.s. uzakonio, a to je u stvarnosti od Allaha, jer on (Poslanik) ne govori iz želje 
i tako On čini s njim i s nama i time Bog negira da čin pripada poslaniku ili nama 
kao što neki misle. Na to ukazuju Njegove riječi: "Ja ne znam šta će učiniti sa 
mnom a niti s vama, nego ja samo slijedim ono što mi se objavljuje i ja nisam 
drugo nego jasni opominjač" (Ahkaf, 9). 

S time se povezuju riječi Uzvišenog: "Na poslaniku je samo da dostavi" (Maida, 
99). Smisao slijeđenja je to da činimo kako nam se kaže. Ako nam on (poslanik) 
kaže: "Slijedite me u onom što radim", mi ćemo ga slijediti. Ako ne kaže tako 
nešto onda smo ga dužni slijediti u onome što kaže. Slijeđenje njega u onome što 


nam naređuje i u onome što nam zabranjuje, te pridržavanje određenih granica i 
propisa u slijeđenju rezultiraće da ćemo ga slijediti i u njegovim djelima i u 
njegovoj naravi, etici i moralu što se naziva čašću i znakom, tj. Znakom iskrenog 
slijeđenja. Poslanici takođe slijede, jer i on (poslanik) sam kaže: "Slijedim ono što 
mi se objavljuje". 

Njegovo (poslanikovo) slijeđenje Allahove objave kao rezultat slijeđenja 
Allahovih naređenja rezultiraće time da će se na njemu (poslaniku) pojaviti znak, 
čudo, a tako nešto će na osnovu slijeđenja nama biti keramet (čast), a ne čudo 
(ajet). A to je čin ili djelovanje sa ambicijom odnosno stremljenjem bez toga da 
poduzima formalne aktivnosti. Tkao se pojavljuju, kod takvog roba, cijepanje 
prirodnih zakona, odnosno natprirodna čuda, koja se i ne dešavaju nikako osim na 
takav način, tj. Slijeđenjem, bez uzroka nego samo izravno preko volje Uzvišenog 
Allaha. Ako se tako nešto pojavi preko uzroka, ono ne spada u ovu kategoriju, kao 
što ptice lepršaju uzrokom krila iako ih niko ne drži izuzev Allah, tj. Allah je 
Onaj koji je postavio uzroke, pa ih u stvari na taj način drži u zraku. Čovjek kada 
leti po zraku na osnovu same volje a ne pomoću vidljivog, uobičajenog uzroka, to 
mu sliči Božijem djelovanju u stvaranju samo na osnovu volje. Evo, ovo je razlika 
između jednog i drugog djelovanja, tj. drugog preko uzroka. Osnova tome je 
obistinjenje u slijeđenju. 

Govoreći jezikom zbilje, onaj ko se slijedi u zakonu je upravo Allah i onaj ko se 
slijedi u djelu po bolji je uistinu Allah, a i jedno i drugo slijeđenje je izraz 
Allahove podrške i Njegovog htijenja. 

"La ilahe illa Huvel Azizul Hakim"- "Nema boga osim Njega koji je Veličanstven 
(Nedokučiv mislima i Mudar". (Ali Imran, 6) 

Jedni od onih koje Allah voli su oni koji se kaju, jer onaj koji se kaje, što u 
suštini znači onaj koji se vraća, je svojstvo Uzvišenog i to je jedno od imena 
Uzvišenog Allaha: "Zaista je Allah Tevvab (Onaj koji se vraća robu)" (Tevbe, 
118). 

Prema tome On u suštini i ne voli osim Svoje ime i Svoje svojstvo. Prema tome On 
voli roba zbog toga što se rob opisuje i kiti Božijim atributima. Međutim, kada se 
time kiti na način kako to dolikuje. Tako, Bog se vraća Svome robu u svakom 
njegovom stanju koje ga udaljava od Allaha, a što se naziva griješenjem, 
neposlušnošću i kontriranjem (u tom smislu Bog je Tevvab - Onaj koji se vraća 
robu). Ukoliko prema robu neko od njegove vrste ružno postupa a on njemu 
uzvraća dobrom i prelazi preko toga, to je vraćanje kakvo dolikuje robu i to 
zapravo nije vraćanje ka Allahu, jer onaj ko misli da se vraća Allahu griješi i ne 
zna da je Allah sa njim u svakom stanju. 

Božijim saopštenjem: vratićete se tada (na Sudnjem danu) Allahu, hoće da se 
kaže: vratićete se iz nemara, a ne od toga da Allah nije s tobom u svakom stanju, 
kao što je i rekao: "On je s vama ma gdje vi bili" (Hadid, 4), ili na drugom mjestu 
kad kaže: "Mi smo njemu (čovjeku) bliži od žile kucavice", (Kaf, 16). Drugim 


riječima, kada Mu se vratiš da te obračuna i pita, e to je stvarni povratak, iz 
jednog u drugo stanje. Pošto su sva stanja u Allahovoj ruci, povratak Allahu se 
pripisuje u tom smislu. Pa onaj koji se vraća Allahu, on se uistinu vraća iz stanja 
kontriranja i suprotstavljanja ka usaglašavanju s Bogom i iz stanja neposlušnosti 
u stanje poslušnosti. 

Evo, ovo je smisao Božije ljubavi prema onima koji se vraćaju, tj. kaju. Ako ti 
praštaš onima koji se prema tebi loše odnose i Allah će tebi praštati kada se ti 
prema Njemu nedolično odnosiš i prema tebi će nastupiti dobročiniteljski. 

E ovako ti spoznaji zbilje stvari i shvataj značenja Allahovih saopštenja 
Njegovim robovima i razluči nivoe i rangove pa ćeš biti od učenjaka Allahovih i 
znaćeš ono što On kaže. 

Allah ovu ljubav prema tim koji se vraćaju (i praštaju) spominje odmah iza govora 
o menstruaciji koja je svojevrstan vid uznemiravanja. A i Poslanik je rekao: 
"Allah voli svakog onog ko bude stavljen na kušnju i koji uz to prašta", tj. onoga 
ko bude stavljen na ispit želeći da ga Allah iskuša sa onim čime je uznemiren od 
Allahovih robova te im on uzvrati dobrom. 

Eto to je taj koji se kaje, odnosno vraća, a ne u smislu da Allah iskušava Svoje 
robove grijesima i neposlušnošću. Sačuvao nas Allah od toga da Mu se tako nešto 
pripisuje, iako sva djela pripadaju Allahu ali sa stajališta njihovog stvaranja kao 
takvog čina. Ta djela sama po sebi i nisu grijeh izuzev po osnovi propisa i suda o 
njima. Gledano iz drugog ugla sva djela Allahova su lijepa kao čin, tj. kao djela. 
Pokušaj to shvatiti. 

U to spada i Njegova ljubav prema onima koji se čiste. Uzvišeni kaže: "... i voli 
one koji se čiste" (Bekare, 222). Čišćenje je jedno svojstvo svetosti i čistote, a 
to je ustvari svojstvo Uzvišenog. Robovo čišćenje se sastoji u tome da od sebe 
otkloni svaku prljavštinu koja ne dolikuje da se nađe pri njemu, iako ta osobina 
može biti pohvalna vezana za nekog drugog, a pokuđena je po zakonu u odnosu na 
tebe. Kada rob očisti sebe od toga, Allah ga zavoli. To što ne dolikuje robu je 
veličanje samog sebe, sila, ponositost, kočoperenje, umišljenost, samodivljenje. 
Neka od tih svojstava uopšte ne ulaze u srce zbog Božanskog pečata koji On 
stavlja na srca. Na to se odnose Njegove riječi: "Eto tako Allah pečati svako 
srce oholog, uznositog i silnog (da bi ga sačuvao)". (Gafir, 35), pa se na njegovoj 
vanjštini pojavljuje oholost i sila prema onome ko to zaslužuje iz njegovog 
naroda, bilo da to on zaslužuje po njegovoj tvrdnji i zamišljanju, bilo da je to 
samo po sebi, a on je u suštini u svom srcu sačuvan od oholosti i sile, jer on zna 
svoju nemoć i svoju poniznost i svoju ovisnost prema svemu stvorenom, da mu 
čak i ujed buhe zadaje bol, da mora vršiti nuždu da ne bi trpio bol usljed njenog 
neobavljanja. Tako je ovisan i o zalogaju hljeba da bi otklonio bol gladi. 

Kome je ovo svojstveno, tj. ovakva ovisnost i dan i noć, kako onda u njegovom 
srcu može biti oholosti i sile. Eto, to je božansko pečaćenje srca takvog roba 
usljed čega u njega ne ulazi nijedno od tih svojstava (koja ne dolikuju robu). 


Što se tiče pojavljivanja tih svojstava na vanjštini roba, prihvatljivo je. 
Međutim, i za to je Allah dao odgovarajuća mjesta na kojima ta svojstva trebaju 
doći do izražaja u kom slučaju neće biti pokuđena, a dao je i mjesta na kojima je 
njihovo pokazivanje pokuđeno. 

Ko svoje biće očisti tako da svojstva koja njemu ne dolikuju ne pokazuje na 
nemjestu, on je onaj koji se očistio i Allah ga je zavolio, kao što i Svoju ljubav 
odriče prema svakom onom ko je uobražen i uznosit. Takva se svojstva ne 
pojavljuju osim kod neznalice, a neznanje je pokuđeno. Zato je Allah zabranio 
Svom Vjerovjesniku s.a.v.s. da bude od neznalica, a Nuhu a.s. je rekao: "Ja ti 
savjetujem da budeš od neznalica". (Hud, 46). 

Onaj ko se uznosi, svoju uznositost može pokazivati bilo prema onima koji su iz 
njegove vrste, bilo prema svome Gospodaru i Stvoritelju, ako svoju uznositost 
pokazuje prema pripadnicima svoje vrste, on se ustvari uznosi sam prema sebi, a 
neprirodno je da se neko uznosi sam u odnosu na sebe. Dakle njegova uznositost i 
uobraženost su izraz neznanja. 

Apsurd je da se uznosi i u odnosu na svoga Stvoritelja, jer je nužno da je to tako 
bilo da on poznaje svog Stvoriftelja ili da Ga ne poznaje. Ako Ga je spoznao i 
uznosi se u odnosu na Njega, onda on ne zna kakva savršena svojstva pripadaju i 
dolikuju njegovom Stvoritelju, a ako nije spoznao Stvoritelja i u tom slučaju je 
neznalica (jer Ga nije spoznao). 

Kao što ga bez razloga ne voli tako ga ne mrzi ni zbog čeg drugog nego zbog 
njegovog neznanja budući da je ta svojstva pokazao na njihovom nemjestu, 
upravo zbog neznanja. Neznanje je inače smrt, a znanje je život. Na to ukazuju 
riječi Uzvišenog: "Zar je onaj ko je bio mrtav pa ga Mi oživili ..." (En'am, 122), tj. 
oživili ga znanjem "...i dali mu svjetlo s kojim ide u narodu...", a to svjetlo je 
svjetlo vjere i otkrovenja koje mu Allah objavljuje ili ga njime dariva. 

Onaj ko se očisti od ovih svojstava (koja mu kao takva ne dolikuju) je onaj koga 
Allah voli, pa to shvati! 

Od onih koje Allah voli su i oni koji čiste. Uzvišeni Allah kaže: "Allah voli one koji 
čiste" (Tevbe, 108). To su oni koji čiste druge kao što čiste i sebe. Oni kako su 
očistili sebe, čiste i druge i tako se dižu na jedan stupanj gdje postaju zamjenici 
Božiji, jer u suštini, Onaj koji čisti druge i štiti i prašta je Allah. Pa, onaj ko čuva 
sebe i druge od onoga što je pokuđeno kod Boga, takav automatski čuva i štiti i 
Zastire i drugoga od toga. 

Takav čisti te osobine zbog znanja kojeg zna šta je pokuđeno, zabranjeno, loše, 
kako bi time odstranio od određene osobe svjetlom znanja i života tamu 
neznanja i smrti. To će mu biti na vagi Sudnjega dana. Ima jedno odo svjetala 
koje ide ispred njega. Ko ima takvo svjetlo on je omiljen kod Allaha. On je 
posebno odabran božanskom zaštitom da bude Njegov štićenik, prijatelj i 
zamjenik. A ti prijatelji, štićenici i zamjenici su od Bogu bliskih, tj. od onih 
kojima je On dao da Ga zamjenjuju u upravljanju nad nekim ili nad nečim. A svaki 


čovjek je upravitelj nad svojim organima i više od toga (tj. i drugima). Pa Allah 
takvome dadne znanje šta je to čistoća kojom čisti podanike. 

Uzvišeni Bog voli strpljive. Njegove riječi glase: "Allah voli strpljive!" (Ali Imran, 
146). To su oni koje Allah stavlja na iskušenja i oni uhapse svoje duše tj. spriječe 
ih da se tuže nekome mimo Allaha, koji je spustio na njih to iskušenje. "Oni ne 
posustaju zbog onog što ih zadesi na Allahovom putu, niti klonu". Ne posustaju da 
nose to, jer oni to nose na određen način s Bogom, iako im je teško. Nužno je to 
tako. Ukoliko nije teško, pa nije to ni iskušenje. 

"1 ne predaju se", nekom dugom mimo Allaha da im to otkloni, nego se predaju 
Allahu da im to otkloni, kako je rekao dobri rob (Ejjub a.s.): "Zadesila me je 
nevolja, a Ti si najmilostiviji" (Enbija, 83), pa se on požalio Njemu, a ne nekom 
drugom. 

Allah ga hvali i kaže da ga je našao strpljivim: "Divan li je rob. Zaista se on 
obraća (Njemu)." Znači hvali ga i pored toga što se on tuži. Time upućuje na to 
da je strpljiv onaj ko se tuži Allahu a ne nekome mimo Njega. Šta više, to mu je 
dužnost. Ukoliko se ne bi potužio Allahu i davao time otpor Bogu to bi bio veoma 
loš odgoj i uljudnost prema Allahu. Vjerovjesnici neka je blagoslov na njih su ljudi 
odgoja i uljudnosti. Oni imaju znanje od Allaha. Ti treba da znaš da i tvoja 
strpljivost neće biti osim sa Allahom. Nije to tvoj atribut a niti tvoja moć. Allah 
kaže: "Strpi se a tvoja strpljivost nije nikako drukčije osim sa Allahom" (Nahl, 
127). Pa kako da se hvališeš sa nečim što ti ne pripada. 

Allah i daje iskušenja Svojim robovima da bi se obratili Njemu da im to otkloni, a 
ne da bi se obratili nekome drugom. Kada tako robovi čine i shvataju, oni su u 
tom slučaju, od strpljivih i takve Allah voli. 

Od Njegovih Uzvišenih imena je i Strpljivi. Pa On i ne voli nekog drugog osim 
onoga ko se je zaogrnuo tim Njegovim atributom. Ovdje je jedna tajna. U toj 
tajni te On stavlja u Svoju poziciju, jer strpljivost i ne biva osim na 
uznemiravanjima. 

On nas je upoznao s time da među Njegovim stvorenjima ima onih koji 
uznemiravaju Allaha i Njegovog Poslanika s.a.v.s. pa nam ih je opisao kako bi ih 
znali, da bi otklonili to uznemiravanje od Njega Uzvišenog time što ćemo se boriti 
protiv njih ili ih podučavati ukoliko su neznalice a traže znanje. 

Imenova On Sebe strpljivim. On nas je obavijestio čime On biva uznemiravan i 
upoznao nas je s time ko to čini da bismo Njega štitili od uznemiravanja iako je 
On opisan strpljivim. To zato da bismo znali da i mi kada Mu se potužimo na neko 
iskušenje koje se spusti na nas i zatražimo da to otkloni od nas, a to naše 
traženje od Njega ne lišava nas tog atributa, tj. strpljivosti, tako da nas to ne 
lišava ni Njegove ljubavi, kao što ni On nije lišen imena Strpljivi i pored toga što 
nas podučava da otklonimo vrijeđanja od Njega. Zabilježeno je u vjerodostojnoj 


ovo na što te upozoravamo. 


Od onih koje Allah voli su i oni koji se zahvaljuju. Sebe je Bog opisao u Svojoj 
knjizi takvim da voli zahvalne: "Allah će nagraditi zahvalne" (Imran, 144). 
Zahvalnost je Njegova blagodat i On Sam je zahvalan i znan, tako da On kod 
roba voli ono što je svojstveno Njemu i što je Njegov opis. Zahvalnost ne biva 
osim na blagodati. Nikako na iskušenju, kao što tvrde neki koji nemaju znanja o 
zbiljama, jer je Uzvišeni skrio Svoju blagodat (kako oni tvrde) u Njegovoj 
neblagodarnosti, nedaći, a da je skrio nedaću, neblagodarnost u Svojoj blagodati. 
Pričinilo se onome ko nema znanja o zbiljama, tj. o zbiljama stvari i pojmova, pa 
takav umišlja da se treba zahvaljivati na belajima, a to nije tačno. To je kao 
pijenje gorkog lijeka koji je jedan od belaja, međutim to je belaj onome koga 
uništava, a to je bolest, uslijed koje on i koristi taj lijek. 

Bol, odnosno bolest je neprijatelj tom lijeku, a upravo se to traži. Pošto se 
iskušenje javilo na tom mjestu na kom se javlja bol, tu dolazi ono što će mu se 
suprotstaviti i što ga želi otkloniti, a to je lijek. Zbog toga to mjesto osjeća 
nelagodu i (bolesnik9 saznaje da je u tome što je gorko ili neugodno skrivena 
blagodat, jer otklanja bol, pa on zahvaljuje Uzvišenom Allahu na onoj blagodati 
koja je u lijeku, a strpljiv je na onome što mu je nepoželjno i mrsko pri upotrebi 
tog lijeka, jer zna da će taj lijek otkloniti bol, tako da bolesnik i ne stremi 
nečemu drugom osim rasterećenju od bolesti, tj. rahatluku. Pronikni u ovo! 

I u tom smislu je on zahvalan. Zahvaljujući Mu se na toj blagodati koja je bila 
skrivena u tom gorkom lijeku On mu povećava drugu blagodat, a to je Zdravlje i 
nestanak bolesti, a strpljivost na gorkom lijeku. Uzvišeni kaže: "Ako budete 
zahvalni Mi ćemo vam (blagodat) povećati" (Ibrahim, 8). Povećanje u spomenutom 
slučaju je zdravlje. Isto tako, pošto Bog biva uznemiravan i mi se potrudimo da 
otklonimo toga ko Ga uznemirava tako što ćemo mi njega uznemiriti ili tako što 
ćemo ga metodički odvratiti od toga s čime uznemiruje Boga, ako mi takvoga 
budemo uznemiravali borbom protiv njega i sličnim mjerama, to će Bogu biti na 
nivou pijenja lijeka kojeg bolesnik ne želi u svom stanju, i vidi to kao blagodat s 
obzirom na to da se time odstranjuje uznemiravanje. Mi to kažemo zato jer sve 
potiče od Božijeg djelovanja, sudbine i određenja. 

Allah je objavio Svom vjerovjesniku Davudu a.s. da Mu sagradi kuću (hram), tj. 
Svetu kuću (Bejtil Makdis). Sve što bi sagradio srušilo bi se i onda mu je njegov 
Gospodar objavio da on neće napraviti kuću, rekavši mu: "...jer ti prosipaš ljudsku 
krv". Davud Mu reče: "Gospodaru, to što radim je ne Tvom putu, u Tvoje ime i po 
Tvom naređenju". On mu reče: "Tačno je to da je to na Mom putu i u ime Mene, a 
iako je to tako, zar oni nisu Moji robovi. Moj hram neće napraviti neko izuzev 
onaj ko nije okrvavio ruke". Davud Mu reče: "Gospodaru, učini neka taj bude od 
mene". Allah mu objavi da će to biti njegov sin Sulejman, i tako je taj hram 
sagradio Sulejman a.s. 

Ovo je upravo ono na što te podsjećam ukoliko si oštrouman. Na osnovu ovoga 
znaš stvar onakvu kakva jest i da je osnova Božijeg imperativa uvijek takva jest i 


nije. Ako ovo nisi spoznao tako, nisi to ni spoznao: "Nisi bacio, kad si bacio, nego 
je Allah bacio". Ovo je upravo ono što rekosmo: jest i nije. Ovdje se umovi 
zbunjuju, ko očito ne vidi zbilje onakvim kakve jesu. Kada rob otkloni ono što 
uznemirava Njegovu Ekselenciju Boga, pa makar u toj radnji bilo nešto nalik 
upotrebi (neprijatnog) lijeka, Allah mu biva zahvalan na tome, a zahvalnost 
iziskuje povećanje, pa On Uzvišeni traži od Svojih robova tom Svojom 
zahvalnošću da povećaju a oni to čine tako što povećavaju činjenje (dobrih) djela. 
Na to se odnose riječi Poslanika s.a.v.s.: "Zar da ne budem zahvalan rob", pa iz 
zahvale prema Allahu koji je njemu bio zahvalan on povećava ibadet a Bog mu na 
to uzvraća i povećava na planu upute i uspjeha na ovome svijetu na kojem se čine 
dobra djela, sve do na Onaj svijet kada nema činjenja djela niti bola za sretnike. 
Što se tiče napomene o upotrebi gorkog ili nepoželjnog lijeka vezano za 
otklanjanje uznemiravanja od Allaha, Bog je to objasnio kad govori o vađenju 
duše Svome robu vjerniku. On Uzvišeni tu Sebe opisuje da On ne voli i ne želi 
povrijediti Svoga roba, znajući da rob ne želi smrt, a nužno je da umre i da mu je 
da, tj. smrt i pored toga što je Sebe opisao da On to ne želi. 

Eto, to je upravo ono neželjenje kada bolesni osjeća gorčinu pijenja lijeka, tj. ne 
želi ga popiti. Međutim, nivo znanja to iziskuje, jer je nemoguće da se desi 
drugačije nego onako kako je poznato (u sudbini) da će biti. Zato je i nužno 
postojanje svijeta, s obzirom da to proizilazi i da to iziskuju božanske zbilje. 
Gdje je moguće u odnosu na nužno. Izbrusi svoje srce i znaj: "Zaista je Allah 
zahvalan i znan" (Bekare, 158), pa iza Svog svojstva zahvalnosti odmah spominje 
svojstvo znanja. Zato ti povećaj činjenje djela, pa ćeš tako svome Gospodaru 
uzvratiti na Njegovoj zahvalnosti tebi na onome što si Mu učinio. Taj trud, tj. 
djelo, je post, jer on pripada Njemu i otklanja, odbija uznemiravanja od Njega. 
Njegove riječi kažu: "Jesi li u ime Mene sa nekim prijateljevao ili si bio 
neprijatelj u Moje ime s nekim". U tom smislu su i Njegove riječi: "Nužna je 
Moja ljubav prema onima koji se vole u ime Mene i koji se posjećuju u ime Mene i 
koji se druže u ime Mene i koji se trude u ime Mene". 

Allah nas učinio od onih kojima je On dao blagodati, pa u svakom stanju na sebi 
vidi Njegovu blagodat i na njoj bivaju zahvalni. 

Od onih koje Allah voli su i dobročinitelji, što se vidi iz Njegovih riječi: "Allah 
voli dobročinitelje" (Ali Imran, 134). Dobročinstvo je svojstvo Uzvišenog i On je 
Dobročinitelj, pa On u suštini voli Svoje svojstvo, a ono je Njemu vidljivo. 
Dobročinstvo kojim se rob naziva kao dobročinitelj je to da on robuje Allahu kao 
da Ga vidi, tj. da Mu robuje očevidno. 

Allahovo dobročinstvo je stupanj sa kojeg On Svoje robove vidi u njihovim 
kretanjima i postupcima, a to su Njegove riječi: "On sve vidi" (Fussilet, 53), "On 
je sa vama ma gdje bili" (Hadid, 4). Njegovo viđenje svake stvari i svega što 
postoji je ustvari Njegovo dobročinstvo, jer On sa svojim viđenjem svaku stvar 
čuva od propasti (od nestajanja). Prema tome u svakom stanju u kome se rob 


nađe, ono je od dobročinstva Božijeg (znalo to stvorenje ili ne znalo), jer ga u to 
stanje dovodi Uzvišeni. Zato se blagodati nazivaju dobročinstvom jer blagodat i 
ne može znati sa određenim ciljem osim onaj ko te zna, a čije je znanje i samo 
njegovo viđenje, pa Taj je dobročinitelj trajno, jer te On neprekidno vidi, s 
obzirom da te neprekidno i zna. 

Po Božijem zakonu dobročinstvo i nije nešto drugo osim ovo. Poslanik je i rekao: 
"Ako ti Njega ne vidiš, On tebe vidi", tj. ako ti nisi dobročinitelj, On zasigurno 
jest. Ovo Vjerovjesnikovo s.a.v.s. poučavanje Džibrila a.s. u prisustvu svojih 
drugova podvodi se pod metodološki način podučavanja svog društva, pa se to ne 
odnosi na onoga kome se on obraća, jer on to zna (Džibril a.s.), već se odnosi na 
prisutne slušaoce. 

Tako je to tumačio Allahov Poslanik s.a.v.s. rekavši dalje u ovom hadisu: "Ovo je 
bio Džibril. Došao je da ljude pouči njihovoj vjeri". 

Od onih koje Allah voli su i borci na Allahovom putu sa posebnom odlikom. 
Uzvišeni kaže: "Zaista Allah voli one koji se bore na Njegovom putu postrojeni 
tako da su oni kao utvrđena građevina" (Saff, 4). Hoće da se kaže da su tako 
uvezani da nema rupe, jer rupe u redovima su upravo putevi šejtana, a put je 
ustvari jedan i on je Allahov puf. 

Kada se vanjska linija koja je sastavljena od tačaka presiječe i ne spoji se, tada 
se neće pojaviti željena linija. Ovo je smisao uvezanosti ili linije zbog postojanja 
Allahovog puta, pa onaj ko se ne trudi da Allahov put dođe do izražaja kao takav, 
on nije od Allahovih ljudi. Tako je i sa redovima klanjača. Takvi redovi neće biti 
na Allahovom putu dok se ljudi u tim redovima ne spoje i ne uvežu. U tom slučaju 
se manifestira Allahov put sam po sebi. 

Ko tako ne postupa i u redove klanjača unosi rupe i praznine on je, u tom slučaju, 
od onih koji nastoje presjeći i prekinuti Allahov put i izbaciti ga kao takvog iz 
postojanja. Uzvišeni Allah hoće od Svojih robova, u ovom primjeru, da ih učini 
stvoriteljima. Zato je i rekao: "Neka je blagoslovljen Allah, najljepši od 
stvoritelja" (Mu'minun, 14). 

Put i nije nikako drugačije nego ovako, tj. kao postojeća linija sastavljena od 
tačaka koje su jedna do druge i između kojih nema praznog prostora. Tako 
nastane lik linije. E , tako je i sa redom. On ne nastane na Božijem putu dok se 
ljudi ne uvežu i ne spoje na tom putu. 

Taj put traži i iziskuje mnoštvo, a u vezi sa Allahovom uzvišenošću to je 
uvezanost Njegovih mnogobrojnih imena, neka je Uzvišen i Slavljen. Od 
uvezanosti i spojenosti tih imena dolazi do izražaja i put stvaranja. Tako, tu je 
Njegovo ime Živi, a odmah do njega je ime Znani. Između ta dva imena nema 
praznine za neko drugo ime. 

Do imena Znani je ime Onaj koji želi, odnosno Onaj koji hoće. Do tog imena je 
opet ime Onaj koji govori. Do njega je ime Moćni, a do njega ime Mudri, do njega 
ime Onaj koji određuje vrijeme, do njega je ime Odmjereni, do njega je ime 


Onaj koji raspoređuje, do njega je ime Onaj koji raščlanjuje, do njega je ime 
Opskrbitelj i do njega ime Oživitelj. Takav je poredak i red Božijih imena za 
uvođenje u postojanje na putu stvaranja. I eto tako je to uvezano u postojanju. 
Kada se ovaj put pojavi ili dođe do izražaja, a koji nije ništa drugo do uvezivanje i 
spajanje Božijih imena, stvoreno biva opisano ovim imenima, pa se tako stvorenja 
pojavljuju tim nizom i spajanjem tih imena, pa su ona odraz ili stanja njihova da 
bi tako došla do izražaja u stvorenom. Ona se neprestano manifestiraju odnosno 
pojavljuju u stvorenom i ne mogu se pojmiti nikako drugačije nego ovako. 
Cjelokupan svijet je živ, znan, ima volju, govori, ima moć i sve ostalo što je 
nabrojano od imena, a tako je to i sa svim drugim imenima Uzvišenog. To se u 
sufijskom putu imenuje pojmom kićenja božanskim imenima, pa se imena 
pojavljuju na robu, kao što se pojavljuju i u postojanju pravog puta sa njihovim 
uvezivanjima i spajanjima. Pa u bitku ili bitisanju ako dođe do rupe ili pukotine, tu 
prestaje Allahov put a pojavljuju se putevi šejtana koji prave pukotine u 
redovima, kao što se navodi u vjerodostojnoj predaji: "Pa ti obrati pažnju na ono 
na što te upozoravamo". 

Ako rob sa Božijim imenima postupa onako kako to čine Njegova imena pri 
uvođenju u postojanje stvorenja, a i bude se i borio na Božijem putu na takav 
način protiv neprijatelja koji su na stepenu šejtana, a koji unose pukotine u 
redove, nužno je da će takvi biti pomognuti i da će pobijediti, jer u tom slučaju 
kod takvih nema pukotine odakle bi neprijatelj napao, pa Allah voli takav način, 
odnosno takvo svojstvo djelovanja na Božijem putu. Tako je i čovjek kao 
pojedinka jedan red ili stroj u svemu onome u čemu se nalazi, u tom slučaju sva 
njegova kretanja pripadaju Allahu i tu nema pukotine za nešto drugo mimo Allaha 
i niko mu se ne može suprotstaviti. 

Neprijatelji neprekidno gledaju njegove pokrete i radnje ne bi li ugledali 
pukotinu kroz koju bi mogli provaliti i tako presjeći put između njega i Allaha. 
Svako djelovanje i posao je jedna linija i taj čin je upravo zbir Božanskih imena i 
Njegovih svojstava pohvalnih. Djelovanje i poslovi su mnoštveni. Samim tim stvar 
se usložnjava i uvećava, pa se u svijetu javljaju likovi onoga što je složeno. Od 
dvije ili više linija nastane ravan, a od dvije ravni tijelo. 

Svako tijelo je složeno i sastavljeno od osam, a to je savršeni lik koji se javlja, 
nastaje iz Bića i sedam svojstava. Krajnja složenost je tijelo i iza toga nema 
nivoa koji bi to nadilazio. Neosporno sve počiva na osam, bez ikakvog neslaganja u 
tome. Ono što počiva na više od osam (nije tijelo već) su tijela. Tj. ima više ravni, 
a ako ima više ravni ima više i linija, ako ima više linija ima više i tačaka, tako da 
ništa i ne nadilazi broj od kojeg je složeno tijelo, tj. prvo materijalno tijelo i ne 
prihvata nešto što nije prihvatilo i prvo tijelo. 

Ko u redu kojem pripada uveže i spoji taj je tvorac. Uzvišeni kaže: "Neka je 
blagoslovljen Allah, najljepši stvoritelj" (Mu'minun, 14). Takvima Allah potvrđuje 
to svojstvo (stvaranja) i Sebi daje superlativ: "Najljepši Stvoritelj", jer je On 


prvi u tome, jer da nije bilo Njega ne bi ni došla do izražaja bića tih stvaralaca. 
Ti potvrdi ono što Allah potvrđuje i nemoj se tome suprotstavljati da ne bi bio 
uskraćen od korisnog znanja, usaglašavanja i slaganja s Bogom, pa ćeš tako 
postati od Božijih oponenata a samim tim postaćeš i od neznalica. 

Ko posjeduje ovakvo svojstvo borbe (na Božijem putu), on je omiljen Uzvišenom 
Allahu, a onaj koga Allah voli, tj. ko Mu je omiljen, niko ne zna šta će mu dati 
Onaj ko ga voli s obzirom da daje Sebi. 

Ovdje se nudi jedno pitanje koje je nužno objasniti a to je da Allah voli Svoje 
prijatelje, a Onaj ko voli ne nanosi bol onima koje voli, međutim nema nikoga da 
je jače bolove na ovom svijetu i iskušenja od Allahovih prijatelja i štićenika, kao 
što su Allahovi poslanici i vjerovjesnici, te njihovi sljedbenici koji su bili čuvani 
od grijeha i potpomognuti u tome da ih slijede. 

Po kojoj zbilji su oni zaslužili ta iskušenja iako ih Bog voli? Mi ćemo na to reći: 
"Zaista Allah kaže: "Voli ih i oni vole Njega" (Maida, 54), a iskušenje nikada ne 
biva a da nije izazvano iznošenjem tvrdnji. Ko ne iznosi neku tvrdnju neće po tom 
pitanju biti stavljen na iskušenje da iznese dokaz o istinitosti svoje tvrdnje. Da 
nije tvrdnji i izjava, ne bi bilo ni iskušenja. Međutim, od poslanika se ne traži da 
iznese dokaz jer on i ne iznosi tvrdnje. Zato je rečeno: "Onaj koji pobija ne 
mora donijeti dokaze". Međutim, to nije tako. Naprotiv, on treba da iznese 
dokaz, s obzirom da on pobija, jer ukoliko nešto pobijaš, pa to je već određena 
tvrdnja. Tako će i onaj ko pobija biti pozvan da na tu svoju izjavu donese dokaz, 
jer on tvrdi suprotno. 

Pošto Allah od Svojih robova voli one koje voli i pošto ih je Svojom ljubavlju 
obdario tako da oni i ne znaju kako, oni u sebi osjećaju ljubav prema Allahu i 
iznose tvrdnje da vole Allaha, pa ih u tom slučaju Allah iskušava s obzirom da oni 
Njega vole (tvrde da Ga vole), a daje im blagodati s obzirom da ih On voli. 
Njegovo davanje blagodati je dokaz Njegove ljubavi prema njima "a Allah ima 
nepobitan dokaz" (En'am, 149). 

On ih dakle stavlja na iskušenje Zbog njihove tvrdnje da Ga vole. Eto Zato Allah 
stavlja na iskušenje one koji GA vole. A Allah govori istinu i upućuje na pravi put. 
Allah voli ljepotu, jer je ona opis božanski. Potvrđeno je u vjerodostojnoj predaji 
da je Allahov Poslanik s.a.v.s. rekao: "Zaista je Allah lijep i voli lijepo". 

Svojim riječima "lijep" Poslanik nam skreće pažnju na to da Ga trebamo voljeti. 
Mi se u tome dijelimo na dvije skupine. Ima nas koji gledamo na ljepotu 
savršenstva, a to je ljepota mudrosti, pa GA volimo u svakoj stvari, jer je svaka 
stvar izraz mudrosti Njegove i djelo Mudroga, a ima nas i onih koji ne dosežemo 
ovaj rang i koji ne posjeduju znanje o ljepoti izuzev ove vezane ljepote u 
vanjskom smislu riječi koja je u vezi sa nekim interesom. 

U vjerozakonu na to se odnose Poslanikove s.a.v.s riječi: "Robuj Allahu kao da Ga 
vidiš", pa je rekao "kao". Uslijed toga, onaj ko nije u svom shvatanju dospio dalje 
od ove vezane ljepote, takav Ga zamišlja onako kako Ga zamišlja u svojoj kibli 


(smjeru pri molitvi) za koju Ga vezuje i voli Ga zbog Njegove ljepote. Takvome 
nema prigovora jer udovoljava imperativu vjerozakona srazmjerno svom 
kapacitetu i mogućnostima: "Allah ne obavezuje osobu iznad njenih mogućnosti" 
(Bekare, 286). Ostaje nam da nešto kažemo o ljubavi prema Uzvišenom zbog 
same ljepote. Znaj da je Allah svijet stvorio krajnje mudro i savršeno, kao što 
reče imam Ebu Hamid El-Gazali r.a.;: "Ne može se pretpostaviti niti zamisliti 
savršeniji svijet od ovoga kako je Allah stvorio". 

Uzvišeni Allah obavijesti da je stvorio Adema a.s. na Svome liku, a čovjek, tj. 
Adem je zbir svijeta. Njegove, neka je Uzvišen, znanje o svijetu nije ništa drugo 
nego znanje o samom Sebi. Pošto u postojanju i ne bijaše osim On, pa je tako 
nužno da on bude na Njegovom liku. Kada ga je stvorio on Mu je bio mjesto na 
kojem se On pojavljuje. Prema tome On u njemu i ne vidi ništa osim Svoju ljepotu 
i tako voli ljepotu. Cjelokupan svijet je Allahova ljepota, pa je On lijep i voli 
ljepotu. Ko voli svijet na ovakav način, on ga voli sa Allahovom ljubavlju i u tom 
slučaju ne voli osim Allahovu ljepotu. 

Ljepota stvorenog se ne pripisuje stvorenom nego se pripisuje Stvoritelju 
(proizvođaču). Prema tome, ljepota svijeta je ljepota Allahova, a izraz njegove 
ljepote je suptilan, tj. ljepote stvari. To je kao kad uzmemo dva lika u svijetu, a 
ta dva lika su na primjer dvije osobe koje se u uobičajenom smislu vole kao što su 
dvije djevojke ili dva mladića. Ta dva lika imaju istu zbilju u pogledu da su 
ljudska bića. Oni su dva primjera (jedne te iste zbilje). 

Savršenstvo lika koji je osnova ogleda se u savršenstvu pojedinih organa i 
dijelova tijela te zdravosti i ispravnosti svih, bez ikakvih mana i nedostataka. 
Jednom od ta dva lika je svojstvena ljepota i Zavoli ga svako ko ga vidi, a drugi 
lik je ružan i ne želi ga svako onaj ko ga vidi. 

Šta je to ta ljepota koja se naziva ljepotom i koju voli svako ko je vidi? Mi te u 
znanju o tome prepuštamo samome tebi i tvom pogledu. Ovo ukoliko se desi da 
neko zavoli neku osobu na prvi pogled, a ne nakon druženja i upoznavanja. 

Ti prostudiraj i pogledaj, proniknućeš u suštinu, ako Bog da, tj. naći ćeš da je to 
isto ono u vezi s čim Bog Sebe opisuje time da je On lijep i da voli lijepo, premda 
On ima i Svoju drugu narav koja je nepoželjna i ne godi stvorenjima i njihovoj 
prirodi i nije u skladu sa njihovim interesima. 

Mi smo spomenuli neka od svojstava koje Allah voli i kojima je opisan, a ona su 
jako mnoštvena. Ovim što smo spomenuli mi ti skrećemo pažnju kako da tome 
pristupiš i kako čovjek da se snađe u tome. 

Sada ćemo, ako Bog da, spomenuti neke opise ljubavi koji trebaju da se nađu kod 
onog koji voli i po kojima se on naziva zaljubljenikom. Ti su opisi kao definicije 
ljubavi. U to spada da se zaljubljenik opisuje time da je on žrtva, stradalnik, ide 
ka Njemu pomoću Njegovih imena, leti, trajno bdije, krije tugu, želi napustiti 
ovaj svijet da bi se sreo sa svojim Voljenim, dosadno mu je društvo koje ga 
odvraća od njegovog Voljenog, mnogo uzdiše, prijatnost mu je u tome kada 


razgovara o svom Voljenom te kada Ga spominje, slaže se s onim što voli njegov 
Voljeni, služeći Mu boji se da ne izgubi poštovanje prema Njemu, ako on nešto 
veliko učini za svoga Gospodara smatra to maleni, a ono što Voljeni njemu učini, 
makar bilo i malo, smatra velikim, prigrlio je poslušnost Voljenom a izbjegava 
neposlušnost, takav napušta sebe (svoje pravo) i ne traži krvarinu, strpljivo 
podnosi poteškoće, koje inače ne leže prirodi čovjeka u uobičajenom smislu, 
prilikom vršenja obaveza kojima ga je zadužio Voljeni, srce mu je zanešeno, svom 
Voljenom daje prednost nad svakim drugim, uživa u zapanjenosti Voljenim, 
granice prelazi nakon što ih je prethodno poštivao, ljubomoran je na svog 
Voljenog, njime iz njega dominira njegova ljubav i to srazmjerno njegovoj pameti, 
spopala ga je sila koja njime vlada, njegova ljubav se ne povećava time što mu 
Voljeni čini dobro, a niti se smanjuje ako je prema njemu grub, zaboravlja svoj 
udio i ne obraća pažnju na udio Voljenog, od njega se traži pristojnost u 
ophođenju, lišen je vlastitih opisa, ne zna se kako bi ga se nazvalo (u šta bi se 
upisao), kao da je utješen a nije utješen, ne zna razliku između sastanka sa 
Voljenim i rastanka od Njega, Zzanešen je i u slobodnom ophođenju s Voljenim 
ponaša se kao rob ljubavi, smušen je i ne može mu se odrediti mjera, za sebe 
govori da je on lično onaj koga on voli, i pasivan je i aktivan u isti mah, svom 
Voljenom ne postavlja pitanje: "Zašto si to i to uradio", ili : "Zašto si rekao to i 
to", on je razotkriven - njegova tajna nije više tajna, sramota ili bruka je svog 
vremena, ne zna šutjeti i kriti svoju tajnu, ne zna ni to da je zaljubljen, on ne zna 
da pretjeruje u ljubavi, a niti zna dokle, mnogo je zanešen a ne zna kime, nije mu 
jasan njegov Voljeni, i radostan je i žalostan te je tako opisan sa suprotnostima, 
o svom stupnju ne govori riječima nego za njega govori njegovo stanje, ne želi i 
ne traži nadoknadu, pijan je tako da se ne trijezni, dajući prednost svom 
Voljenom on zanemaruje svoje vlastite ciljeve i zadovoljstva, njegovo stanje 
svjedoči da je obuzet milošću i saosjećajnošću, kad god završi jedan posao 
prihvata se drugog i ne zna Za umor, on je darovao svoju dušu, njegova duša mu je 
dar a tijelo mu je pakovanje, ne zna ni za šta drugo osim za svog Voljenog, 
radostan je i ne govori osim govorom Voljenog. Takvi zaljubljenici se imenuju 
hafizima, odnosno nosiocima Kur'ana. 

Pošto zaljubljeni u sebi objedinjuju sva svojstva, oni su sami Kur'an, kao što reče 
Aiša r.a., a bila je upitana o moralu i etici Allahovog Poslanika s.a.v.s.: "Njegova 
narav, etika i moral bijaše Kur'an". Nije nešto drugo odgovorila. Čuveni sufija iz 
ranog perioda Zenuni Misrija r.a. je upitan za hafize ko su oni, pa je rekao: "To 
su oni na koje se spustio oblak tuge i žalosti i koji su zamorili i karavanu i svoja 
tijela, i zaodjenuli se strahom i žalošću, i piju iz čaše uvjerenje. Sebe vježbaju 
vježbama onih koji su se pored vjere i uvjerili, pa su radost našli u onome čega je 
malo i što zadovoljava potrebe, što pokriva ono što treba pokriti, surmu svojih 
očiju su podvukli sa bdijenjem i obaraju poglede i poglede usmjeravaju da bi 
uzeli pouku i da bi došli do zaključka. Noć provode bdijući, oči im zasuze. Sa 


Kur'anom druguju iscrpljenih tijela, usana sasušenih, suza koje teku, vatrenih 
dahova koji ubijaju. To ih sprječava od uživanja onih koji uživaju i od želja onih 
koji žele i priželjkuju. Njihove suze teku od Njegove prijetnje, a pramenovi im 
osijede od Njegovog upozorenja. 

Žeravica vatre je ispod njihovih nogu, a Njegova prijetnja je preokupacija 
njihovih srca. Najprefinjenija stvar koju prenosimo o stanju zaljubljenika je o 
jednom zaljubljeniku koji je ušao kod nekog šejha. Šejh mu je počeo govoriti o 
ljubavi. Neprekidno se taj zaljubljenik topio i na hasuri ispred šejha čitavo 
njegovo tijelo se istopilo i pretvorilo u lokvu vode. 

Njegov drug uđe i kod šejha ne nađe nikoga (a vidio je da mu je ušao čovjek), i 
reče šejhu: "Gdje je taj i taj što je ušao?", a šejh odgovori: "Eto, to je", i pokaza 
na onu vodu u koju se pretvorio zaljubljenik i šejh opisa njegovo stanje. 

Ovo je rijetko da se desi ovakvo stapanje i to je stanje začudno kako se taj od 
takve gruboće stopio i postao voda, tj. tečnost. On je prvobitno bio živ po osnovu 
vode a sada je vrati u takvo stanje da i on oživljava, jer je Allah rekao: "Od vode 
smo stvorili svaku živu stvar" (Enbija, 30). Po ovom osnovu sa takvim 
zaljubljenikom se oživljava svaka živa stvar. (Takvih kad nestane dokida se Ovaj 
svijet). 

Pričao mi je moj babo, neka mu se Allah smiluje, ili mi je to pričao moj amidža, 
ne znam koji mi je od njih dvojice pričao, da je vidio lovca koji je ulovio neku 
golubicu i zaklao je. Kada je to vidio golub, tj. mužjak, vinuo se u atmosferu dokle 
je mogao dosegnuti. Mi smo ga pratili pogledom i skoro nam se izgubio iz vida u 
visini. Zatim je sklopio svoja krila i glave okrenute ka zemlji uz šum koji je pratio 
njegov pad, pao na zemlju mrtav. Eto to je učinila ptica. Pa ti, o zaljubljeni, gdje 
je tvoja tvrdnja o ljubavi prema tvom Gospodaru. 

Pričao nam je Muhammed sin Muhammeda, a ovaj od Hibbetur-Rahmana, on od 
Ebul Kasima ibn Hevazina koji je rekao da je čuo Muhammed ibn Huseina, ovaj od 
Ahmed ibn Alija, od on Ibrahima ibn Fatiha koji kaže: "Slušao sam Sennuna kada 
je u džamiji govorio o ljubavi. U tom mu se sasvim približila jedna mala ptica. Ona 
se sve više i više približavala dok nije sjela na njegovu ruku. Zatim ptica kljunom 
udari od zemlju, poteče joj krv i umrije". 

Eto tako je ljubav djelovala na pticu, jer joj je Allah dao da shvati govor šejha, 
pa je pticom ovladalo to stanje i ljubav ju je uzela pod svoju dominaciju. To je 
bila pouka za prisutne i argument protiv onih koji tvrde da imaju ljubav. Meni je 
Allah dao jedan potpuni udio te ljubavi, s napomenom da me je Allah i ojačao da 
to izdržim. Tako mi Allaha, tako sam ljubav osjećao, da bi takva ljubav, po mom 
mišljenju, spuštena na nebesa provalila bi ih, ili da je stavljena na zvijezde one bi 
popadale i brda bi se pokrenula. Takvo je bilo moje kušanje i doživljaj ljubavi. 
Međutim, mene je dragi Bog ojačao u ljubavi snagom onoga koga sam ja 
naslijedio, a on je glava zaljubljenika. U toj ljubavi sam vidio i doživio čudne 
stvari koje se ne mogu ni opisafi. 


Ljubav je srazmjerna božanskoj pojavi, a pojava je srazmjerna spoznaji Boga. Ko 
god se u ljubavi istopi i bude pod dominacijom iste to je još obična ljubav. 
Međutim, ljubav onih koji su spoznali Allaha je neuočljiva posmatraču, jer 
spoznaja briše njene manifestacije zbog tajne koja proizlazi iz spoznaje a koju 
znaju jedino istinski i stvarni spoznavaoci. 

Onaj zaljubljenik koji je uz to spoznao Allaha je živ i ne umire. On je čisti i 
slobodan duh. Običan svijet nema pojma o ljubavi koju on nosi. Njegova je ljubav 
božanska. On je ojačan Njegovim imenom Kuddus (Nepogrješivi) od uticaja 
osjetilnog govora. Dokaz tome je spomenuti zaljubljenik koji se istopio i 
pretvorio u tečnost. Da on nije posjedovao ljubav, ne bi mu ni bilo takvo stanje. 
On je bio zaljubljenik, ali se ipak nije istopio dok nije čuo govor šejha, pa je 
buknula njegova skrivena ljubav i sa njim se desilo ono što se desilo. Sama ljubav 
ne utiče na zaljubljenika sve dok ne bude potaknuta govorom onoga ko govori o 
ljubavi prirodnim putem, jer je priroda ta koja prihvata razgradnju i da bude 
potaknuta, jer spomenuti bijaše opisan sa ljubavlju i prije govora šejha ali se nije 
istopio na takav način da se sav pretvorio u tečnost nakon što je bio sastavljen 
od kostiju, mesa, živaca i ostalog. Da je on imao božansku ljubav, formalno 
izgovorene riječi ne bi tako djelovale, niti bi te forme (riječi) uzdrmale njegovu 
duhovnost i on bi se postidio svoje tvrdnje da je zaljubljenik i u njegovom srcu bi 
se zapalila vatra stida (kao protuteža). Zato se on raščlanio i postao ono što je 
postao kako se navodi u predaji. 

Do promjene kod bića i njihovog transformisanja iz jednog u drugo stanje dolazi 
jedino na ravni prirodne i obične ljubavi. Evo ovo je razlika između duhovne, tj. 
božanske ljubavi i obične ljubavi. 

Duhovna ljubav je sredina između božanske i obične ljubavi. Ono što je u njoj 
božansko to ostaje, a ono što je obično (na nivou obične prirode) se transformiše 
i doživljava promjene ali ne nestaje. Nestajanje uvije dolazi od strane obične 
ljubavi, a trajnost bića potiče od božanske ljubavi. 

Džibrilova ljubav je duhovna i on kao duh ima i prirodnu dimenziju, s obzirom da 
se pojavio u tijelu, odnosno liku. Prirodna tjelesa koja su iznad prirode osnovnih 
elemenata se ne razgrađuju i ne transformišu za razliku od tijela sastavljenih od 
osnovnih elemenata koja se transformišu, jer potiču od osnove koja se 
transformiše. 

Priroda se, sama po sebi, ne transformiše, jer se suštine zbilja ne mijenjaju. 
Tako je Džibril pao u nesvijest, ali se supstanca njegovog tijela nije istopila, za 
razliku od spomenutog zaljubljenika o kom smo pričali. Džibril a.s. je pao u 
nesvijest s obzirom na ljubav na ravni njegove prirode, ali je njegovo biće ostalo 
čitavo s obzirom na njegovu božansku ljubav. Zaljubljenik koji ima božansku 
ljubav je duh bez tijela, a zaljubljenik u običnom smislu riječi (na nivou obične 
prirode) je tijelo bez duha, a onaj koji posjeduje duhovnu ljubav posjeduje i 
tijelo i duh. Zaljubljenik u običnom smislu riječi, na nivou prirode osnovnih 


elemenata, nema duha koji bi čuvao razgradnju i transformisanje njegovog tijela. 
Zato govor o ljubavi utiče na zaljubljenika u običnom smislu, na nivou obične 
prirode, na zaljubljenika koji posjeduje božansku ljubav ne utiče, a na onoga ko 
posjeduje duhovnu ljubav utiče samo djelimično. 

Pričao nam je Muhammed ibn Ismail El-Jemeni u Mekki. On kaže da je njemu 
pričao Abdurrahman ibn Ali, njega je obavijestio Ebu Bekr ibn Habib El-Amiri 
koji kaže da ga je obavijestio Abdullah ibn Bakevejh Eš-Širazi, on kaže da ga je 
obavijestio Bekran ibn Ahmed, a on kaže da je čuo Jusufa ibn El-Huseina da je 
rekao: 2Sjedio sam kod Zunnuna (Misrije, egipatskog sufije) oko koga su bili 
okupljeni neki ljudi i on im je govorio. Ljudi su plakali a jedan mladić se smijao. 
Zunnun ga upita: "Šta ti je mladiću, ljudi plaču a ti se smiješ?" On mu odgovori 
stihovima: "Svi oni obožavaju iz straha od džehennema i spasom od džehennema 
smatraju da su postigli puno, a ja ne držim plaho ni do Dženneta ni do 
Džehennema i ja ne bih svojoj ljubavi zamjene tražio". Na to mu bi rečeno: "Šta 
ćeš raditi ako te On otjera?" On opet odgovori stihom: "Ako ljubavlju ne 
postignem cilj, baciću se u Džehennem da mi tamo bude mjesto i stanište, zatim 
ću svojim plakanjem uznemiriti tamošnje stanovnike i to čineći i jutrom i večeri. 
O mnogobošci, naričite nada mnom. Ja sam rob koji je zavolio Veličanstvenog 
Vladara. Ako nisam iskren u onome što sam tvrdio (ljubav), pa neka mi bude od 
Njega nagrada patnja obilna. 

Ja lično sam služio jednu ženu u Sevilji koja je bila od spoznavalaca Božijih a i 
zaljubljenik Božiji. Zvala se Fatima i bila kćerka ibn Musenne El-Kurtubija. Ja 
sam je godinama služio. U vrijeme dok sam je služio ona je imala preko 95 godina. 
Iako je bila u toj dobi, ja sam se stidio pogledati je u lice, s obzirom na njenu 
ljepotu i izgled. Pomislio bih da joj je 14 godina, tako je izgledala. 

Ona je u odnosu na Allaha imala jedno posebno stanje. Meni je davala prednost 
nad svima meni sličnim koji su je služili. Govorila bi: "Nisam vidjela nikoga kao što 
je taj i taj (misleći na mene). Kada on dođe meni, sav je došao, ništa pri tom ne 
ostavljajući, a kada bi odlazio od mene takođe bi sav otišao, ništa od sebe ne 
ostavljajući kod mene (ni jedan dio svoje ličnosti ne ostavljajući). 

Čuo sam je kad kaže: "Čudim se onome ko govori da voli Allaha a ne raduje Mu se 
kad je On pred njim, vidljiv kad su mu oči uprte u Njega u svakom biću i nijednog 
trena od njega nije odsutan. Ovi koji plaču (zaljubljenici), kako mogu tvrditi da 
Ga vole, a plaču. Zar se ne stide s obzirom da su Mu bliži od Njemu bliskih. Onaj 
koji voli Allah najbliži Mu je i On mu je vidljiv, pa za kim onda plače. To je zaista 
čudno". Jedanput mi ova dobra žena reče: "O moje dijete. Šta ti kažeš na ove 
riječi?" Ja joj rekoh: "O majko, kako ti kažeš". Ona reče: "Tako mi Allaha ja 
sam zaista zadivljena. Moj Voljeni mi je dao suru Fatihu (prvo poglavlje Kur'ana) 
da me ona služi. Tako mi Allaha ona me i pored toga ne odvraća od Njega. Tog 
dana sam saznao stupanj ove žene, nakon što je rekla da je to poglavlje Kur'ana 
služi. Jednom prilikom dok sam s njom sjedio dođe neka žena i reče mi: "Brate 


moj, moj muž se nalazi u mjestu koje se zove Šeriš-Šezuna. Obaviještena sam da 
on tamo hoće da se ženi. Šta ti kažeš na to?" Upitah je: "Želiš li da ti se 

vrati?" Ona reče: "Da". Ja se okrenuh starici (dobroj ženi) koju sam služio i 
rekoh joj: "Majko, čuješ li ti šta govori ova žena?" Ona reče: "Šta želiš o moje 
dijete?" Rekoh: "Da joj odmah ispuniš njenu potrebu da joj se vrati muž, a to je 
i moja potreba". Ona reče: "Čujem i pokoravam se. Ja ću mu poslati suru Fatihu i 
zadužiću je da dovede muža ove žene." 

Ona je tu suru (poglavlje) proučila, a i ja sam je sa njom proučio saznavši njen 
stupanj dok je učila to poglavlje. To po tome što je prilikom njenog učenja to 
poglavlje poprimalo otjelovljeni lik, nakon čega bi ona taj lik slala da za nju uradi 
ono što od njega traži. Kada se formirao lik od njenog učenja, čuo sam je da mu 
kaže: "O Fatiho, idi u Šeriš i dođi sa mužem ove žene i ne napuštaj ga dok s njim 
ne dođeš". Nije prošlo više vremena od onoga koje je potrebno da bi se došlo iz 
tog mjesta, a taj čovjek je već bio stigao svojoj porodici. 

Ona (dobra žena) je udarala u def i radovala se. Kada sam je iznenađen pitao za 
objašnjenje ona mi je rekla: "Ja se veselim s Njim, jer mi je ukazao posebnu 
pažnju, učinio me jednim od Svojih miljenika i odabrao me za Sebe, a ko sam ja 
da bi mene pored ostalih pripadnika moje vrste izabrao ovaj Gospodar. Tako mi 
uzvišenosti mog Druga, On je ljubomoran na mene i to takvom ljubomorom koju ja 
ne mogu ni opisati. Kad god bih se u nemaru oslonila na bilo šta osim Njega 
zadesio bi me belaj u tome čemu sam se okrenula". Zatim je pokazala i brojna 
druga čuda u vezi s tim. Služio sam je lično neprekidno i svojim rukama joj 
sagradio kuću od trske koja je svojom visinom odgovarala njoj. Ona je u njoj 
boravila sve do preseljenja na Onaj svijet. Imala mi je običaj reći: "Ja sam ti 
majka božanskog nauka, Nura ti je majka koja te je rodila". Kada bi joj moja 
majka dolazila u posjetu govorila joj je: O Nur, ovo je moje dijete, a Tebi je 
otac, pa dobro postupaj prema njemu i nemoj mu biti neposlušna." 

Pričao nam je Junus bin Jahja u Mekki 599 godine, a on kaže da mu je pričao 
Ebu Bekr ibn El-Gazali, a ovaj kaže da mu je pričao Ebul Fadl ibn Ahmed, a njemu 
je pričao Ahmed ibn Abdullah, a ovome Osman ibn Muhammed El-Osmani, a 
njemu je pričao Muhammed ibn Ibrahim El-Muzekkir, a on kaže da mu je pričao 
Muhammed ibn Jezid da je čuo Zennuni Misriju da kaže: "Otišao sam na hadž 
(hodočašće) da posjetim Allahovu kuću i dok sam obilazio oko Božije kuće 
ugledah jednu osobu kako se vješa (držeći se) o zastor Kabe (Božije kuće) i plače 
i kaže u svom plaču: "Krio sam svoja iskušenja od nekog drugog osim Tebe. Svoju 
tajnu sam otkrio Tebi. Tobom sam bio preokupiran i odvraćen od drugih. Čudim 
se onome ko Te je spoznao kako ga nešto mimo Tebe može zabaviti i čudim se 
onome ko je kušao Tvoju ljubav kako može otrpjeti bez Tebe". Zatim reče u 
stihu: "Dao si mi da kušam pristup Tebi, pa Si mi onda povećao žar za Tobom da 
bih Te duboko osjećao". Zatim govoreći svojoj duši reče: "Gospodar ti je dao 
odgodu a ti se nisi popravila i pokrio je tvoje mane a ti se ne stidiš. Uskratio ti je 


zu 


slast prisnog razgovora sa Sobom, a ti ne haješ". Zatim reče: "Dragi moj , šta je 
ovo sa mnom. Kada stanem pred Tebe, Ti spustiš na mene pospanost i uskraćuješ 
mi slast prisnog razgovora s Tobom. Zašto, o radosti mojih očiju, zašto?" 

Zatim u stihovima reče: "Zastrašivao sam svoje srce rastankom i ne osjetih da je 
išta gorko i bolno kao rastanak. Dovoljan je rastanak i pomisliti na to da bi se 
mogli rastaviti. Dugo sam time bio prestrašen". Šejh Zennuni Misrija kaže: 
"Prišao sam tome koji to govori vješajući se o zastor Kabe, kad to bi žena." 
Događaj o zaljubljeniku koji je obznanio tajnu svoga voljenog. Pričao nam je 
Muhammed ibn Ismail ibn Ebi Es-Sajf, a on kaže da mu je pričao Abdurrahman 
ibn Ali, a njega je obavijestio Muhammed ibn Nasir i Muhammed ibn Abdulbaki, a 
takođe mi je pričao od njih Junus ibn Jahja da njih dvojica kažu: obavijestio nas 
je Muhammed ibn Ahmed, njega je obavijestio Ahmed ibn Abdullah, njemu je 
pričao Ahmed ibn Muhammed El-Mutevekkili, njemu Ahmed ibn Ali ibn Sabit, 
njemu Ali ibn El-Kasim Eš-Šahid, a on kaže da je čuo Ahmed ibn Muhammed ibn 
Isa Er-Razi, a ovaj kaže da je čuo od Jusufa ibn Husejna da kaže: "Neki mladić 
je jedno izvjesno vrijeme prisustvovao kazivanjima Zennuni Misrije r.a., zatim ga 
jedno vrijeme nije bilo, a zatim se pojavio kod njega. Požutio je od iscrpljenosti i 
klonulo mu je tijelo. Na njemu su se vidjeli tragovi bogosluženja i truda, pa mu 
Zennuni Misrija reče: "O mladiću. Šta si dobio, time što si služio svoga 
Gospodara i ulagao trud, od poklona koje ti je dao, poklonio i posebno te njima 
obdario?" Mladić reče: "O profesore, (tj. učitelju), jesi li ti vidio nekog roba 
kojeg je njegov Gospodar između Svojih robova odabrao te mu dao ključeve 
Svojih riznica i povjerio mu neku tajnu, je li lijepo da on tu tajnu širi i 

otkriva?" Zatim reče u stihovima. "Kome povjere tajnu i on istu namjerno 
otkrije, neće u njega imati povjerenja po pitanju tajne dok je živ i odstraniće ga 
i neće se usrećiti njihovom blizinom i prisnost sa njim zamijeniće udaljavanjem. 
Oni neće odabrati onoga ko će obznaniti neku njihovu tajnu. Njihova ljubav je 
daleko od toga da bi bila poklonjena takvima". 

Zaljubljenom nije dozvoljeno otkrivati tajnu Voljenog, nego čeka naređenje svog 
Voljenog. Ukoliko mu naredi da otkrije on će to otkriti, a ako mu ne naredi temelj 
ili osnova je da se krije. 

Meni je Allah podario jednu od Svojih tajni u gradu Fessu 594 godine i ja sam je 
obznanio. Ja nisam znao da je to jedna tajna od onih koje se ne obznanjuju, pa 
sam, po tom pitanju, bio ukoren od svog Voljenog. Nisam imao drugog odgovora 
izuzev da kažem Bogu: "Preuzmi Ti tu stvar kod onih kojima sam ja to dostavio, 
ako si ljubomoran na to, jer Ti to možeš a ja nemam moći (stvar je otišla u eter). 
Broj ljudi kojima sam to otkrio bio je oko 18. on mi reče: "Ja ću to preuzeti". 
Nakon toga me obavijesti da je On to izvadio iz njihovih prsa. To je On učinio u 
vrijeme dok sam ja bio u Sebfi. Svom drugu Abdullahu El-Hadimu rekoh: "Allah 
me obavijestio da je učinio to i to (tj. da je tu informaciju koju sam ja pričao 
oduzeo od onih koji su me slušali), pa hajde sa mnom u grad Fes da vidimo šta će 


mi oni pričati o onome što sam im bio otkrio. Otputovao sam i kada je se to 
društvo kojima sam pričao okupilo oko mene, nađoh i vidjeh (tj. saznadoh) da im 
je Allah to oduzeo iz njihovih prsa tj. pamćenja. Počeše me o tome pitati a ja 
ostadoh šutjeti tj. ne kazah im ništa o tome. Ovo je jedna od najčudnijih stvari 
koja mi se desila iz ove oblasti. Neka je hvala Allahu koji me nije kaznio, nije 
sankcionisao time što bi me udaljio od sebe shodno onome što je rekao pomenuti 
mladić Zunnunu el Misriju. 

Pošto se Allahov put doživljava iskustveno, pomenuti mladić je mislio da ono što 
Bog čini s njim, da to čini sa svim stvorenjima, pa je doživljaj tog mladića kako je 
on doživio istina, a sud o tome kako Allah postupa nije tačan. 

Ovakvo donošenje sudova kod derviša na Božijem putu često se dešava (mnogi 
putnici Božijeg puta zapadaju u te greške da su oni i njihovi doživljaji mjerilo 
kako je ispravno, odnosno tačno da se doživljava), izuzev kod onih koji su se do 
na kraj obistinili, jer se njima nešto slično ne dešava, a to je zbog njihove 
spoznaje rangova stvari, pojmova i zbilja, međutim, to je jedno rijetko, 
veličanstveno i teško osvojivo Znanje. 

Da ti pričamo o Zennuni Misriji događaj kojeg priča Muhammed ibn Jezid od 
Zennuni Misrije da kaže: "Rekao sam ženi koja je, gore spomenuta, bila kod Kabe: 
"Kada srce zaljubljenika zapada u brige?" Ona reče: "Kada su uspomene tua i 
čežnja prisutna, o Zennune. Zar ne znaš da čežnja rađa bolest. Ponovno sjećanje 
i uspomene rađaju žalost". Zatim ona dalje reče: "Ne okusih slast sastanka s 
Tobom dok me ne napusti moja ljubav prema stvorenjima". 

Ja joj na to odgovorih: "Divan li je zaljubljenik onaj kome se uveća slast 
sastanka i njegova ljubav se uzdigne iza sastanka", a ona na to reče: "Nanese mi 
bol, nanese mi bol. Zar ti ne znaš da se Njemu ne može stići izuzev da ostaviš sve 
osim Njega". Da je meni rekla (kaže ibn Arebi) nešto tako ja bih joj rekao: 
"Jeste kad bi tu nešto mimo Njega i postojalo". 

Više ljudi mi je prenijelo od Ibn Ebi Sajfa, on od Abdurrahmana ibn Alija koji 
kaže da ga je obavijestio Ibrahim ibn Dinar, a on kaže da mu je pričao Ismail ibn 
Muhammed, a on prenosi da ga je obavijestio Abdulaziz ibn Ahmed, njega je 
obavijestio Ebuš-Šejh Abdullah ibn Muhammed, a on kaže da je čuo Ebu Seida 
Es-Sekafija da priča za Zennuni Misriju da je rekao: "Bio sam u obilasku Kabe 
(Božije kuće) i čuo žalostan glas. Kada pogledah ugledah djevojku kako visi 
držeći se za zastor Kabe i govori u stihovima: "Ti znaš, o moj Voljeni! O moj 
Voljeni Ti znaš! Moje iscrpljeno tijelo i duh otkrivaju moju tajnu. Voljeni moj 
krila sam svoju ljubav, ne mogu više da izdržim". 

Zennuni Misrija u tom momentu reče: "To što sam čuo rastužilo me toliko da sam 
počeo uzdisati i plakati". Ona dalje reče: "Bože moj, Gospodaru moj, Zaštitniče 
moj, tako Ti Tvoje ljubavi prema meni, hoćeš li mi oprostiti". Dalje Zennun kaže: 
"To mi se učini čudnim šta ona reče i rekoh joj: "O djevojko, zar ti nije bilo 
dovoljno reći: 'fako Ti moje /jubavi prema Tebr', a ne da kažeš 'tako 1; Tvoje 


/jubavi prema meni '. Ona reče: "Prođi me se o Zennune. Zar ti ne znaš da Allah 
ima ljudi koje On zavoli prije nego što oni Njega zavole", pa mu citira kur'anske 
riječi: "Doći će Allah s ljudima koje On voli i oni Njega vole" (Maida, 54). 
Njegova ljubav prema njima prethodi njihovoj ljubavi prema Njemu". Rekoh joj: 
"Otkud ti znaš da sam ja Zennun?" Ona reče: "O junače, kreću se srca na 
mejdanu tajni, e tu sam te upoznala". Zatim reče: "Pogledaj iza sebe". Okrenuh 
svoje lice i ne znam dali ju je nebo uzelo ili zemlja progutala. 

Ovaj događaj sa ovom djevojkom je blizak slučaju Musaa a.s. sa svojim 
Gospodarom kada mu je rekao: "Pogledaj u brdo" (A'raf, 143). Uzvišeni Allah ima 
mejdane a oni se svi Zovu mejdani ljubavi. Svaki od tih mejdana je odlikovan 
imenom kojim se na određen način opisuje ljubav, pa npr. ima mejdan zanosa u 
ljubavi, zatim mejdan čežnje i svako stanje u kojem ima kretanja ima svoj 
mejdan. Ovo je univerzalan princip. To je tako, takođe, i za spoznaje kojima 
pripadaju ravni i društva i oni se ne nazivaju mejdanima izuzev da ti Allah da 
spoznaju razlike u stvorenjima. Ako uočiš da je On Biće koje se Svojim imenima 
pojavljuje (manifestira) u stvorenjima, to su u tom slučaju mejdani tajni. 

Ako uočiš da je On Svojim imenima sa stvorenjima, u tom slučaju su to mejdani 
svjetala. Ukoliko ti se miješaju ti pojmovi, i ti nešto vidiš i za to kažeš: "To je 
On", zatim, u drugom slučaju, vidiš nešto i kažeš: "To nije On", zatim opet vidiš 
nešto i kažeš: "Ne Znam je li On ili nije On", ti mejdani su, ustvari, prisustva. 
Svakom stvorenom biću pripada biljeg ili znak koji je poznat onome ko se kreće i 
plovi ovim mejdanima, pa on na osnovu tog znaka ili biljega zna ko je njime 
obilježen u pojavnom svijetu u ovim fizičkim likovima koji su zatamnjeni po 
prirodi a osvijetljeni po spoznaji. OTuda ih nazivaju i znaju po njihovim imenima, 
kao što je bio slučaj i sa spomenutom ženom. 

Prenosimo od Musa ibn Alija El-Ahmimija koji prenosi od Zennuna da je on u 
Jemenu sreo nekog čovjeka kada je išao kod njega u jednom događaju koji on 
naširoko opisuje. Između ostalog tu se navodi da mu je Zennun rekao: "Allah ti se 
smilovao, što je to znak po kojem se prepoznaje onaj koji voli Allaha?" On mu 
reče: "Voljeni moj, stupanj ljubavi je visok stupanj". Rekoh mu: "Želio bih da mi 
ga dočaraš", a on reče: "Srca onih koji vole Allaha su deblokirana. Oni gledaju 
svjetlom srca Uzvišenog Allaha. Njihova su tijela ovosvjetska, a duhovi su im 
zastori, a umovi su im nebeski. Oni se kreću u redovima meleka. Vide te pojmove 
sa uvjerenjem, pa Bogu robuju prema svojim krajnjim mogućnostima iz ljubavi 
prema Njemu, a ne od pohlepe za Džennetom ili iz straha od kazne Džehennema". 
Rekavši ovo vitez na Božijem putu zajeca. Mi kažemo da je taj vitez bio od arifa 
(stvarnih spoznavalaca Allahovih). On spomenu nešto što ukazuje na to, a to su 
ustvari tri pojma, a u svijetu i nema osim tako. Rekao je: "Tijela su im 
ovosvjetska", jer Uzvišeni kaže: "i na zemlji je (On) Bog" (Zuhruf, 84), pa je 
nužno da mu od Svojih zbilja dadne nešto što će biti sa njim na Ovom svijetu, s 
obzirom da je čovjek sinteza ili zbir cjelokupnog svijeta, a to nije ništa drugo 


nego njegovo tijelo, jer je On Uzvišeni njemu, tj. čovjeku bliži od njegovog 
lutajućeg damara, a to je ipak tjelesna krvna žila. Da on pri tom potpuno izgubi 
svijest o sebi (o svojoj tjelesnoj dimenziji) bio bi nepotpuna stanja. Drugo što je 
rekao, to je da su im umovi, odnosno razumi nebeski, jer su razumi osobine ili 
svojstva koja vezuju, jer razum veže i povezuje. Pošto se riječ razum na 
arapskom jeziku kaže a4/, a uzeta je od riječi uka/što znači veza, povezivanje, a 
nebesa su staništa meleka koji su vezani za svoje stupnjeve, pa Uzvišeni i kaže za 
meleke da su rekli: "Nema niko od nas a da mu ne pripada poznati stupanj" 
(Saffat, 164), tj. stupanj kojeg ne može preći. Taj stupanj, za koji je (neko od 
meleka9 vezan, je sam Stvoritelj postavio i odredio tako. Zato je to Božiji vitez 
prokomentarisao riječima: "Kreću se (umovi) između redova meleka", pa su u tom 
slučaju, sa svojim umovima u nebesima, a u ovom složenom bitisanju i nema osim 
nebo i zemlja. 

Treće što je spomenuo jeste da su njihovi duhovi zastori, jer On Uzvišeni, pošto 
je uobličio likove tijela, od njih se zastro, tj. njih je zastro od Svoje pojave u 
njima samima: "i u njega udahnem od Svoga duha" (Hidžr, 29), pa su se njihovi 
duhovi pojavili od ovog duha koji je zastor. Oni tako gledaju svoju osnovu i znaju 
da je to zastor kako bi na osnovu toga saznali ko je taj koji se pojavljuje u 
njihovim bićima i ko je imenovan tako i tako i zašto je imenovan tako i tako. 
Ovdje se kriju prefinjene tajne. Ispričani su mnogobrojni događaji zaljubljenih 
spoznavalaca. 

Ovo poglavlje ćemo završiti sa odjeljkom koji se, po nama, zove mjestima 
pojavljivanja Boga zaljubljenim spoznavaocima, mjestima koja se Zovu pijedastali 
za mladu, tj. nevjestu, kada se tek dovede, kako bi time dali opise zaljubljenih u 
ljubavi. 

Jedan od tih pijedastala i pojavljivanja takve mlade jeste da se zaljubljenik 
opisuje time da je žrtva, tj. ubijeni na Božijem putu. To zbog toga što je takav 
zaljubljenik sastavljen, tj. složen od prirode i duha. 


Stih: 


Duh je svjetlo a priroda je tama 
To dvoje (svjetlo / fama) su dvije suprotnosti 
U njegovom biću. 


Dvije suprotnosti se isključuju, a to što se isključuju, to znači bore se jedno sa 
drugim ko će nadvladati. Svaka ta suprotnost traži dominacije nad njim i da joj 
cjelokupna vlast pripadne. Zaljubljenik se stalno nalazi između toga dvoga, ili da 
njime dominira priroda pa da bude potamnjen njegov lik, odnosno tijelo, te tako 
voli Boga u stvorenju, u tom slučaju svjetlo se upija u tamu oslanjajući se tako na 


osnovu na koju ukazuju riječi Uzvišenog: "Znak im je noć. Iz nje izvodimo dan, 
kad oni potamnjeni" (Jasin, 37). 

Dan je svjetlo, pa on tako zna da su dan i noć jedno s drugim, iako su dvije 
suprotnosti i zna takođe da jedno od njih može biti sakriveno u drugom. Meni ne 
šteti da volim Boga u stvorenom objedinjujući oba pojma. Ukoliko ovlada 
zaljubljenikom duh, on će tada biti osvijetljenog lika, odnosno tijela, pa će u tom 
slučaju voljeti stvorenje u Bogu, shodno Vjerovjesnikovim s.a.v.s. riječima: 
"Volite Allaha zbog toga što vas opskrbljuje blagodatima", pa Ga takav voli u 
samim blagodatima po naređenju Uzvišenog, te mu je na takav način vidljiv Bog. 
Ukoliko se desi ljubomora između dvije suprotnosti i svaka od tih suprotnih 
strana bude smatrala da će mu se izmaći voljeni i posve otići na suprotnu stranu, 
onda će reći: "Ubiću ga da ga ne bi dobio moj suparnik". Ako ga ubije priroda 
takav umire, a to je onaj zaljubljenik koji voli stvorenja. Ako ga ubije duh on će 
biti mučenik (šehid) i on je kod svog Gospodara živ i opskrbljen. U svakom 
slučaju, svaki stvarni zaljubljenik u svijetu je žrtva, odnosno ubijeni, makar to i 
ne primjećivao. 

Jedan od opisa zaljubljenika je da je on stradalnik, a to je zbog toga što ga je 
Allah stvorio od Svojih imena Vidljivi (Pojavni) i Skriveni (Nevidljivi), pa ga je 
učinio svijetom koji je i skriven i pojavan. Stvorio mu je razum pomoću kojeg 
rastavlja određenja pomenutih dvaju imena da bi uspostavio vagu, odnosno mjeru 
između ta dva svijeta u sebi. Zatim mu se pojavio Svojim imenom, odnosno 
izrazom "Njemu ništa nije slično" zbunivši ga. Takvo pojavljivanje mu nije 
omogućivalo uspostavljanje vage, tj. mjere, pogotovo ako se tome dodaju 
Njegove riječi: "A On čuje i vidi" (Šura, 11). 

On strada s obzirom da ne vidi stanje koje nužno traži pravičnost i odmjerenost, 
tj. odvagivanje, što ga izvodi iz okvira obaveze, jer je samo obavezan onaj ko ima 
pamet i ko je vezan za svoju pamet. E ovo je opis zaljubljenika da je stradalnik. 
Jedan od stadija kojim je opisan zaljubljenik je i taj da on putuje Bogu sa svojim 
imenima, a to zbog toga što mu se On pojavljuje u imenima svijeta i pojavljuje mu 
se u Svojim lijepim imenima. 

Kada mu se On pojavljuje sa imenima svijeta, tj. stvorenja, on zamišlja da je to 
spuštanje od Boga vezano Za njega, iako je On i dalje na Svojoj božansko) visini 
koja Mu dolikuje. Kada se takav okiti božanskim lijepim imenima, tj. atributima, 
njime ovlada pravac koji je svojstven Božijim ljudima u vezi sa usvajanjem 
božanskih atributa. On pri tom zamišlja da imena stvorenja, odnosno bića 
pripadaju njemu a ne Bogu i da je Bog u odnosu na ta imena ono što je rob u 
odnosu na Allahova lijepa imena. Pa takav kaže: "Neću Mu doći, stići osim sa 
svojim imenima, a kada od Njega izađem i pojavim se stvorenjima pojaviću im se 
okićen Njegovih lijepim imenima, odnosno atributima. 

Nakon što uđe kod Njega misleći da mu pripadaju njegova imena, tj. imena 
stvorenja koja su pri njemu, vidjeće ono što su vidjeli vjerovjesnici, tj. vidjeće 


znakove koje su oni vidjeli na svom putu i uzdizanju u vanjskom svijetu a i u sebi. 
To znači vidjeće da ustvari sva imena pripadaju Uzvišenom Allahu, a da rob nema 
ni imena, čak da mu ni ime rob ne pripada, nego je on samo zaogrnut i okićen tim 
imenom, kao što je slučaj i sa ostalim Božijim lijepim imenima. Saznaće da je put 
Njemu i dolazak Njemu te prisustvo kod Njega ne bijaše nikako izuzev sa 
Njegovim imenima, te da su imena stvorenja i svijeta ustvari Njegova imena, pa 
je ispravio grešku nakon što je pogriješio. 

Ovo osvjedočenje mu nadoknađuje ono što mu je promaklo kada je pravio razliku 
između obožavaoca i Obožavanog. Ovo božansko pojavljivanje je veličanstveno i 
teško shvatljivo razumu, na tom velikom položaju koji je tako visok da ga ni sam 
Ebu Jezid El-Bistami nije dosegnuo. Domet koji je EBu Jezid dosegao krije se u 
njegovim riječima kad govori o sebi da mu je Uzvišeni Bog rekao: "Približi se onim 
što Mi ne pripada ". to je bio njegov udio u spoznaji Gospodara koji je on smatrao 
i vidio krajnjim dometom. To i jeste tako, jer je to bio krajnji domet, ali njegov, 
a ne i krajnji domet uopšte. 

Ovo je jedan drugi specifičan pravac (uzdizanja i približavanja Bogu) i nisam 
vidio nikoga da je to iskustveno doživio od bogougodnika izuzev isključivo 
vjerovjesnika i poslanika. Sa ovog nivoa pojave oni su Njega Uzvišenog opisivali 
onim svojstvima i imenima koja se kod službenih učenjaka nazivaju svojstvima 
Božije sličnosti sa svijetom. Takvima se pričinjava da Bog Sebe opisuje sa 
svojstvima stvorenja i zbog neshvatanja toga tumačili su to u prenesenom smislu. 
Ovaj stupanj pruža takvo znanje i spoznaju da se vidi da svako ime koje pripada 
stvorenju u osnovi i zbilji tj. stvarno pripada Bogu, a to isto ime pripada 
stvorenju kao izraz po govoru tj. po formi ali ne i po značenju. On Uzvišeni je 
okićen tim imenom. Pokušaj shvatiti! 


Jedan od stadija zaljubljenika je takođe i ovaj: 


Zaljubljenik se opisuje time da on leti, odnosno leprša 
To je ispravno znanje f nije nepoznato tj. po njemu nije pa/a prašina. 


Ovaj stih nije sam po sebi cilj, nego je cilj ono što mi pomenusmo vezano Za 
imena stvorenja. Njemu se pričinjavalo da su ta imena stvorenja njegovo 
gnijezdo a kad vidje i saznade da je on u tuđem gnijezdu, on se diže i zaleprša 
udaljavajući se od svoje stvorenosti i od svog (pod znacima navoda) gnijezda i 
leti u atmosferi svijeta kao ime i tako on u svakom dahu leprša, od daha do daha, 
jer biće svih imena - kome pripada? Svakog trenutka je On u djelovanju" 
(Rahman, 29). Pa nema dana ni trenutka a da zaljubljenik ne leprša u Njemu, iz 
stanja u stanje. Tu mu mogućnost pruža njegovo viđenje. 

Takođe je od stadija i opisa zaljubljenika i to da on trajno bdije pošto vidi da je 
njegov Voljeni takav da Ga ne obuzima ni san ni drijem. Zna on da to proizlazi iz 


stupnja Njegove ljubavi kako bi čuvao svijet i da ga Uzvišeni poziva na ovaj 
prizor, tj. prizor da se Bog pojavljuje u likovima i formama, a formama i likovima 
pripadaju određenja i uticaji, a od uticaja odnosno određenja nekih formi i likova 
je i san, i on ga vidi u primjeru ovakvog lika odnosno forme takvim da Ga ne uzima 
san ni drijem, tj. na njega ne vrši uticaj određeni lik kao takav, pa on zna da je to 
iz stupnja Njegove ljubavi kao bi se sačuvao svijet. 

Kada zaljubljenik bude u društvu sa Voljenim, a njegov Voljeni je opisan 
navedenim svojstvom, u tom slučaju je san zaljubljenom zabranjen. Onaj ko je 
zaljubljeni čak i kad nije sa Voljenim govori da mu je spavanje zabranjeno, a 
kako tek kada je u Njegovom prisustvu i društvu. U vezi sa bdijenjem u odsustvu 
Voljenog neko od njih je rekao: 

Nakon druženja s vama meni je spavanje zabranjeno 

Kako da zaspi onaj ko se je rastavio sa voljenima 

A spavanje u društvu i prisustvu - daleko bilo od toga 

Jedan od opisa zaljubljenika je i taj da on krije tugu, tj. da je njegova tuga 
prekrivena i ne pojavljuje se. Uzrok tome su riječi Uzvišenog: "Oni ne cijene 
Allaha istinskom cijenom" (En'am, 91). 

Zatim takav u svom viđenju i osvjedočenju vidi da se bez Njegovog dopuštenja 
ne pokreće ni atom. Pošto ga On pokreće onim u čemu se nalazi. U svom viđenju i 
osvjedočenju on vidi da stvorenja svome Stvoritelju uzvraćaju neuljudnošću, 
nevaspitanošću i neodgojenošću i da Ga opisuju onako kako Ga ne treba opisivati 
što podrazumijeva Njegovo negiranje Njegovih savršenstava. Uslijed toga takav 
želi da govori i otkrije ljubomoru koju ima pri sebi a koja proizilazi iz ljubavi. 
Zatim uoči da je to ipak sve Njegovom dozvolom, jer spada u one koji Allaha vide 
prije stvari sa stupnja kakav je bio svojstven Ebu Bekru r.a. i u tom slučaju se 
smiri. Takvom se ne pruža prilika da izrazi svoju tugu, jer ljubav diktira da bi 
takvo njegovo postupanje prema Voljenom bilo nedolično i vidi da je On Svojim 
stvorenjima prepustio da ga ona onemogućuju svojim govorom, iako ih ne pravda i 
zastire ih od Sebe. Zato ovakav zaljubljenik krije svoju tugu na Ovom svijetu a 
na Onom svijetu neće ni imati tuge. Zbog toga on traži napuštanje Ovog svijeta. 
Jedan od stadija i opisa zaljubljenog je takav da želi napustiti ovaj svijet kako bi 
se susreo sa svojim Voljenim. To je ono što smo ranije u prethodnom odjeljku 
spomenuli, jer duša, po svojoj stvarnoj zbilji, traži odmor i rasterećenje, a tuga 
je teret i umor. Skrivanje tuge je teže i do njenog nošenja, a ovaj svijet je 
mjesto tuga. Onaj koji se odlikuje sa ovim stadijem, ima želju da se susretne sa 
svojim Voljenim. 

To je jedan poseban susret kojeg je Bog naznačio, pošto je On vidljiv u svakom 
stanju, međutim pošto je On naznačio ono mjesto koje je htio i odredio ga 
mjestom posebnog susreta za kojim nam izaziva želju, a to se ne može postići 
izuzev sa izlaskom iz kuće koja je u opreci sa ovakvim susretom, tj. sa ovoga 
svijeta. 


Vjerovjesniku s.a.v.s. je dato da bira, da li da ostane trajno na Ovome svijetu ili 
da preseli na Drugi, pa je on rekao: "Izabirem najuzvišenijeg druga". Da je 
izabrao ovaj svijet bio bi u drugovanju najnižem. 

Nalazi se u predaji: "Ko želi susret sa Allahom", to znači sa smrću "i Allah želi 
susret s njim, a ko ne želi susret sa Allahom i Allah ne želi susret s njim", pa će 
ga Allah sresti sa onim što on ne želi, a to je da će ga zastrti od Sebe, a pojaviće 
se onome od robova ko je želi susret s Njim. Susret s Bogom pri smrti ima okus 
kakav nema onaj susret s Njim na ovome svijetu. Odnos našeg susreta sa Njim 
prilikom smrti odgovara Njegovim riječima: "Posvetiću se vama o džini i ljudi" 
(Rahman, 31). 

Smrt za nas predstavlja rasterećenje za naše duše, jer neće biti uposlene 
upravljanjem tijelom. Hoće ljubav ovako zaljubljenog da doživi to kušanje, a to ne 
biva izuzev sa izlaskom sa Ovoga svijeta smrću a ne stanjem, tj. da napusti ovo 
tijelo s kojim je postao tako prisan od rođenja i u kojem se pojavio, šta više, koje 
je bilo uzrok njegovog pojavljivanja, pa Bog rastavi njega i njegovo tijelo sa 
kojim je bio u čvrstoj vezi. 

To je ustvari stanje Božije ljubomore prema robovima s obzirom da ih voli. On 
neće da između njih i nekoga mimo Boga bude veza. Stvorio je smrt, iskušava ih 
njom da bi stavio na probu njihove tvrdnje o tome da Ga vole. Kada odredba 
smrti istekne Jahja a.s. će je zaklati između Dženneta i Džehennema i niko više 
neće umrijeti u obje kuće, bilo u Džennetu ili Džehennemu. Dakle, ovo je uzrok 
njihove želje izlaskom sa Ovoga svijeta da bi se sreli sa Voljenim, jer je 
ljubomora teret, a smrt će i nakon klanja živjeti jednim posebnim životom, kao 
što je i naš status nakon smrti, jer svijet spava a kada umru probude se. 

Jedan od opisa zaljubljenog je da je njemu dosadno drugovati s nekim ko ga 
smeta, zabavlja i odvraća od susreta s Voljenim. Ovaj opis zaljubljenog je opštiji 
od ranije spomenutog. Spoznavaoca od susreta sa Voljenim ne može ništa 
spriječiti niti zabaviti izuzev nepostojanje, a nepostojanja i nema, jer u 
postojanju i nema neko izuzev On Uzvišeni, pa Ga spoznavalac vidi i svjedoči Ga u 
svakom stvorenju koje vidi. 

Prema tome, između zaljubljenog i Voljenog nema ništa osim zastora stvorenja, 
na osnovu čega on zna da tu postoji Stvoritelj i stvoreno. On se ne može odvojiti 
od prisustva ove zbilje, jer je ona samo njegovo biće, a nešto se ne može odvojiti 
od samoga sebe, tako da se on sam po sebi ispriječio između sebe i susreta sa 
Voljenim. Zato je njemu dosadno sa samim sobom, s obzirom da je on stvorenje. 
Druženje sa samim sobom je lična i trajna osobina i ne može se nikada otkloniti, 
tako da on neprekidno osjeća dosadu i zato mu je to svojstveno. To zato što on 
pretpostavlja d kad napusti ovo svoje tijelo da će tada poprimiti tijelo koje neće 
biti složeno kao što je na ovom svijetu i da će biti jednostavno i prosto, pa će on 
biti sastavljen od samo jednog "elementa" i ta će jednota biti pomnožena sa 


jednošću božanskom. Nakon tog množenja - jedan sa jedan, rezultat će biti Bog, 
a ne on. Eto zato on osjeća dosadu prije susreta i mrzovolju. 

Zaljubljenik koji je spoznavalac ne osjeća takve neugodnosti, zbog toga što je 
spoznao stvar onakvom kakva jest, na što smo ukazali u našoj brošuri "El- 
Ittihad". 

Jedan od opisa i stadija zaljubljenog je da on mnogo uzdiše. Na to ukazuju riječi 
Uzvišenog: "Zaista je Ibrahim onaj koji mnogo uzdiše i koji je blag" (Tevbe, 114). 
U vezi sa Svojim imenom Opšte Milostivi Bog za Sebe kaže da On ima Svoj dah 
kojim olakšava svojim robovima. U tom dahu se pojavio svijet. Zato je učinio da 
svijet nastane izgovaranjem riječi kun - budi. 

Glas ili slovo nastaje presijecanjem Zraka (koji izlazi iz pluća9, pa zrak porodi 
slovo, odnosno glas, ma koji bio, jer nijedan glas, odnosno slovo ne dolazi do 
izražaja izuzev sa presijecanjem Zraka (daha) pri disanju. Ovaj zrak među 
elementima je dah prirode. Zato on poprima oblike pojedinih slova, odnosno 
glasova, a ti glasovi dolaze do izražaja u Zraku prilikom puhanja vjetra. Vidljiva 
manifestacija od tih glasova, odnosno tonova je od slova "ha" i "hemze". Ta su 
dva slova po mjestu njihovog nastanka i presijecanja daha najkrajnja, t)j. 
najdublja po izgovoru u arapskom jeziku. Ta dva slova su najbliža srcu po mjestu 
nastanka i to su prvi grleni glasovi koji ustvari nastaju u prsima i to su prva dva 
slova, odnosno glasa koje oblikuje onaj koji diše sa svojim disanjem. Eto, to je 
smisao uzdisanja, zbog blizine toga daha srcu, a srce je mjesto odakle polazi 
proizilazi dah, pa se pojave i nastanu, od tog daha, sva slova, kao što je i sav 
svijet nastao i pojavio se sa formiranjem iz riječi: Budi! 

To je jedna začudna misterija koju ću ja spomenuti u poglavlju o dahu (Opšte 
Milostivog), ako Allah htjedne. Kada se Bog pojavi iz srca zaljubljenog i pogleda 
Ga oko srčanog vida, s obzirom da srce obuhvata Boga, te s tim vidom vidi kakve 
se sve pokude izriču ovoj ljudskoj prirodi a ona sadrži ove božanske tajne a da 
se i ona sama pojavila od daha Opšte Milostivog u svijetu, pa je ona kao takva 
kuđena, a ne zna joj se vrijednost. 

Usljed toga on puno uzdiše zbog takve greške koju mnogi prave, a on uzdiše jer 
to vidi potpuno jasno i nedvosmisleno, a svijet općenito je slijep za te stvari i ne 
vidi, te on uzdiše iz |jubomore, na određen način, vidjevši da ljudi pripisuju sebi 
ono što pripada Allahu i uzdiše iz saosjećajnosti prema zastrtim robovima što to 
ne vide, s obzirom da je Vjerovjesnik s.a.v.s. ukazao na to da je savršenstvo 
vjere jednog vjernika u tome da voli svome bratu ono što voli sebi. Zato on 
sažaljeva onoga kome je Allah uskratio takvo viđenje i osvjedočenje. 

Takav uzdiše zbog svoje ljubavi prema Voljenom zato što vidi ono za što je 
običan svijet slijep, a jedno od stanja zaljubljenog je da saosjeća sa Voljenim, 
jer mu to proizlazi iz ljubavi. 

Jedan od stadija i opisa zaljubljenog je to da on nalazi rahatluk, tj. ugodnost u 
slušanju Voljenog i u spominjanju Njega citiranjem Njegovog pomena (knjige). 


Uzvišeni kaže: "Uistinu smo Mi spustili pomen (Kur'an)" (Hidžr, 9), pa je tako On 
nazvao Svoj govor pomenom ili sjećanjem. Prema tome, treba da znaš da osnova 
postojanja svijeta ne biva izuzev na osnovu svojstva božanskog, a to svojstvo je 
samo govor, jer svijet od tih Njegovih svojstava nije znao ništa drugo osim 
Njegov govor. On je, dakle, čuo i našao je užitak u slušanju Njegovog govora i 
nije mu preostalo drugo nego da nastane. Zbog ovog slušanja u prirodi onih koji 
imaju sluha je da se pokreću, uzbuđuju i putuju, jer onaj koji čuje kada je (u 
praiskonu) čuo riječ: "Budi!", pokrenuo se iz stanja nepostojanja u stanje 
postojanja i tako nastao. 

Otuda je osnova kretanja kod ljudi koji imaju sposobnost za trans, a to nije 
nužno kod svakoga. Trans sam po sebi izaziva ono što izaziva. Ono što se voli 
može biti različito, a ljubav, trans, čežnja i svi opisi ljubavi, opisi su koji 
odgovaraju zaljubljenom, ma šta on volio, s napomenom da mi u ovoj knjizi 
govorimo posebno o ljubavi koja se vezuje za Allaha, tj. da je On Voljeni na 
osnovu zbilje i stvarnost, iako to neki ne primjećuju za razliku od spoznavalaca 
koji primjećuju da se u suštini On voli. Prema tome, ne vole ništa drugo osim 
Allaha iako je njihovo stanje takvo da oni misle da vole svoje duše, porodice, 
društvo, pa znaj to! 

Nama je prenešeno da je jedan od dobrih ljudi rekao: "Kajs Medžnun je bio jedan 
od zaljubljenika u Allaha, ali je tu svoju ljubav krio iza zastora Zvanog Lejla i 
spadao je u takve zaljubljenike". Ja sam ove riječi uzeo kao tačne shodno 
Medžnunovom slučaju kada je rekao Lejli: "Udalji se od mene jer me je ljubav 
prema tebi preokupirala od tebe", tj. odvratila od tebe, pa je on sebi nije ni 
približio niti joj dao da bude s njim. Ljubav je takva da zaljubljeni traži da se 
sastane s Voljenim, a ovaj njegov postupak je u opreci sa ljubavlju (prema njoj). 
Jedan od osobina zaljubljenog je da se gubi i zapanji kada mu se iznenada pojavi 
voljeni, a on njoj, u spomenutom slučaju, kaže: "Udalji se od mene", i niti se 
zapanjio niti se izgubio. Ovakvim postupanjem, po meni se potvrđuje istinitost 
onoga što je rekao spoznavaoc u vezi sa Medžnunom, i to nije daleko od istine. 
Allah je neke robove rezervisao za Sebe. Zato se zaljubljenici osjećaju ugodno 
slušajući govor Voljenog te Njegov pomen, a Kur'an je Njegov govor aon je i 
pomen, i ničemu ne daju prednost nad Njegovim govorom, jer Ga oni zamjenjuju u 
čitanju i recitiranju Kur'ana, učeći ga tako kao da ga Bog uči, kao što kaže 
Uzvišeni: "Približi ga sebi da on čuje Allahov govor", a taj govor uči ili citira 
uistinu Muhammed s.a.v.s. 

Ljudi Kur'ana su Allahovi ljudi i Njegova elita. To su oni koje Allah voli i koji 
Njega vole. 

Jedan od stadija i opisa zaljubljenog je taj da se on usklađuje sa onim što voli 
njegov Voljeni. Takva ljubav i takav opis nije svojstven izuzev onome ko 
isključivo voli Allaha, jer se On Uzvišeni ne ograničava i ne definiše ničim, a On 
je Onaj koji se pojavljuje u Svom imenu, tj. atributu Onaj koji je blizu, kao što 


se pojavljuje i Svojim imenom Onaj koji je daleko, tako da je On i daleko i blizu, 
u isti mah. 

Zaljubljenik kaže: "Sve što čini ili radi Voljeni je milo i drago". Kada ga On udalji 
on to voli, jer to želi njegov Voljeni. On tu udaljenost voli zato što to voli Voljeni, 
a ne po sebi. On to neće voljeti ljubavlju Voljenog sve dok Voljeni ne bude 
njegovo svojstvo. Ukoliko je Voljeni jedno od svojstava zaljubljenog, u tom 
slučaju on nastupa s Njim. Kada nastupa s Njim, on je krajnje s Njim u samoj 
udaljenosti, i bliže Mu je nego kad je u blizini, jer je u blizini sa svojim 
svojstvom, a ne sa svojstvom svog Voljenog, jer na jednom mjestu ne mogu biti 
dva uzroka jedne posljedice. On voli blizinu s Njim jedino radi sebe, a daljinu voli 
jedino radi svog Voljenog (kada On to hoće), tako da je njegova ljubav u daljini 
(po Njegovoj volji) potpunija od njegove ljubavi u blizini (po svojoj volji). 


Stihovi: 


Ljubav doživljava tako da sve vidi bilo lijepim bilo |ljepuškastim 

Među Božijim ljudima jedino onaj ko je jak 

Slabić je za to svako onaj ko je nejaka srca, 

Koji se vrti između blagodati i uživanja 

U udaljenosti od njega moje je stanje prijatnije od grljenja pri sastanku 
Pri sastanku ja sam ropče svoje duše, 

A u udaljenosti sam rob svog Gospodara 

U svakom slučaju moja preokupiranost Voljenim 

Mi je draža od preokupiranosti mojim stanjem (tj. samim sobom). 


U ovom stihu se daje prednost onome čemu daje prednost Voljeni i u njemu je 
sadržano ono na šta smo mi ukazali ranije u našem objašnjenju. Što se tiče naših 
riječi da je Voljeni svojstvo zaljubljenog, kako spomenusmo, na to ukazuju riječi 
Uzvišenog u svetom hadisu: "...pa kad ga zavolim, njegov sam sluh, vid...", pa je 
On Sebe poistovjetio sa robovim sluhom, vidom ..., i time potvrdio da je 

On njegovo svojstvo. Prema tome, zaljubljenik ne voli daljinu izuzev sa svojim 
Voljenim. To je krajnja blizina u samoj daljini. 

Jedan od stadija i opisa zaljubljenog je i to da se bolji da će izgubiti poštovanje 
prilikom služenja Voljenom. Toga se ne boji izuzev spoznavalac srednjih dometa 
koji nije dosegao obistinjenje u spoznaji, s tim što on to naslućuje i osjeća a da 
njegovo kušanje ne prevazilazi naslućivanje. Takav je zaljubljeni, a zaljubljenik je 
poslušan Voljenom u svim stvarima. Međutim, obistinjenje na tim stvarima i 
pojmovima daje to da je onaj ko naređuje sami onaj kome se naređuje, a da je i 
zaljubljeni sam Voljeni, s napomenom da se pojavno pojavljuje shodno zbiljama 
onoga na čemu se pojavljuje. Zbog razlike u mjestima pojavljivanja dolaze do 
izražaja i razlike o onome što se pojavljuje, pa se usljed toga razlikuju definicije 


i imena. Te razlike u definisanju i imenovanju se pojavljuju i kod poslušnih i kod 
neposlušnih. 

Onaj ko je na stupnju naslućivanja i osjećanja, a nije dosegao granicu da stvari 
zna postaviti na njihovo mjesto u pojavljivanju, boji se da ne učini nešto što će 
biti u opreci sa poštovanjem prilikom služenja premda izgovara: "Nema tu osim 
On", držeći se onoga ko je vidio da su bića upravo jedno Biće. Međutim, on to ne 
zna kako. Tkao je on neprekidno neuljudan, neodgojen, nevaspitan, jer on to 
uzima bez doživljaja, bez kušanja. Ovo je pravac onih koji zagovaraju da tijelima 
ljudi upravlja jedan duh, te da je Zejdov duh ustvari i Amrov duh. To je greška 
na koju smo više puta ukazali, a to je da ono što zna Zejd nužno zna i Amr, jer je 
Onaj koji zna i u jednom i u drugom jedan duh, a neko ne može istovremeno nešto 
i znati i ne znati. 

Zaljubljenik se boji da neće iskazati dovoljno poštovanja ako od njega potekne 
omaška i greška da se u vezi sa njima kada se dese pouzda u ono što smo pomenuli 
što bi ga okarakterisalo time da ne obraća dovoljno pažnje u vezi sa onim što od 
njega potekne. A ljubav odbija sve ono što je u suprotnosti sa poštovanjem 
Voljenog, čak i kad bi zaljubljenik bio previše slobodan u ophođenju sa Voljenim 
zbog dominacije ljubavi nad njim i to da on vidi sebe samim Voljenim, te da kaže: 
"Ja sam onaj koji voli, a i onaj koji je voljen sam ja". 

Jedan od stadija i opisa zaljubljenog je i taj da i ono što mnogo učini prema Bogu 
smatra malim a malenkost koju mu Voljeni pruži smatra velikom. To je zbog toga 
što on sebe kao zaljubljenog razlučuje od Voljenog, s obzirom da vidi da je njemu 
kao zaljubljenom svojstvena skrušenost, poniznost, smušenost i zbunjenost, a te 
osobine su manifestacija ljubavi kod zaljubljenika. S druge strane on vidi 
gordost Voljenog, Njegovu neograničenost, Njegovu prednost i prvenstvo i 
Njegovu zadivljujući ljepotu koja Mu pripada. 

Prema tome njegov stav je takav, da kada bi sve što posjeduje ponudio Bogu, 
malo je to koliko njemu Bog daje od Sebe, i da je Bog, njegov Voljeni, preči i od 
samoga sebe, šta više, on i ne vidi da ima ikakvo pravo u odnosu na Njega. Iako 
gledano iz ugla zbilje, on to sve čini za sebe ili zbog sebe, ali iz ugla ljubavi on to 
čini za Voljenog. 

Neki vladar je imao roba kojeg je volio, a zvao se Ijas. Neko od vladarevog 
društva ušao je kod vladara i vidio noge tog roba u vladarevom krilu, a vladar ih 
masira. Pošto se on začudio Ijas mu reče: "O ti, ovo nisu Ijasove noge, ovo u 
vladarevom krilu je zapravo njegovo srce koje on masira". Ovo je smisao onoga 
što smo mi rekli da zaljubljenik sve što čini u suštini čini za sebe, jer on u tom 
činu ima veliko uživanje kojeg nema osim na takav način. 

Voljeni je onaj koji zaljubljenom čini dobro ukoliko mu dopusti da čini ono što mu 
predstavlja užitak, tj. da čini dobro Voljenom. Zaljubljeni smatra velikim svaku 
stvar koja mu dođe od Voljenog i vidi to blagodatima koje Gospodar čini prema 
robu. Ma šta zaljubljeni činio prema Voljenom, makar to bilo i stradanje duše i 


života da bi stekao zadovoljstvo Voljenog, to smatra neznatnim, jer to vidi 
pokornošću roba Gospodaru Dobroč iinitelju. "A oni istinski Allaha ne vrijednuju" 
(En'am, 91). Voljeni je bogat pa je neovisan, pa i Njegovo malo je mnogo, a 
zaljubljenik u Boga je siromah, tj. ovisan, pa je njegovo i mnogo maleno. Međutim, 
iako je ovo opis zaljubljenika kod sufija, to je opis zaljubljenika čija je spoznaja 
nesavršena, koji ima puno ljubavi ali je slijepo zaljubljen, jer zaljubljenik, ako je 
stvorenje, nema ništa svoje, tako da se tu (sa njegove strane) nema ništa 
smatrati ni velikim ni malim. 

Ako je Allah Onaj koji voli, onda On povećava ono što je malo kod Njegovog roba. 
Uzvišeni kaže: "Bojte se Allaha koliko možete", zatim kaže: "Allah osobu ne 
obavezuje preko njenih mogućnosti". A što se tiče toga da blagodati koje daje 
Svojim robovima koje voli iako ih je mnogo one su neznatne, s obzirom da nema 
kraja ni konca Njegovim blagodatima, a ono što nema kraja ni konca nemoguće je 
da uđe odjedanput u naše relativno postojanje, jer sve što od blagodati uđe u 
postojanje ima i svoj kraj. Kada se ono što ima kraj usporedi sa onim što nema 
kraja, ma koliko bilo ono izgleda malo ili skoro ništa, iako je veliko u odnosu na 
robove. O ovom pitanju se može nadugo i naširoko govoriti pa smo ga mi skratili. 
Jedan od stadija je i taj da se zaljubljenik opisuje time da on prihvata 
poslušnost Voljenom a da se distancira od neposlušnosti Voljenom. Pjesnik 
zaljubljeni u Boga kaže: "Neposlušan si prema Bogu a izjavljuješ ljubav prema 
Njemu. To je po mjeri nemoguće a i inovatorstvo. Da je tvoja ljubav iskrena bio 
bi Mu poslušan, jer zaljubljeni je poslušan onome koga voli". 

Zaljubljenik je rob a rob se drži naređenja svoga Gospodara i distancira se od 
oponiranja svome Gospodaru u Njegovim naređenjima i zabranama, tako da ga ne 
nađe tamo gdje mu je zabranio da bude a niti je izostao da bude tamo gdje mu je 
naređeno. Neprekidno rob stremi ka tome da izvrši Njegova naređenja, bilo da se 
radi o imperativu ili zabrani. Kao mu nešto naredi zaljubljenik smatra i shvata da 
mu je Voljeni time ukazao blagodat, jer ga je zaposlio i naredio mu i shvata da je 
to od božanske pažnje prema njemu. 

Ako on, prilikom izvršavanja obaveza, Boga ne vidi i ne uočava u onome čime ga je 
On preokupirao i uposlio, on u tom ipak nalazi blagodati i užitak, s obzirom da on 
izvršava propise svoga Gospodara po Njegovoj dozvoli. Ukoliko je Allah onaj koji 
voli u tom slučaju voljeni, tj. rob Njemu naređuje tako što uči dovu (molbu, 
traženje) i izražava svoju želju koja mu naumpadne i što on voli i želi. Osim toga 
ima i stvari koje on ne voli i ne želi, pa Mu uči dovu, tj. traži od Njegova oblikom 
ili svojstvom zabrane da ne čini nešto, ako npr. kad uči dove kao što su one koje 
se navode u Njegovoj Knjizi: "Nemoj da zastraniš naša srca" (Ali Imran, 8), 
"Nemoj nas opteretiti...", "i nemoj nas opterećivati onim što mi ne možemo" 
(Bekare, 286). 

Ovo je traženje oblikom i na način zabrane. Samim tim on naređuje i zabranjuje 
svome Gospodaru, a božanski odziv takvome robu kada Mu nešto naređuje s 


aspekta kada Uzvišeni voli tog roba i taj odziv je poput poslušnosti od strane 
roba prema Gospodarovim naređenjima i distanciranja od oponiranja i 
suprotstavljanja Njemu. 

Jedan od stadija tj. opisa zaljubljenog je i to da on kompletno napušta sebe, 
odnosno svoju ličnost. Znaj da je ličnost jedne osobe kojom se odlikuje i 
razlikuje od većine stvorenja sastoji u tome što ima svoju volju, pa ukoliko ostavi 
tu svoju volju, koja mu je data (kao iskušenje), za račun volje njegovog Voljenog, 
on time kompletno napušta sebe, odnosno svoju ličnost i on njom tj. sobom ne 
upravlja. 

Kada njegov Voljeni hoće nešto od njega, a taj rob koji Njega voli sazna šta 
Voljeni hoće od njega ili s njim da uradi, on požuri ili se pripremi da to prihvati i 
on zna da je ta priprema i to požurivanje odraz dominacije ljubavi koja njime 
vlada. 

U tom slučaju njegov Voljeni kod Svog zaljubljenog ne vidi nikakvog otpora u vezi 
sa onim što On od njega ili sa njim hoće, jer je takav rob potpuno napustio sebe, 
tj. svoju volju, pa takav rob i nema svoje volje pored volje njegovog Gospodara 
iako njegova ličnost postoji i traži sastanak s Njim. Ako to nije tako onda je on 
na nivou anorganskog svijeta koji nema volje. On nema nikakvog drugog užitka 
osim onoga koji se vezuje za užitke svog Voljenog koji vidi šta on prema Njemu 
čini i kako postupa te ga On kao takvog i prihvata. 

Allah je objavio Musau a.s.: "O sine Ademov, stvorio sam stvari", tj. i Ovaj i Onaj 
svijet "zbog tebe", jer je on, tj. čovjek, kao biće krajnji cilj u stvaranjua on je i 
vrhunac svih onih koji su voljeni a to je Muhammed s.a.v.s. Sve je podčinjeno 
ovoj ljudskoj vrsti, sve sfere i nebeska tijela koja se kreću u svojoj sferi na 
ovome svijetu. Što se tiče Onoga svijeta tu spada i ono što nije oko vidjelo ni uho 
čulo i što nije čovjeku palo na pamet i sve do kraja i konca, a taj kraj je kada se 
desi najveličanstvenija božanska pojava, tj. do posjete Bogu u osmom džennetu. 
Ovo je značenje napuštanja zaljubljenika sebe u potpunosti u svemu onome što 
Voljeni može da zatraži. Što se tiče onoga što Voljeni ne traži i u čemu ne nalazi 
užitak niti se time kao Voljeni ponosi, to i ne spada u ovu oblast. 

Jedan od stadija i opisa zaljubljenog jeste da on ne traži krvarinu za njegovo 
ubistvo (kada ga ubije Bog iz ljubavi). Mi smo ranije objasnili da takav 
zaljubljenik može biti ubijen i da je on kao ubijeni šehid (mučenik). 

Međutim, njegovo ubistvo je njegov život (s obzirom na status šehida a za šehide 
Allah zabranjuje reći da su mrtvi), a za živog se ne plaća krvarina, jer se uistinu 
krvarina odnosi na uobičajene ubijene koji nisu ubijeni na Božijem Putu. Za te je 
zakon propisao krvarinu. 

Kada je Allah taj koji voli, a rob onaj koji je voljen, u tom slučaju robova volja 
dolazi do izražaja a ne voljen onoga koji voli, koja bi se suprotstavljala volji 
voljenoga. Onaj ko je ubijen nema volje. Pa ko je pod dominacijom volje svog 


voljenoga, nema vlastite volje iako je on tražen, nema krvarine Za njega, jer se 
za živog ne daje drvarina. 

Pošto mu je život lično svojstvo, i on se odražava u ljubavi prema strogim 
naređenjima (feraid), pa kada rob obavlja stroga naređenja Allah ga Zzavoli, a u 
dobrovoljnim djelima i pobožnosti On biva sluh robov i vid njegov. Međutim, u 
primjeni strogih naređenja rob, u tom slučaju biva sluh božanski i Njegov vid. 
Zato je svijet postojan i stabilan, jer Allah na svijet ne gleda osim vidom ovog 
roba, tako da svijet ne nestaje zbog tog odnosa. Da Allah izravno Svojim 
pogledom gleda na svijet, svijet bi spržila i izgorjela svjetla Njegovog Bića, pa 
Allah gleda svijet vidom savršenog stvorenja koje je stvoreno na tom liku kako 
je, i to stvorenje je sam zastor između svijeta i svjetala Njegovog božanskog 
Bića koja bi spržila i sagorila svijet. 

Jedan od stadija i opisa zaljubljenog je da on strpljivo podnosi teškoće od kojih 
bježi obična ljudska priroda. Znajući da ga je njegov Voljeni zadužio 
upravljanjem cjelokupnošću čovjeka bilo da se radi o njegovoj običnoj prirodi ili 
svjetlu koje je sadržano u njemu. Običan priroda ima svoje zahtjeve a svjetlo 
ima svoj zahtjev. Zaduženo je svjetlo da skrije i ostavi mnogo štošta što mu 
treba što zahtijeva njegova zbilja, s obzirom da i priroda ima svoje potrebe za 
njen opstanak. 

U vezi sa svjetlom koje je njegov duh naređuje mu se da udovolji njegovom 
pravu, tj. pravu prirode. Na to ukazuju Vjerovjesnikove s.a.v.s. riječi upućene 
onome ko ga je pitao: "Prema kome da pokažem dobročinstvo?" On mu je rekao: 
"Prema majci", rekavši to tri puta, a četvrti put je rekao: "Zatim ocu", pa je dao 
prednost dobročinstvu prema majci nad dobročinstvom prema ocu, a priroda je 
majka. 

Vjerovjesnik s.a.v.s. takođe kaže: "Ti imaš i obaveze prema sebi (svojoj duši)", a 
ovdje se radi o životinjskom duhu, "a imaš obaveze i prema svome oku", a sve su 
to prava majke koja nije ništa drugo nego ljudska priroda, a otac mu je božanski 
duh i on je svjetlost. 

I kada se mnoge stvari ostavljaju koje su mu i drage s obzirom na njegovu 
svjetlost, tada je taj zaljubljeni opisan da on trpi štetu i opisan je strpljivošću. 
Eto to je smisao da zaljubljeni trpi poteškoće, premda njegova zbilja bježi od 
toga. Međutim, Allahovo naređenje je najvažnije. Zatim, u vezi sa njegovom 
strpljivošću kaže: "Strpi se, a tvoja strpljivost i nije nego sa Allahom" (Nahl, 
127), jer je Allah Sebe imenovao imenom Strpljivi. Kao da mu Uzvišeni kaže: "I 
pored Svoje veličine i uzvišenosti Ja sam Se opisao time da bivam uznemiravan, a 
i pored toga Ja sam blag i trpim, te sam Se imenovao Strpljivim, iako to Meni 
nije naređeno i nemam zabrana niti ograničenja. Ja sam sebe podveo pod ono što 
vole Moja stvorenja i ono što dolikuje Meni ostavljam po strani za račun onoga 
što treba stvorenjima dajući im prednost i iskazujući prema njima od Sebe 
milost. Ti bi onda pogotovo trebao da se strpiš sa poteškoćama sa Mnom, tj. 


uzrokom Mog naređenja s jedne strane i s druge strane uzrokom toga da sam i 
Ja strpljiv i da podnosim uznemiravanja Mojih stvorenja kada Mi pripisuju ono 
što ne dolikuje Mojoj uzvišenosti". 

Ovo je gledano sa aspekta da je Allah onaj koji voli, u vezi sa ovim opisom i 
stadijem. Što se tiče toga da je On onaj koji voli sa aspekta kad Ga obavezuje 
Njegov voljeni u pogledu upravljanja njegovom prirodnom strukturom, ako je 
voljeni stvorenje a Bog onaj koji voli, to obavezivanje ili zaduživanje koje 
iziskuje rob od svog Gospodara kada sazna da ga njegov Gospodar voli ogleda se 
u tome da On upravlja onim što je u interesu roba, pod uslovom da je to u skladu 
s onim što on želi i voli pa Bog prema njemu tako i postupa. Eto to je smisao ovog 
opisa koji je svojstven onome koji voli. 

Jedan od stadija i opisa zaljubljenog je da je on zanešenog srca, s obzirom da je 
srce (kalb) tako i nazvano jer se stalno vrti i kreće, a njegovo kretanje umnožava 
njegove aspekte, dimenzije i stremljenja. To je svojstvo zanešenog, pogotovo ako 
mu se bog pojavljuje u svakom biću, licu prema kojem se on usmjeri i u svakoj 
transformaciji u koju se transformiše i mijenja (On se ne mijenja, ali se 
mijenjaju pojave u kojima se on pojavljuje). 

On gleda u samog Voljenog, jer se On pojavljuje u svemu što se voli. "On je 
svakog trenutka u djelovanju" (Rahman, 29). U jednom hadisu kaže: "Ni u čemu 
se ne kolebam što radim ..." Mnoštvo lica, odnosno aspekata u vezi sa jednom 
stvari dovodi do kolebanja kako da postupi, a svi ti aspekti pričinjavaju 
zadovoljstvo Voljenom. Mi u vezi sa Njim ne znamo šta Mu od toga pričinjava 
najveće zadovoljstvo, a On u Vezi s nama zna šta je ono što nam pričinjava 
najveće zadovoljstvo. Međutim, mi znamo u vezi sa dobrovoljnim i obaveznim 
dobrim djelima s čime je On više zadovoljan, pa kažemo da su stroge dužnosti 
takve da je On s njima zadovoljniji. Međutim, kada se obaveze objedine 
mogućnošću izbora (kako da se obave) kao što je nadoknada (kefaret) u kojoj ima 
izbor, nije poznato s kojim načinom nadoknade je On najzadovoljniji izuzev da 
nas o tome ponovno obavijesti. Tako je sa zadovoljstvom i po pitanju 
dobrovoljnih djela. Ne zna se šta Mu pričinjava veće zadovoljstvo izuzev da je to 
tekstom rečeno. 

Dobrovoljnih djela ima mnogo. Nekim od njih je zadovoljan a nekim je 
zadovoljniji. Zato je nužno novo saznanje. U ovakvim stvarima zaljubljenik je 
zanešenog srca, tj. zbunjen je po pitanju mnoštva tih aspekata i pojava prema 
kojima želi da se usmjeri. 

Jedan od opisa zaljubljenika je i taj da on svom Voljenom daje prednost u odnosu 
na sve, s obzirom da je cjelokupan svijet i svaki pojedini dio od svijeta za 
zaljubljenika i on jeste emanet (povjereno) dat čovjeku, te je čovjek kao takav 
zadužen da obavi emanet i da se ovdje odnosi prema emanetu odgovorno, a 
emaneti su mnogobrojni. Da bi se ispunila obaveza prema emanetima za to 
postoje posebni vremenski periodi i svako vrijeme ima svoj emanet. Na neke od 


njih je upozorio i ukazao šejh Ebu Talib El-Mekki, da se sfera kreće dahovima 
čovjeka, šta više dahovima svega onoga što diše. 

Cilj toga da je samo čovjek spomenut je to da je on takav da se njegovim 
kretanjem kreće i carstvo, odnosno cjelokupan svijet i slijedi gama gdje on bio. 
Iz ovog razloga čovjek je neprekidno udružen sa svijetom. Zatim, čovjek treba 
emanete koji se nalaze u svijetu. I pored te potrebe tj. relativno gledano 
ovisnosti o emanetima koji su u svijetu, zaljubljenici koji su spoznavaoci od 
Božijih ljudi su se preokupirali onim što im je naredio njihov Voljeni. Oni su 
zagledani u Njega s ljubavlju i zanešenošću te ih je tako Allah Svojom ljubavlju 
preokupirao i zanio tako da su i sebe zaboravili našavši se u raspuću između 
udaljenosti i blizine. 

Po ovom osnovu oni se opisuju time da oni Njemu daju prednost u odnosu na sve u 
svijetu, jer On Uzvišeni je sa njima: "On je s vama ma gdje vi bili". Sa njim je 
takođe i sve što je u svijetu i slijedi ga također, zbog toga što je emanet u 
Njegovoj ruci. Zbog ljubavi prema Allahu dž.š. čovjek daje prednost Njemu 
Uzvišenom u odnosu na sve. 

Pitao je neko šejh Sehl Et-Tusterija: "Šta je to hrana?" On reče: "Allah". Na to 
mu reče onaj što ga je pitao: "Mi želimo da nam kažeš o ovoj hrani koja nam život 
održava", a on opet reče: "Allah", tako da on tu ne vidi osim Allaha. Pošto mu se 
ponovo obratiše i rekoše: "Mi mislimo na hranu kojom se održava ovo tijelo", on 
vidjevši ih da oni ne shvataju, posegnu za drugačijim odgovorom pa reče: 
"Prepusti kuće njihovom graditelju, pa ako hoće održavaće ih a ako hoće srušiće 
ih", i dalje kaže: Fina dimenzija ljudskog bića ne mora nužno pratiti samo ovo 
tijelo. Ono se nužno treba preokupirati onim čime ju je obavezao Voljeni koji je 
sam njen život i samo njeno postojanje, pa u koju god kuću, tj. tijelo je nastani 
ona će tu i stanovati". Ovo je ovako ako time nije podrazumijevao distanciranje 
od prirodne konstitucije, kao što mi zagovaramo i kao što proizlazi iz otkrovenja. 
Ako je on pri tom zagovarao distanciranje od prirodne konstitucije i nevezivanje 
za istu, on je u svakom slučaju od onih koji Allahu daju prednost nad ostalim. 
Ako se to posmatra iz ugla da je Allah onaj koji voli onda on čovjeku kao Svom 
voljenom daje prednost nad cjelokupnim svijetom davši mu savršen lik kakav nije 
dao nijednom stvorenju mimo čovjeka, makar stvorenja u svijetu bila opisana 
time da su poslušna Uzvišenom i da Ga slave, On ipak njemu, tj. čovjeku daje 
prednost u odnosu na sve. 

Uzvišeni kaže: "Kada tvoj Gospodar reče melecima 'Ja ću na Zemlji postaviti 
namjesnika'" (Bekare, 30). Čovjeku je dao sva božanska imena te Ga on tako slavi 
sa svakim Božijim imenom koje se odražava u svijetu, veliča Ga i poštuje Ga. 
Ograničeno i neadekvatno Ga slavi onaj ko znanja nema o čarima pojmova i stvari. 
Zato su meleci i rekli: "Mi te slavimo Tvojom hvalom i svetimo Te" (Bekare, 30), 
a ne sveti se i ne slavi se osim sa Njegovim imenima. On ih poduči da Allah ima 
imena u svijetu s kojima Ga meleci ne slave niti svete, a kojima je Adema poučio. 


Kada je On Uzvišeni predočio ono što je predočio od Svojih stvorenja, a što je 
melecima bilo nepoznato, rekao im je: "Obavijestite Me o imenima ovih" (Bekare, 
31), tj. ovih koji Me na takav način slave i svete Me. (Rekoše): "Neka Si čist od 
druga. Mi nemamo znanja ..." (Bekare, 32). On reče Ademu: "Obavijesti ih o 
njihovim imenima" (Bekare, 33). 

Saznadoše time da Allah ima imena koja oni ne znaju a kojima Ga slave ta 
stvorenja koja je On stvorio, a tim Svojim imenima je poučio Adema, pa Ga je on 
njima tj. tim imenima slavio, kao što je melecima prilikom obilaženja sa njima oko 
Kabe (Božije kuće) rekao: "Šta vi izgovarate (prilikom obilaska Kabe)?" Oni 
rekoše: "Mi smo prije tebe u svom kruženju oko Božije kuće izgovarali: 
"Subhanallahi vel hamdu lillahi ve la ilahe illellahu vallahu ekber (čist je Allah od 
onoga što Mu ne priliči i ne dolikuje i hvala pripada Allahu. Nema boga osim 
Allaha i Allah je najveći)". 

Adem im reče: "Ja ću vam tome dodati još: "La havle ve la kuvvete illa billah 
(Nema nikakve promjene a niti snage i moći osim sa Allahom)". Te riječi su mu 
date iz riznice koja se nalazi ispod božanskog Prijestolja, a meleci to nisu znali. 
Ako neki komentator pod imenima stvorenog podrazumijeva Božije ime, bilo da je 
veliko ili malo, podrazumijeva Božije ime koje se usmjerilo odnosno koje je 
svojim usmjerenjem proizvelo malo ili veliko, pa Ga malo u svojoj malenkosti slavi 
drugačije nego što Ga veliko slavi u svojoj veličini, onda je on u pravu. Međutim, 
on je izrazima veliko i malo podrazumijevao sami taj izraz koji je kao termin dat 
da ima određeno značenje. 

Taj termin, odnosno izraz sam po sebi drugačije se izgovara i od drugačijih je 
slova sastavljen zavisno od samog jezika u kojem se upotrebljava. Sami ti izrazi 
nisu sebi svrha nego da izraze smisleni pojam koji se pod njima podrazumijeva i 
kao takav koristi što bi odgovaralo ili sličilo onome što su rekli meleci ponoseći se 
nad čovjekom time što slave ili svete Boga. Uzvišeni Allah im je ukazao na ugled 
Adema po osnovu njihove tvrdnje i to je ono što smo spomenuli a ne nešto drugo. 
U svijetu među stvorenjima nema neko časniji od meleka. Iako je to tako 
savršeni čovjek je odlikovan i nad melekom poznavanjem imena i on se nalazi na 
takvoj ravni, a taj stupanj je odličniji. Eto to je definicija Božijeg davanja 
prednosti čovjeku. 

Takođe je jedan od opisa i stadija zaljubljenog i taj da je on negacija u 
afirmaciji. Što se tiče njegove afirmacije ona se ogleda u njegovoj obavezi i 
njegovom praktičnom služenju Bogu u svojoj molitvi koju je Bog podijelio između 
Sebe i Svoga roba čime ga je potvrdio i afirmisao. Što se tiče brisanja, tj. 
negacije u ovoj afirmaciji, to su Njegove riječi: "Allah je stvorio vas i ono što vi 
radite" (Saffat, 96), a i Njegove riječi: "Tvoje nije ništa" ili "Tebi ništa ne 
pripada" (Tmran, 128) i Njegove riječi: "Uistinu svaka stvar, odnosno posao, 
pripada Allahu" (Imran, 154), ili Njegove riječi: "Nisi bacio kad si bacio nego je 
Allah bacio" (Enfal, 17) ili Njegove riječi: "... od onoga u čemu vas je učinio 


namjesnicima, odnosno zamjenicima" (Hadid, 7). Ovo je krajnje jasno (iz Allahove 
Knjige) da je u pitanju negacija u afirmaciji. 

Zaljubljenik nema svog vlastitog djelovanja već je on samo sredstvo preko kojeg 
se djeluje. Njega zbunjuje njegova ljubav, jer želi nešto drugo nego što se od 
njega želi, a zbilja sama po sebi odbacuje izuzev to. Sve što poteče od njega to 
je Allah stvorio i sa njim se djeluje a on nije onaj koji djeluje. On je mjesto 
preko kojeg teku događaji. On je negacija u afirmaciji. 

Ako se posmatra iz ugla da je Allah Onaj koji voli i da je, kao takav, negacija u 
afirmaciji, kada se posmatra oko pada jedino na roba, tj. vidi samo roba. To je 
negacija Boga. Međutim, tako nešto niti daje razumski dokaz a nit otkrovenje, 
nego potvrđuju postojanje Boga, a ne postojanje roba ili svijeta. Ovo je 
afirmacija Boga koji se negira u pojavnom svijetu a potvrđuje na ravni 
svjedočenja. 

Jedan od opisa zaljubljenika je da se on podčinjava onome što od njega Želi 
njegov Voljeni, a to je zbog toga što se je ljubav ispriječila između njega i 
viđenja uzroka, pa ne gleda ni u šta drugo nego u Njegovu Ekselenciju Voljenog i 
Uzvišenog, ne obraćajući pažnju na ono što svijetu treba od njega u Njemu. 
Međutim, nužno je istovremeno da on izvrši i udovolji pravu svijeta, pravu koje se 
od njega traži, kao što je rekao Vjerovjesnik s.a.v.s. " ... i tvoj gost ima pravo...", 
upotrijebivši izraz pod kojim potpada sve što je u svijetu, a to je posjećivanje, 
posjeta. Ovo je rečeno po osnovi univerzalnog govora. Ovaj zaljubljenik se 
podčinjava onome što želi njegov Voljeni, pa on zna kakva svijetu pripadaju prava 
kod njega gledano iz ugla šta njegov Voljeni hoće s njim kad ga upošljava s onim 
čime ga upošljava. 

Bog je mudar i ne pokreće ga osim na poseban i konkretan posao i na davanje 
posebnog prava prema svijetu koje se od njega u datom vremenu traži. Tako on 
spoznaje svijet kao nešto što je od Allaha, pa mu pretegne viđenje Boga na što se 
odnose riječi Siddika r.a.: "Ne vidim nijednu stvar a da ne vidim prije nje 
Allaha". On svjedoči svijet u svjedočenju Allaha. Kada se govori sa pozicije da je 
Allah taj koji voli onda se ima u vidu da Subjekat, odnosno Ličnost Uzvišenog 
Boga ne dopušta bilo kakav uticaj ili djelovanje na Sebe od strane svijeta. 
Istovremeno Uzvišeni je u duše svijeta usadio ovisnost o Njemu kako bi svijet 
mogao opstojati i živjeti. Time On kao da se podčinio svemu onome što oni od 
Njega žele i zašto Ga žele. Zato kada Ga mole za nešto čemu još nije određeno 
vrijeme, On im uzvraća: "Posvetiću se Ja vama" (Rahman, 31). U svakom slučaju 
On je Taj koji djeluje, a Njegova Ličnost, tj. Subjekat nije mjesto za pojavu 
manifestacija. 

Ovim se ukazuje na to da se Bog podčinjava odnosno izlazi u susret svijetu onim 
što je potrebno svijetu, a ne što je Njemu lično potrebno. U svemu postojećem 
Njemu pripada slava i ta slava je hrana tog postojećeg. Zato Uzvišeni 


obavještava da nema ništa a da Ga ne slavi Njegovom hvalom što smo mi 
spomenuli u poglavlju o stupnju viteštva. 

Od opisa zaljubljenog je i to da on objedinjuje međusobno suprotna svojstva a to 
se sastoji u tome da zaljubljeni traži spajanje sa Voljenim a traži i da slijedi 
volju Voljenog. Katkada Voljeni od njega želi ono što je u opreci sa spajanjem, 
odnosno sastajanjem. U ovakvim i sličnim situacijama kod zaljubljenog se 
objedinjavaju svojstva, makar i oprečna bila. Ako se gleda iz ugla da je Allah 
Onaj koji voli, On je istovremeno i Prvi i Posljednji, tako da Njegovo posljednje 
ulazi u Njegovo prvo, a Njegovo prvo u Njegovo posljednje, a tu nema osim 
Njegovo Biće. 

Njegovo svojstvo da je On Prvi je Njegovo Biće, a to što je on Posljednji, to je 
Njegov rob koji je Njegov voljeni, pa se u tom slučaju Njegova svojstva prepliću 
sa svojstvima Njegovog voljenog. Ako kažeš da je to rob nisi rekao istinu do 
kraja, a ako kažeš da je Gospodar nisi sve rekao, a tačno je i jedno i drugo. 
Takav je status međusobnog prožimanja. 

Jedan od opisa zaljubljenog je da nema predaha sa svojim Voljenim, pa se kaže: 
"Nemam odmora sa svojim Voljenim", jer on bdije u svakom dahu nad svojim 
Voljenim i vodi računa šta njegov Voljeni želi nastojeći da Mu to udovolji. Na taj 
način on je stalno preokupiran i trudi se da bi zadovoljio svog Voljenog, a samo 
zadovoljstvo, kad je Voljeni zadovoljan, je nepoznato, tako da nema odmora za 
zaljubljenog. E to je značenje njihovih izraza da neko nema predaha u ljubavi, tj. 
nikad se ne može osloboditi truda i nastojanja. Ovo je opis iskrenog zaljubljenika 
u njegovoj ljubavi. 

Ako se uzme da je Allah onaj koji voli, On kaže: "On je svakog trena u 
djelovanju" (Rahman, 29), a svo to Njegovo djelovanje je usmjereno prema 
Njegovim robovima. Pod tim robovima On podrazumijeva jedino onoga koga voli, a 
ostali od toga imaju koristi po principu slijeda hraneći se mrvicama i ostacima sa 
njihovih sofri. 

Njegovo djelovanje, neka je Uzvišen, prema njima a u svrhu onoga što je Za njih 
dobro traje i Ovog i Onog svijeta, s tim što Njemu nije svojstven umor ( u 
vršenju onoga što čini). uzvišeni kaže: "Mi smo Nebesa i Zemlju i ono što je 
između njih stvorili u šest dana i pri tom Nas nije zahvatio umor" (Kaf, 38), a i 
Njegove riječi: "Jesmo li se Mi zamorili prvim stvaranjem? Ne, nego su oni 
zastrti od novog stvaranja" (Kaf, 15), tj. u svakom dahu Uzvišeni nanovo stvara 
Svojim robovima. Njegove riječi kažu: "Svakog trena je On u djelovanju". Za 
sretnike je rekao, tj. za stanovnike Dženneta: "Neće ih u njemu obuzimati umor" 
(Hidžr, 48), i pored toga što će u svakom stanju biti preokupirani Allahom a ne 
sobom. 

Kasnije će im to biti vraćeno odgovarajućom nagradom mada im to nije bila 
namjera, nego im je bila namjera Njegovo Zadovoljstvo. Međutim, zbilje to 


iziskuju. Po tom osnovu se zaljubljenik opisuje da nema predaha sa svojim 
Voljenim. 

Jedan od opisa zaljubljenog je da on sav pripada Voljenom, a to je zbog toga što 
je on zbir a i po sudu njegove Zbirnosti se i pojavilo njegovo biće. Njegove 
jedinke kao zbira pripadaju Allahu, jer jedinost pripada Allahu, a zbir i nije ništa 
drugo nego ove jedinke (koje čine zbir), tako da on sav pripada Allahu. Kada bilo 
koju jedinku tog zbira pomnožiš sa jednim Bogom rezultat toga biće Jedan Bog. 
Sto to je značenje da n sav pripada Voljenom. Oni čini jedan Zbir, jer kada 
kažemo zbir rekli smo jedan, tj. jedan zbir. Prema tome, tom Zbiru pripada 
jedinost. Ovakav rezultat se dobiva i kada se posmatra iz ugla da je Allah Onaj 
koji voli. "Sve" u vezi sa Allahom i pored Njegove jedinosti ogleda se u božanskim 
imenima kojih je 99. to mnoštvo se pojavilo u imenima, pa se s razlogom može 
reći "sve" ili "sva". Jedinke ovoga "svega" su upravo svako ime ponaosob i svako 
to ime od roba traži jednu zbilju u kojoj će se pojaviti dominacija ili moć tog 
imena, a ta zbilja za jedno ime je jedna. Tako se jedan množi sa jedan i očevidni 
rezultat je jedan rob, a to je voljeni. 

Tako sav rob pripada Allahu, jer se na robu odražavaju određenja i atributi svih 
imena a imena pripadaju Allahu, pa sve pripada robu kojeg Allah voli. U 
božanskom prisustvu i na razini božanskoj nema ništa a da ne pripada i voljenom 
robu, jer je Allah sa Svojim Bićem neovisan od svjetova. Prema tome, On je 
neovisan od mnoštva i od upućivanja, u smislu ukazivanja na Njega. 

Od opisa zaljubljenog je i to da on sam sebe kori u svom odnosu prema Voljenom, 
a to je zbog toga što takav zaljubljenik vidi da je nemoćan ispuniti sva prava i 
obaveze prema Voljenom kojima ga njegova ljubav zadužuje. On ne zna kako 
dokučiti šta sve voli njegov Voljeni pa se trudi da primijeni onoliko koliko zna od 
toga, a zatim kaže sebi: "Da si iskren u svojoj ljubavi On bi ti otkrio sve ono što 
On voli, jer si ti u svijetu obaveza, a ta kuća, odnosno svijet je ograničen pa i ono 
što Voljeni voli u tom svijetu je očevidno za razliku od Onog svijeta u kome ćeš ti 
biti slobodna pogleda, jer taj drugi svijet je sav takav da ga On voli i u njemu 
nema ukora. 

Zato zaljubljenik sebe ukorava ovdje po pitanju prava svog Voljenog. Gledano iz 
ugla da je Allah Onaj koji voli; On kao takav Sebe je opisao kolebanjem u vezi sa 
Njegovom ljubavlju prema robu vjerniku, jer je pravo voljenog da mu onaj ko ga 
voli ne učini nešto što će ga oneraspoložiti, a u ovom slučaju je rob taj koji je 
voljen i ne želi smrt. Bog ne ćeli povrijediti i uznemiriti s obzirom da je rob onaj 
koga On voli. Ovo je smisao ukora. Međutim, nužna je robu smrt zbog prethodnog 
znanja o sudbini, a rob ne zna kakvo dobro dobiva u susretu s Bogom na smrtnom 
času, za razliku od onih koji Ga vole, jer takvi vole smrt, ne da bi se rasteretili 
(od obaveze robovanja) nego zbog susreta sa svojim Voljenim. 

Ima i takvih Božijih zaljubljenika kojima ovlada zadovoljstvo Voljenog, jer 
smatraju da se takvo zadovoljstvo ne može postići i vrijednost ljubavi 


zaljubljenog ne može ocijeniti u jednom stanju bez postojanja zabrane i 
razlučivanja toga čime se je zadovoljno od onoga čime se nije zadovoljno, a to ne 
biva izuzev na ovom svijetu, tj. u svijetu zaduženja. Što se tiče Onog svijeta, 
tamo nema zabrane i dolazi do svojevrsnog izjednačavanja, te se ne razlučuje 
vrijednost zaljubljenog u njegovom postupanju od onog koji nije zaljubljen, pa 
zbog ovog značenja u ovom smislu neki zaljubljenici ne žele smrt, a to je zbog 
njihove iskrenosti u ljubavi. 

Gledano iz ugla da je Allah Onaj koji voli to takođe spada u ovu zbilju. Međutim, 
smrt je dosuđena svima. Cilj ove posebne grupe koja želi spomenuto razlučivanje 
jeste da se zabrane ne dokidaju kako bi se znala (ta grupa) koliko je ona 
vrjednija od drugih grupa u ljubavi prema svome Gospodaru. Međutim, to odvija i 
ne prihvata (božansko) znanje koje je prethodilo svjetovima izuzev da bude tako 
kako je predodređeno u znanju. U ovoj mjeri ovo se u vezi sa Bogom može 
nazvati samoukorom. Na to ukazuju riječi Uzvišenog: "Radi ono što hoće" (Hud, 
107). 

Ne, zapravo ne to, nego u vezi s tim, nešto posebno ga odvaja a to je ono što se 
takođe razumije iz Njegovih riječi: "Da je htio..." (Hud, 117). Te Njegove riječi: 
"Da je htio..." i slične njima iziskuju Njegov samoukor, a ne Njegova volja niti 
Njegovo znanje (treba osjetiti razliku između volje (iradeta) i htijenja 
(mešieta)), jer volja i znanje imaju svoja određenja, pa ti pronikni u ono što ti 
pomenusmo. Sve su to tajne božanske koje naše društvo i naši saputnici 
ljubomorno čuvaju, a to su ljubomorno čuvali jer su vidjeli veličinu, vrijednost, i 
važnost toga. To je tako kako oni kažu, s napomenom da ovo što smo mi otkrili, u 
odnosu na ono što znamo znanja o Allahu, to je samo kao kora od toga. Ovo je 
uzrok zbog kojeg smo se osmjelili da na to ukažemo s obzirom da će to koristiti 
ljudima. 

Jedan od stadija ljubavi je i to da je opis zaljubljenika takav da mu je slasno i 
prijatno doživljavanje zbunjenosti, zbunjenosti koju mu iznenada priredi Voljeni 
a što se u sufijskoj terminologiji podrazumijeva pod izrazom iznenađenje. O 
tome će biti govora u zasebnom poglavlju u ovoj knjizi. Pošto Bog poziva srca 
robova Sebi i uzakonjuje im zakoniti put koji vodi do Njega predstavljajući im Se 
uputama koje im je dostavio, pa Ga oni tako spoznaju, a On im se je i omilio sa 
Svojim blagodatima te su Ga Zzavoljeli. 

Kada im se pojavi na neuobičajen način tada kada Mu pristupe, a to jest onako 
kako Ga nisu znali, kada oni nisu svjesni da su oni u stanju prisustva Njemu, 
iznenadiće ih Njegova pojava te će Ga spoznati na osnovu znaka i zbuniće ih 
Njegova iznenadna pojava i pri tom će osjetiti užitak, jer su na osnovu znaka koji 
u sebi imaju prepoznali da je to njihov Voljeni i njihov traženi. 

To je taj njihov užitak u zbunjenosti. Gledano iz ugla da je Allah Onaj koji voli 
treba imati u vidu da je On Sebe opisao sa izborom, i da je ON svemoćan i time 
da hoće nešto to bi i učinio i da Ga niko ne može prisiliti na nešto i da On istinu 


govori i da je istinit Njegov sud o Sebi i da je On svakako Onaj koji određuje 
vrijeme, pa je stvari i pojmove poredao mudrim poretkom i nema toga ko će se 
suprotstaviti tom Njegovom mudrom poretku. On u svakom činu čini ono što 
treba i onako kako treba i zašto treba (to djelovanje) postupajući kao Mudri i 
Onaj koji Zna nivoe. 

Iako je On takav Njemu pristižu molbe i zahtjevi molitelja i ono što se poklapa 
sa uslišavanjem upravo onoga što oni od Njega traže, a već je ranije konstatovano 
da Njega ne može niko prisiliti, a nužno je, prilikom primanja ovih molbi, zastati i 
iste razmotriti kada ih uslišava, shodno tome kako iziskuje raspored i poredak 
mudrosti. Eto u toj mjeri se ovo može nazvati (božanskom) zbunjenošću. 

Što se tiče božanskog užitka u tome, on se ogleda u tome što je molitelj Njegov 
voljeni, a On voli ono što on traži i što priziva, kako se to bilježi u jednoj od 
predaja, tj. da su dvije osobe, jedna koja je Allahu bila draga i druga koja Mu 
nije bila draga, zatražile od Allaha neku svoju potrebu, pa je Allah objavio 
meleku da brzo udovolji onoj osobi koju ne voli kako bi se ta osoba zabavila time 
da više ne bi tražila, a to je zato što ga ne podnosi, pa prema tome ne podnosi ni 
njegov glas, a meleku takođe kaže: "Ne ispunjavaj molbu druge osobe, jer Ja 
volim da slušam njegov glas i njegovo moljenje, jer ga volim". Jednom je bilo 
udovoljeno zahtjevu i pored toga što ga se ne podnosi, a drugom nije udovoljeno i 
pored toga što ga se voli i što mu se ukazuje posebna pažnja. 

Kada bi se otkrila tome koga On voli ova tajna u vrijeme kada mu odgađa odziv, 
ništa ga tako ne bi obradovalo. Odgađanje odZziva na molbu je poput odgađanja 
kakvo se događa onome koga Bog iznenada Svojom pojavom, s obzirom na 
istinitost riječi Uzvišenog da Njega niko ni na što ne može prisiliti. Užitak Mu je 
Njegovo znanje da će on nužno stići do onoga što traži i da će se tome 
obradovati. Pa neka je slavljen Veličanstveni i Mudri. 

Jedan od stadija i opisa zaljubljenika je i taj da on prelazi granice nakon što je 
granice čuvao i držao ih se. Ovo je naznačeno u vezi sa voljenima koji su 
učestvovali u bitci na Bedru, jer su oni od onih koji su prelazili granice nakon što 
su ih se strogo držali. Rečeno im je: "Radite šta hoćete, već Sam vam 

oprostio!" Što se tiče drugih koji nisu naznačeni, u opštem smislu, ali su 
naznačeni u posebnom smislu, kod takvih je Bog naznačio njihova svojstva, a to 
je ono što On spominje, neka je slavljen, kad kaže (sveti hadis): "Učini rob grijeh 
a zna da on ima Gospodara koji prašta grijeh a i kažnjava za grijeh ...", pa mu 
nakon trećeg ili četvrtog činjenja grijeha na takav način, tj. da svaki put zna da 
ima Gospodara koji prašta i kažnjava za grijeh, Uzvišeni kaže: "Radi šta hoćeš, 
oprostio sam ti, pa mu dozvoli i izvede ga iz zabrana i ograničenja na Ovom 
svijetu, pošto Allah ne naređuje nevaljalo, pa takav rob koji ima to svojstvo nije 
neposlušan Allahu nego on postupa u okviru onoga što mu je Allah dopustio, iako 
je prije nego je postao takav bio od onih ljudi kojima su bile postavljene granice, 
pa ih on u ovom slučaju prelazi nakon njihovog držanja i čuvanja. 


Čast znanja roba može dovesti u ovakvu situaciju i pored razuma koji se 
obavezuje, za razliku od onoga nad kim dominira stanje, jer je status onoga nad 
kim dominira stanje status ludoga, a ludome se ne pišu djela, ni dobra ni loša. A 
ovome gore pomenutom se pišu dobra a ne pišu loša djela. Ovo je mjera pomoću 
koje se razlikuje vrijednost znanja i stanja. Kako je samo vrijedno Znanje. Onaj 
koji ima znanje potpuniji je i savršeniji od onoga koji ima stanje. Prema tome, 
stanje na Ovome svijetu je manjkavost, a na Onome svijetu je potpunost, a 
znanje je i ovdje potpunost i tamo potpunost i još potpunije. 

Ukoliko je Allah Onaj koji voli, pošto Allah zna da ima robova koji Ga vole i koji 
od Njega ne potražuju ono čime se Sam obavezao da će im dati, a nakon čuvanja 
granica iste prelaze, pa im daje ono čime se obavezao da će im dati, a to je 
Njegovo čuvanje granica, a zatim im daje i bez računa a to je Njegovo 
prelaženje granica. 

Granica nagrade za dobro djelo je od deset do sedam stotina puta. Prelazak tih 
granica je povećanje od strane Njega na što ukazuju Njegove riječi: "Onima koji 
lijepo rade pripada lijepa nagrada", a to je čuvanje granice u nagrađivanju, "i 
povećanje", a to je prelazak granice. "Ovo je Naše darivanje pa uživaj ili se 
ustegni bez računa", kako hoćeš. 

Od stadija ljubavi je i to da je zaljubljeni opisan time da je ljubomoran na svog 
Voljenog. Ovakav opis najviše dolikuje onima koji vole Allaha. Ovo je stupanj šejh 
Šiblije. Tome ga je vodila veličina njegovog Voljenog u njemu, a smatrao je da 
slobodno ophođenje zaljubljenika ne dolikuje Ekselenciji Veličanstvenog, s 
obzirom da se zaljubljeni u božanskoj prisutnosti ophode slobodno i opušteno, 
izuzev onih zaljubljenika kojima je svojstvena ljubomora. 

Takvi nemaju slobodnog i opuštenog ophođenja s obzirom da su pod dominacijom 
veličanja i poštovanja (Voljenog). Njima je svojstveno prikrivanje ljubavi, a uzrok 
tome je upravo ljubomora, a ljubomora je jedan od opisa ljubavi. Oni svijetu ne 
pokazuju da su od zaljubljenika. Ovo je stupanj Allahovog Poslanika s.a.v.s., jer je 
on sebe opisao time da je ljubomorniji od Sa'da nakon što je za Sa' da rekao da 
je ljubomoran. On je time stavio do Znanja d je Sa'd izuzetno ljubomoran, a 
zatim je spomenuo da je on s.a.v.s. ljubomorniji i od Sa'da. On je svoju ljubav i to 
kakvu ona ekstazu u njemu izaziva, pokrivao time što se je šalio, igrao sa 
mlađima, pokazivao ljubav prema onima koji su ga voljeli, kao što su njegove 
supruge, djeca, drugovi... Sve to spada u oblast ljubomore. A takođe i njegove 
riječi: "Ta sam čovjek..." (Kehf, 110). Time on svojoj duši nije predstavljen kao 
jedan od zaljubljenika (u Uzvišenog), usljed čega ga njegova priroda nije znala i 
umišljala je da je on sa njom vidjevši da on udovoljava njenim pravima i daje joj 
prednost, ne znajući da on prema njoj tako postupa po naređenju svog Voljenog. 
Tako je rečeno: Muhammed s.a.v.s. je zavoli Aišu, Hasana i Huseina i prekinuo je 
svoje obraćanje vjernicima jednog petka i vidjevši Hasana i Huseina da se 
spotiču o svoju haljinku, sišao do njih zatim se s njima popeo Za svoju govornicu i 


upotpunio svoje obraćanje vjernicima. Sve ovo spada u domen ljubomore prema 
Voljenom, da Njegova Svetost ne bi bila povrijeđena. 

Ovo treba biti postavljeno tako, iz poštovanja prema Ekselenciji Uzvišenog, da 
On ne bude konkretno naznačavan. Zatim, stvorenje kao zaljubljeni, to 
poštovanje prema Voljenom treba ne pokazivati, već ga treba pokriti zastorom 
ljubomore koju izaziva kod zaljubljenih. 

Gledano iz ugla da je Allah Onaj koji voli, na to se odnose Vjerovjesnikove riječi: 
".. a Allah je ljubomorniji od mene". IZ Svoje ljubomore On je zabranio nemoral 
kako bi obrukao one koji tvrde da Ga vole, pa iz ljubomore ne dopušta da lažljivac 
može iznijeti onu tvrdnju koju iznosi iskreni. 

Tu je postavljena vaga kako bi razlučila istinsku od lažne tvrdnje. Onaj ko tvrdi 
da voli Uzvišenog drži se Njegovih granica čime se jasno razlučuje iskreni od 
lažljivca. Svi oni ipak s Bogom opstoje i djeluju, pa zbog te ljubomore djela 
pripisuje Sebi a ne robu da se ne bi nesavršenstvo i manjkavost pripisali robu. 
Jedan od stadija u ljubavi je da je zaljubljenik opisan time da njima ljubav 
dominira srazmjerno njegovoj pameti (umu), jer on umom registruje i veže, tako 
da je njegova pamet zapravo njegovo vezivanje i registriranje. 

Uzvišeni Allah se i ne obraća saopštenjem izuzev onima koji imaju pamet, a to su 
oni koji su se vezali za svoja svojstva i ista razlučuju od svojstava svoga 
Stvoritelja. Pošto dolazi do izražaja različitost, dolazi do izražaja i vezivanje 
(određenih svojstava za roba a određenih za Stvoritelja), tako se to razumom 
shvata. 

Zato razumski dokazi razlučuju Boga i roba, Stvoritelja i stvorenje. Ko se u 
stanju svoje ljubavi drži svoje pameti on od dominacije (moći) ljubavi ne može 
prihvatiti ništa drugo do ono što nužno proizlazi iz njegovog teoretskog 
(razumskog) dokaza, a do se drži onoga što njegov razum prihvata, a ne onoga što 
njegov razum zaključuje, prihvatajući od Boga ono čime Bog Sebe opisuje, 
dominacija (moć) ljubavi ne njega će djelovati srazmjerno tome koliko njegov 
razum od toga prihvata. Dakle, razum je između zaključivanja i prihvatanja. 
Djelovanje ljubavi na pamet koja zaključuje i pamet koja prihvata nije 
istovjetno. Pa to shvati, jer tu ima određenih Tajni. 

Ako se gleda iz ugla da je Allah Onaj koji voli, ono što je u odnosu na nas razum, 
to je u odnosu na Njega znanje, tako da (od Njega) neće biti ništa drugo osim ono 
što je to prethodilo u Njegovom znanju, kao što ni od nas neće biti ništa drugo do 
ono što u odgovarajućoj mjeri proizlazi iz naše pameti. Prema tome, njegova 
ljubav prema Njegovim stvorenjima svojim djelovanjem ne nadilazi Njegovo 
znanje, kao što ni djelovanje naše ljubavi prema Njemu ne nadilazi našu pame?, ili 
naše prihvatanje, pa to shvati! 

Jedan od stadija zaljubljenog je da on biva ranjavan (osporavan) i da njegove 
rane bivaju liječene (da biva opravdavan). Priča se da se mužjak lastavice 
udvarao ženki koji je volio. Udvarao joj se pod Sulejmanovim a.s. kubbetom 


(kupolom) u vrijeme dok je tu bio Sulejman a.s., koji ga je čuo da joj govori: 
"Moja ljubav prema tebi je takva da kada bi mi ti rekla da srušim ovu kupolu na 
Sulejmana, ja bih to i učinio". Sulejman a.s. ga je pozvao i upitao: "Šta ja to 
čujem da ti govoriš?" On mu odgovori: "O Sulejmane, ne žuri sa optužbama, jer 
ljubav ima svoj jezik kojim govore jedino ludaci. Ja volim ovu ženku pa sam zato 
rekao ono što si čuo. Zaljubljenima ne treba suditi za ono što govore, jer oni 
govore jezikom ljubavi, a ne jezikom znanja i pameti". Sulejman a.s. se na to 
nasmijao, smilovao mu se i nije ga kaznio. 

Ovo je osporavanje koje je kasnije obesnaženo, tako da se preko toga prešlo i 
nije bilo kažnjavanja. Tako je i sa onim ko voli Allaha. Njegova iskrenost u ljubavi 
i sloboda ophođenja izazvana ljubavlju dovode do toga da on formalno griješi i 
pravi propuste ali za to ne biva kažnjavan, jer to spada u zakone ljubavi. 

Ljubav odstranjuje pamet, a Allah kažnjava samo one koji imaju pamet, a ne one 
koji vole, jer su oni (zaljubljeni) Njegovi sužnji i pod dominacijom zakona i moći 
ljubavi. 

Gledano iz ugla da je Allah Onaj koji voli, Njega kao Onog koji voli osporava 
činjenica da je ono što On kaže istina, a zaprijetio je da će za grijehe kazniti 
onako kako je rekao, a potom prelazi preko toga i ne kažnjava, čak i u slučaju 
kada se griješnik ne pokaje od grijeha, već iz Njegove čiste dobrote praštajući i 
ne kažnjavajući griješnika za ono za što bi ga mogao kazniti. Praštanjem robu On 
kao da osporava Svoju prijetnju o kažnjavanju za grijeh, a to zapravo čini s toga 
što rob pri činjenju grijeha nije bio pri pameti. Čovjek koji nije pri pameti je 
poput životinje koja je bez pameti i koja nema namjeru drugima nanositi štetu. 
Osporavanje zaljubljenog je ustvari svojevrsno suđenje zaljubljenom. "A Allah 
ima nepobitan dokaz. Da je htio sviju bi vas uputio." (En'am, 149) 

Jedan od stadija u ljubavi je i taj da je zaljubljeniku svojstveno da se njegova 
ljubav ne povećava time što mu Voljeni čini dobro niti se smanjuje ako prema 
njemu oštro i grubo postupa. Ovakva odredba svojstvena je jedino zaljubljeniku 
koji Uzvišenog voli zbog Njega samoga na osnovu pojave kada mu se On pojavi 
Svojim imenom Lijepi, pa se njegova ljubav ne povećava dobročinstvom niti 
umanjuje okretanjem (Voljenog) od njega, za razliku od ljubavi po osnovu 
dobročinstva i davanja blagodati koja se može povećavati ili smanjivati i koja je 
kao takva uslovljena. 

Jedna od zaljubljenica je rekla: "Kada bi me isjekao na komade to bi mi samo 
povećalo ljubav prema Tebi", tj. to ne bi uzrokovalo pomanjkanje naše ljubavi. To 
je rekla jedna od zaljubljenih žena. Neki kažu da je to rekla čuvena Rabija El- 
Adevija r.a. koja je stanjem i stupnjem nadmašila muškarce. Ona je, Allah njome 
bio zadovoljan, ljubav raščlanila i podijelila i to je jedan od najzačudnijih načina 
interpretacije ljubavi. 


Volim Te dvostrukom ljubavi 
Ljubavlju iz Želje i ljubavlju jer si Ti toga dostojan 
Sto se tiče ljubavi iz želje, to je da sam spominjanjem Tebe 
Preokupirana I odvraćena od svega drugog 

A što se tiče one ljubavi po kojoj si Ti dostojan 
To je zato što si uklonio Zastore da Te vidim 

Hvala ni za ovu ni za onu ljubav ne pripada meni 
Nego Tebi pripada hvala / za jednu f Za drugu. 

Druga zaljubljenica, sluškinja Ataba El-Katiba, je rekla: 


"O Ti kojeg srca vole, koga ja imam osim Tebe 
Smiluj se danas posjetiocu koji Ti je došao. 
71 si ono što ja tražim i želim / čemu se radujem 
Srce odbija da voli nekoga izuzev Tebe. 

O moja željo, o moj Gospodine, O Ti na kog se oslanjam 
Odužila mi se čežnja, kad će biti susret s Tobom. 
Ja ne tražim Džennete da bi u njima uživala 
A/l ih tražim zbog toga da bih Te vidjela" 

U vezi sa ovim svojstvom zaljubljenih ja sam rekao: 


"Svejedno mi je hoćeš /i mi dati da uživam Ili ćeš me staviti na patnje, 
jer se ljubav prema Tebi niti smanjuje niti povećava. 
Moja /jubav prema Tebi je da volim ono što Ti izabereš 
A Tvoja ljubav prema meni je poput Tvog stvaranja, uvijek nova" 


Ovo je vaga i to je božanska vaga. Na nju ne tiču i ne remete je prolazna 
svojstva i stanja. 

Gledano iz ugla kada je Allah Onaj koji voli, On nema koristi od toga što Mu je 
neko poslušan niti štete ako je neko neposlušan. Robu kojeg On voli ne štete 
grijesi niti mu osporavaju njegov rang. Naprotiv, njega Uzvišeni obveseljava 
riječima: "Allah ti je prešao preko onoga što si im dozvolio" (Tevbe, 43). Prvo se 
spominje prelazak preko postupaka a tek potom se prelazi po nama na pitanje a 
po drugima na ukor. 

Takođe mu Uzvišeni kaže: "Da ti Allah oprosti i raniji i kasniji grijeh" (Feth, 2). 
Tu prethodi, takođe, oprost Za grijeh, a on s.a.v.s. i nema grijeha, nego je to 
spomenuo kako bi ukazao na posebnu božansku pažnju prema onima koje On voli, 
a to je da onaj ko je voljen ne vidi grijeh pri voljenom, a niti onaj koji voli 
primjećuje da čini dobro. 

I pored svega ovoga to je jedan skriveni a ne otkriveni stupanj i on zaljubljeniku 
brzo izmiče, zamišljajući da će na njemu biti pozivan na odgovornost pri svakom 
dahu. 


Onaj ko tvrdi taj stupanj čuva se i drži Njegove mjere; ako od toga odstupi, 
protiv njega će se sa obje strane imati dokaz. Tu mjeru može sačuvati jedino 
onaj ko ima potpunu spoznaju, ko je iskren u ljubavi, koji ima jak dokaz i stabilan 
sud. 

Jedan od stadija ljubavi je i taj da se od zaljubljenika ne traži da se drži zakona 
odgoja, nego se traži odgoj od onoga ko ima pamet, a onome ko je zaljubljen 
mnogo toga se dopušta, tj. on je automatski rastrojen i zbunjen. On ne razmišlja 
i on neće biti kažnjen za ono što potekne od njega. Ukoliko je Allah Taj koji voli, 
On je Veličanstveni Vladar. Zakonodavac je vaspitanja i odgoja za pametne i 
odgojitelj je Svojih prijatelja, kao što je rekao Vjerovjesnik s.a.v.s.: "Najljepši 
je moj odgoj, tj. najljepše me odgojio" Od Gospodara se ne traži da se po 
zakonima odgoja odnosi prema Svojim podanicima, nego se kaže. "Gospodar 
Svome voljenom i dragom robu daje ono što on zaslužuje iz vlastite dobrote i 
blagodarnosti". Od Gospodara se ne traži da se uljudno i odgojeno ponaša prema 
svome robu, makar Mu taj rob bio i drag. 

Jedan od stadije ljubavi je i taj da je zaljubljenik opisan tako da on zaboravlja 
svoj udio i udio svog Voljenog. Takvoga ljubav preokupira te zaboravi i Voljenog a 
i samoga sebe. Ovo je ljubav ljubavi, a božanska zbilja iz koje ova zbilja proizlazi 
ne može se reći i iskazati. Zapravo i može, ali tada se tu radi o tajnama koje se 
ne smiju obznaniti. Onaj ko je otkrio tu tajnu, on je i zna, međutim, nije mu 
dozvoljeno da je obznanjuje. 

Riječi iz Allahove Knjige koje ukazuju na to glase: "Zaboravili su Allaha i On je 
njih zaboravio" (Tevbe, 67). Ko je zaboravio svoj lik, zaboravio je sebe. 

Ima i takav stadij ljubavi kada je zaljubljeni opisan da on i nema opisa. Takav 
zaljubljenik je onaj ko nema opisa, tj. ne znaš kako bi ga i čime definisao. On je 
onakav kakvim ga u datom trenutku želi njegov Voljeni. Prema tome njegov je 
opis prema potrebi i zahtjevu, a ono što se od njega traži je nepoznato, tako da 
on i nema opisa. 

Gledano iz ugla da je Allah Taj koji voli, pa On je savršen po Svom Biću i ne 
usavršava se nečim dodatnim, prema tome ne može Ga se opisati, jer "Njemu 
nema ništa slično". Neka je čist tvoj Gospodar, Gospodar Veličanstva (tj. Onaj 
koji je nedokučiv razumu) od onoga kako Ga opisuju" (Saffat, 180). 

Jedan od stadija ljubavi je da je zaljubljenik opisan time da se ne zna kako bi ga 
se imenovalo i čime bi ga nazvao. Pjesnik reče: 

"Ne osl/ovljavaj me nikako drugačije nego o njen robe ' 

jer mi je to jedno od najčasnijih imena" 

ovo je slično i prethodnom objašnjenju kada se govori da zaljubljenik nema opisa, 
jer je robovanje njegov prirodni status, tako da on nema nekog određenog imena 
osim onog kojim ga nazove Njegov Voljeni. 

Kojim god imenom ga imenovao i njime ga pozvao, on će Mu se odazvati time. Ako 
se takvog zaljubljenika upita. "Kako ti je ime?", on će ti reći: "Pitaj Voljenog, pa 


kako god me On nazove, to je moje ime, jer nemam drugog imena. Ja sam 
nepoznati kojeg ne znaju i nedefinisan sam i neodređen, što se ne može ni 
definisati." 

Ako se uzme tako da je Allah Onaj koji voli, onda nema imena koje upućuje na 
Njegov Subjekat, nego rob koji je Njegov voljeni gleda kako se Bog manifestira 
prema njemu, pa ga imenuje prema Njegovim manifestacijama. Bog prihvata to 
kako Ga rob imenuje. Tako, rob kaže: "O Allahu", a Allah njemu kaže: "Odazivam 
ti se". Dalje rob kaže: "O Gospodaru", a Gospodar njemu kaže: "Odazivam ti se". 
Stvorenje Mu kaže: "O Stvoritelju", a Stvoritelj mu kaže: "Odazivam ti se". 
Opskrbljeni Mu kaže: "O Opskrbitelju", a Opskrbitelj mu kaže: "Odazivam ti se". 
Nejaki kaže: "O Jaki", a Jaki mu kaže: "Odazivam ti se". Naša sama stanja Ga 
dozivaju i prizivaju stvarnim zovom, pa ta stanja iskazuju imena. 

Zato se razlikuju složenost i sastav slova, ovisno o jeziku i značenju koje nužno 
iziskuje određeno ime u pojmovnom smislu kod stvorenja. Tako će Arap reći: "O 
Allahu", za onoga za koga će Perzijanac reći: "O Hoda". Rimljanin će za Boga reći 
'Iša' a Ermen će reći i dozivati Boga sa 'Isfadž'. Turčin će Boga dozivati riječju 
"Tanri', a Francuz će reći 'Createur'. Abesinac će Boga dozivati sa imenom 
'Vak'. 

Ovo su različiti termini, odnosno izrazi za jedno značenje, odnosno jedan smisao 
koji je bio cilj svakog tog stvorenja. Zato mi rekosmo da Mu se ne zna ime s 
obzirom da se imenima upućuje (na ono što se voli) a voljeni onome koji ga voli se 
odaziva ma kojim imenom ga Zovnuo. 

Jedan od stadija i pojava u ljubavi je i ta da je zaljubljeni opisan kao da je 
zabavljen, a nije tako. Ovaj opis se naziva zabezeknutošću i odsutnošću, 
međutim, to mu se ne događa osim u stanju potopljenosti zbog davljenja u ljubavi 
prema Voljenom. 

Tako, čak njegov Voljeni može biti naspram njega, a on Ga nije svjestan, Voljeni 
ga doziva a on ne registruje ni Njegov glas i pored toga što gleda u Njega, pa on 
izgleda kao zabavljen u svom stanju, međutim, on je u stanju krajnje opijenosti i 
zanešenosti Voljenim. 

Kada je Allah taj koji voli, u tom slučaju treba citirati ajet iz Kur'ana gdje kaže: 
"Allah je neovisan od svjetova" (Ali Imran, 97), a i pored toga On od robova 
zahtijeva da u svakom njihovom dahu Njega spominju, i On je Onaj koji čuje Zov. 
Jedan od stadija je da je zaljubljenik opisan time da ne pravi razliku kad je 
skupa sa Voljenim i kad nije, jer je toliko preokupiran onim što ga podsjeća na 
Voljenog, tako da mu je On neprekidno pred očima, ili kako jedan od 
zaljubljenika reče: 

Noć kad je ona prisutna je poput noći kad je ona odsutna 

Prema tome jadikujem bilo da je noć duga Ili kratka. 

Dakle, on u oba slučaja je onaj koji jadikuje. Njegovo stanje se ne mijenja u toj 
trajnoj muci. Što se tiče nas mi smo na prvom gore spomenutom pravcu. Nas ne 


može ništa drugo preokupirati osim On. On je nama očevidan i ne poznajemo 
drugog a niti smo prisutni drugom, i mi za to imamo stih: 

Moja je preokupacija s njom došla ona noću I/i ne 

I svejedno nam je hoće /i noć biti duga Ili kratka. 

Kada je Allah Onaj koji voli božanska riječ je jedna. Uzvišeni reče: "Naša stvar 
nije drugo nego jedno, kao interval (frekvencija, brzina) vida (Kamer, 50). U tom 
toku vida nema cijepanja kod Njega, pa je Njegova daljina upravo Njegova blizina 
a Njegova blizina upravo daljina, On je u isti mah i daleko i blizu. Gledano iz 
Njegovog ugla On nije sastavljen s nama u smislu da bi se mogao rastaviti, niti je 
rastavljen u smislu da bi se mogao sastaviti. 

Sastavljenost je sama rastavljenost po pitanju Njega, 

A Njega ne pozna izuzev onaj ko Ga je vidio. 

Jedan od stadija u ljubavi je taj da je zaljubljenik zarobljeni i u samoj 
opuštenosti. Njega robom čini sama ljubav i dovodi ga u poziciju poniznosti i 
pored opuštenosti koju osjeća i doživljava ne znajući uzrok tome izuzev ono što 
mu pružaju zbilje, a to je da zaljubljenik Voljenome pruža i daje prednost i 
prvenstvo nad sobom pa ispadne kao da ga ovlašćuje time. Od onoga ko je 
ovakvog stanja nužno će se osjetiti miris opuštenosti u toj robovskoj poniznosti i 
skrušenost. Ovo pruža i omogućuje stupanj ljubavi. 

U slučaju kada je Allah taj koji voli treba imati u vidu riječi Božije (hadis - 
kudsi): "Moj robe ogladnio sam a nisi Me nahranio, ožednio Sam a nisi Me napojio, 
razbolio Sam se a nisi Me posjetio", ili druge Njegove riječi kad kaže: "Ko se 
Meni približi pedalj, Ja se njemu približim aršin ...", pa On Uzvišeni uvećava 
blizinu "Ko je taj ko će se sa Allahom uzajmiti lijepim zajmom pa će mu On to 
uvećati i imaće časnu nagradu" (Hadid, 11). Uvećavanje nagrade je božanska 
opuštenost (galantnost) odnosno sloboda, a zasluga je zasluga. 

Jedan od stadija ljubavi je taj kad je zaljubljenik smušen. Uzrok tome je taj što 
on ne zna šta smjera njegov Voljeni tako da ne zna kako da se u određenoj 
situaciji postavi prema Njemu. Što se tiče toga, tada je Bog kao takav njegov 
Voljeni, on zna to šta mu je On uzakonio i po tom pitanju on nema dileme i 
smušenosti u svom srcu kako će se postaviti, izuzev u vezi sa tajnama koje mu On 
otkrije i obdarivanjem nekim prefinjenim saznanjima, a on bi volio da ga Bog omili 
i stvorenjima kako bi mu bila naklonjena težnja i srca svih njih, međutim, to je 
neizvodivo bez otkrivanja i objavljivanja tajni, jer su duše ljudske po svojoj 
prirodi takve da vole darove, poklone, pohvale itd. On u tom slučaju ne zna dali 
je njegov Gospodar zadovoljan time da on otkrije te tajne ili ne. Eto, to je razlog 
smušenosti i dileme u srcima zaljubljenika Allahovih. 

Po Božijem naređenju, Bog je uzakonio i naredio da vjeruje i onaj za koga se, po 
prethodnom Božijem znanju, zna da neće vjerovati, a Njegove riječi i Njegovo 
znanje su jedno. Iz koje zbilje Bog naređuje onome za koga zna da neće izvršiti 
Njegovo naređenje, tj. neće se odazvati pozivu za vjerovanje, i izlaže ga 


neposlušnosti "a On je Mudar i Znan" (Zarijat, 30). I odatle, tj. na osnovu ove 
zbilje božanske, o kojoj bi riječ, u svijetu dolaze do izražaja smušenost i 
zbunjenost kao i različitost ciljeva i pojedine vrste sukoba i razilaženja. 

Jedan od stadija ljubavi je da je zaljubljenik opisan time da je on izvan mjerila. 
Postupanje po mudrošću uspostavljenoj mjeri zahtijeva ispravno mišljenje, a 
zaljubljenik i nema mišljenja o tome kako je ustrojen svijet, nego je njegova 
ambicija i preokupacija spominjanje i sjećanje svog Voljenog, on se time zabavio. 
Njegova mašta je u njemu preovladala i takav ne zna mjere. 

Ukoliko je njegov Voljeni Allah, a pošto Ga njegovo srce obuhvata, njegovo srce 
je van mjere i takvoga ne možeš s nečim odmjeravati i uporediti. Zar ne uočavaš 
da izgovaranje riječi kojima se On spominje "nema boga osim Allaha", ne 
potpadaju pod vaganje djela. Kada ipak te riječi, ispisane na papiru, budu 
stavljene na vagu (na jedan tas vage) u slučaju osobe u koje su na drugom tasu 
vage ispisana brojna isključivo loša djela, taj komad papira na kome su ispisane 
te riječi pretegnuće sve te knjige brojnih loših djela i ništa ga ne može 
prevagnuti. 

Kada bi se pojedini svjetovi stavili na drugi tas vage opet ne bi pretegnuli taj 
komad papira, a te riječi je rekao neko ko nije opisan kao zaljubljeni, a šta tek 
da misliš kad to kaže zaljubljenik i šta misliš o stanju takvog zaljubljenika, te šta 
misliš o njegovom srcu koje je prostranije od Allahove milosti koja njega 
obuhvata, iako je i ono samo nastalo iz Allahove milosti. Ovo, tj. da je širina srca 
nastala od Allahove milosti, a ono, srce, je prostranije od Allahove milosti, je 
jedna od najčudnijih stvari koja se pojavila u postojanju. 


Šejh Ebu Jezid El-Bistami kaže: "Kada bi se božanski prijesto (Tron) i ono što on 
obuhvata uvećao sto miliona puta to se ne bi ni osjetilo u jednom od uglova srca 
arifa (istinskog božanskog spoznavaoca), ja kakvo li je tek stanje zaljubljenika. 
Gledano iz ugla da je Uzvišeni Allah Onaj koji voli, Njegov voljeni je izvan 
mjerila, jer onaj koji voli ne rastavlja se od voljenog, a ono što je kod Allaha 
trajno je, prema tome voljeni rob je trajan, a ono što je trajno ne podliježe 
mjeri i ne nastaje. 

Jedan od stadija u ljubavi je da je zaljubljenik opisan time da govori za sebe da 
je on sam njegov voljeni, jer je sav nestao i potopljen u njemu, tako da on sebe 
ne vidi drugačije nego Bogom. Jedan od takvih zaljubljenika u vezi toga je rekao. 
"Ja sam i onaj koji voli i onaj ko je voljen". Takvo je bilo stanje Ebu Jezida. 
Gledano iz ugla da je Allah Onaj koji voli, On zavoli nekog Svog roba, pa biva 
njegov sluh, vid, jezika i sve njegove moći. 


Jedan od stadija ljubavi je da zaljubljenik bude opisan time da je izvan sebe i da 
svome voljenom nikada ne postavlja pitanje: "Zašto si to i to uradio?", ili "Zašto 
si rekao to i to?". 


Enes ibn Malik r.a. kaže: "Služio sam Allahovom Poslaniku s.a.v.s. deset godina i 
za to vrijeme mi nikada ni za što što sam uradio nije rekao: "Zašto si to uradio?", 
niti mi je rekao za nešto što nisam uradio: "Zašto to nisi uradio", jer je on vidio 
da se to prema njemu u stvari ophodi njegov voljeni, a postupke i djela voljenog 
zaljubljeni nikada ne uslovljava, nego se prepušta, šta više, u tome nalazi užitak, 
jer je zaljubljeni izvan sebe zbog vatre koja u njegovom srcu prži sve što nađe 
osim voljenog. On ulaže napor koliko može, ali i pored toga ne smatra da je učinio 
dovoljno, niti mu naumpada da je on nešto doprinio i učinio kako bi voljeni bio 
zadovoljan. 


Gledano iz ugla da je Allah Onaj koji voli na toj razini ništa se ne pokreće, ni 
atom, osim sa dozvolom Njegovom, pa kako onda da on kaže: "Zašto?", kad niko i 
ne djeluje osim On. 

Zaljubljeni kaže svom Voljenom: "Ja sam tvoja ruka", jer On kao Bog prema 
svakom voljenom ima pojavu kakva nije za nekog drugog, tkao da se tu ne 
sastavlja dvojstvo, niti je tako tačno. 


To je to svojstvo da je on izvan sebe i njegov opis sa ulaganjem truda. To je ono, 
vezano za Njega, u vezi kolebanja. 


Jedan od stadija ljubavi je da je zaljubljenik opisan time da je on razotkriven i 
da mu je tajna javna. On je sramota vremena. Ne zna sakriti (svoju tajnu), jedan 
iskreni zaljubljenik je rekao: "Ko tvrdi da će sakriti svoju ljubav u toj mjeri da 
se u tu ljubav može posumnjati, on je lažac". 

Ljubav svojom nadmoći nadvladava srce tako da ono ne vidi da ima ikakve 
mogućnosti da prikrije ljubav. 


Kada se pokaže tajna voljenog 

Istog momenta vitez biva nadvladan (i ne može da je sačuva). 
Ja zavidim onom zaljubljeniku koji se uspijeva sačuvati 

Da ga oči 1 srca ne osuđuju. 


Ljubav je pobjednik. Ne ostavlja zastora a da ga ne pocijepa, niti ostavlja tajnu a 
da je ne obznani. Njeni vatreni dahovi se uzdižu, a suze mu neprekidno teku. 
Njegovi organi odaju ljubavne jade i bdijenje koje on nosi. To su njegova stanja. 
Ako nešto govori, govori bez smisla. Nema strpljivosti ni postojanosti. Njegove 
brige su neprekidne, a njegove tuge su uvećane. 


Gledano iz ugla kada je Allah Onaj koji voli, to je da kada Allah zavoli nekog roba. 
On objavi meleku da vikne i obznani u nebesima da je Allah zavolio tog i tog roba, 
pa ga i vi zavolite, te ga tako zavole nebeska bića. Zatim se da da on bude 


prihvaćen i na zemlji pa ga prihvata nutrine, makar ga vanjštine nekih ljudi 
negirale iz određenih razloga. Oni su u ovom pogledu poput njihovih sedždi 
(padanje ničice) Allahu. 


Sve što je u svijetu Allahu čini sedždu (pada pred Njim ničice) a takođe i velik 
broj ljudi, ali nije rečeno da to čine svi ljudi. Takva je ljubav ovakvog roba 
odjeknula u njihovim srcima. Ako za takvog roba bude dobar prijem na zemlji, 
zavoliće ga svaki predio zemlje i sve ono što je na zemlji, kao i velik broj ljudi, i 
to upravo po osnovi činjenja sedžde Allahu. 

Jedan od stadija ljubavi je da zaljubljenik bude opisan time da on ne zna da je 
zaljubljenik. Mnogo čezne ali ne zna za kim, velikog je osjećaja ali ne zna po 
pitanju koga. Njegov voljeni mu nije jasan. Krajnja blizina je zastor, osjeća 
manifestacije ljubavi i zaodjenuo ga je lik Voljenog na osnovu određenja u 
njegovoj mašti, pa ga on traži i ne nalazi izvan sebe adekvatan lik koji bi prigrlio 
a kojeg je formirao u sebi, tj. u svojoj mašti. To je zbog toga što je vanjsko 
grubo u odnosu na skriveno koje je prefinjeno. 

Zaljubljenik se drži značenja i pojma koji stiče o voljenom kojeg u sebi uzdiže. 
To značenje i taj pojam je uzdignut kod zaljubljenog i upravo to je ono što mu 
zadaje strah i nemir. Njegov voljeni je u njemu a on i ne zna da je u njemu, i ne 
traži ga osim s Njim koji je prefinjen i izmiče čulima. 


Govori a ne zna šta govori: "Moje srce je kod moga voljenog". 
Moje srce je izgubljeno. Gdje da ga tražim? 
Ne vidim da mu je moje tijelo Zavičaj. 


Teško je shvatiti njegove riječi kada u nešto drugačijem stanju kaže: "Moj 
voljeni je u mom srcu". Ne znam u kojem od ta dva stanja on istinitije govori. On 
objedinjuje suprotnosti govoreći: "On je kod mene i nije kod mene. 


Gledano iz ugla da je Allah Onaj koji voli treba imati u vidu da se Allah pojavio 
Ademu a.s. i Njegove dvije ruke, tj. dvije šake stisnute, pa mu je rekao: "O 
Ademe, izaberi koju od njih dvije hoćeš". On reče: "Izabirem desnicu moga 
Gospodara, a obje ruke moga Gospodara su desnice blagoslovljene". "Bog mu 
otvori šaku, kad u njoj Adem i njegovo potomstvo ..." 

Tu se vidi da je Adem a.s. bio u šaci, a bio je i izvan šake. Ovako je sa likom 
odnosno primjerom Voljenog sa zaljubljenim. On je u njemu a nije u njemu. 
Opisi zaljubljenog su mnogobrojni, prosto se ne mogu izbrojati. Nema određene 
granice u razlaganju toga da bi se dosegla s napomenom da su temperamenfti 
ljubavi ili uslovno rekavši boje ljubavi međusobno različite s obzirom na razlike u 
onome što se voli. 


Ako si razumio od mene ovo, izveo sam te na put i dobro se čuvaj prispodobe i da 
ti se ne pričini u tome nešto kako nije. 

Ljubav, osjećaj, zanos, čežnja, je jedna zbilja koja ima različite odnose zbog 
različitosti onoga za koga se veže. To su opisi čija moć dominira onim kod koga 
se nađe. Taj se opis ne odnosi na Voljenog (nego na onoga ko voli) i on na njega ne 
djeluje, izuzev ako je i on sam onaj koji voli, pa to shvati! 

Ovoliko je dovoljno da se ukratko kaže o opisima zaljubljenika sa obadvije strane 
(kad je rob onaj koji voli ili kad je Bog Onaj koji voli). 

A Allah govori istinu i On upućuje na pravi put. 


Šejhul Ekber Muhjiddin Ibn Arabi (k.s.) 
El-Futuhat el-Mekkijje 


Poglavlje 115-to 
O spoznaji ogovaranja, pohvalnog i pokuđenog 


Stihovi: 

Kada se Bog spusti sa svoje visine na nivo gladi i samilosti, prihvati Ga onakvim 
kako se On predstavio (Svojim govorom), time ćeš zadobiti čast. To ne kazuj 
neznalici da se zbog posljedica ne bi kajao. Udaljiće te Bog od toga pa nećeš 
znati kako je, a to je /loš znak. Iako je to istina, međutim, ako neko tako nešto 
kaže na nemjestu, treba mu reći šuti (treba ga ušutkati). 


Znaj, Allah ti dao shvatanje svega onoga što čuješ da je ogovaranje spominjanje 
odsutnog na takav način, kada bi on to čuo, da mu to ne bi pravo bilo i da bi ga to 
uznemirilo. To raditi je zabranjeno vjernicima. 

Što se tiče Boga, On ne ogovara, jer je On onaj koji sve čuje i sve vidi sam po 
Sebi, a takvim Ga vide i znaju učenjaci božanskog nauka. On je Svojim robovima 
objasnio ono što ne želi od njih i ono što je hvale vrijedno: "Ima ih koji vjeruju a 
ima i onih koji ne vjeruju" (Bekara, 253). Tako Bog ne može biti ni predmetom 
ogovaranja. 

Ogovaranje je zabranjeno onima koji su zaduženi onima koji su zaduženi vjerskim 
obavezama, tj. da se međusobno ne ogovaraju. Ogovaranje izbjegavaju čak i oni 
koji nisu vjernici, ljudi koji drže do ljudskosti. Oni se klone ogovaranja, ne 
spuštajući se tako nisko i tako čuvaju svoj ugled. To što se klone ogovaranja 
upućuje na časno porijeklo, osim u posebnim slučajevima (kada nije zabranjeno), 
jer je ogovaranje tada dužnost i približavanje Uzvišenom Allahu. 

Vjernici koji se čuvaju zabrane, za ogovaranjem posežu samo općenito i načelno, 
bez izričitog i poilmeničnog spominjanja. U to (obavezno i pohvalno ogovaranje) 
spada i način ispitivanja i upoznavanja prenosioca hadisa kada prenose propise 


zakona božanskog. Mi smo naveli predaju od nekog učenjaka božanskog da je 
rekao po tom pitanju svome drugu: "Dođi da ogovaramo u ime Allaha". 
Ogovaranje se može desiti i kad se konsultuje i razgovara o sklapanju braka jer 
je to u smislu nužnog savjetovanja a i dužnost je. Ima dozvoljenog ogovaranja - 
uopšteno, a to je da se ogovara narodu u svom vremenu, ali da se ne imenuje 
određena osoba. Ima dozvoljeno ogovaranje kada šejhovi ogovaraju svoje 
učenike, u smislu vaspitanja, u slučaju kada će to koristiti i valjati učeniku, kada 
to dopre do njega. Iako je na tim razinama ogovaranje pohvalno, ipak, 
neimenovati je bolje (od imenovanja). 

Vjerovjesnik s.a.v.s. kaže: "Nema ogovaranja kada je u pitanju pokvarenjak". 
Ovaj se hadis shvata i u smislu zabrane i u smislu negacije postojanja ogovaranja. 
U tom smislu ovaj hadis shvataju oni koji se čuvaju zabranjenog. Ogovaranje po 
principu aludiranja i uopštenosti je vrlo lagano i prihvatljivije. Izuzev gore 
spomenutih zabranjenih slučajeva ogovaranja, ogovaranje je pokuđeno i treba ga 
se kloniti. U ovu oblast spada i osporavanje svjedoka. Ako onaj protiv koga 
svjedoče uvidi da oni lažno svjedoče, dužnost je tada pomoći istinu i onoga na 
koga se ona odnosi, a osporiti neistinu i onoga ko je zagovara. Na osnovu ovoga ti 
je jasno da je nepostojanje (ništavilo) Zlo. Jer lažni svjedoci naginju ka strani 
nepostojanja i prave joj prevagu nad stranom postojanja i nepostojeće opisuju 
postojećim. Allah je preko jezika svog poslanika učinio da su to veliki grijesi čije 
zagovaranje ne vodi ničemu izuzev ništavilu i nepostojanju. 

I pored svega ovoga onaj ko je na Božijem putu ako ikako može neka se drži 
aludiranja i općenitosti a ne izričitog i doslovnog spominjanja, i to na takav način 
neka to radi da se iz tog aludiranja ipak može razumjeti to što on hoće. Ukoliko 
on zna da će u tom biti korist u vjeri, neka onda tako i čini, to je bolje. Postići će 
se cilj a jezik će izvršiti ono čime je zadužen ne izlažući se bruci u govoru. Ovo 
je sve ovako dok god se neko naziva vjernikom. 

Ukoliko je neka osoba na stupnju onoga kome je Bog njegov sluh, vid i jezik, 
stanje takvog nije kao stanje običnih vjernika, iako je i on u istoj vjeri. Znaj da 
Uzvišeni Allah nije stvorio bolest a da nije stvorio Za nju lijek. Lijekovi se dijele 
u dvije vrste: lijekovi koji su za običan svijet (pučanstvo) i to su lijekovi koji su 
dostupni svakom pojedincu i druga vrsta lijekova koji važe za vlast do kojih ne 
mogu doći osim vladari i bogataši zbog njihove skupocjenosti i visoke cijene. Do 
takvih lijekova ne može doći osim onaj ko ima kapital ili je vladar. Ovakva je 
podjela lijekova kod medicinara, u svemu se tome istina potvrđuje. Što se tiče 
korisnog lijeka za običan svijet koji je dostupan svakom pojedincu bio bogat ili 
siromašan, bio podanik ili vladar, i koji liječi od svih grijeha i neposlušnosti - to je 
kajanje i da se postigne zadovoljština onih koji su u sporu, bilo po kom pitanju 
(bilo materijalnom ili nematerijalnom), uz odgovarajuće uslove i koliko je to 
uopšte moguće. 


Taj lijek je odredio Božiji zakonodavac ukoliko je ta bolest tj. ta nepravda iz te 
oblasti da treba tražiti zadovoljštinu, a ako nije dužan zadovoljiti suprotnu 
stranu, dužan je samo pokajati se a ne i tražiti da njegov suparnik u sporu bude 
zadovoljan. Jer ima slučajeva kada bi ti nastojao da ga zadovoljiš, takav bi zapao 
u još veći grijeh od onoga od koga se je već pokajao. 

Što se tiče vladarskog lijeka, takav lijek ne upotrebljavaju osim spoznavaoci 
božanski i Njegova gospoda od božijih ljudi, a to su oni kojima je Bog njihov sluh, 
njihov vidi, njihov jezik a to se da razumjeti iz Njegovih riječi koje je rekao 
nakon Svojih riječi: "Ne ogovarajte jedni druge, zar neko od vas voli da jede 
meso svoga mrtvog brata, to ne želite" (Hudžurat, 12). Ovo je opšte saopštenje. 
Zatim je rekao: "Čuvajte Allaha" (Hudžurat, 12). Ovo je lijek, a značenje toga 
"'čuvajte Allaha! tj. uzmite ga kao štit koji će vas štititi od ovih pokuđenih stvari 
i grijeha u koje spada i ogovaranje. 

Kada ga uzmete kao štit ili zaštitu, taj će štit odbijati strelice ovih djela i on je 
jak da ga te strelice ne mogu probiti, pa taj koji je uzeo taj štit da ga štiti, on je 
sačuvan od tih strelica. Bog neće biti zaštita odnosno štit robu dok se rob njime 
ne zaogrne (zaodjene) kao što se inače neko zaogrće štitovima i drugim 
sredstvima koji ga štite. Oblik robovog zaogrtanja tog štita je taj da Bog bude 
njegov sluh, njegov jezik i sve njegove snage i organi u stanju kad ih upotrebljava 
za ono za šta ih treba upotrebljavati. U tom slučaju će on biti sav svjetlo. Allah 
skreće pažnju u Svojoj Knjizi na ovakve vladarske lijekove kao npr. kad kaže: 
"Nadahnjujem joj (duši) njen grijeh", a ogovaranje takođe spada u grijeh, "i 
njeno čuvanje" (Šems, 8) tj. nadahnjuje ono što će uzeti kao zaštitu od 
spomenutog griješenja. On joj griješenje nije učinio da je po svojoj prirodi 
opisana time, nego joj ga čini takvim preko onoga ko joj nadahnjuje. On to 
podupire i podupire i potvrđuje Svojim riječima: "Zar onaj kome je njegovo loše 
djelo uljepšano, pa ga vidi lijepim ..." (Fatir, 8). To uljepšavanje ne pripisuje 
samoj duši tj. čovjeku nego kaže: "Mi smo im uljepšali njihova djela" (Neml, 4). 
Takođe kaže: "Šejtan im je uljepšao njihova djela i odvratio ih od Pravog puta" 
(Neml, 24). Pripisujući to uljepšavanje djela Njemu Uzvišenom, On kaže: "Pa oni 
lutaju" tj. zbunjeni su, a zbunjenost (hajret) je jedno od svojstava velikana na 
Božjem putu. Zbunjenost u ovakvim stvarima ogleda se u tome da Onaj koji 
nadahnjuje i uljepšava zapravo uvodi u postojanje preko onoga kome se 
nadahnjuje i kome se uljepšava, a kome je naređeno da se takvog nečega kloni tj. 
da mu bude svojstveno ono čime se nadahnjuje i što mu se prikazuje lijepim, 
prije nego to dođe do izražaja kao čin. To je pokuđeno, ali za to ne slijedi kazna 
sve dok to ne poprimi vanjski oblik. 

Uzvišeni je po tom pitanju rekao i ovo: "Prljavština od šejtanskog djelovanja, 
klonite ga se!" (Maida, 90). On je daleko od milosti, pa ga se klonite tj. budite sa 
imenom Onoga ko je blizu milosti iako je od imena Uzvišenog i ime Onaj koji je 
daleko. Ko Boga uzme kao štit i zaštitu, kao što je naređeno, neće mu navedeno 


ništa naštetiti, jer Uzvišeni Allah skreće pažnju na upotrebu ovih lijekova samo 
zato da bi se dala isprika od strane Njega, kada ga se (roba) bude za to pitalo. 
Vjernik je skriven iza svog štita (a to je Bog) i tako se on nalazi u prostoru koji 
Bog štiti, iz kog ne izlazi. A što se tiče pokvarenjaka, o kome kada se govori nije 
ogovaranje, takav nije iza zastora štita, nego je on izvan njega, jer sama 
pokvarenost je već izlazak tj. isturio je se, pa je zato i rečeno "Nema ogovaranja 
kada je u pitanju pokvarenjak". 

Onaj ko iznese skriveno a to skriveno treba da bude skriveno, te to iznese u 
javnost, pogriješio je. Zato se ogovaranje i pripisuje nama, pa kaže Uzvišeni: "Ne 
ogovarajte jedni druge!" (Hudžurat, 12). On nas time podvodi pod jednu osobu 
koja ima svoje dijelove jer dio i sastojak su nešto što je svojstveno cjelini. Mi ne 
izlazimo iz samih nas niti se griješimo osim sami o sebe, zato nam On to 
naglašava, jer onaj ko ubije sebe, zabranjen mu je dženet a džene? je taj koji 
zastire, stvar se sama od sebe ne zastire. Svako onaj ko spominje odsutnog, on 
ga već time čini uočljivim i dostupnim i progoni ga iz njegove domovine i zavičaja 
a smrt van svog zavičaja je mučeništvo (šehadet- pojavnost). Prema tome onaj ko 
ogovara čini dobro po pitanju prava onoga koga ogovara. 

Iako je ogovaranje nepoželjno, u njemu je korist kao kod onoga koji popije gorak 
lijek: "Moguće je da je vama nešto mrsko, a ono je vama dobro" (Bekara, 216). 
Kada onaj koji čini dobro iako on (onaj koji ogovara) čini dobro bez namjere da 
čini dobro, on je poput onoga preko kojeg Allah daje da potekne dobro nekome 
preko njega, pa će mu nagrada biti onakva kakva se daje onome ko bude upućen 
na činjenje dobrog djela a da sam za isto nije imao namjeru, tj. da učini dobro 
onome koga je on ogovarao, međutim, to je htio Onaj ko ga je nadahnuo time i 
koji je to djelo pri njemu imenovao grijehom. Na Sudnjem danu Allah će 
izmirivati svoje robove, kojom prilikom će onaj kome je učinjena nepravda tj. 
nasilje vidjeti dobro koje mu je došlo preko njegovog brata (koji ga je ogovarao), 
pa će mu na tome biti zahvalan pa će biti obojica sretni. U vjerodostojnoj 
predaji se kaže: "Bojte se Allaha i međusobno se izmirujte, jer će Allah 
izmirivati i pomirivati Svoje robove na Sudnjem Danu". 

Ogovaranje, iako je pokuđeno, ono je stog aspekta pohvalno za onoga koga se 
ogovara jer mu to na kraju donosi dobro. Između dvojice (ko ogovara i koga se 
ogovara) je štit i zaštita Bog, a Bog i ogovaranje su postojanje a ne nepostojanje, 
tako se uspostavi odnos između dva postojanja, a nejači se uklapa u jačeg, znaj 
To. 

A Allah govori istinu i upućuje na pravi put. 


O SPOZNAJI KUTBA ČIJI STUPANJ I PEHAR (ZIKR) JE: 


''Džine i ljude nisam stvorio ni za što drugo nego da Me obožavaju. '' (Ez- 
Zarijat, 56) 


A 


Kao što ti dade ono što treba 
Stvorivši te s ciljem,koji u tom ima 
Tako i ti Njemu dadni što si dužan 


Da cilj s tvoje strane opravdanje ima. 


Ako Mu i ne daš ono što si dužan 
On će tebi ipak tvoje pravo dati 
S tim što se ti sutra, na Sudnjem danu 


Njegovim zahvalnim robom nećeš zvati. 


Božije pravo je preče od svih prava 
Pa ti, prijatelju, toga svjestan budi 
Jer objava koja od Boga ti stiže 


O pravima tako, nepristrasno, sudi. 


Ako udovoljiš onome što On želi 
I to baš onako kako On to traži 


Onda će On tebi dati ono što ti želiš 


Samo Mu ti ono što želiš iskaži. 


Uzvišeni Allah kaže: "Tvoj Gospodar je odredio (sudbinski) da ne robuijete 
nikome osim Njemu (odnosno da ne obožavate nikoga osim Njega.)-(El-Isra 23), a 
od Njegove se sudbine ne može pobjeći. Znamo da je rezultat ovog oblika 
spominjanja bez sumnje osvjedočenje na ovom svijetu, jer je Bog postojanje a 
stvari su likovi i forme postojanja (u kojima se je postojanje izrazilo). Ta se 
stvar uvezuje tako kao što se materija uvezuje sa likom (s formom). 


Robovanje je bez sumnje pojam koji u jeziku na kojem je spušten Kur'an 
podrazumjeva poniznost. Ako neki pojam povezuje dvije stvari nužno je da tim 
pojmom jedna od tih strana bude povezana sa onom drugom. Na osnovu toga 
znamo da se kod te dvije strane koje su međusobno povezane ljubavlju i koje se 
međusobno traže javlja taj treći faktor, faktor ljubavi, da bi to njihovo 
međusobno traženje bilo moguće. Ono što je postignuto to se i ne traži. Zato je 
nužno da te dvije strane budu opisane nepostignutošću onoga što traže. A 
traženje na neki način podrazumjeva poniznost i potčinjavanje. 


Vaš Gospodar je rekao: ''Pozovite me, Ja ću vam se odazvati. '' (Gafir, 60) On od 
Svojih robova traži da Ga Zovu, a oni od Njega traže da im se On odazove, tako 
da je i Njemu i njima svojstveno i da traže i da su traženi. 


Dokaz ukazuje na to da nastalo stvorenje kao tkvo u sebi nema tog traženja 
(koje bi mu bilo prirođeno) i ono samo po sebi ne može ništa ni tražiti, s obzirom 
da je traženje koje je svojstveno nastalom takođe nastalo, tako da je nemoguće 
da ono u sebi ima takvo traženje. Zato se nužno traži postojanje onoga što će 
stvorenom pribaviti to traženje. Na to ukazuju riječi Uzvišenog: ...kada ga (nešto 
od stvorenog) Mi hoćemo...(En-Nahl, 40) Traženje je ustvari volja, svejedno 
tražio te On zbog Sebe ili te tražio zbog tebe. U svakom slučaju ono što se ima 
to se s tog aspekta i ne traži, tako da se ono s tog aspekta ne može niti postići 
niti tražiti da postoji. 


Postojanje nečega ne može doći do izražaja osim po dva osnova. Prvi od tih 
osnova je moć, a to je onaj aspekt koji je na strani Božije ekselencije. Drugi 
osnov je prihvatanje, a to je onaj aspekt koji je na strani mogućeg bića. Prema 
tome, nijedan od te dvije strane nije samostalna u tome da to moguće biće 
postoji niti u tome da ono bude uvedeno u postojanje. Postojeće stvorenje svoje 
postojanje nije zadobilo nikako drugačije nego obostrano: i od sebe, po tome što 
ga prihvata, a i od Onoga čija moć je na njega izvršila uticaj, a to je Bog, s tim 
što ono za sebe ne govori da je samo sebe uvelo u postojanje, već govori da ga je 


Allah uveo u postojanje. A ta stvar zapravo stoji tako kako spomenusmo. Takvim 
pripisivanjem uvođenja u postojanje moguće biće se odriče svoga udjela u korist 
svoga Gospodara. Znavši da Mu ono daje prednost nad sobom u vlastitom 
uvođenju u postojanje, svu zaslugu za to pripisujući Njemu, Allah mu kao nagradu 
daje da se ono pojavi u Njegovom liku. Svijet ne može biti savršeniji od toga 
kakav je, s obzirom da nema ništa savršenije od Boga (a pošto je svijet stvoren 
na liku Boga, onda ne može ni biti savršeniji od toga kakvim je stvoren.) 


Pošto je stvar ovakva u vezi sa ovisnošću i nesamostalnošću sa obje strane, Bog 
na to aludira i ukazuje Svojim riječima: "Podijelio sam molitvu (salat namaz) 
između Sebe i Svog roba na dvije polovine. Pola te molitve (namaza) pripada Meni 
a pola Mome robu... ' Ta dioba takođe dolazi do izražaja i u tome što Bog 
postavlja roba za Svog zamnjenika (namjesnika), kao i u tome što rob 
opunomoćuje Boga u vezi sa onim u čemu je rob Božiji zamjenk (namjesnik), tako 
da postojanje svoju stabilnost i savršenstvo zadobija (kako s Bogom tako i sa) 
stvorenim. Pojavivši se svijetu u likovima stvorenja, na osnovu čega Ga oni u tim 
likovbima prepoznaju,a s obzirom da je ljubomoran na to da se uz Njega spominje 
neko drugi, On svijetu obznanjuje da je On Sam po Sebi, po Svojoj Ličnosti, 
neovisan o svjetovima u kojima Ga vi viđate da se pojavljuje u likovima, govoreći 
time mogućim bićima (stvorenjima): '' Svejedno je postojali vi ili ne postojali. "' 
Usljed toga moguće stvorenje osjeća u sebi stvarnu poniznost pa postupa shodno 
onome za šta ga je Allah stvorio, gubeći pritom iz vida svoj ponos izazvan 
vlastitom spremnošću i prihvatanjem da bude uvedeno u postojanje. Tako, i pored 
toga što vidi da likovi mogućih bića nastaju po osnovu njihovog prihvatanja 
postojanja i po osnovu Božije moći, te se Bog pojavljuje u tim likovima, dakle, i 
pored toga što se dešava, ova neovisnost o mogućim bićima i o njihovom 
prihvatanju postojanja ih dovodi u takvo stanje, s obzirom na činjenicu da je 
Allahh po Sebi, odnosno po Svojoj Ličnosti neovisan o svjetovima. (Alu Imran, 
97) 


(Ime Allah je ime božanske Ličnosti i On kao Ličnost, tj. po tom ličnom imenu je 
Neovisan o svjetovima, za razliku od drugih Njegovih imena, koja su ovisna o 
svjetovima, tj. traže svjetove da bi došla do izražaja. Tako ime Gospodar traži 
robove, kojima će biti Gospodar, ime Ljekar traži bolesnike, koje će liječiti, ime 
Bog traži obožavatelje, koji će Ga obožavati, ime Oprostivi traži griješnike, 
kojima će praštati, imme Uputitelj traži one koji su u zabludi, da bi ih uputio, ime 
Onajkoji voli traži one koje će voljeti, ime Opskrbitelj traži one koje će 
obskrbljivati, itd.). 


Dok sam pisao o ovom pitanju sijevnula mi je božanska munja, koja mi je od 
pojedinih znanja obasjala onoliko koliko je Allah htio. To je poput onoga kada je 
Vjerovjesnik, s.a.v.s., pijukom udario po kamenu koji im se ispriječio u rovu koji 


su kopali oko grada Medine, kojom prilikom je od udarca sijevnula iskra pa je pri 
toj iskri koja je sijevnula vidio ono što će Allah dati da njegova zajednica osvoji, 
tako da je u mjestu zvanom Busra vidio dvorce koji su izgledali kao da su od 
slonovače. On je to vidio prilikom tri udarca i pri svakom tom udarcu je sijevnula 
iskra i obasjala mu posebne strane. Ovo sam ja vidio kada sam pisao ovo 
poglavlje, kao vjerovjesničko nasljedstvo, nekaje hvala Allahu. U toj munji i s 
njom sam vidio da On, Uzvišeni, iako se pojavljuje u likovima mogućih bića i iako 
se opisuje time da je neovisan, to Mu ne dovodi u pitanje Njegovu 
nesamostalnost kada je u pitanju postojanje stvorenja s Njim, jer je nužno da 
postojanje bude prihvaćeno (od strane nekoga), a upravo o tome je i bilo govora. 


To je nešto od znanja koje mi je dala ta munja. Ona mi je dala i to da ih je 
Uzvišeni Allah zaodjenuo Svojim svojstvom, s obzirom da ih je stvorio za to da 
Mu robuju, odnosno da Ga obožavaju. On ih traži upravo po osnovu tog svojstva, 
po osnovu kojeg i oni Njemu robuju, odnosno obožavaju Ga, s obzirom da to oni 
ne mogu činiti sami po sebi i samostalno. Zato im je On uzakonio da govore: Tebi 
robujemo (Tebe obožavamo) i od Tebe pomoć tražimo (El-Fatiha, 4), jer Mu oni 
ne mogu samostalno robovati niti Ga obožavati. Zato ih On upućuje na to da 
traže pomoć kako bi Mu robovali, odnosno obožavali Ga, kao što su i oni svojim 
prihvatanjem pomogli božanskoj moći u stvaranju. 


Da nije ove veze, odnosno spone, niti bi bilo obožavanja niti uvođenja u 
postojanje. Uvođenje u postojanje je jedan vid obožavanja i on kao takav pripada 
Allahu, a i obožavanje je jedan vid uvođenja u postojanje i to je ono što se traži 
od stvorenja. 


Oni su obožavaoci a On je Obožavani. On uvodi u postojanje a oni su ti koji se 
uvode u postojanje. Čestica ''da'' u riječima: ...da M/ robuju (Ez-Zarijat, 56) 
podrazumjeva uzrok koji se veže za obje strane, i za Stvoritelja i za stvoreno. 
Tom česticom se u vjerozakonu ukazuje na mudrost i uzrok propisivanja propisa, 
jer je On Mudri. Bog u svemu, u svakoj stvari, ima mudrost, koja je vidljiva i 
poznata ljudima koji imaju otkrovenja i koji su dosegnuli krajnju zbilju u svakoj 
stvari. To službeni učenjaci znaju kada se to posmatra sa aspekta vjerskih 
obaveza, u kom slučaju se to i ne saznaje drugačije nego putem vjerozakona. 
Dakle, mudrost vjerskih zaduženja može se saznati jedino po osnovu 
vjerozakona, kao što stoji u Njegovim riječima: Vama je u odmazdi život. (El- 
Bekare, 170) 


O tome kako se uzrok propisivanja vjerskih zaduženja vezuje za Boga može se 
govoriti jedino po pretpostavci, a ne po znanju. Međutim, Allah im, tj. službenim 
učenjacima, otvara mogućnost da to pokušaju riješiti na osnovu onoga što im On 


spominje u spuštenoj objavi, gdje se navode objašnjenja tih uzroka, bilo da su 
vidljivi ili skriveni. 


Bog u stvarima ima skrivenu mudrost koju ne zna niko izuzev Njega i onoga koga 
tome On poduči. Zato je On rekao: Ožinne..., a džinni su sve ono što je skriveno 
pa se ne vidi, te se kao takvo ne može ni saznati izuzev od Njega, .../ /jude..., a 
to je ono što je otkriveno i što se samo po sebi saznaje kad se pojavi, .../sam 
stvorio ni za što drugo nego da Mi robuju, čime se potvrđuje nužni uzrok 
njihovog stvaranja. 


Eto to je ta čestica koja po vjerozakonu podrazumjeva mudrost i uzrok, a po 
razumu samo uzrok. Robovanje, odnosno obožavanje je nešto što je stvorenjima 
prirođeno, nešto što je njihova prava priroda,tako da ih se nema potrebe time ni 
zaduživati. Zato je nužno da Stvoritelj bude saami lik koji stvorenje obožava, s 
tim što je lik ovisan o supstanci i zbilji. Kada to ne bi bilo tako onda ni robovanje, 
odnosno obožavanje, ne bi bilo nešto što je stvorenju prirođeno. Naime, ukoliko 
bismo se ograničili na ono što se imenuje Allahom u običajenom shvatanju tog 
pojma, onda proizilazi da stvorenja robuju i nekome drugom mimo Allaha, 
odnosno da obožavaju i nekoga mimo Allaha, jer vidimo da većina u svijetu nije 
ovisna ni o čemu drugom osim o uzrocima. Kako bi to takvo šta moglo biti kad je 
Uzvišeni rekao: Tvoj Gospodar je (sudbinski) odredio da ne robujete nikome osim 
Njemu (odnosno da ne obožavate nikog osim Njega) (El-isra, 23), i rekao je: O 
ljudi (čovječanstvo), vi ste ovisni o Allahu (Fatir, 15), a nikada Allah nije 
spomenuo da je stvorenje ovisno o nečemu osim o Allahu niti je presudio u 
sudbini da se robuje nekome osim Allahu, odnosno da se obožava nešto mimo 
Allaha (a sudbina se ne može mjenjati). Zato je nužno da je upravo On sve ono o 
čemu se je ovisno i upravo sve ono što se obožava, kao što je i u svakom 
obožavaocu upravo On taj koji obožava, shodno Njegovim riječima: '".. Njegov 
sam sluh..." kada mu Bog riječima nešto stavlja u obavezu ili ga o nečemu 
obavještava, tako da on taj božanski govor Zapravo i nečuje ničim drugim nego 
Njegovim sluhom. 


(Ebulrfan: Allah najbolje zna, ali želio bih nešto ovdje napomenuti u vezi ovog 
kudsi hadisa gdje se ovo poistovjećivanje Boga sa robovim sluhom, vidom itd. 
uslovljava volenjem tj. nečim što nastaje odnosno dolazi kao rezultat 
dobrovoljnog ibadeta ili robovanja, pa prema tome imam dojam da se to pripisuje 
samo takvim robovima upravo zbog toga što oni neće tim Božanskim 
poistovjećivanjem napustiti robovanje Allahu, dočim oni koji nisu dosegli stupanj 
voljenja sa Allahom mogu upasti u zamku i napustiti i dobrovoljno i naređeno 
robovanje što smo mogli primjetiti kod nekih propalih sufija, kako i ih i sam Ibn 
Arebi naziva, zbog njihova odmetanja od robovanja po propisima vjerozakona. 
Zato istinske sufije, ovo je kriterij, nisu nikada napuštale robovanje bez obzira 


što su se obistinili na statusu Allahova voljenja i poistovjećivanja sa njihovim 
snagama. A što se tiče nužnog robovanja ono je neizbježno svakom stvorenju 
htjelo ono to ili ne i to potpada pod prisilu, džeberut, kao što On kaže: ... dođite 
Mi milom ili silom...(Fussilet, 11) gdje sve ono što ima izbora da bira između 
poslušnosti i neposlušnosti robuje bilo poslušno ili neposlušno pa stoga i dva 
odgovarajuća stanovišta na Ahiretu. A opet Allah najbolje zna.) 


Tako je i sa ostalim čovjekovim snagama bez kojih on ne može ni iskazivati svoju 
pobožnost. Ni u obožavaocu ni u obožavanom se ne pojavljuje i ne manifestira 
ništa drugo osim On, tako da Njegova mudrost, Njegov uzrok i Njegov povod nije 
ništa drugo nego On, te je On i obožavalac i obožavani (i onaj koji robuje i onaj 
kome se robuje). (Ebulrfan: Obratite pažnju na cijeli kontekst ovog poglavlja tj. 
u kojem smislu je to tako da ne bi zalutali u tamu zasljepljenja, neznanja.) 


U svom obraćanju, nakon što je iskazao zahvalu svome Gospodaru, Vjerovjesnik, 
s.a.V.s., je rekao: ''Uistinu smo mi s Njim i Njegovi." Saopštio je i dao da se 
čuje. Ova se stvar ne može potisnuti jer je to tako, s napomenom da se ljudi u 
tome međusobno razlikuju i odlikuju jedni nad drugima po tome što to neki vide a 
neki ne vide. 


Učenjak neukog, kakav je sam po sebi i u kakvoj je poziciji, zna bolje nego 
neuki sam sebe. Na taj način se pokazuje da se oni međusobno razlikuju i 
odlikuju jedni nad drugima. I pored toga što se to pokazuje, ta činjenica 
stvorenje ne lišava njegovog statusa da mu je Bog njegova bit, shodno činjenici 
da se i božanska imena međusobno razlikuju i odlikuju jedna nad drugima, a ta 
imena su svojstva, a ne nešto drugo. Prema tome, stvorenje se ne može znati 
drugačije nego s Njim, niti se Bog može znati drugačije nego s njima (tj. s 
Njegovim imenima, odnosno s Njegovim svojstvima). 


Što se tiče Njegovog opisa i svojstva da je On neovisan o svijetu, time se skreće 
pažnja onome ko pretpostavlja i umišlja da Allah nije saami svijet i ko razlučuje, 
odnosno pravi razliku između dokaza i onoga što se dokazuje a da se pritom nije 
obistinio u tome da li je ono što se dokazuje samo sebi dokaz ili mu je pak dokaz 
nešto mimo njega i što mu je na neki način njegova suprotnost. Tu se zapravo 
radi o jednom te istom, makar se to i izražavalo raličitim izrazima, tako da je On 
i Znani i znanje i ono što se zna, kao što je i Dokaz i Onaj koji dokazuje i ono što 
se dokazuje. Znanje zna po sebi. Ono po sebi zna ono što zna, odnosno ono po 
sebi zna ono što je objekat njegovog znanja, tako da je ono istovremeno i znanje 
i objekat znanja. A znanje je lično svojstvo onoga koji zna. 


To je ono što teolozi govore kad kažu da znanje "nije ništa drugo nego On"'. 
Samo to. (Naime, oni govore da znanje kao božansko svojstvo niti je Bog a niti je 


nešto drugo.) A što se tiče toga kad kažu da znanje ' nije On'', oni to govore 
pošto uviđaju da bi to bilo nešto dodatno u odnosu na Njega, da bi se ostalo pri 
tome da je ono On. Oni Ga ne mogu potvrditi bez znanja kojim će On biti opisan 
pa govore: ''Ono nije ništa drugo nego On.'' Oni se u tome zbunjuju i govore 
shodno svome shvatanju pa za Božije svojstvo govore da ono niti je On a niti 
nešto drugo mimo Njega. Međutim, kada mi nešto poput toga kažemo, mi to ne 
kažemo na način i po definiciji kako to definiše teolog, jer on podrazumjeva 
nešto dodatno i onn misli da je to nužno tako. Mi ne zagovaramo da je svojstvo 
nešto dodatno Bogu. Teolog nije otišao ništa dallje od onoga koji kaže Bog je 
ovisan, s tim što se on izrazio malo uglađenije. Sačuvaj nas Bože od toga da mi 
budemo od onih koji su neznalice. 


E ovo je nešto od rezultata ovog pehara. A Allah istinu govori i upućuje na pravi 
puf?. 

